Katharine McGee Seria: The Thousandth Floor Volumul 2 VERTIGO ÎNĂLŢIMI AMEŢITOARE Original: The Dazzling Heights (2017) Traducere de: ANDRA ELENA AGAFIŢEI virtual-project eu 2019 PROLOG Aveau să treacă multe ore înainte ca trupul neînsufleţit al fetei să fie găsit Era târziu Atât de târziu, încât puteai spune că era devreme Ora fantastică, fermecată şi crepusculară care desparte sfârşitul unei petreceri de începutul unei noi zile, ceasul când graniţele realităţii se estompează şi aproape orice pare posibil În apă, fata plutea cu faţa în jos Deasupra ei se înălţa un oraş impresionant, în care luminile asemenea unor licurici se vedeau din loc în loc, fiecare strălucire anunţând existenţa unei persoane, o fărâmă fragilă de viaţă Luna urmărea totul cu nepăsare, ca ochiul unui zeu antic Scena părea înşelător de liniştită Apa o cuprindea pe fată ca un văl întunecat şi netulburat, dând impresia că doar se odihnea Şuviţele de păr îi încadrau chipul într-un nor catifelat Pliurile rochiei i se lipeau cu îndârjire de picioare, parcă vrând să o protejeze de răcoarea de dinaintea zorilor Însă fata nu avea să mai simtă niciodată frigul Ţinea un braţ întins de parcă ar fi vrut să atingă o persoană iubită sau, poate, să alunge vreun pericol secret, ori chiar în semn de regret În prea scurta ei viaţă, fata cu siguranţă făcuse greşeli, dar nu ar fi putut anticipa că toate aveau să o împresoare în acea seară La urma urmei, nimeni nu se duce la o petrecere aşteptându-se să moară MARIEL Cu două luni în urmă În dormitorul ei înghesuit, de la etajul 103 al Turnului, Mariel Valconsuelo stătea aşezată turceşte pe cuvertura matlasată Doar câţiva metri de spaţiu şi doi-trei pereţi de oţel o despărţeau de mulţimea de oameni care o înconjura din toate direcţiile: mama ei în bucătărie, grupul de copii care alergau pe hol, vecinii de alături, care se certau din nou, înverşunat şi cu voce scăzută Însă Mariel nu le dădea deloc atenţie, aşa că, pentru ea, era ca şi cum ar fi fost singură în tot Manhattanul Se aplecă înainte, strângând la piept vechiul iepuraş de pluş Strălucirea slabă a unei holograme cu transmisie proastă îi juca pe chip, luminându-i nasul acvilin şi ochii negri, plini de lacrimi În faţa ei licărea portretul unei fete cu păr blond-căpşună şi privire pătrunzătoare Irisurile ei erau împestriţate de stropi în nuanţa ambrei Pe buze îi juca un zâmbet, ca şi când ar fi ştiut un milion de secrete pe care nimeni nu le putea ghici Probabil că era adevărat În colţul imaginii se vedea un logo mic şi alb: ANUNŢURI MORTUARE INTERNAŢIONAL TIMES „Astăzi plângem moartea lui Eris Dodd-Radson” aşa începea necrologul narat de actriţa preferată a lui Eris Mariel se întrebă ce sumă absurd de mare plătise domnul Radson pentru asta Tonul actriţei era mult prea vesel pentru respectivul subiect; la fel de bine ar fi putut să vorbească despre exerciţiile ei de fitness preferate „Eris ne-a fost răpită în urma unui accident tragic Avea doar şaptesprezece ani” Accident tragic Asta-i tot ce ai de zis când o fată cade de pe acoperiş, în condiţii suspecte? Probabil părinţii lui Eris voiau ca lumea să ştie că fiica lor nu se aruncase De parcă oricine o cunoscuse ar fi crezut-o în stare să facă aşa ceva De când începuse să fie difuzat, în urmă cu o lună, Mariel urmărise necrologul de nenumărate ori Învăţase cuvintele pe de rost O, da, îl ura – videoclipul era prea rafinat, prea atent produs şi ştia că, în mare parte, era o minciună –, însă nu avea nimic altceva care să-i aducă aminte de Eris Aşa că Mariel îşi îmbrăţişă jucăria veche şi ponosită şi continuă să se tortureze vizionând videoclipul cu iubita ei, care murise prea tânără Holograma începu să redea înregistrări video care o înfăţişau pe Eris la diverse vârste: când avea doi ani şi dansa într-un costum de balerină de o culoare aprinsă; o fetiţă pe schiuri de un galben strălucitor, alunecând pe panta unui munte; o adolescentă în vacanţă cu părinţii ei, pe o plajă fabuloasă şi scăldată de soare Nimeni nu-i dăruise niciodată un costum de balerină lui Mariel Zăpadă văzuse doar când se aventurase prin oraş sau pe terasele publice de acolo, de la etajele inferioare Chiar dacă viaţa ei era foarte diferită de a lui Eris, aceste diferenţe nu contaseră cât timp fuseseră împreună „Eris lasă în urmă doi părinţi iubitori, Caroline Dodd şi Everett Radson, dar şi pe mătuşa ei, Layne Arnold, pe unchiul Ted Arnold, pe verişorii Matt şi Sasha Arnold şi pe bunica din partea tatălui, Peggy Radson” Nicio referire la iubita ei, Mariel Valconsuelo, deşi, dintre toţi amărâţii ăia, Mariel era singura care o iubise cu adevărat – cu excepţia mamei lui Eris „Ceremonia de înmormântare va avea loc marţi, 1 noiembrie, la Biserica Episcopală Sf Martin, la etajul 947”, continuă actriţa, reuşind în cele din urmă să folosească un ton ceva mai serios Mariel participase la ceremonia religioasă Stătuse în partea din spate a bisericii, ţinând un rozariu în mâini şi încercând să nu ţipe la vederea sicriului de lângă altar Situaţia asta avea ceva nemilos de definitiv Urmă un instantaneu: Eris pe o bancă, la şcoală, cu picioarele elegant încrucişate sub fusta în carouri a uniformei şi râzând, cu capul lăsat pe spate „Puteţi face donaţii în amintirea lui Eris în noul fond de burse al Academiei Pregătitoare Berkeley, bursa memorială Eris Dodd-Radson pentru elevi defavorizaţi, cu situaţii speciale relevante” Situaţii relevante Mariel se întrebă dacă faptul că era îndrăgostită de fata moartă, în numele căreia se acorda bursa, putea fi considerat o situaţie relevantă Ar fi vrut să candideze pentru această bursă chiar şi numai pentru a demonstra cât de depravaţi erau oamenii aceia, dincolo de strălucirea banilor şi a privilegiilor Bursa i s-ar fi părut ridicolă lui Eris, având în vedere că nu se arătase niciodată câtuşi de puţin interesată de şcoală Un drum cu maşina la balul de absolvire ar fi fost mai în stilul ei Nimic nu-i plăcea lui Eris mai mult decât o rochie veselă şi scânteietoare – poate doar o pereche de pantofi pe măsură Mariel se aplecă înainte şi întinse o mână, de parcă ar fi vrut să atingă holograma Ultimele secunde ale necrologului înfăţişau mai multe imagini în care Eris râdea cu prietenele ei – o blondă, Avery, şi alte câteva fete ale căror nume Mariel nu şi le amintea Iubea această parte a videoclipului pentru că Eris părea atât de fericită; şi totuşi o detesta deoarece Mariel nu apărea acolo Logoul companiei de producţie traversă rapid ultima imagine şi apoi holograma se stinse Iată povestea oficială a vieţii lui Eris, purtând pecetea blestemată a firmei International Times, iar Mariel nu apărea nicăieri în ea Fusese eliminată din poveste, discret, de parcă Eris nu ar fi cunoscut-o niciodată O lacrimă tăcută îi alunecă pe obraz Pe Mariel o îngrozea gândul de a o uita pe singura fată pe care o iubise vreodată Se trezise în miez de noapte, panicată că nu mai putea să vadă în minte modul în care zâmbea Eris sau cum pocnea energic din degete când îi venea o idee nouă De aceea urmărea Mariel videoclipul iar şi iar Nu putea să renunţe pentru totdeauna la ultima ei legătură cu Eris Mariel se lăsă să cadă din nou pe perne şi începu să spună o rugăciune În mod normal, rugăciunile o calmau pe Mariel, îi linişteau mintea agitată Dar în ziua aceea se simţea împrăştiată Gândurile ei săreau în toate părţile, alunecoase şi repezi ca aerocabinele de pe autostradă, şi nu se putea opri asupra niciunuia Poate că ar fi fost mai bine să citească din Biblie Se întinse după tabletă şi deschise textul, selectând rotiţa albastră care alegea un verset, la întâmplare Clipi şocată când văzu selecţia: Deuteronomul „Să nu-l cruţe ochiul tău, ci să ceri suflet pentru suflet, ochi pentru ochi, dinte pentru dinte, mână pentru mână, picior pentru picior Cu răul pe care îl va face cineva aproapelui său, cu acela trebuie să i se plătească ” Mariel se aplecă înainte, strângând între degete marginile tabletei Moartea lui Eris nu era un accident provocat de beţie Fata ştia asta într-un mod visceral, primitiv Eris nu băuse în noaptea aceea Îi spusese lui Mariel că trebuia să „ajute o prietenă” şi apoi, dintr-un motiv necunoscut, urcase pe acoperişul de deasupra locuinţei lui Avery Fuller Şi Mariel nu o mai revăzuse niciodată Ce se întâmplase cu adevărat în aerul rarefiat şi rece, la o înălţime de neimaginat? Mariel ştia că existau martori oculari care confirmau versiunea oficială, conform căreia Eris fusese beată şi murise alunecând de pe margine Însă cine erau aceşti martori? Cu siguranţă, Avery se număra printre ei, dar câţi alţii mai existau? Ochi pentru ochi, dinte pentru dinte Cuvintele îi tot răsunau în minte ca nişte chimvale Cădere pentru cădere, adăugă o voce lăuntrică LEDA — Ce decor preferi astăzi, Leda? Leda Cole ştia că nu era o idee bună să-şi dea ochii peste cap Se cocoţase, dreaptă ca o lumânare, pe canapeaua gri a psihologului Refuza să se întindă pe ea, indiferent de câte ori o invita doctorul Vanderstein Dacă el credea că, odată aflată la orizontală, s-ar fi deschis în faţa lui, se înşela — Ăsta e bun Leda îşi atinse încheietura şi închise fereastra-hologramă care apăruse în faţa ei, afişând zeci de variante de decor pentru pereţi: o grădină englezească de trandafiri, un peisaj fierbinte din Sahara, o bibliotecă primitoare Leda alese decorul obişnuit şi anost, cu pereţi bej şi cu un covor de culoarea vomei Ştia că probabil invitaţia doctorului de a alege decorul era un test pe care îl tot pica, dar faptul că-l forţa să-şi petreacă o oră cu ea în spaţiul acela deprimant îi provoca o plăcere perversă Dacă ea era nevoită să îndure această şedinţă, atunci şi el trebuia să o facă Ca de obicei, doctorul nu îi comentă decizia În schimb, o întrebă: — Cum te simţi? Vrei să ştii cum mă simt? gândi Leda furioasă Pentru început, fusese trădată de cea mai bună prietenă a ei şi de singurul băiat la care ţinuse vreodată cu adevărat, cel cu care îşi pierduse virginitatea Acum, cei doi alcătuiau un cuplu, chiar dacă erau fraţi prin adopţie În plus, Leda îşi prinsese tatăl înşelându-i mama cu una dintre colegele ei de clasă – Leda nu putea să o considere prietenă pe Eris Şi pe urmă Eris murise din cauză că Leda o împinsese din greşeală de pe acoperişul Turnului — Bine, spuse ea aspru Dacă voia să scape uşor de şedinţa aceea, ştia că trebuia să dea un răspuns mai elaborat Leda fusese internată la o clinică de reabilitare; ştia deja replicile Inspiră adânc şi mai încercă o dată — Vreau să spun că sunt în proces de recuperare, având în vedere situaţia Nu-i uşor, dar sunt recunoscătoare că am sprijinul prietenilor mei Ledei nu îi păsa cu adevărat de niciunul dintre aceştia Aflase pe propria piele că nu putea să aibă încredere în ei — Ai vorbit cu Avery despre ce s-a întâmplat? Ştiu că era acolo sus, cu tine, când Eris a căzut — Da, eu şi Avery vorbim despre asta, îl întrerupse repede Leda Pe naiba! Avery Fuller, aşa-zisa cea mai bună prietenă a ei, se dovedise a fi cea mai rea dintre toţi Însă Ledei nu-i plăcea să audă vorbindu-se despre ce i se întâmplase lui Eris — Şi asta te ajută? — Da Leda aşteptă ca doctorul Vanderstein să-i adreseze o altă întrebare, dar acesta se încrunta, privind în gol, parcă analizând o proiecţie văzută numai de el Fetei i se făcu brusc greaţă Dacă doctorul o testa cu detectorul de minciuni? Doar pentru că nu le vedea, nu însemna că încăperea nu era echipată cu nenumărate scanere de monitorizare a funcţiilor vitale Poate chiar în clipa aceea îi urmărea pulsul sau tensiunea arterială, care, probabil, aveau valori exagerate Doctorul oftă exasperat — Leda, vii la şedinţe de terapie încă de la moartea prietenei tale, dar degeaba De ce crezi că ai nevoie ca să te simţi mai bine? — Dar mă simt mai bine! protestă Leda Şi asta mulţumită dumneavoastră Îi zâmbi uşor lui Vanderstein, dar el nu o credea — Observ că nu îţi iei medicamentele, spuse el, schimbând subiectul Leda îşi muşcă buza de jos Nu luase nimic în ultima lună, nici măcar o pastilă de xenperheidren sau vreun antidepresiv, nici măcar un somnifer După ce se întâmplase pe acoperiş, nu mai îndrăznea să consume nicio substanţă artificială Poate că Eris fusese o scorpie ahtiată după bani şi distrugătoare de căsnicii, dar Leda nu intenţionase niciodată să Nu, îşi aminti ea, încleştându-şi pumnii Nu am omorât-o A fost un accident Nu este vina mea Nu este vina mea Repeta propoziţia la nesfârşit, ca pe mantrele yoga pe care le intonase altă dată la Silver Cove Poate că, dacă o repeta îndeajuns de mult, s-ar fi adeverit — Încerc să-mi revin singură, luând în considerare trecutul meu şi aşa mai departe Leda ura să aducă în discuţie perioada petrecută la clinica de reabilitare, dar începea să se simtă încolţită şi nu mai ştia ce altceva să spună Vanderstein dădu aprobator din cap, cu un fel de respect — Înţeleg Dar, fiindcă urmează să te înscrii la facultate, e un an important pentru tine şi nu vreau ca această situaţie să-ţi afecteze rezultatele şcolare Nu este o simplă situaţie, gândi Leda cu amărăciune — Potrivit computerului din camera ta, nu dormi bine Încep să mă îngrijorez, adăugă Vanderstein — De când îmi monitorizaţi computerul din cameră? strigă Leda, lăsând deoparte, pentru moment, tonul calm, netulburat Doctorul avu eleganţa să pară jenat — Monitorizez doar informaţiile despre somnul tău, explică el repede Părinţii tăi au fost de acord Credeam că te-au informat Leda dădu scurt din cap Avea să discute cu părinţii ei mai târziu Doar pentru că încă era minoră, nu însemna că aveau dreptul să-i încalce intimitatea — Vă asigur că sunt bine Vanderstein tăcea din nou Leda aştepta Ce altceva mai putea să facă? Să-i autorizeze toaleta pentru testarea urinei, ca în centrul de reabilitare? Ei bine, n-avea decât; nu ar fi găsit absolut nimic Doctorul atinse uşor un dozator din perete, din care alunecară două pastile Erau de un roz vesel – culoarea jucăriilor pentru copii sau a băuturii preferate a Ledei, cu gheaţă şi aromă de cireşe — Sunt nişte somnifere fără reţetă, cele mai uşoare Ce-ar fi să iei o pastilă în seara asta, dacă nu reuşeşti să adormi? Se încruntă Probabil că medicul observase cearcănele ei, faţa ei ascuţită, mai trasă ca de obicei Avea dreptate, desigur Leda nu dormea bine Se temea să adoarmă Încerca să stea trează cât mai mult posibil, pentru că ştia că o aşteptau coşmaruri oribile Ori de câte ori aţipea, se trezea aproape imediat, scăldată într-o sudoare rece, chinuită de amintirile acelei nopţi, de ceea ce le ascundea tuturor — Sigur Ea luă pastilele şi le băgă în poşetă — Te rog să iei în considerare şi celelalte opţiuni: tratamentul nostru de recunoaştere prin lumină sau, poate, tehnica imersiunii în traumă — Mă îndoiesc că retrăirea traumei o să mă ajute, având în vedere prin ce am trecut, se răsti Leda Nu acordase niciodată încredere teoriei care susţinea că retrăirea momentelor dureroase în realitatea virtuală te ajută să le depăşeşti Şi nici nu dorea ca vreun dispozitiv să i se strecoare în minte, ca nu cumva să găsească amintirea care zăcea îngropată acolo — Cum rămâne cu Ţesătorul tău de Vise? insistă doctorul Am putea să-l preîncărcăm cu amintiri declanşatoare din acea noapte şi să vedem cum reacţionează subconştientul tău Ştii că visele sunt modalitatea prin care creierul tău primitiv încearcă să înţeleagă tot ce ţi s-a întâmplat, atât momentele de bucurie, cât şi cele dureroase Medicul mai spunea ceva, cum că visele sunt „spaţiul sigur al creierului”, dar Leda nu mai asculta Îşi amintea cum în clasa a noua Eris se lăudase că anulase controlul parental al Ţesătorului de Vise şi accesase gama completă de vise „pentru adulţi” „Are chiar şi o opţiune pentru celebrităţi”, anunţase Eris în faţa celor care o ascultau fascinaţi, cu un zâmbet plin de înţeles Leda îşi amintea cât de stânjenită se simţise auzind că Eris avea vise erotice cu holo-vedete, în vreme ce ea nici măcar nu putea să-şi imagineze cum e să faci sex Se ridică brusc — Încheiem şedinţa mai devreme astăzi Tocmai mi-am amintit că trebuie să mă ocup de ceva Ne vedem data viitoare Leda ieşi repede pe uşa din sticlă mată, flexibilă a clinicii Lyons, situată la înălţime, în partea de est a etajului 833, tocmai când audioreceptorii ei primiră un ton de apel zgomotos şi metalic Era mama ei Scutură din cap ca să respingă apelul Ilara voia să audă cum decursese şedinţa, să verifice dacă fiica ei era în drum spre casă, pentru cină Însă în acea clipă Leda nu era pregătită să-i răspundă mamei că totul e bine şi frumos Avea nevoie de un moment pentru sine, ca să-şi domolească regretele şi gândurile care se urmăreau unele pe celelalte în freamătul sălbatic din mintea ei Urcă în liftul local C şi ieşi din el mai sus, după câteva opriri Curând, ajunsese în faţa unei arcade imense ale cărei pietre fuseseră transportate, rând pe rând, de la vreo veche universitate britanică şi pe care enorme litere sculptate alcătuiau cuvintele ŞCOALA BERKELEY Leda răsuflă uşurată când trecu pe sub arcadă şi contactele i se închiseră automat Înainte de moartea lui Eris, nu îşi închipuise că s-ar putea simţi recunoscătoare pentru reţeaua tehnologică a liceului ei Paşii îi răsunau pe holurile tăcute Noaptea, pe acolo era sinistru: umbrele albastru-cenuşii acopereau totul Leda trecu repede pe lângă lacul cu nuferi şi complexul sportiv, până la uşa albastră de la marginea campusului În mod normal, camera aceea era încuiată după cursuri, dar Leda avea acces peste tot în şcoală, mulţumită faptului că făcea parte din consiliul elevilor Înaintă şi lăsă sistemul de securitate să-i scaneze retinele, iar uşa se deschise ascultătoare spre interior Nu mai fusese în Observator din primăvara de dinainte, de când cu opţionalul de astronomie Totuşi arăta exact aşa cum şi-l amintea: o cameră circulară imensă, plină cu telescoape, cu ecrane de înaltă rezoluţie şi cu procesoare de date, pe care Leda nu învăţase niciodată să le folosească O cupolă geodezică se înălţa deasupra În centrul podelei se afla piesa de rezistenţă: un petic strălucitor de noapte Observatorul era unul dintre puţinele locuri din Turn care se prelungeau dincolo de etajul de dedesubt Leda nu înţelesese niciodată cum de şcoala obţinuse permisiunea pentru aşa ceva, dar se bucura că o primise, deoarece putuseră construi Ochiul Oval: un oval concav decupat în podea, lung de aproximativ trei metri şi lat de doi, din sticlă flexibilă triplu armată De acolo, aproape de vârful Turnului, îţi puteai da seama cât de sus te aflai Leda se apropie de Ochiul Oval Era întuneric acolo, jos Doar umbre şi câteva lumini rătăcite se legănau în ceea ce fata presupunea a fi grădinile publice de la etajul 50 De ce nu? gândi nebuneşte şi păşi pe sticla flexibilă Astfel de comportamente erau cu siguranţă interzise, dar Leda ştia că structura avea să o susţină Aruncă o privire în jos Sub balerinii ei nu se afla decât aer, spaţiul imposibil şi nesfârşit dintre ea şi fâşia subţire de întuneric de dedesubt Asta a văzut Eris când am împins-o, gândi Leda, dispreţuindu-se Se aşeză acolo, fără să-i pese că doar câteva straturi de carbon fuzionat o despărţeau de o cădere de peste trei kilometri Gândul ăsta ar fi fost de ajuns să stârnească oricui o criză de vertigo Strângându-şi genunchii la piept, Leda îşi plecă fruntea şi închise ochii O rază de lumină pătrunse în încăpere Speriată, Leda înălţă capul În afară de ceilalţi membri din consiliul elevilor şi de profesorii de astronomie, nimeni nu mai avea acces în Observator Cum ar fi putut explica de ce se afla acolo? — Leda? Inima îi sări din piept când îşi dădu seama cine vorbise — Ce cauţi aici, Avery? — Acelaşi lucru pe care îl cauţi şi tu, probabil Leda fusese luată prin surprindere Nu mai rămăsese singură cu Avery din noaptea când Leda o înfruntase deschis în legătură cu relaţia ei cu Atlas, iar Avery o condusese pe acoperiş şi totul scăpase complet de sub control Voia cu disperare să zică ceva, dar, în mod ciudat, gândurile îi încremeniseră Ce ar fi putut să spună, când ea şi Avery păstraseră şi îngropaseră împreună nenumărate secrete? După o clipă, Leda auzi cu uimire paşii care se apropiau, când Avery se duse să se aşeze de cealaltă parte a Ovalului — Cum ai intrat? vru Leda să ştie Se întreba dacă Avery mai vorbea cu Watt, hackerul de la etajul inferior, care o ajutase pe Leda să afle secretul lui Avery Din seara aceea, Leda nu-l mai văzuse Însă, cu ajutorul computerului cuantic pe care îl ascundea, Watt putea să pătrundă oriunde Avery ridică din umeri — L-am întrebat pe director dacă îmi permite să intru în camera asta Mă simt mai bine când sunt aici Desigur, gândi Leda cu amărăciune Ar fi trebuit să ştie că pentru cealaltă fată totul era foarte simplu Nimic nu îi era interzis desăvârşitei Avery Fuller — Ştii, şi mie mi-e dor de ea, spuse încet Avery Leda privi în jos, în imensitatea tăcută a nopţii, ca să se protejeze de ceea ce vedea în ochii lui Avery — Ce s-a întâmplat în noaptea aia, Leda? şopti Avery Cu ce erai drogată? Leda se gândi la toate pastilele pe care le luase în ziua aceea, pe măsură ce se tot scufundase într-un vârtej fierbinte şi furios de regrete — Fusese o zi grea pentru mine Am aflat adevărul despre mulţi oameni în care am avut încredere Oameni care m-au folosit, completă ea în cele din urmă, încântată să vadă crisparea lui Avery — Îmi pare rău, îi zise Avery Te rog, Leda, hai să stăm de vorbă Mai mult decât orice, Leda îşi dorea să-i povestească tot lui Avery: cum îl prinsese pe ticălosul şi infidelul ei tată având o aventură cu Eris şi cât de groaznic se simţise înţelegând că Atlas se culcase cu ea fiindcă încerca să o uite pe Avery Că fusese nevoită să-l drogheze pe Watt ca să afle adevărul acela Dar partea proastă cu adevărul e că, odată aflat, e imposibil să-l uiţi Oricâte pastile lua Leda, adevărul era tot acolo, ascunzându-se în ungherele minţii sale, ca un musafir nepoftit Nu existau destule pastile pe lume ca să-l facă să dispară Aşa că Leda o înfruntase pe Avery, ţipase la ea pe acoperiş, fără să ştie prea bine ce spunea Se simţise dezorientată şi ameţită în aerul rarefiat Apoi Eris apăruse şi-i spusese Ledei că îi părea rău, ca şi cum o scuză idioată ar fi reparat răul pe care Eris îl făcuse familiei Ledei De ce se tot apropiase Eris de ea, deşi Leda îi ceruse să se oprească? Nu era vina ei că încercase să o îndepărteze pe Eris Pur şi simplu o împinsese prea tare În acea clipă, Leda nu-şi dorea decât să-i mărturisească totul celei mai bune prietene, să-şi permită să plângă ca un copil Însă mândria încăpăţânată îi înăbuşi cuvintele în gât Leda îşi îngustă ochii şi ţinu capul sus — N-ai înţelege, zise ea obosită Oricum, mai conta? Eris era moartă — Atunci, ajută-mă să înţeleg Nu trebuie să ne purtăm aşa, Leda, nu e nevoie să ne ameninţăm una pe cealaltă De ce nu le spui tuturor că a fost un accident? Ştiu că nu ai vrut să-i faci rău Erau aceleaşi cuvinte la care se gândise şi Leda de atâtea ori Totuşi faptul că le auzea din gura lui Avery răscoli în ea o panică rece, care o prinse pe Leda ca într-un pumn Avery nu înţelegea pentru că obţinea cu uşurinţă tot ce-şi dorea Însă Leda ştia ce s-ar fi întâmplat dacă ea ar fi încercat să spună adevărul Probabil că ar fi avut loc o anchetă şi un proces, iar toată situaţia s-ar fi agravat din cauza încercării Ledei de a-şi ascunde fapta Şi s-ar fi aflat că Eris se culcase cu tatăl Ledei Mama şi familia ei ar fi trecut prin iad Leda nu era proastă Ştia că acest fapt părea un motiv al naibii de bun ca s-o împingă pe Eris şi, astfel, s-o ucidă Şi de ce credea Avery că avea dreptul să se strecoare acolo şi să-i ierte păcatele, ca o zeiţă? — Să nu cumva să spui cuiva Dacă sufli o vorbă, jur că o să-ţi pară rău Ameninţarea ei se izbi de tăcere Ledei i se părea că temperatura din încăpere scăzuse cu câteva grade Leda se ridică Dintr-odată, dorea cu disperare să plece Când păşi de pe Ochiul Oval pe covor, Leda simţi că îi cade ceva din poşetă Cele două somnifere roz-aprins — Mă bucur să văd că unele lucruri nu s-au schimbat Vocea lui Avery era extrem de plată Leda nu se sinchisi să-i spună cât de mult se înşală Avery avea să vadă mereu lumea aşa cum dorea ea să o vadă În pragul uşii, Leda se opri şi privi în urmă Avery îngenunchease în mijlocul Ochiului Oval, cu palmele lipite de suprafaţa de sticlă flexibilă, cu privirea concentrată asupra unui punct aflat mult dedesubt Gestul era morbid şi inutil, de parcă fata ar fi îngenuncheat pentru rugăciune, în încercarea de a o învia pe Eris Leda îşi dădu seama că Avery plângea Era singura fată din lume care, cumva, era mai frumoasă când plângea: albastrul ochilor ei devenea mai intens, iar lacrimile îi sporeau frumuseţea uimitoare a chipului Şi, deodată, îşi aduse aminte de ce nu o suferea pe Avery Se întoarse şi-şi lăsă cea mai bună fostă prietenă să plângă singură, pe o bucăţică de cer CALLIOPE Fata îşi studia reflexia în oglinzile inteligente care îmbrăcau pereţii de sus până jos, ridicându-şi colţurile buzelor roşii într-un mic zâmbet aprobator Purta o pereche de pantalonaşi cu bretele, care nu mai erau la modă de cel puţin trei ani, dar era o alegere intenţionată; îi plăcea să vadă cum celelalte femei din hotel se uitau cu invidie la picioarele ei lungi şi bronzate Fata îşi dădu părul pe spate, ştiind că auriul cald al cerceilor îi scotea în evidenţă şuviţele de nuanţa caramelului, şi flutură din genele false – nu implantate, ci adevărate, organice, crescute din propriile pleoape, după o intervenţie lungă şi dureroasă de îmbunătăţire genetică, în Elveţia Totul la ea emana un sex-appeal răvăşit, firesc şi fermecător Exact în stilul Calliopei Brown, gândi fata, cu un fior de plăcere — De data asta sunt Elise Tu cine eşti? o întrebă mama ei, de parcă i-ar fi citit gândurile Părul blond al femeii şi pielea de culoarea fildeşului, netezită artificial, o făceau să pară veşnic tânără Niciun om care le vedea pe cele două nu ştia dacă Elise era mama sau sora mai mare, mai experimentată — Mă gândeam să fiu Calliope Fata îşi însuşi numele ca şi când ar fi îmbrăcat un pulover vechi şi confortabil Calliope Brown fusese dintotdeauna unul dintre numele ei false preferate Părea potrivit pentru New York Mama ei încuviinţă din cap — Chiar îmi place, deşi niciodată nu mi-l pot aminti Pare plin de viaţă — Ai putea să-mi spui Callie, propuse Calliope, iar mama ei dădu absentă din cap, cu toate că amândouă ştiau că avea să folosească un nume de alint Odată, pronunţase un alt nume fals şi stricase totul De atunci, o obseda ideea de a nu repeta această greşeală Calliope aruncă o privire prin hotelul scump, uitându-se cu atenţie la canapelele luxoase, luminate de fire aurii şi albastre, care se potriveau cu nuanţa cerului Studie grupurile de oameni de afaceri care mormăiau comenzi lentilelor de contact Văzu strălucirea dintr-un colţ al încăperii, care sugera prezenţa unei camere de supraveghere Îşi înăbuşi pornirea de a-i face cu ochiul Fără niciun avertisment, vârful pantofului i se agăţă de ceva şi Calliope se prăbuşi violent la pământ Căzu pe un şold, sprijinindu-se pe încheieturi şi simţindu-şi pielea palmelor fierbinte din cauza impactului — Dumnezeule! Elise îngenunche lângă fiica ei Calliope gemu – lucru deloc dificil, dat fiind că simţea durere Capul îi zvâcnea Se întrebă dacă îşi rupsese tocurile înalte Mama ei o scutură şi fata gemu şi mai tare, cu ochii plini de lacrimi — Se simte bine? Era vocea unui băiat Calliope îndrăzni să-şi încline capul suficient cât să se uite la el cu ochii întredeschişi Proaspăt bărbierit şi purtând pe piept holograma cu numele lui, de un albastru strălucitor Sigur era recepţionerul Calliope intrase în destule hoteluri de cinci stele şi ştia că oamenii importanţi nu-şi etalează numele Durerea se mai domolise, dar Calliope nu se putu abţine să geamă un pic mai tare şi să-şi ridice un genunchi la piept, doar ca să-şi expună picioarele Atracţia şi confuzia care se citeau pe chipul băiatului o mulţumiră — Evident că nu se simte bine! Unde este superiorul tău? se răsti Elise Calliope rămase tăcută Îi plăcea să-şi lase mama să vorbească, mai ales la începutul acţiunii — Îmi p-pare rău, mă duc să-l caut , se bâlbâi băiatul Calliope scânci uşor încă o dată, deşi nu era necesar Simţea asupra lor atenţia mulţimii care începea să se adune Neliniştea se agăţa de recepţioner ca un parfum de proastă calitate — Sunt Oscar, directorul Ce s-a întâmplat? Un bărbat supraponderal, într-un costum simplu şi închis la culoare, se apropie Calliope observă încântată că pantofii lui păreau scumpi — Fiica mea a căzut în holul dumneavoastră, din cauza acelei băuturi vărsate! Elise îi arătă o băltoacă pe podea, în care zăcea o felie de lămâie verde — Nu investiţi în servicii de curăţenie pe aici? — Îmi pare foarte rău Vă asigur că niciodată nu s-a mai întâmplat aşa ceva, doamnă ? — Domnişoară Brown, pufni Elise Fiica mea şi cu mine plănuiam să rămânem aici o săptămână, dar nu sunt sigură că mai dorim asta Femeia se aplecă un pic mai mult — Dragă, poţi să te mişti? Acesta era semnalul pentru Calliope — Mă doare foarte tare Fata icni, scuturând din cap Singura lacrimă care-i curse pe obraz îi strică machiajul, de altfel perfect Îi auzi pe cei din mulţime murmurând, plini de compasiune — Vă rog să-mi permiteţi să mă ocup de toate, rosti Oscar, roşu la faţă de nelinişte Insist Desigur, nu e nevoie să plătiţi pentru camera dumneavoastră • Cincisprezece minute mai târziu, Calliope şi mama ei se instalaseră confortabil într-un apartament situat pe colţ Calliope stătea în pat, cu glezna sprijinită pe un mic triunghi din perne, perfect nemişcată, în timp ce băiatul de serviciu le descărca bagajele Nu deschise ochii nici după ce auzi uşa de la intrare închizându-se în urma lui, aşteptând ca mama ei să se întoarcă în dormitorul său — Totul e în regulă acum, scumpo, zise Elise Calliope se ridică graţios, lăsând maldărul de perne să se prăbuşească pe podea — Pe bune, mamă? Mi-ai pus piedică fără să mă avertizezi? — Îmi pare rău, dar ştii că nu te pricepi deloc să cazi Instinctele tale de conservare sunt pur şi simplu prea puternice, îi răspunse Elise din faţa şifonierului, unde îşi aranja mulţimea de rochii în geamantanele aranjate pe culori Cum pot să mă revanşez? — Comandând o prăjitură cu brânză, pentru început Calliope se întinse după halatul alb şi pufos care atârna de uşă şi pe al cărui buzunar erau brodate un norişor şi un N albastru Îl îmbrăcă şi cele două bucăţi ale cordonului se îmbinară instantaneu — Ce spui de o prăjitură cu brânză şi vin? Elise gesticulă rapid, ca să acceseze imaginile holografice din meniul room-service, alegând diverse ecrane pentru a comanda somon, prăjitură cu brânză şi o sticlă de Sancerre Vinul apăru în camera lor aproape imediat, propulsat de sistemul de aerisire controlat de temperatură al hotelului — Te iubesc, drăguţo Îmi cer scuze încă o dată c-ai căzut pe burtă din cauza mea — Ştiu Aşa se fac afacerile, recunoscu fata, dând din umeri Elise turnă vin în două pahare şi ciocni cu Calliope — Pentru clipa de acum — Pentru clipa de acum, repetă Calliope cu un zâmbet Vorbele îi stârniră un fior cunoscut pe şira spinării Era aceeaşi expresie pe care ea şi mama ei o foloseau întotdeauna când ajungeau într-un loc nou Nimic nu-i plăcea Calliopei mai mult decât să o ia de la capăt, într-un loc nou Fata se îndreptă spre sufragerie, către ferestrele din sticlă flexibilă care îmbrăcau colţul clădirii, oferind o privelişte spectaculoasă asupra cartierului Brooklyn şi asupra estuarului East River Câteva umbre – probabil ambarcaţiuni – încă dansau pe suprafaţa acestuia Seara se lăsase peste oraş, estompându-i contururile Luminile răzleţe clipeau ca nişte stele uitate — Deci ăsta-i New York-ul, gândi Calliope cu voce tare După ani de zile în care hoinărise prin lume cu mama ei, stând în faţa unor ferestre asemănătoare, în nenumărate hoteluri luxoase şi privind nenumărate oraşe – reţeaua de neoane din Tokyo; haosul vesel şi plin de viaţă din Rio; zgârie-norii cu acoperişuri boltite, din Mumbai, care străluceau asemenea unor oase în lumina lunii –, ajunsese în cele din urmă în New York New Yorkul, primul dintre superturnurile uimitoare, primul oraş al înălţimilor Calliope simţea că începea să-l îndrăgească — Superbă privelişte, spuse Elise, venind lângă ea Aproape că-mi aminteşte de cea de pe Podul Londrei Calliope încetă să se mai frece la ochi Încă simţea o uşoară mâncărime din cauza celui mai recent transfer de retine Îşi privi mama pătrunzător Rareori vorbeau despre viaţa lor de până atunci Dar Elise nu îşi continuă ideea Sorbea din vin, cu privirea pierdută undeva la orizont Elise era foarte frumoasă, gândi Calliope Însă acum frumuseţea ei avea ceva dur şi puţin artificial: rezultatul numeroaselor intervenţii chirurgicale la care se supunea de fiecare dată când plecau în altă parte, ca să-şi schimbe înfăţişarea şi să nu fie recunoscută O fac pentru noi, îi spunea mereu Calliopei, şi pentru tine, ca tu să nu fii nevoită să o faci Cel puţin nu încă Niciodată nu o obliga pe Calliope să facă mai mult decât să o ajute în escrocheriile ei În ultimii şapte ani, de când plecaseră din Londra, Calliope şi mama ei se mutaseră constant dintr-un loc în altul Niciodată nu rămâneau într-un loc suficient de mult încât să fie prinse Schema era aceeaşi în fiecare oraş: cu ajutorul unui şiretlic, se cazau la cel mai scump hotel din cel mai scump cartier şi tatonau câteva zile Apoi Elise îşi alegea ţinta: una cu mult prea mulţi bani pentru binele propriu şi suficient de prostuţă încât să creadă povestea pe care Elise hotăra să i-o spună Elise şi Calliope dispăreau de fiecare dată înainte ca „victima” să se dezmeticească Calliope ştia că unii le-ar fi numit trişoare, escroace sau şarlatane Ea prefera să se considere pe sine şi pe Calliope două femei foarte deştepte şi încântătoare, care înţeleseseră cum să se descurce în orice situaţie La urma urmei, aşa cum spunea mama Calliopei, bogaţii au mereu parte de lucruri gratuite De ce să nu se bucure şi ele de acelaşi privilegiu? — Să nu uit: ăsta este pentru tine Tocmai i-am transferat numele Calliope Ellerson Brown Asta voiai, nu? Mama ei îi dădu un calculator nou-nouţ pentru încheietura mâinii Aici zace Gemma Newberry, hoaţă iubită, îşi spuse încântată Calliope, îngropându-şi în tăcere cea mai recentă identitate falsă Era la fel de neruşinată pe cât era de frumoasă De fiecare dată când renunţa la o identitate, avea obiceiul teribil de morbid de a compune un epitaf pentru ea, deşi nu i le spunea niciodată mamei sale Credea că Elisei nu i s-ar fi părut la fel de amuzante Calliope atinse uşor noul calculator de la încheietura mâinii, accesă lista de contacte – goală, ca de obicei – şi, spre surprinderea ei, observă că nu conţinea numărul niciunei şcoli — Nu mă pui să mă duc la liceu de data asta? Elise ridică din umeri — Ai optsprezece ani Mai vrei să te duci la şcoală? Calliope ezită Se dusese de foarte multe ori la şcoală, jucând rolul pe care îl presupunea înşelătoria respectivă: o moştenitoare de mult pierdută, victima unei conspiraţii sau, ocazional, fiica Elisei, atunci când aceasta avea nevoie de o fiică pentru a atrage atenţia unei victime Fusese înscrisă la un pension britanic de elită, la o mănăstire franţuzească şi la o şcoală de stat din Singapore şi de fiecare dată murise de plictiseală Aşa ajunsese Calliope să pună la cale, de una singură, câteva escrocherii Nu erau niciodată la fel de importante ca ale Elisei, cele care le aduceau adevăratul câştig; însă Calliopei îi plăcea să facă şi altceva, dacă se ivea ocazia Pe Elise nu o deranja, câtă vreme proiectele Calliopei nu o împiedicau să-şi ajute mama ori de câte ori îi cerea să o facă „Exerciţiul îţi prinde bine”, spunea Elise mereu şi o lăsa pe Calliope să păstreze tot ce câştiga – bani cu care îşi îmbogăţea frumuşel garderoba De obicei, Calliope încerca să atragă atenţia unui adolescent bogat, pe care apoi îl păcălea să-i cumpere un colier, o poşetă nouă sau cel mai nou model de cizme de piele întoarsă, marca Robbie Lim De câteva ori, reuşise să obţină lucruri mai valoroase decât cadourile: colectase plăţi în numerar pretinzând că are probleme grave sau aflase anumite secrete şi îi şantajase pe posesorii acestora De-a lungul anilor, Calliope învăţase că bogaţii fac multe lucruri pe care preferă să le ţină ascunse Pentru un moment, se gândi să se înscrie la liceu şi să-şi pună în aplicare schema obişnuită, dar respinse repede ideea De data aceasta, avea planuri mai mari Putea să agaţe băieţii în nenumărate moduri – ciocnirea „întâmplătoare”, privirile piezişe, zâmbetele cu subînţeles, flirtul, înfruntarea, accidentul –, iar Calliope era expertă în toate Dusese la bun sfârşit toate escrocheriile începute Cu excepţia lui Travis, singura ţintă care o părăsise pe Calliope, în loc să se întâmple invers Nu-şi dăduse niciodată seama de ce, iar asta încă o deranja un pic Însă el era unul singur, iar acolo erau milioane de băieţi Calliope se gândi la numărul imens de oameni pe care îi văzuse mai devreme intrând şi ieşind din lifturi, grăbindu-se acasă, la serviciu sau la şcoală Toţi erau absorbiţi de propriile griji mărunte şi se agăţau de visurile lor imposibile Niciunul nu ştia că ea exista şi, dacă ar fi ştiut, nu le-ar fi păsat Dar tocmai de asta era distractiv jocul: Calliope urma să-l facă pe unul dintre ei să-i pese foarte mult Simţi un val strălucitor, glorios şi intens de nerăbdare Abia aştepta să-şi găsească următoarea ţintă AVERY Avery Fuller se strânse şi mai puternic în braţe Vântul îi spulbera părul blond, încâlcindu-l, şi-i flutura pliurile rochiei ca pe un steag Cei câţiva stropi de ploaie care începeau să cadă îi înţepară uşor pielea goală Însă Avery nu era pregătită să plece de pe acoperiş Acela era locul ei secret, unde se retrăgea când toate luminile şi sunetele învălmăşite din oraş începeau să fie de nesuportat Se uită la movul şters al orizontului, care se prelungea într-un întuneric nesfârşit deasupra capului său Îi plăcea sentimentul pe care îl avea acolo, sus: izolată, singură şi în siguranţă cu secretele ei Nu este un loc sigur, o avertiză o senzaţie cicălitoare atunci când se auziră paşi Agitată, Avery se răsuci şi zâmbi văzându-l pe Atlas Însă trapa se deschise din nou şi Leda apăru brusc acolo, cu faţa răvăşită de furie Părea uscăţivă, slăbită şi periculoasă Pielea îi era ca o armură — Ce vrei, Leda? întrebă Avery cu prudenţă, deşi întrebarea era inutilă Ştia răspunsul Voia să o despartă de Atlas, iar băiatul ăsta era singurul la care Avery nu ar fi renunţat niciodată Păşi în faţa lui, parcă pentru a-l proteja Leda observă mişcarea ei — Cum îndrăzneşti? se răsti ea şi se întinse să o împingă pe Avery Avery se împletici şi dădu din braţe, încercând disperată să se agaţe de ceva, dar toate erau prea departe, chiar şi Atlas, iar lumea se transforma într-o învălmăşeală de culori, sunete şi ţipete, pământul se apropia tot mai repede de ea Cu fruntea acoperită de sudoare, se ridică brusc şi recunoscu în jurul ei mobilierul din dormitorul lui Atlas — Aves? murmură Atlas Te simţi bine? Îşi strânse genunchii la piept, în încercarea de a-şi potoli bătăile nebuneşti ale inimii — Am avut un coşmar, îi spuse ea Atlas o trase lângă el şi o cuprinse în braţe, din spate, ca să se simtă în siguranţă în îmbrăţişarea lui caldă — Vrei să-mi spui ce ai visat? Avery voia să-i vorbească despre coşmar, dar nu putea Aşa că se întoarse ca să-i închidă gura cu un sărut De la moartea lui Eris, se strecura în camera lui Atlas în fiecare seară Ştia că risca mult, dar faptul de a fi cu băiatul pe care îl iubea – de a sta de vorbă cu el, de a-l săruta, de a-i savura pur şi simplu prezenţa – era singurul lucru care în ultima vreme o ajuta pe Avery să nu o ia razna Şi nici măcar acolo, cu Atlas, nu era în deplină siguranţă faţă de ea însăşi Ura pânza de secrete care se tot strângea în jurul său, căscând o prăpastie invizibilă între ei, cu toate că Atlas nu ştia Atlas nu ştia despre relaţia delicată dintre Avery şi Leda Un secret în schimbul unui alt secret Leda aflase despre relaţia lor şi îşi ţinuse gura doar fiindcă Avery o văzuse împingând-o pe Eris de pe acoperiş în noaptea aceea Acum, Avery ascundea adevărul morţii lui Eris pentru că Leda o ameninţa Nu o lăsa inima să-i spună totul lui Atlas pentru că adevărul l-ar fi rănit şi, la drept vorbind, Avery nu voia ca el să afle ce se întâmplase de fapt în acea seară Dacă ar fi ştiut ce făcuse, poate că nu ar mai fi privit-o la fel, cu devotament şi cu dragoste oarbă Ea îi strânse între degete buclele de la ceafă, dorindu-şi să oprească timpul, să se topească în acel moment şi să trăiască în el pentru totdeauna Când Atlas se retrase în cele din urmă, îi simţea zâmbetul, chiar dacă nu putea să-l vadă — N-o să mai ai vise înfricoşătoare câtă vreme sunt eu aici Promit să le ţin la distanţă — Am visat că te-am pierdut, izbucni ea, cu o urmă de îngrijorare în voce Acum, când erau împreună, în ciuda situaţiei potrivnice, să-l piardă pe Atlas era cea mai mare teamă a sa — Avery El îi ridică uşor bărbia cu un deget, ca s-o privească în ochi — Te iubesc Nu plec nicăieri — Ştiu, îi răspunse Avery Dar multe obstacole le stăteau în cale Atât de multe forţe se adunaseră împotriva lor, încât, uneori, păreau de neînvins Ea se întinse din nou în locul cald şi moale de lângă trupul lui, dar gândurile tot îi erau împrăştiate Se simţea prea agitată şi nu se putea relaxa — Ţi-ai dorit vreodată să te fi adoptat o altă familie? şopti ea, dând glas unui gând pe care-l avusese de nenumărate ori Dacă ar fi fost adoptat de altă familie, dacă ea ar fi avut un alt băiat drept frate adoptiv, atunci Atlas nu i-ar fi fost interzis Se întrebă cum ar fi fost să-l întâlnească la şcoală sau la vreo petrecere, să-l aducă acasă pentru a-i face cunoştinţă cu familia Fuller Totul ar fi fost mult mai uşor — Sigur că nu, spuse Atlas, iar vehemenţa din tonul lui o surprinse Aves, poate că nu te-aş fi cunoscut niciodată dacă m-ar fi adoptat altcineva — Poate , tărăgănă ea cuvântul, dar ştia cumva că relaţia ei cu Atlas era inevitabilă Universul ar fi conspirat să se cunoască, într-un fel sau altul, apropiindu-i unul de celălalt — Poate, încuviinţă şi Atlas Dar nu e un risc pe care sunt dispus să mi-l asum Pentru mine, eşti cel mai important lucru din lume Ziua în care părinţii tăi m-au adus acasă – când te-am cunoscut – a fost a doua cea mai bună zi din viaţa mea — Serios? Şi care a fost cea mai bună? întrebă ea, cu un surâs Se aştepta ca Atlas să-i spună că era ziua în care îşi mărturisiseră dragostea, însă el o surprinse — Cea de azi, îi zise simplu Şi apoi ziua de mâine va fi cea mai bună Pentru că fiecare zi cu tine este mai bună decât cea de dinainte El se întinse ca să o sărute uşor tocmai când se auzi o bătaie în uşă — Atlas? Pentru o clipă îngrozitoare, Avery încremeni Îşi ridică privirea spre Atlas şi văzu propria spaimă reflectată pe faţa lui minunată Uşa camerei lui era încuiată, dar acolo, precum şi în orice alt loc din apartament, domnul şi doamna Fuller puteau să intre nestânjeniţi — O secundă, tată, strigă Atlas un pic prea tare În pantalonii scurţi de satin de nuanţa fildeşului şi în sutien, Avery se dădu jos din pat şi se îndreptă cu sufletul la gură spre şifonierul lui Atlas Fugind în picioarele goale, aproape că se împiedică de un pantof Reuşi să închidă uşa în urma ei tocmai în secunda în care Pierson Fuller intră în camera fiului său adoptiv Luminile de deasupra licăriră când păşi înăuntru — E totul în regulă aici? Oare simţea o urmă de suspiciune în vocea tatălui său ori îşi imagina? — Ce se întâmplă, tată? Lui Atlas îi stătea în fire să răspundă la o întrebare cu o alta Era o tehnică bună de a schimba subiectul — Jean-Pierre LaClos tocmai a sunat de la biroul din Paris, spuse încet tatăl lui Avery Se pare că francezii ne permit, în sfârşit, să construim ceva lângă hidoşenia lor antică Printre şipcile uşii şifonierului, silueta lui abia se vedea Avery rămase nemişcată, lipită de o haină gri, de lână, cu braţele încrucişate la piept Inima îi bătea atât de frenetic, încât era sigură că tatăl ei avea să o audă Şifonierul lui Atlas era mult mai mic decât al ei Dacă Pierson ar fi deschis uşa, nu ar fi avut unde să se ascundă În afară de adevăratul motiv, nu i-ar fi putut da nicio explicaţie pentru prezenţa ei în camera lui Atlas, în pantaloni de pijama şi sutien În dormitor, cămaşa ei roz strălucea pe podea — Bine, răspunse Atlas şi Avery auzi în glasul lui întrebarea nerostită De ce venise tatăl lor la Atlas, în toiul nopţii, pentru o chestiune care nu părea urgentă? După o pauză mult prea lungă, Pierson îşi drese vocea — Mâine să vii devreme la şedinţa dezvoltatorilor imobiliari Va trebui să efectuăm o analiză completă a străzilor şi căilor navigabile de acolo, ca să începem pregătirile — Voi fi acolo, zise Atlas scurt şi la obiect Stătea chiar pe cămaşa ei şi încerca să o acopere discret cu un picior Fata îşi dorea ca tatăl lor să nu observe mişcarea — Perfect După un moment, Avery auzi uşa camerei închizându-se Se lăsă pe spate şi alunecă neajutorată pe perete, în şezut I se părea că nişte ace mici îi înţepau pielea peste tot, ca atunci când fusese la doctor, să-i verifice nivelul de vitamine Dar în clipa aceea o cuprinse un val de adrenalină Se simţea agitată, nesăbuită şi – în mod ciudat – înviorată, ca şi când ar fi păşit pe nisipuri mişcătoare şi, cumva, reuşise să ajungă nevătămată pe partea cealaltă Atlas deschise uşa şifonierului — Eşti în regulă, Aves? Luminile din şifonier se aprinseră când el deschise uşile; dar, pentru o clipă foarte scurtă, Avery rămase în întuneric în vreme ce Atlas era luminat din spate – strălucirea îi poleia silueta, făcându-l să pară aproape nepământean Brusc, faptul că era din carne şi oase, acolo şi al ei, i se păru imposibil Şi, într-adevăr, era imposibil Relaţia lor se dovedea imposibilă la fiecare pas, şi totuşi, într-un fel, o ţineau în viaţă — Sunt bine Ea se ridică în picioare, îi mângâie braţele şi apoi îi atinse umerii, dar el făcu un pas înapoi şi se întinse după cămaşa ei, care zăcea pe jos — Asta nu a fost în regulă, Aves Îngrijorat, îi întinse cămaşa — Nu m-a văzut, spuse Avery, dar ştia că nu aspectul ăsta era important Niciunul dintre ei nu menţionă ceea ce tatăl lor poate că văzuse deja: dormitorul lui Avery, aflat de cealaltă parte a apartamentului, şi aşternuturile de un alb imaculat, şifonate, dar în mod clar goale — Trebuie să fim mai atenţi Atlas părea resemnat Avery îşi trase cămaşa peste cap şi îl privi de jos, iar cuvintele pe care Atlas nu le rostea o dureau — S-a terminat cu rămasul peste noapte aici, nu? întrebă ea, cu toate că ştia deja răspunsul Nu mai puteau risca — Nu Aves, trebuie să pleci — O să plec De mâine, îi promise fata şi-l trase către ea, să-l sărute Acum mai mult ca niciodată, Avery ştia cât de periculos era, dar astfel fiecare moment împreună cu Atlas devenea infinit mai preţios Cunoştea riscurile Ştia că păşeau amândoi pe muchie de cuţit Dacă asta avea să fie ultima noapte în care rămânea în camera lui, atunci voia să profite Îşi dorea să-i fi putut mărturisi totul, dar, în schimb, apelă la sărutări prin care îi transmise toate scuzele tăcute, mărturisirile şi promisiunile de a-l iubi pentru totdeauna Dacă nu putea să le rostească tare, atunci asta era singura cale Cuprinzându-i umerii, îl trase spre ea şi băiatul o urmă, exact în clipa în care lumina de deasupra, din şifonier, se stinse din nou WATT Watzahn Bakradi se lăsă pe spate, în scaunul rigid din sala de cursuri, studiind tabla de şah afişată în faţa ochilor săi Mută tura trei pătrate pe diagonala din stânga Tabla de şah, proiectată într-un alb-negru fantomatic pe lentilele de înaltă rezoluţie pe care le purta în mod constant, se schimbă în acord cu replica lui Nu a fost o mişcare bine gândită, îi şopti Nadia, computerul cuantic încorporat în creierul lui Calul ei înaintă imediat şi îi captură regele Watt îşi înăbuşi un geamăt exasperat, atrăgând câteva priviri ciudate din partea prietenilor şi a colegilor de clasă din jur Amuţi şi se uită în faţă, acolo unde un bărbat într-un sacou stacojiu stătea în picioare, pe scenă, şi vorbea despre ofertele de studiu privind artele liberale ale Universităţii de Vest Stringer Watt îl ignoră, aşa cum făcuse şi cu ceilalţi vorbitori de la întrunirea aceasta obligatorie, pentru elevii de clasa a douăsprezecea După terminarea liceului, Watt nu avea de gând să se înscrie la niciun curs de istorie sau de engleză În medie, pierzi în faţa mea cu unsprezece minute mai repede decât în mod obişnuit E un semn că eşti distrat, sublinie Nadia Crezi? gândi Watt morocănos În ultima vreme, avea motive întemeiate să fie distrat Acceptase ceea ce părea o sarcină uşoară, pentru o fată pe nume Leda, care locuia la etajele superioare Şi băiatul se îndrăgostise de Avery, cea mai bună prietenă a Ledei Până aflase că Avery era de fapt îndrăgostită de Atlas, acelaşi individ pe care Leda îl angajase să îl spioneze Apoi, din întâmplare, îi transmisese secretul Ledei, care era înverşunată şi răzbunătoare O fată nevinovată murise din cauza asta Şi Watt stătuse cu mâinile în sân, lăsând-o pe Leda să scape basma curată, pentru că ea ştia despre Nadia Watt habar nu avea cum reuşise, dar, cumva, Leda îi aflase cel mai periculos secret În orice moment, putea să-l reclame pe Watt, din cauză că se afla în posesia unui computer cuantic ilegal Desigur, Nadia ar fi fost distrusă pentru totdeauna, iar Watt ar fi intrat în închisoare pe viaţă – dacă era norocos Watt! îl strigă Nadia, trimiţându-i o undă electrică în sistemul nervos Reprezentantul Universităţii Stringer coborî de pe scenă, iar locul lui fu luat de o femeie cu păr castaniu, lung până la umeri, şi o expresie serioasă Era Vivian Marsh, preşedinta comisiei de admitere a MIT — Puţini dintre voi se vor înscrie la MIT şi chiar mai puţini au medii destul de mari pentru a fi admişi, spuse ea fără ocoliş Dar cei admişi vor afla că programul nostru se bazează pe trei principii: explorează, experimentează, evoluează Watt auzi degete alergând iute pe tablete Se uită în jur; câţiva dintre puştii de la cursurile de matematică pentru avansaţi tastau repede, foarte atenţi la cuvintele lui Vivian Amica lui, Cynthia – o americancă japoneză drăguţă, care îi fusese colegă la grădiniţă –, stătea ca pe ace, cu ochi scânteietori Watt nici măcar nu ştia că pe Cynthia o interesa Institutul Oare avea să fie nevoit să concureze împotriva ei pentru locurile limitate de la MIT? Watt nu se gândise serios la ce ar fi făcut dacă nu avea să fie admis la MIT Ani de zile visase să participe la programul extrem de competitiv de inginerie a microsistemelor Echipa de cercetare din acel departament inventase milicipul, programul de combinări şi supermagneţii la temperatura camerei, care împiedicau incoerenţa cuantică Watt fusese convins dintotdeauna că urma să studieze acolo La naiba, inventase un computer cuantic de unul singur, la paisprezece ani! Cum să nu îl accepte? Problema era că nu prea putea să scrie despre Nadia în cererea lui de admitere Şi când se uită în jur, la ceilalţi elevi, Watt se văzu silit să se confrunte cu posibilitatea foarte reală de a nu fi admis Să adresez o întrebare? îi transmise neliniştit Nadiei Voia să facă ceva, orice, pentru a fi remarcat de Vivian Nu este un interviu cu întrebări şi răspunsuri, Watt, îi atrase atenţia Nadia Deodată, reprezentantul Universităţii Stanford urcă pe scenă şi îşi drese vocea Fără să gândească, Watt ţâşni în picioare, înjurând în timp ce ieşea din sală, împiedicându-se de rândul de scaune Pe bune? îi şopti Cynthia când el se urcă peste ea, dar lui Watt nu îi păsa Trebuia să stea de vorbă cu Vivian şi, oricum, Universitatea Stanford era a doua pe lista lui de opţiuni Dădu buzna pe uşile duble din spatele sălii, ignorând privirile care se întorceau acuzator spre el, şi coti în fugă spre ieşirea din şcoală — Domnişoară Marsh! Aşteptaţi! Femeia se opri, cu o mână pe uşă şi cu o sprânceană ridicată Ei, acum măcar avea să-l ţină minte pe Watt — Se întâmplă rar să fiu urmărită de un elev Ştii, nu sunt o celebritate Lui Watt i se păru că aude o urmă de amuzament în tonul ei — Visez să studiez la MIT de când mă ştiu şi pur şi simplu Chiar voiam să vă vorbesc Prezintă-te! îl îndemnă Nadia — Sunt Watzahn Bakradi, spuse el repede şi întinse o mână După un moment, Vivian i-o strânse — Watzahn Bakradi, repetă ea cu privirea pierdută, şi Watt pricepu că femeia căuta informaţii despre el, cu ajutorul lentilelor de contact Ea clipi şi îşi îndreptă din nou atenţia asupra lui — Văd că ai participat la programul nostru de vară pentru tinerii ingineri, ca bursier Şi nu ai mai fost invitat după aceea Watt tresări Ştia foarte bine de ce nu mai fusese invitat să participe: unul dintre profesorii lui îl surprinsese construind un computer cuantic ilegal E drept că îi promisese că nu avea să anunţe poliţia, dar greşeala tot îl costase Nadia îi afişă CV-ul lui Vivian pe lentilele de contact, dar nu îi era de ajutor Din el Watt nu află decât că femeia crescuse în Ohio şi că studiase psihologia la facultate Băiatul îşi dădu seama că trebuia să-i răspundă — Programul acela a avut loc acum patru ani Am învăţat multe de atunci şi mi-ar plăcea să am şansa de a vă demonstra asta Vivian îşi înclină capul, acceptând un apel — Discut cu un elev, îi spuse interlocutorului, probabil o secretară Ştiu, ştiu Numai o clipă Când femeia îşi dădu o şuviţă după ureche, Watt zări la încheietura mâinii sale un computer scump, de platină Brusc, se întrebă ce părere avea Vivian despre faptul că venise să le vorbească elevilor de la etajul 240, chiar dacă era vorba despre o şcoală-magnet Nu era de mirare că se grăbea să plece — Domnule Bakradi, de ce este MIT prima dumneavoastră opţiune? Nadia îi făcuse rost de declaraţia de principii a instituţiei MIT, dar Watt nu voia să dea un răspuns sigur, prefabricat — Mă interesează programul de inginerie a microsistemelor Vreau să studiez cuanţii, spuse el îndrăzneţ — Serios? Ea îl măsură din cap până-n picioare şi Watt îşi dădu seama că îi trezise interesul — Ştii că primim mii de cereri pentru programul ăsta, dar anual sunt selectaţi numai doi elevi? — Ştiu Chiar şi aşa, MIT tot este prima mea opţiune Singura mea opţiune, gândi Watt şi-i zâmbi cât de frumos putea, aşa cum le zâmbea mereu fetelor când ieşea în oraş, cu Derrick Simţi că ea începea să fie mai binevoitoare faţă de el — Ai văzut vreodată un computer cuantic? Ştii cât de puternic este? îl descusu ea Să-i răspunzi cu un neadevăr ar fi bine-venit, îi spuse Nadia, dar Watt ştia că putea să evite întrebarea — Ştiu că au mai rămas doar câteva, zise el în schimb Desigur, la NASA şi la Pentagon existau computere cuantice Însă Watt avea senzaţia că existau mult mai multe, ilegale şi neînregistrate – ca Nadia –, decât admitea guvernul — Totuşi cred că ar trebui să existe mai multe Sunt nenumărate locuri în care avem nevoie de computere cuantice, declară băiatul Cum ar fi în creierul tău? Watt, fii rezonabil, îl îndemnă Nadia, dar el nu asculta — Acum avem nevoie de ele mai mult ca niciodată Am putea să revoluţionăm agricultura globală, să eradicăm sărăcia, să eliminăm accidentele fatale, să terraformăm planeta Marte Lui Watt propria voce îi răsuna prea zgomotos în urechi Îşi dădu seama că Vivian îl privea cu sprâncenele ridicate şi tăcu — Ideile tale seamănă înfricoşător de mult cu ale autorilor de literatură SF, domnule Bakradi, spuse femeia, în cele din urmă Watt înghiţi în sec — Pur şi simplu cred că incidentul Inteligenţei Artificiale, din 2093, ar fi putut fi evitat Nu computerul cuantic respectiv era problema Nu a fost vina lui Setările de securitate nu au fost stabilite corespunzător, a existat o problemă cu programul de bază Demult, pe vremea când computerele cuantice erau încă legale, toate programele de bază funcţionaseră pe acelaşi principiu: cuantul nu putea să acţioneze în niciun fel pentru a răni o fiinţă umană, indiferent de ce alte comenzi ar fi primit ulterior — „Vina lui”? repetă Vivian şi Watt îşi dădu seama, cu întârziere, că folosise un pronume care indica genul pentru a descrie un computer Băiatul nu spuse nimic După o clipă, ea oftă — Mărturisesc că aştept cu nerăbdare să-ţi evaluez cererea personal Ieşi, apoi urcă într-o aerocabină care aştepta Nadia, ce naiba facem acum? gândi el, sperând că ea avea o soluţie genială De obicei, Nadia observa detaliile care lui îi scăpau Nu-ţi rămâne de făcut decât un singur lucru, îi răspunse computerul, şi anume să scrii cel mai bun eseu pe care l-a citit Vivian Marsh vreodată • — Aici erai, şopti Cynthia când Watt ajunse, în cele din urmă, la dulapul lor De fapt, îi aparţinea Cynthiei Şi Watt avea unul, dar era în capătul holului dedicat artelor vizuale şi, de vreme ce niciodată nu mergea în direcţia aceea şi oricum nu căra prea multe lucruri, se obişnuise să-l folosească pe al ei Şi cel mai bun prieten al său, Derrick, era acolo, cu fruntea încreţită de îngrijorare — Ce s-a întâmplat? se interesă Derrick Cynthia spune că ai ieşit de la prezentare — M-am dus să stau de vorbă cu reprezentanta comisiei de admitere a MIT, înainte să plece — Ce i-ai spus? întrebă Cynthia, în timp ce Derrick scutură din cap şi mormăi ceva ce semăna cu: „Ar fi trebuit să mă aştept la asta” Watt oftă: — Nu sunt sigur că m-am descurcat Fata îi aruncă lui Watt o privire compătimitoare — Îmi pare rău — Hei, dacă n-o să fiu admis la MIT, măcar tu o să ai mai multe şanse să fii primită, răspunse Watt, un pic obraznic Sarcasmul fusese dintotdeauna mecanismul lui de apărare Cynthia părea jignită — N-aş gândi aşa niciodată Sincer, speram să fim admişi amândoi la MIT Ar fi frumos să văd un chip familiar acolo, atât de departe de casă — Iar eu o să vă vizitez pe amândoi şi o să vă bat la cap mereu! spuse Derrick, cuprinzându-i bucuros pe amândoi pe după umeri — Ar fi distractiv, zise prudent Watt, cu un ochi la amica lui Nu ştiuse că împărtăşeau acelaşi vis Ea avea dreptate: ar fi fost frumos să traverseze împreună campusul plin de frunze, în drum spre cursuri, să lucreze amândoi în laboratorul de inginerie, noaptea târziu, să ia prânzul în sala imensă pe care Watt o văzuse pe i-Net Pe de altă parte, ce ar fi făcut ei dacă numai unul era admis? O să fie bine, îşi spuse el, dar nu putea să nu se gândească la faptul că admiterea era încă un lucru din viaţa lui care se putea sfârşi dezastruos În ultima vreme, părea să aibă multe astfel de experienţe RYLIN În aceeaşi după-amiază, Rylin Myers se sprijinea de scanerul de control aflat la uşă, numărând minutele până la sfârşitul turei sale de lucru la ArrowKid Ştia că era un noroc să aibă slujba aceea Era plătită mai bine decât la fostul loc de muncă, de la staţia de tren cu monoşină Şi programul era mai bun Dar, în ciuda acestor avantaje, fiecare moment petrecut acolo tot i se părea o tortură ArrowKid era un magazin cu haine pentru copii, aflat în mallul din mijlocul oraşului Manhattan, la etajul 500 Până de curând, Rylin nu intrase niciodată într-un astfel de magazin Era genul de loc în care părinţii de la mijlocul Turnului veneau în grupuri, purtând pantaloni de trening în culori vii şi trăgându-şi copiii de mână, iar cărucioarele de cumpărături pluteau în aer pe lângă ei, trase de cordoane magnetice invizibile Rylin aruncă o privire în jur: un caleidoscop ameţitor de culori şi sunete Muzica pop stridentă răsuna tare din boxe În tot spaţiul se simţea mirosul covârşitor şi greţos de dulce al scutecelor de pânză cu autocurăţare, marca ArrowKid Înghesuite în toate vitrinele se zăreau haine pentru copii – de la body-uri în culori pastelate, pentru bebeluşi, până la rochii mărimea 42 pentru fete –, toate acoperite de săgeţi Blugi pentru bebeluşi, cu săgeţi cusute, tricouri cu săgeţi imprimate, chiar şi păturici pline de săgeţi strălucitoare Pe Rylin o dureau ochii uitându-se la ele — Hei, Ry, o ajuţi tu pe clienta din cabina de probă numărul doisprezece? Eu o să fac nişte verificări pentru o vreme Managerul lui Rylin, o tipă de douăzeci şi ceva de ani, pe nume Aliah, trecu pe lângă ea şi îşi netezi părul brunet, tuns scurt Pe cămaşa ei, o săgeată mov-aprins se rotea lent, ca limbile unui ceas Rylin simţea nevoia să se uite în altă parte, ca să nu ameţească — Sigur, se învoi Rylin, încercând să nu se enerveze pentru că Aliah începuse să i se adreseze cu diminutivul pe care îl rezerva doar prietenilor apropiaţi Ştia că Aliah nu voia decât să se ascundă sub tejghea şi să-şi sune noua iubită, atunci când credea că angajaţii nu o văd Rylin bătu la uşa cabinei de probă cu numărul doisprezece — Voiam să văd dacă aveţi nevoie de ceva, spuse ea tare Să vă aduc şi alte mărimi? Uşa se deschise, dând la iveală o mamă obosită aşezată pe scaun, cu privirea pierdută în spaţiu – probabil verifica ceva pe lentilele de contact O fată cu obraji rozalii şi cu o mulţime de pistrui stătea în faţa oglinzii, întorcându-se în toate părţile în timp ce-şi studia reflexia cu un ochi foarte critic Purta o rochie albă, acoperită de săgeţi mici de cristal, pe care scria STRĂLUCEŞTE şi era încălţată cu o pereche de cizme cu săgeţi imprimate Acestea erau deja ale fetei; dacă le-ar fi ales în acea zi, Rylin ar fi văzut un cerc holografic subtil care indica noile achiziţii, amintindu-i să le înregistreze la casă Se gândi la vremurile în care ea şi cea mai bună prietenă a ei, Lux, furau din magazinele de la etajele inferioare – nu obiecte de valoare, doar câteva sticluţe de parfum şi de vopsea Odată, şterpeliseră o cutie cu prăjituri de ciocolată Însă acolo, la etajele superioare, nu puteai scăpa neprins — Ce zici de rochia asta? întrebă fata şi se răsuci, ca Rylin să o studieze Rylin zâmbi slab şi îşi îndreptă privirea spre mamă – la urma urmei, ea plătea –, dar femeia nu părea dornică să comenteze preferinţele fiicei sale în materie de cumpărături — Arată minunat, spuse Rylin încet — Tu ai purta-o? întrebă fetiţa şi strâmbă adorabil din nas Rylin nu se putea gândi decât la hainele pe care le purtaseră altă dată ea şi Chrissa, dintre care unele aparţinuseră copiilor familiei Anderton, de la un etaj superior Rylin lucrase ca menajeră pentru ei La vârsta de şase ani, ţinuta preferată a lui Rylin fusese un costum ponosit de pirat, o pălărie cu pene şi o sabie cu mâner aurit Tresări când îşi dădu seama că, probabil, costumul îi aparţinuse lui Cord sau lui Brice Gândul acesta ar fi trebuit să o ruşineze, dar nu simţi decât un dor ciudat Nu mai vorbise de o lună cu Cord; probabil că nici nu avea să-l mai vadă vreodată Aşa e cel mai bine, îşi spuse ea, ca întotdeauna când se gândea la Cord Însă replica asta nu o ajuta — Se vede treaba că nu, pufni fetiţa, scoţându-şi rochia peste cap Poţi să pleci, îi ceru ea tăios Rylin îşi dădu seama, cu întârziere, că făcuse o greşeală şi încercă disperată să îndrepte situaţia — Îmi cer scuze, m-am gândit la altceva pentru o clipă — Las-o baltă, zise fata dintr-o suflare şi-i trânti lui Rylin în nas uşa cabinei de probă După câteva momente, ea şi mama ei ieşiră din magazin, lăsând în cabina de probă o grămadă de haine aruncate — Ry Aliah scoase o exclamaţie dezamăgită şi se apropie — I-ai fi putut vinde ceva fetei, şi asta cu uşurinţă Ce s-a întâmplat? Nu mă lua pe mine cu „Ry”, gândi Rylin, furioasă dintr-odată, dar ştia că nu trebuia să riposteze Doar datorită lui Aliah avea acel loc de muncă Îşi depusese CV-ul pentru o slujbă de chelneriţă la cafeneaua de alături, când văzuse afişul în formă de săgeată, pe care scria ANGAJAM, în vitrina holografică a magazinului de haine şi intrase dintr-un impuls Lui Aliah nici măcar nu îi păsase că Rylin nu avea experienţă în vânzări Se uitase o dată la ea şi exclamase încântată: „Mărimile pentru juniori ţi se potrivesc de minune Ai şolduri foarte, foarte înguste Şi picioarele suficient de mici încât o să-ţi vină unele modele de sandale!” Aşa că iat-o pe Rylin purtând cele mai puţin jignitoare haine pe care le găsise în magazin – un tricou fără mâneci şi blugii ei negri, fără nicio săgeată – şi încercând fără tragere de inimă să le vândă haine copiilor de la jumătatea Turnului Nu era de mirare că nu se pricepea — Îmi pare rău O să mă descurc mai bine data viitoare, promise ea — Sper Lucrezi aici de aproape o lună şi totuşi abia ai atins minimumul de vânzări pentru o singură săptămână Tot inventez scuze pentru tine, le spun şefilor că încă înveţi, dar, dacă lucrurile nu se schimbă în curând Rylin îşi reţinu un oftat Nu îşi permitea să fie concediată din nou — Am înţeles Aliah clipi când se uită la ceasul din colţul câmpului său vizual Rylin fusese surprinsă văzând că majoritatea fetelor care lucrau acolo îşi permiteau să poarte lentile de contact, chiar dacă unele mai ieftine Dar, la urma urmei, pentru multe dintre ele era o slujbă la care veneau după orele de şcoală Nu aveau de întreţinut surori mai mici şi nici teancuri de facturi de plătit — De ce nu te duci acasă, să te odihneşti? îi sugeră Aliah cu blândeţe Închid eu magazinul Bine? Rylin era epuizată, aşa că nu se opuse — Ar fi grozav, spuse ea simplu — Ry, ce-ar fi să porţi unul – Aliah îi arătă o vitrină de lângă intrare, în care se aflau tricouri galben-lămâie, cu săgeţi mov – mâine, la serviciu? Poate c-o să te ajute să fii un pic mai entuziastă — Alea sunt pentru copii de zece ani, protestă Rylin, uitându-se la tricouri — Norocul tău că eşti foarte slabă, răspunse Aliah Rylin îşi ţinu respiraţia când înşfacă primul tricoul din teanc — Mulţumesc, spuse ea, afişând cel mai larg zâmbet posibil Dar fata mai vârstnică răspunsese deja la un apel, ţinându-şi mâna la ureche Şopti ceva şi râse • Când Rylin îşi flutură inelul de identificare deasupra tastaturii tactile din uşă şi intră, o întâmpinară mirosurile plăcute de aluat şi de ciocolată caldă Imediat, regretă că sora ei mai mică ajunsese încă o dată acasă înaintea ei De când Rylin începuse să lucreze seara, şi nu în zori, ca la staţia de tren cu monoşină, mai mult Chrissa se ocupase de gătit şi de cumpărături Rylin se simţea vinovată; acelea fuseseră mereu sarcinile ei Voia să aibă ea grijă de sora ei de paisprezece ani, nu invers — Cum a fost la muncă? o întrebă Chrissa voioasă Se uită la noul tricou al lui Rylin şi îşi ţuguie buzele, reţinându-şi un zâmbet — Dacă îndrăzneşti să spui ceva, de ziua ta n-o să primeşti decât o sacoşă mare cu lenjerie cu săgeţi, o ameninţă Rylin Chrissa îşi înclină capul într-o parte, ca şi cum ar fi cugetat — Câte săgeţi are o pereche, mai exact? Rylin râse şi apoi tăcu — Sincer, în ritmul ăsta, o să fiu concediată cu mult înainte de ziua ta Se pare că nu sunt o vânzătoare bună Se apropie de plita pe care Chrissa pregătea clătitele cu banane, care le plăceau atât de mult amândurora — Micul dejun la cină? Cu ce ocazie? întrebă şi luă o mână de fulgi de ciocolată din pungă Chrissa o lovi intenţionat peste mână, apoi aruncă restul de fulgi de ciocolată în aluat şi lăsă lingura cu raze infraroşii să-l amestece Îşi privi emoţionată sora şi-i făcu semn din bărbie spre un plic de pe masă — Ai primit nişte veşti — Ce-i ăla? Nimeni nu mai trimitea plicuri de hârtie În ultima vreme, Rylin primise unul singur, în care găsise o factură medicală – un adaos la memento-urile sonore săptămânale care o anunţau că întârzia cu plata de un an — Deschide-l, o invită Chrissa, enigmatic Rylin observă prima dată greutatea plicului, ceea ce însemna că era important Nu ştia dacă să fie încântată sau să se teamă Pe spate, un blazon albastru cunoscut era imprimat în relief În partea de sus, cu litere aurite, stătea scris ŞCOALA BERKELEY, FONDATĂ ÎN 2031 Aceasta era şcoala pe care o frecventa Cord, undeva pe la etajul 900, îşi aminti Rylin De ce să-i fi trimis ei ceva? Îşi strecură o unghie pe sub marginea tare a plicului şi scoase conţinutul, vag conştientă de faptul că sora ei venise lângă ea Citi începutul acelei scrisori ciudate şi surprinzătoare: Dragă domnişoară Myers, Suntem încântaţi să vă informăm că aţi fost selectată drept primul beneficiar al Bursei Memoriale Eris Miranda Dodd-Radson, oferită de Academia Berkeley Bursa a fost înfiinţată în amintirea lui Eris, pentru a recompensa potenţialul individual nerecunoscut în rândul elevilor defavorizaţi Pe pagina următoare, veţi găsi detalii cu privire la valoarea bursei dumneavoastră Taxa de şcolarizare şi o sumă pentru rechizite şcolare şi alte cheltuieli de trai sunt incluse Rylin se uită la Chrissa — Ce naiba e asta? întrebă ea încet Sora ei chiui de încântare şi o strânse pe Rylin în braţe — Speram să fie o scrisoare de confirmare, dar nu eram sigură! Nu am vrut să deschid plicul fără tine! Rylin! Strălucind de fericire, Chrissa făcu un pas înapoi şi îşi privi sora — Ai primit o bursă la Berkeley, cel mai bun liceu privat din New York, poate chiar din ţară — Dar nu am candidat pentru o bursă, sublinie Rylin, iar Chrissa râse — Am candidat eu în numele tău, normal Nu te-ai supărat, nu? adăugă ea, de parcă abia în clipa aceea gândul ăsta îi trecuse prin cap — Dar Rylin se gândi la un milion de întrebări şi alese una, la întâmplare — Cum ai aflat de bursa asta? Bineînţeles, Rylin ştiuse despre ea O auzise menţionată în videonecrologul lui Eris, pe care îl urmărise de zeci de ori din acea noapte fatală Noaptea în care toată viaţa i se dăduse peste cap, când se dusese la o petrecere, în partea superioară a Turnului, tocmai la etajul o mie, şi îl găsise pe băiatul pe care-l iubea cu o altă fată Apoi fata aceea murise în faţa ochilor ei, împinsă de pe o latură a Turnului de una dintre prietenele ei drogate, care după aceea o şantajase, forţând-o să păstreze tăcerea despre ce se întâmplase cu adevărat — Am văzut videonecrologul pe tableta ta L-ai vizionat de multe ori, spuse Chrissa încet, uitându-se cu atenţie în ochii lui Rylin Pe Eris ai cunoscut-o când lucrai pentru Cord, nu? Era o prietenă de-a ta? — Cam aşa ceva, zise Rylin, pentru că nu ştia cum să-i spună adevărul Chrissei: pe Eris nu o cunoscuse mai deloc, dar o văzuse murind — Îmi pare rău pentru ce i s-a întâmplat Cronometrul scoase un sunet şi Chrissa aşeză clătitele în două straturi înalte, dându-i farfuriile lui Rylin — Dar Rylin tot nu înţelegea — De ce nu ai candidat pentru bursă în numele tău? Dintre ele două, Chrissa era eleva promiţătoare: lua numai note de zece şi probabil avea să joace volei la facultate Ea era cea care merita o bursă la o şcoală de lux, de la etajele superioare, nu Rylin, care nici măcar nu fusese la şcoală în ultimii câţiva ani — Pentru că nu am la fel de multă nevoie de ea ca tine, zise Chrissa aprins Rylin o urmă la masă, ducând farfuriile pline cu clătite Din cauza unui picior rupt de tot, masa se clătină când aşeză mâncarea pe ea — Cu notele mele şi cu voleiul, oricum sunt pe cale să obţin o bursă la facultate Tu, pe de altă parte, ai nevoie de ea, insistă Chrissa Nu pricepi? Acum nu vei mai fi fata care a renunţat la şcoală în schimbul unei slujbe fără viitor, de dragul meu Sentimentul de vină ce reieşea din explicaţia surorii ei o făcu pe Rylin să amuţească Nu se gândise niciodată la ce părere avusese Chrissa când ea renunţase la şcoală, după moartea mamei lor, pentru a lucra cu normă întreagă Nu îşi imaginase niciodată că sora ei se învinovăţea pentru alegerea asta — Chrissa, nu e vina ta că mi-am luat slujba aia Dacă s-ar fi ivit din nou ocazia, Rylin ar fi procedat la fel, ca să-i ofere surorii ei şansa pe care o merita Apoi îi răsări în minte o altă problemă — Oricum, nu pot să demisionez Avem nevoie de bani Zâmbetul Chrissei era contagios — N-ai văzut ce scria despre cheltuielile pentru întreţinere? Banii sunt suficienţi şi, dacă o să ajungem în impas, găsim noi o soluţie Rylin mai citi o dată scrisoarea şi îşi dădu seama că sora ei avea dreptate — Dar de ce m-au ales pe mine? Nici măcar nu sunt înscrisă la şcoală Cred că au candidat mulţi pentru bursă Miji ochii, bănuitoare — Chiar, ce ai scris în scrisoarea de candidatură? Chrissa rânji — Am găsit un eseu vechi de-al tău, în care ai scris că vrei să lucrezi într-o tabără de vară, şi l-am modificat un pic Cu doi ani înainte de moartea mamei lor, Rylin candidase pentru un post de supraveghetor junior la o tabără scumpă de vară Era tocmai în Maine, genul de loc în care copiii bogaţi se duceau să înveţe lucruri inutile, precum canotajul, tirul cu arcul sau să împletească brăţări ale prieteniei Poate pentru că văzuse prea multe holograme despre tabere de vară, Rylin îşi dorise dintotdeauna să participe la una Bineînţeles că, financiar, niciodată nu şi-ar fi permis aşa ceva, dar Rylin sperase că, dacă ar fi lucrat acolo drept supraveghetor, într-un fel tot ar fi avut parte de acea experienţă Obţinuse postul, însă mama ei se îmbolnăvise în anul acela şi nimic altceva nu mai contase — Nu-mi vine să cred că ai găsit eseul ăla, spuse ea scuturând din cap, amuzată şi surprinsă Ingeniozitatea Chrissei o surprindea mereu — Şi tot nu înţeleg de ce m-au ales Chrissa ridică din umeri — Nu ai văzut descrierea? Este o bursă ciudată, modernă, pentru „fete creative care, în alte circumstanţe, ar fi trecute cu vederea” — Nu sunt chiar atât de creativă, o contrazise Rylin Chrissa scutură din cap atât de tare, încât părul ei prins în coadă se clatină înainte şi înapoi, ca o umbră întunecată — Ba eşti Nu te mai subaprecia, că altfel n-o să supravieţuieşti la şcoala aia Rylin nu-i dădu nicio replică Încă nu era sigură că avea să accepte bursa După un moment, Chrissa oftă — Nu mă surprinde că erai prietenă cu Eris După cum e descrisă bursa, tipa chiar era grozavă Dacă familia ei a ales să-i cinstească amintirea aşa, sigur nu semăna cu ăia de la etajele de sus Brusc, pe Rylin o năpădiră amintirile: modul în care se despărţise de Cord şi apoi încercase să-l recâştige, iar pe urmă îl văzuse cu Eris; faptul că o văzuse pe Eris pe acoperiş, urlând la cealaltă fată, Leda, şi privise îngrozită căderea lui Eris de pe partea laterală a Turnului, în aerul rece al nopţii Se cutremură — O s-o accepţi, nu? întrebă Chrissa, cu speranţă în glas Rylin se gândi cum s-ar fi simţit la o şcoală scumpă, alături de o grămadă de necunoscuţi care nu ar fi băgat-o în seamă Nemaivorbind despre Cord Îşi promisese că va sta departe de el Şi cum avea să se descurce din nou în clasă, cu învăţatul şi cu testele, înconjurată de o mulţime de elevi care, probabil, erau mult mai deştepţi decât ea? — Mama ar fi vrut să te duci la Berkeley, adăugă Chrissa şi, deodată, Rylin ştiu răspunsul Îşi privi sora în ochi şi îi zâmbi — Da, o să mă duc Poate că noaptea aia oribilă avea să-i aducă, la urma urmei, ceva bun Era datoare faţă de sine, faţă de Chrissa şi de mama lor – chiar şi faţă de Eris – să încerce CALLIOPE Cele două femei intrară în magazinul Bergdorf Goodman, la etajul 880 Tocurile lor cui scoteau sunete plăcute pe marmura lustruită Nu se opriră în holul decorat somptuos, unde holograme cu tematică de Crăciun dansau în jurul candelabrelor de cristal şi al vitrinelor cu bijuterii, iar turiştii strigau de fiecare dată când renii plonjau spre capetele lor Calliope nici măcar nu le aruncă o privire în timp ce o urma pe Elise, pe scara în spirală De multă vreme nu o mai impresiona ceva atât de banal precum o sanie holografică Următorul etaj, destinat hainelor de designer, era presărat cu mici insule de mobilier despărţite de bariere secrete, invizibile şi echipate cu scanere corporale De dragul vremurilor de altă dată, în diverse colţuri, manechinele purtau rochii adevărate De fapt, acolo nimeni nu proba nimic Elise îi aruncă o privire cu înţeles Calliopei şi apoi se îndreptă spre cea mai tânără vânzătoare, care părea să fie cel mai recent angajat al magazinului: Kyra Welch O aleseseră deja online, din simplul motiv că lucra la magazin abia de trei zile La câţiva metri distanţă de fată, Elise se afundă ostentativ într-o canapea de culoarea piersicii Aşezată picior peste picior, începu să se uite la rochiile de ocazie afişate pe ecranul din faţa ei Calliope rămase în picioare alături şi îşi înăbuşi un căscat Îşi dorea să-şi fi luat de la hotel o cafea cu miere sau măcar un plasture cu cofeină Aşa cum era de aşteptat, vânzătoarea se apropie în grabă Avea pielea ca de porţelan şi purta părul strâns într-o coadă roşcată şi înfoiată — Bună ziua, doamnelor Aveţi programare? — Unde este Alamar? întrebă Elise pe cel mai arogant ton — Îmi pare rău, Alamar are liber astăzi, se bâlbâi Kyra Desigur, Elise şi Calliope ştiau asta deja Fata cercetă rapid îmbrăcămintea Elisei, observând fusta croită la comandă şi inelul cu piatră de şapte carate, de o calitate atât de bună, încât era imposibil de distins de un diamant adevărat Evident, fata ajunse la concluzia că Elise era o persoană importantă, pe care Alamar nu ar fi trebuit să o supere — Poate că unul dintre reprezentanţii noştri de vânzări mai experimentaţi — Caut o rochie nouă de ocazie Ceva care să impresioneze, o întrerupse Elise, fluturând mâna spre afişajul holografic, care proiectă cele mai noi creaţii pe o reprezentare a trupului ei Îşi mişcă rapid încheietura ca să deruleze proiecţiile şi apoi se opri la imaginea unei rochii de culoarea prunei, cu tiv asimetric — Vreau s-o văd pe asta, dar scurtată Kyra nu era atentă, probabil din cauză că-şi verifica programul pe lentilele de contact Calliope ştia că fata se întreba dacă era cazul să-şi abandoneze îndatoririle de refacere a stocurilor în favoarea acestei comenzi noi şi, probabil, profitabile Mai ştia şi că, la sfârşitul acelei şedinţe de cumpărături, după ce diversele rochii alese vor fi fost ţesute şi cusute pe loc de super-războaiele de ţesut ascunse în partea din spate a magazinului, Kyra urma să le ceară şovăitor un număr de cont bancar, pentru plată „Alamar îl ştie”, avea să zică Elise, cu un aer plictisit Apoi ar fi ieşit din magazin cu braţele pline de sacoşe, fără să se uite înapoi Sigur că ar fi putut să plătească rochiile, ca toată lumea Aveau bani puşi deoparte în câteva bănci de pe tot globul Deşi, dată fiind iuţeala cu care îi cheltuiau, banii nu le ajungeau niciodată În plus, aşa cum spunea Elise deseori, de ce să plătească dacă puteau să primească gratis? Se călăuzeau după deviza asta Elise şi Kyra se adânciră într-o discuţie despre aplicaţiile de mătase Calliope îşi ridică privirea, deja plictisită, şi văzu trei fete de vârsta ei, care purtau fuste plisate şi cămăşi albe, cu nasturi de sus până jos – ţinute identice –, traversând magazinul Un zâmbet începu să i se lăţească pe chip Indiferent de ţara în care trăiau, elevele de la şcolile private erau, de fiecare dată, ţinte uşoare — Mamă, întrerupse Calliope discuţia Kyra se îndepărtă pentru o clipă, ca să le ofere intimitate, dar Calliope şi mama ei stabiliseră de mult un cod pentru astfel de situaţii — Tocmai mi-am amintit că am de făcut o temă pentru ora de istorie „Ora de istorie” însemna o înşelătorie în grup Dacă ar fi spus „ora de biologie”, era vorba de o înşelătorie romantică – o acţiune de seducere Ochii Elisei poposiră asupra celor trei fete şi scânteiară când înţelese mesajul — Desigur Nu vreau să-ţi pierzi locul pe lista de onoare, îi răspunse ea — Aşa e Trebuie să absolv printre primii Calliope se îndepărtă, cu chipul inexpresiv Şopti comanda „licee private din apropiere” când ajunse în zona cu accesorii, spre care păreau să se îndrepte fetele După doar două căutări, găsi ce voia; ştia asta deoarece elevii care apăreau pe pagina şcolii purtau aceeaşi uniformă jalnică precum fetele acelea Bingo! Se poziţionă în calea lor şi începu să piardă vremea într-un mod studiat: lua în mână diverse obiecte, se uita cu atenţie la ele, de parcă ar fi vrut într-adevăr să le cumpere, şi apoi le punea la loc Supraveghea mişcările fetelor, şi totuşi îi era imposibil să nu se bucure de atingerea unei curele grozave, de piele, sau a unei eşarfe alunecoase de mătase Când fetele erau la doar un rând distanţă, Calliope se împiedică intenţionat şi răsturnă o masă plină cu poşete, care se împrăştiară pe podeaua de lemn ca nişte bomboane vărsate — Dumnezeule! Îmi pare foarte rău, murmură Calliope, cu accentul britanic elegant pe care ea şi mama ei îl folosiseră toată săptămâna – nu pe cel vulgar, deprins în copilăria ei, în Londra, ci unul rafinat, pe care îl stăpânea în urma unor exerciţii atente Înclinase masa astfel încât poşetele-plic să cadă în direcţia fetelor, obligându-le pe cele trei fie să păşească printre ele cu grijă, fie să îngenuncheze şi să o ajute Deloc surprinzător, aleseră ultima variantă Fetele bogate nu lasă niciodată un lucru scump zăcând pe jos, dacă nu îl aruncă acolo chiar ele — Nu-i nimic, o linişti una dintre fete, o blondă înaltă, de departe cea mai frumoasă dintre cele trei Chiar dacă purta aceleaşi haine precum celelalte două, părea mai sofisticată Până şi uniforma aia ridicolă devenea şic pe ea Fata se ridică odată cu Calliope, aşezând pe masă ultimul plic, cusut cu mărgele — Învăţaţi toate la Berkeley? întrebă Calliope în momentul crucial când ele se răsuceau, dând să plece — Da Şi tu înveţi acolo? spuse o altă fată şi se încruntă uşor, parcă întrebându-se dacă o mai văzuse pe Calliope — A, nu, răspunse calm fata Am văzut uniformele voastre la turul de prezentare a şcolilor Venim din Londra – stăm la Nuage –, dar s-ar putea să ne mutăm pentru slujba mamei În cazul ăsta, o să mă transfer la Berkeley Replicile i se rostogoleau de pe buze cu uşurinţă Le pronunţase de nenumărate ori — Interesant Cu ce se ocupă mama ta? Blonda vorbi din nou, nu insistentă, ci părând cu adevărat interesată Privirea ei limpede era puţin tulburătoare — Lucrează în vânzări, cu clienţi privaţi, veni răspunsul vag al Calliopei Deci ce părere aveţi despre Berkeley? Vă place? — E o şcoală Nu e ca şi cum ne-am distra acolo, interveni a treia fată Avea tenul uşor măsliniu, iar părul brunet fusese împletit într-o coadă şic Fata aruncă rapid o privire la ţinuta Calliopei, atentă la rochia crem tricotată şi la cizmele maro, iar în ochi i se citea aprobarea — Ţi-ar plăcea să înveţi acolo, veni concluzia ei Calliope disimulă cunoscuta undă de dispreţ pe care o simţea faţă de aceste fete fără minte Puteau fi convinse de orice lucru, cu uşurinţă, câtă vreme se potrivea cu viziunea lor îngustă despre lume Abia aştepta să le păcălească, să ciupească puţin din bogăţia lor, pentru care nu munciseră şi care, în mod clar, nu li se cuvenea deloc — Încântată de cunoştinţă Eu sunt Calliope Brown, se prezentă ea şi întinse o mână plină de brăţări de email, cu unghii proaspăt lăcuite cu ojă gri-deschis Fata i-o strânse după o clipă — Numele meu este Risha, iar ele sunt Jess şi Avery, îi zise ea Calliopei — Trebuie să plecăm, spuse blonda – Avery –, zâmbind în chip de scuză Avem programare la salonul de cosmetică de la parter — Nu se poate! minţi Calliope, cu un râs exersat Şi eu am programare acolo, peste o jumătate de oră Poate ne vedem la plecare — Ar trebui să vii acum, cu noi Pun pariu că pot să te primească mai devreme, insistă Risha Fata se uită rapid la Avery, cerând confirmare, iar Calliopei nu-i scăpă faptul că Avery aprobă sugestia dând uşor din cap Aşadar, Avery lua toate deciziile Calliope nu se miră Dintotdeauna fusese mai pricepută la a simula o relaţie romantică decât una de prietenie Dorinţa trupească era încântător de simplă şi de directă, în vreme ce prieteniile cu fetele erau, inevitabil, pline de condiţii şi de reguli de comportament nerostite Totuşi Calliope învăţa repede Deja îşi dădea seama că, dintre cele trei, Risha avea să fie cel mai uşor de câştigat de partea sa Dar Avery era cea importantă, aşa că îşi concentră eforturile asupra ei — Mi-ar plăcea să vin, dacă nu vă deranjează, recunoscu ea şi le zâmbi tuturor, pe rând, uitându-se insistent la Avery • Când intrară în Salonul de Înfrumuseţare Ava, Calliope inspiră adânc aromele minunate de lavandă, mentă şi spa Înăuntru, totul era în nuanţe de crem şi piersică: de la covorul moale până la aplicele delicate de pe pereţi, aruncând raze aurii pe chipurile fetelor — Bună ziua, domnişoară Fuller, o salută managerul salonului, dintr-odată atent Calliope o studie pe cealaltă fată cu interes crescut Aşadar, era genul de persoană recunoscută în astfel de locuri Oare din cauza frumuseţii, a banilor sau din ambele motive? — Nu ştiam că astăzi sunteţi patru O să mai adaug un vapozon pentru grupul dumneavoastră Tocmai voia să le conducă pe toate patru, când o altă fată ieşi din salonul interior şi încremeni la vederea lui Avery — Bună, Leda Vocea lui Avery era deosebit de rece Cealaltă – o fată de culoare, cu ochi mari, gesturi rapide şi agitate – se îndreptă de spate Nu era foarte înaltă — Bună, Avery, Jess, Risha Ochii Ledei se luminară la vederea Calliopei, dar, aparent, hotărî că nu merita să se prezinte — Bucuraţi-vă de tratamentul facial! le ură ea în drum spre ieşire, reuşind să transforme propoziţia inocentă într-o replică răzbunătoare — Mulţumim! spuse Calliope cu voioşie, încântată să vadă cele trei chipuri îngrozite întoarse către ea Însă ei nu-i păsa deloc de scandalurile din clica lor Venise acolo pentru un tratament facial gratuit Curând, cele patru stăteau aşezate la barul de un alb strălucitor al salonului, ţinând în mâini pahare cu apă rece şi suc de grepfrut Un robot se apropie şi le întinse şorţuri cu cusături albe şi roz — Ca să nu vă stropiţi hainele cu produsele faciale, lămuri cosmeticiana, drept răspuns la privirea curioasă a Calliopei — Corect! Nu vrem ca fetele să-şi strice uniformele fabuloase, spuse plat Calliope Avery râse Un şir de lasere de pe peretele opus se declanşară, îndreptând fascicule de fotoni focalizaţi spre chipurile fetelor Calliope închise instinctiv ochii, deşi ştia că laserele sunt foarte precise şi nu aveau s-o rănească Simţi doar un gâdilat uşor când laserul îi scană pielea, adunând informaţii despre nivelul de grăsime, echilibrul pH-ului şi compoziţia chimică a pielii — Deci – o întrebă ea pe Avery, care stătea în stânga ei – care-i treaba cu fata aia, Leda? Întrebarea păru să o surprindă pe Avery — Este o prietenă de-a noastră, îi răspunse ea repede — Nu părea foarte prietenoasă Laserele începură să pulseze mai rapid, semnalând faptul că analiza dermatologică era aproape terminată — Până de curând, mi-a fost prietenă apropiată, se corectă Avery — Ce s-a întâmplat? V-aţi certat din cauza unui băiat? De obicei, ăsta era motivul certurilor între fetele de genul lor Cealaltă fată se încordă, însă chipul ei rămase nemişcat când laserul îi scană pielea ca de porţelan, cu pori invizibili Calliope se întreba ce tratament aveau să-i aplice, dat fiind că tenul ei era deja perfect — E o poveste lungă, veni răspunsul lui Avery Calliope primi confirmarea faptului că intuise corect Pentru o clipă, i se făcu puţin milă de Leda Probabil că era aiurea să fii rivala lui Avery Un meniu holografic apăru la nivelul ochilor Calliopei, afişând tratamentele recomandate Le auzea pe celelalte fete încercând să hotărască, în şoaptă, ce să mai aleagă: o mască răcoritoare cu castraveţi, o infuzie cu hidrogen sau o exfoliere cu pulbere de rubine Calliope le alese pe toate Un cocon aburind coborî din tavan în faţa fiecăreia, iar fetele se aplecară înainte şi închiseră ochii — Avery, spuse bruneta – Jess –, părinţii tăi mai organizează petrecerea de sărbători anul ăsta, nu? Calliope ciuli un pic urechile când auzi de petrecere şi întoarse uşor capul spre stânga, lăsând aburii să-i atingă mai mult partea dreaptă a feţei, ca să asculte — Nu ai primit invitaţia? întrebă Avery Jess bătu repede în retragere — Ba da, dar mă gândeam că, după tot ce s-a întâmplat Nu contează Avery oftă, dar nu părea furioasă, ci tristă — Tata nu ar anula-o nici în ruptul capului În timpul petrecerii intenţionează să anunţe finalizarea Oglinzilor Aşa a botezat Turnul din Dubai, deoarece are două laturi care sunt imagini în oglindă Turnul din Dubai? Deodată, Calliope îşi aminti cum i se adresase managerul lui Avery când intraseră în salon şi îi pică fisa Fuller Investments era compania care patentase toate inovaţiile structurale necesare construirii unor turnuri atât de înalte: suporturile din ultraoţel, dispozitivele de protecţie împotriva cutremurelor, care erau introduse între etaje, şi aerul oxigenat pompat la etajele superioare, ca să prevină răul de înălţime Cu aproape douăzeci de ani în urmă, compania construise Turnul din New York, primul superturn global Asta însemna că Avery Fuller era, într-adevăr, foarte bogată — Pare distractiv, interveni Calliope Îşi încleştă mâinile în poală Îşi reaminti că participase la petreceri mult mai exclusiviste şi mai fastuoase: cea de la clubul din Mumbai, unde avuseseră o sticlă de şampanie cât o maşină mică, sau petrecerea de la cabana montană din Tibet, unde cultivaseră ceai halucinogen Însă, ca întotdeauna, toate petrecerile acelea se estompau în amintirea ei când apărea oportunitatea unei alte viitoare petreceri, la care Calliope nu era invitată Un norişor de abur se ridică din coconul lui Avery când aceasta îi dădu Calliopei răspunsul pe care îl aştepta: — Ar trebui să vii, dacă nu eşti ocupată — Mi-ar face plăcere, spuse Calliope, nereuşind să-şi ascundă entuziasmul din voce O auzi pe Avery şoptind ceva şi, după o secundă, pictograma plicului din partea de sus a câmpului ei vizual se aprinse când lentilele de contact primiră mesajul În clipa în care îl deschise, Calliope îşi muşcă buza, ca să nu zâmbească Pe un fond negru şi înstelat următorul anunţ fusese scris cu litere aurii, caligrafice: Petrecerea anuală de sărbători, organizată de Fuller Investments, 12 12 2118 Etajul o mie Beton! La adresă e nevoie să scrie doar numărul etajului! îşi zise în sinea ei Calliope Era clar că Fuller Investments deţinea integral etajul o mie Fetele încheiaseră subiectul petrecerii şi discutau despre o temă pentru şcoală şi despre iubitul lui Jess Calliope închise ochii Se gândi cu plăcere că mai ales acum, când avea parte de el – şi, de obicei, pe banii altcuiva –, îi plăcea luxul Nu fusese mereu aşa Când era mică, aflase că există lucruri frumoase şi scumpe, dar nu avusese parte de ele niciodată Putea să le admire, dar nu avea voie să le atingă Era o adevărată tortură I se părea că trecuse foarte mult timp de atunci • Crescuse într-un apartament înghesuit, într-unul din cartierele londoneze mai vechi şi mai liniştite, unde nicio clădire nu avea mai mult de treizeci de etaje şi oamenii încă mai cultivau plante adevărate pe balcoane Calliope nu întrebase niciodată cine era tatăl ei, pentru că nu îi păsa Nu o deranja faptul că o avea alături doar pe mama ei Elise – pe atunci avea alt nume, cel adevărat – fusese asistenta personală a doamnei Houghton, o bogătaşă arţăgoasă, cu nas ascuţit şi ochi apoşi, care insista să i se spună „Lady Houghton” şi pretindea că se trage dintr-o ramură puţin cunoscută a familiei regale, acum defunctă Elise se ocupa de programul doamnei Houghton, de corespondenţa şi garderoba ei: nenumăratele detalii ale vieţii sale inutile şi aristocratice Prin comparaţie, viaţa Elisei şi a Calliopei părea foarte plictisitoare Nu aveau motive să se plângă Ar fi trebuit să fie mulţumite de apartamentul lor: aveau un frigider care se umplea automat, roboţi pentru curăţenie şi abonament la toate canalele holografice importante Aveau ferestre în ambele dormitoare şi un şifonier acceptabil Cu toate acestea, foarte curând, Calliope ajunsese să considere viaţa ei şi a mamei sale nespus de mohorâtă, luminată doar de obiectele opulente ale familiei Houghton, pe care mama sa le aducea din când în când acasă — Uite ce-am adus, spunea Elise, plină de încântare, de fiecare dată când intra pe uşă cu un alt obiect Calliope dădea fuga la ea, stând cu sufletul la gură în timp ce despachetau împreună şi se întrebau ce era în pachet O rochie de bal din mătase brodată, cu paiete lipsă, pe care doamna Houghton o rugase pe Elise să o ducă la croitorie Sau o farfurie de porţelan pictată manual, unică; Elise primise însărcinarea de a-l găsi pe artist, ca să facă una la fel Ocazional, Elise venea chiar şi cu bijuterii care trebuiau curăţate profesionist: un inel cu safir sau un colier cu diamante Cu un respect solemn, Calliope atingea gulerul luxos de blană, decantorul de vin din cristal sau – preferata ei – poşeta Senreve roz-aprins Când se uita în ochii mamei sale, îşi vedea propriile dorinţe de copil reflectate în ai ei, ca flacăra unei lumânări Mult prea curând şi oftând cu părere de rău, mama ei împacheta comoara ca să o ducă la atelierul de reparaţii, la spălătorie sau înapoi la magazin Calliope ştia fără să i se spună că Elise nici măcar nu avea voie să aducă acasă acele obiecte, că o făcea doar de dragul Calliopei, ca fetiţa să vadă cât de frumoase erau Cel puţin Calliope se alegea cu hainele purtate Soţii Houghton aveau o fată pe nume Justine, cu un an mai mare decât Calliope Ani la rând, Elise adusese acasă hainele care nu îi mai plăceau Justinei, în loc să le ducă la centrul de donaţii, aşa cum îi spusese doamna Houghton Împreună, Calliope şi mama ei scormoneau prin sacoşe, exclamând la vederea rochiilor din voal, a dresurilor cu model şi a paltoanelor cu fundiţe brodate, aruncate ca nişte batiste folosite, pur şi simplu pentru că nu mai erau la modă Când mama ei lucra până târziu, Calliope se ducea la prietena sa, Daera, care locuia în apartamentul din capătul holului, şi îşi petreceau timpul pretinzând că sunt prinţese care îşi beau ceaiul de după-amiază Se îmbrăcau cu rochiile vechi ale Justinei şi beau apă din pahare, la masa din bucătărie, ridicând simandicos şi amuzant degetul mic în aer şi încercând să imite – fără să reuşească – accentul celor din clasele superioare — Este vina mea că-ţi plac lucrurile scumpe, spusese odată Elise, dar Calliope nu regreta nimic Prefera să zărească o părticică din acea lume frumoasă şi fermecătoare decât să nu ştie despre existenţa ei Totul se sfârşise într-o după-amiază, când Calliope avea unsprezece ani Deoarece în ziua aceea nu se ţineau cursuri, Elise fusese nevoită să o aducă în casa doamnei Houghton, cât timp lucra Calliope fusese instruită să rămână în bucătărie şi să citească în linişte, pe tabletă Asta făcuse aproape o oră, până când auzise sunetul emis de computerul casei, anunţând plecarea lui Lady Houghton Calliope nu se putuse abţine Urcând scările, intrase în dormitorul soţilor Houghton, unde uşa larg deschisă a şifonierului parcă o implora să-l exploreze Fetiţa se strecurase înăuntru, atingând nerăbdătoare rochiile, puloverele şi pantalonii de piele moale Luase poşeta Senreve, cea roz-aprins, şi o aruncase pe un umăr, răsucindu-se în fel şi chip cât timp se studia în oglindă Era atât de încântată, că nu auzise al doilea semnal sonor Ce păcat că Daera nu era acolo, să o vadă! — Să mi te adresezi cu „Înălţimea Voastră” şi să faci o plecăciune când mă vezi venind, îi ordonase cu voce tare propriei reflexii, străduindu-se să nu chicotească — Ce crezi că faci? se auzise o voce din pragul uşii Era Justine Houghton Calliope începuse să-i explice, dar Justine strigase ca din gură de şarpe: — Mamă! Doamna Houghton îşi făcuse apariţia după o secundă, însoţită de Elise Calliope se făcuse mică sub privirea mamei sale Detesta felul în care expresia Elisei oscila între acuzare şi altceva – ceva care semăna înfricoşător de mult cu vinovăţia — Î-îmi pare rău, se bâlbâise Calliope, ţinând strâns poşeta, de parcă nu suporta să-i dea drumul N-am vrut să fac nimic rău Dar hainele sunt atât de frumoase şi voiam să le văd de aproape — Ca să le atingi cu mâinile tale murdare? Doamna Houghton se întinsese după poşeta Senreve, dar, fără să ştie de ce, Calliope o strânsese şi mai tare la piept — Mamă, uite! E îmbrăcată cu rochia mea! Dar nu-i stă la fel de bine cum îmi stă mie, adăugase Justine, cu răutate Calliope privise în jos şi-şi muşcase buza Chiar era una dintre vechile rochii ale Justinei, una albă şi dreaptă, cu X-uri şi O-uri negre cusute pe guler Adevărat, era cam lungă şi nu se aşeza bine pe trupul ei, dar nu îşi permiseseră să o ajusteze la croitorie De ce-ţi pasă? Doar ai renunţat la ea, ar fi vrut Calliope să spună, revoltată, dar tăcuse Lady Houghton se întorsese spre Elise — Ţi-am zis să donezi săracilor hainele vechi ale Justinei, spusese ea tăios şi expeditiv Sunteţi sărace? Calliope nu avea să uite niciodată cum se încordaseră umerii mamei sale la auzul acelei întrebări — N-o să se mai repete Cere-ţi scuze, dragă, o rugase ea pe Calliope, luându-i cu blândeţe poşeta din mâinile rigide şi dându-i-o doamnei Houghton O pornire irezistibilă o făcuse pe Calliope să scuture din cap, în semn de protest Atunci, Lady Houghton ridicase mâna şi o pălmuise atât de tare, încât sângele o podidise pe nas Calliope se aşteptase ca mama ei să riposteze, dar Elise pur şi simplu îşi târâse fiica acasă fără niciun cuvânt După aceea, Calliope fusese tăcută şi supărată Ştia că nu ar fi trebuit să umble în şifonier, dar tot nu-i venea să creadă că Lady Houghton o lovise şi că mama ei nu făcuse nimic ca să-şi răzbune fiica A doua zi, Elise venise acasă foarte agitată — Fă-ţi bagajele chiar acum! spusese ea, refuzând să-i ofere vreo explicaţie Odată ajunse la gară, Elise cumpărase două bilete către Moscova, numai dus, şi-i dăduse Calliopei un cip de identificare cu un nume nou O borsetă pe care nu o mai văzuse atârna la brâul Elisei — Ce-i aia? întrebase Calliope, curioasă Elise aruncase o privire în jur, să se asigure că nu le urmărea nimeni, apoi deschisese borseta plină cu bijuterii Calliope le recunoscuse: erau ale lui Lady Houghton Atunci îşi dăduse seama că mama ei furase şi că ele erau fugare — Nu ne mai întoarcem niciodată, aşa-i? întrebase ea, fără urmă de regret Sentimentul că o aştepta o aventură nesfârşită creştea în pieptul fetiţei de unsprezece ani — Femeia aia o căuta cu lumânarea După tot ce mi-a făcut şi după ce ţi-a făcut ţie, avem dreptul la bijuteriile astea, spusese Elise simplu, strângând uşor mâna fiicei sale Nu-ţi face griji Plecăm într-o aventură, doar noi două Şi începând din acea zi, chiar trăiseră o aventură continuă, fantastică Banii obţinuţi în urma vânzării bijuteriilor doamnei Houghton se terminaseră, în cele din urmă, dar între timp, Elise găsise o modalitate de a face rost de alţi bani: îl păcălise pe un bărbat bogat, credul şi mai în vârstă decât ea, să o ceară în căsătorie Elise înţelesese că doamna Houghton îi dăruise ceva şi mai valoros decât bijuteriile: o învăţase cum să vorbească şi, în general, cum să se poarte ca o persoană de viţă nobilă Oriunde se ducea, oamenii o credeau bogată, ceea ce însemna că-i dăruiau lucruri fără să se aştepte ca ea să plătească – sau, cel puţin, nu imediat De îndată ce oamenii bogaţi credeau că eşti unul de-ai lor, nu mai erau atât de precauţi în preajma ta şi deveneau ţinte uşoare Aşa începuse viaţa pe care Calliope şi mama ei o duceau de şapte ani • — Ce aromă aţi dori să aibă produsul dumneavoastră de curăţare a feţei? întrebă o cosmeticiană şi Calliope reveni la realitate, clipind Celelalte fete stăteau în picioare, cu pielea strălucind I se aşeză un prosop cald şi aromat în jurul gâtului şi Calliope înţelese că tratamentul ei includea o curăţare personalizată a feţei, creată anume pentru ea — Fructul dragonului, spuse fata, deoarece culoarea acestuia – un roz intens, bătând spre roşu – era preferata ei Cosmeticiana deschise cu îndemânare borcănaşul care adăpostea o cremă albă, neparfumată şi adăugă o capsulă roşie, apoi îl ridică spre o baghetă metalică montată în perete După câteva momente, recipientul cu soluţia de curăţare de un roşu strălucitor se rostogoli pe un tobogan, însoţit de o listă cu toate enzimele şi ingredientele organice combinate anume pentru pielea Calliopei şi de o etichetă roşie Ieşind în camera de la intrarea în salon, zugrăvită în nuanţa piersicii şi în auriu, celelalte fete se aplecară spre scanerul de retină, ca să achite tratamentele, iar Calliope apelă la trucul pe care-l folosea mereu când se făceau cumpărături în grup Rămase în urmă; cu pupilele dilatate, murmură câteva înjurături — E totul în regulă? întrebă Avery — Nu Nu pot să-mi accesez contul Calliope pretinse că mai dă câteva comenzi bitbancului, strecurându-şi în glas o urmă de agitaţie — Nu ştiu ce se întâmplă Aşteptă până când bărbatul din spatele biroului îşi drese vocea, punându-le într-o situaţie stânjenitoare Apoi fata se răsuci spre Avery Ştia că obrajii îi erau roşii de ruşine – învăţase de mult să roşească la comandă – şi că în ochi îi strălucea o rugăminte mută Însă niciuna dintre fete nu se oferi să o ajute Un băiat ar fi plătit deja, deşi din interes, nu din politeţe De asta prefera Calliope dorinţa trupească, şi nu prietenia Bine, gândi ea nervoasă Se pare că trebuia să fie directă — Avery? întrebă ea, sperând să pară suficient de sfioasă Ai vrea să-mi plăteşti tratamentul facial până-mi dau seama ce se întâmplă cu contul meu? — A, sigur! Avery dădu binevoitor din cap şi se aplecă în faţă, clipind o secundă în faţa scanerului de retină, şi achită preţul exorbitant al tratamentului de care se bucurase Calliope Aşa cum se aşteptase aceasta, Avery nici măcar nu păru să observe lunga listă de opţiuni suplimentare Probabil că nu ştia nici măcar cât de mult costase propriul tratament facial — Mulţumesc , începu Calliope Dar Avery flutură din mână: — N-ai pentru ce În plus, Nuage este unul dintre locurile mele preferate Ştiu unde să te găsesc, spuse simplu Avery Dacă ai şti Înainte ca Avery să vină să-şi recupereze banii – asta, dacă îşi aducea aminte –, Calliope şi mama ei vor fi plecat de mult, trăind pe un alt continent, cu identităţi noi, fără vreo dovadă că fuseseră vreodată în New York Numărul impresionat de fete şi de băieţi cărora Calliope le zdrobise nepăsătoare inima în ultimii ani i-ar fi recunoscut zâmbetul infatuat Îi era milă de Avery, de Risha şi de Jess, care se întorceau la vieţile lor obişnuite şi plictisitoare, în vreme ce a Calliopei nu era nici pe departe aşa Ieşi în urma fetelor, lăsând recipientul cu soluţie de curăţare să-i alunece în poşetă – desigur, un model Senreve ediţie limitată, roz-aprins – cu un zgomot plăcut RYLIN În următoarea zi de luni, Rylin stătea în faţa grandioasei intrări sculptate în Şcoala Berkeley, încremenită de uimire Fata aceasta îmbrăcată în cămaşă şi fustă plisată, pe cale să înceapă cursurile la o şcoală particulară de lux, de la etajele superioare, nu putea fi Rylin Myers Parcă totul i se întâmpla altcuiva Un şir de imagini bizare pe care le visase altcineva Îşi ajustă pe umăr cureaua genţii mari, fără fermoar, şi îşi mută nesigură greutatea de pe un picior pe altul Lumea strălucea în jurul ei în timp ce becurile cu temporizator îşi reglau subtil luminozitatea, indicând că dimineaţa se apropia de sfârşit Rylin uitase cât de mult îi plăcea efectul ăsta: odată, rămăsese în pragul uşii, în locuinţa lui Cord, în timp ce soarele răsărea, pur şi simplu urmărind modificarea lentă a luminii becurilor de deasupra Jos, la etajul 32, luminile aveau o singură setare fluorescentă – asta, dacă vreun puşti nu spărgea becul Acum ori niciodată Se îndreptă spre biroul principal, urmând săgeţile galbene care ieşeau în evidenţă pe tableta pusă la dispoziţie de şcoală Intrase în posesia ei cu o săptămână în urmă Spre deosebire de tableta ei MacBash obişnuită, aceasta funcţiona doar în limitele reţelei tehnologice din jurul şcolii şi nu putea urma decât instrucţiuni de bază preaprobate, cum ar fi verificarea contului de e-mail şcolar sau luatul notiţelor Şi toate tabletele se închideau automat în timpul examenelor, ca să-i împiedice pe elevi să copieze Rylin ştia că nu putea să spargă reţeaua tehnologică, deşi de-a lungul anilor mulţi puşti încercaseră s-o facă Rylin se străduia să nu se holbeze în timp ce mergea pe holuri Locul arăta aşa cum îşi imaginase că arată campusurile facultăţilor: coridoare late, pline de lumină, şi coloane de piatră Hologramele care indicau direcţia apăreau de fiecare dată când cotea Într-o curte din capătul holului, palmierii se unduiau în briza simulată Câţiva elevi care purtau aceeaşi uniformă treceau pe lângă ea Sigur, Rylin mai văzuse uniforma la spălătorie, pe vremea când lucra pentru Cord Anderton Nu ştia ce avea să-i spună când urma să-l întâlnească Poate că nu îl va vedea, se gândi ea cu speranţă; poate că acest campus era suficient de mare încât să-l evite în următoarele trei semestre Dar simţea că nu avea să fie atât de norocoasă — Sunt Rylin Myers Am venit la întâlnirea cu consilierul şcolar, îi spuse ea tânărului din spatele unei mese, când ajunse la biroul principal Încă nu îi venea să creadă că şcoala aceea avea un consilier uman În partea inferioară a Turnului, recomandările pentru facultăţi şi repartizarea la cursuri erau distribuite printr-un algoritm Oamenii ăştia sigur erau destul de plini de sine, dacă aveau impresia că se descurcau mai bine decât un computer Bărbatul scrise ceva pe tabletă — Desigur Noua bursieră O privi cu o expresie impenetrabilă — Eris Dodd-Radson era foarte iubită aici, la Berkeley Toţi îi simţim lipsa Era ciudat că o întâmpina aducând vorba despre persoana a cărei moarte făcuse posibilă prezenţa ei acolo Rylin nu ştia ce să-i spună, dar bărbatul nu părea să aştepte un răspuns — Ia loc Consilierul o să vină imediat Rylin se aşeză pe o canapea şi se uită împrejur, la pereţii bej, decoraţi cu diplome înrămate şi cu holograme motivaţionale Brusc, se întrebă ce făceau prietenii ei – cei adevăraţi, din partea inferioară a Turnului: Lux, Amir, Bronwyn, chiar şi Indigo Acolo, la Berkeley, cunoştea câţiva oameni, dar aceştia deja o urau Deodată, de parcă l-ar fi invocat cu gândurile ei, Cord Anderton intră în birou În ultimele săptămâni, îşi spusese de nenumărate ori că nu-i era dor de el, că se descurca de minune fără el, dar faptul că-l vedea în clipa aceea, cu cămaşa ieşită din pantaloni şi cu părul puţin dezordonat, o tulbura profund Băiatul era foarte familiar, şi totuşi inaccesibil Rămase nemişcată, sorbindu-l din ochi, temându-se de momentul în care băiatul urma să o observe şi ea avea să-şi ferească privirea Universul făcuse o glumă crudă: prima persoană cunoscută pe care Rylin o vedea la şcoală era Cord Văzând doar o altă fată pe jumătate asiatică, în uniformă, el nu reacţionă, dar apoi păru să-şi dea seama cine era în faţa lui — Rylin Myers, spuse Cord tărăgănat, pe tonul rezervat de obicei pentru oamenii pe care nu îi cunoştea bine O duru puţin Aşa îi vorbise când se cunoscuseră, când Rylin era doar o angajată, înainte de a fura de la el, de a se îndrăgosti de el şi înainte ca totul să o ia razna — Sunt la fel de şocată ca tine, îi spuse ea Cord se sprijini de perete şi-şi încrucişă braţele la piept Zâmbetul de pe buze nu i se oglindea şi în ochi — Trebuie să recunosc că e ultimul loc în care mă aşteptam să te văd — E prima mea zi la Berkeley Am o întrevedere cu un consilier, îi explică Rylin, ca şi cum prezenţa ei acolo ar fi fost cel mai firesc lucru din lume Tu ce faci? — Chiulesc, spuse Cord nepăsător Rylin ştia că uneori băiatul chiulea de la şcoală şi se ducea la casa părinţilor săi, în Long Island, unde conducea maşini vechi, ilegale Îşi aminti de ziua în care Cord o dusese acolo, o zi care se terminase cu o furtună pe plajă, şi amintirea o făcu să roşească — Putem vorbi undeva între patru ochi? Nu plănuise să poarte discuţia asta cu el – cel puţin nu în acea zi –, dar nu o putea evita Rylin era acolo, în lumea lui Oare acum era şi lumea ei? Cu siguranţă, fetei i se părea străină Cord ezita, părând să oscileze nehotărât între resentimentele faţă de Rylin şi curiozitatea stârnită de prezenţa ei acolo şi de ceea ce ea voia să spună Curiozitatea câştigă — Vino după mine, îi spuse el O conduse pe Rylin afară din birou, pe holul care se aglomera tot mai mult, odată cu apropierea pauzei: elevii bârfeau în grupuri mici, brăţările lor de aur şi computerele de mână străluceau când gesticulau ca să se facă înţeleşi Rylin văzu că se uitau curioşi la ea, la trăsăturile necunoscute, la cerceii cu mărgele, la unghiile tăiate scurt şi lăcuite cu ojă albastră şi la balerinii uzaţi, pe care îi furase de la Chrissa pentru că nu avea nicio altă pereche de pantofi „simpli, negri şi fără toc”, aşa cum cerea regulamentul şcolii Îşi ţinea capul sus, parcă provocându-i să se ia de ea, şi rezista impulsului de a se uita la Cord Câţiva elevi îl salutară, dar băiatul le răspunse doar dând din cap şi, fireşte, nu le-o prezentă pe Rylin În cele din urmă, intrară într-o încăpere întunecată şi Rylin fu luată prin surprindere de apariţia etichetei holografice la intrare — Aveţi o sală de cinema la şcoală? întrebă ea, pentru că era ciudat şi fiindcă îşi dorea cu disperare să rupă tăcerea Cord umblă la o cutie de control şi, după un moment, beculeţele de-a lungul treptelor se aprinseră Chiar şi aşa, era întuneric Cord era doar o umbră — Da, pentru cursurile de holografie Cord părea nerăbdător — Deci, Myers, care-i treaba? Rylin inspiră adânc — Mi-am imaginat conversaţia asta de cel puţin o sută de ori şi în niciunul dintre scenarii nu eram aici, la şcoala ta Dinţii lui Cord străluciră într-un zâmbet nesincer — Serios? Dar unde ţi-o imaginai? În pat, dar e doar o dorinţă deşartă — Nu contează, spuse Rylin repede Voiam să-ţi zic că îţi datorez scuze Cord făcu un pas în spate, spre ultimul rând de scaune Rylin se forţă să-l privească în ochi când îi vorbi — Din seara aia am tot vrut să stăm de vorbă Nu era nevoie să explice; el ştia la care seară se referea — Voiam să te sun, dar nu ştiam ce să-ţi spun Şi nu mi se mai părea important Tu erai aici, sus, iar eu – la etajul 32, aşa că mi-am zis că e mai uşor dacă nu răscolesc totul Şi, în plus, sunt o laşă, recunoscu în sinea ei Mi-a fost teamă să te văd din nou pentru că ştiam cât de mult o să mă doară — Acum învăţăm amândoi la aceeaşi şcoală Vreau să zic că sunt aici cu bursă — Cea acordată de părinţii lui Eris, zise Cord Rylin clipi Nu crezuse că atât de mulţi oameni aveau să-i vorbească despre Eris — Da De vreme ce o să ne tot întâlnim pe aici, voiam să lămurim lucrurile — Să lămurim lucrurile, repetă Cord cu voce plată După ce te-ai prefăcut că suntem un cuplu, ca să poţi fura de la mine — Nu m-am prefăcut! Şi nu am vrut să fur – cel puţin nu după ce am făcut-o prima dată, protestă Rylin Te rog, lasă-mă să-ţi explic Cord dădu aprobator din cap, dar nu îi răspunse Rylin îi povesti totul Recunoscu adevărul despre fostul ei iubit, Hiral, şi despre Spiţe: furase drogurile personalizate ale lui Cord o singură dată, în prima săptămână în care lucrase pentru el, deoarece, dacă nu făcea rost de bani, ea şi Chrissa ar fi fost date afară din apartament Rylin îşi ridică uşor capul şi încercă să nu se bâlbâie când îi explică faptul că Hiral o şantajase să vândă drogurile lui Cord pentru bani de cauţiune şi îi povesti cum o ameninţase V, forţând-o să fure în continuare Îi spuse lui Cord totul, mai puţin că fratele lui mai mare, Brice, o înfruntase şi-i spusese că, dacă nu se despărţea de Cord – dacă nu se purta ca şi cum s-ar fi întâlnit cu el doar pentru banii lui –, avea s-o trimită la închisoare Fata ştia cât de apropiat era Cord de fratele lui mai mare şi nu voia să intervină între cei doi, aşa că dădu vina pe Hiral pentru toate Şi nu îi mărturisi lui Cord cât de mult îl iubise şi cât de mult îl iubea încă Cord vorbi abia când ultimele cuvinte ale lui Rylin se scufundară în linişte, ca nişte pietre Prima recreaţie începuse de mult; amândoi rataseră întâlnirile din biroul principal Lui Rylin nu îi păsa, pentru că situaţia aceea era mult mai importantă Îşi dorea cu disperare să îndrepte lucrurile Sincer vorbind, voia mult mai mult decât atât — Mulţumesc că mi-ai zis toate astea, spuse el încet Rylin făcu involuntar un pas înainte — Cord, crezi că am putea vreodată — Nu Băiatul se îndepărtă înainte ca ea să termine de rostit întrebarea Respingerea lui o lovi ca un pumn în stomac Nu se putu împiedica să întrebe: — De ce? Rylin se simţea de parcă şi-ar fi sfâşiat inima şi i-ar fi vărsat conţinutul pe podea, iar acum Cord o călca în picioare, nepăsător Cumva, reuşi să-şi stăvilească lacrimile, care ameninţau să o copleşească Cord răsuflă adânc — Rylin, după tot ce s-a întâmplat, nu ştiu cum să mai am încredere în tine Deci ce e de făcut? — Îmi pare rău, îndrăzni ea, ştiind că nu era de ajuns Nu am vrut niciodată să te rănesc — Cu toate astea, m-ai rănit, Rylin Cineva deschise uşa, o rază de lumină pătrunse în cameră şi apoi persoana se retrase în grabă când îl văzu pe Cord În acea scurtă clipă, Rylin îi văzu chipul: distant, rece şi rigid O îngrozea Ar fi preferat să ţipe la ea, să pară furios sau rănit, chiar şi crud Indiferenţa asta era mult mai rea Cord se retrăgea adânc în sinea lui, unde ea nu ar fi putut niciodată să ajungă, unde l-ar fi pierdut pentru totdeauna — Aş vrea să pot da timpul înapoi, să procedez altfel, spuse ea — Şi eu, dar asta-i viaţa Cord făcu un pas în faţă, dând de înţeles că avea de gând să plece Rylin îşi dădu seama că, dacă voia să mai aibă vreo fărâmă de mândrie, nu putea să-l lase pe el să plece primul, aşa că se îndreptă rapid spre uşă şi se uită peste umăr — Ai dreptate Ne mai vedem, Cord, îi zise ea Din nefericire, era adevărat: avea să-l tot vadă pe băiatul care nu o dorea • Mai târziu, în aceeaşi zi, Rylin înainta mecanic în şirul celor care stăteau la coadă pentru masa de prânz, în cantină, întrebându-se câte minute mai avea de stat la şcoala aia Deja voia să pornească cronometrul din colţul tabletei, aşa cum făceau unele fete, în aşteptarea zilei lor de naştere După cum era de aşteptat, şcoala îi configurase un orar alcătuit numai din cursuri pentru începători, inclusiv biologia, de vreme ce era singura materie pe care nu o studiase niciodată la fosta şcoală De fapt, era uşurată că ajunsese atât de târziu la întâlnirea cu secretara, doamna Lane, fie şi numai pentru faptul că întârzierea o scutise de a suporta aroganţa neîncrezătoare a femeii preţ de jumătate de oră — Aici scrie că aţi lucrat într-un magazin numit Arrow? o întrebase doamna Lane, pufnind arogant Lui Rylin îi păruse rău că nu şi-a cumpărat de la Arrow o pereche scânteietoare de cizme ploaie, pe care să le poarte la şcoală, doar aşa, de ciudă Când se apropie de scanerul de retină, pentru verificare, Rylin luă dintr-un automat o sticlă de apă din plastic, strălucitoare şi roşie Sigla MARSAQUA era inscripţionată cu litere care semănau cu nişte ţurţuri imenşi, pe fundalul unei planete de un roşu-aprins Literele animate se topeau repetat, se scurgeau spre partea de jos a sticlei şi apoi pluteau din nou în sus, alcătuind iar cristalele de gheaţă — Apă marţiană, preciză o voce din spatele ei Rylin se întoarse şi dădu cu ochii de cel mai temut coşmar al ei: Leda Cole — Sparg bucăţi din calotele glaciare marţiene, apoi le aduc pe Pământ şi le îmbuteliază Apa asta e fantastică pentru metabolism, continuă Leda, înfricoşător de dulce — Pare să fie dăunător pentru Marte, răspunse Rylin, mândră de indiferenţa ei simulată Leda era asemenea câinelui vagabond care stătea la pândă pe lângă apartamentul lor Nu trebuia să-ţi dai slăbiciunile pe faţă; altfel, te-ar fi atacat mereu — Vino să stai cu mine, îi ordonă Leda şi plecă fără să se uite dacă Rylin o urma Rylin nu se obosi să-şi mascheze oftatul de iritare Poate că era mai bine să poarte toate discuţiile neplăcute încă din prima zi Mai rău de atât nu se putea, nu? Leda se aşeză la o masă de două persoane, în apropierea unei ferestre din sticlă flexibilă, care dădea spre o curte interioară În curte, Rylin văzu copii jucându-se cu camere video zburătoare şi stând de vorbă în jurul unei fântâni imense Prin tavan, filtrată de oglinzile de pe acoperiş, pătrundea atât de multă lumină solară adevărată, încât aveai impresia că eşti afară – dacă spaţiul exterior ar fi fost atât de curat, simetric şi perfect Se aşeză de cealaltă parte a mesei şi înmuie un cartof dulce, prăjit în sosul de usturoi Era clar că Leda intenţiona să o intimideze, dar Rylin nu voia să-i dea această satisfacţie — Ce naiba cauţi aici, Rylin? întrebă Leda, fără ocoliş — Acum învăţ la şcoala asta Rylin îi arătă fusta plisată şi ridică o sprânceană — Poate n-ai observat: purtăm aceeaşi uniformă Leda nu părea s-o fi auzit — Te-au trimis poliţiştii? — Poliţiştii? Îţi dai seama cât de paranoică eşti? Ideea că Rylin Myers lucra pentru poliţie, ca agent sub acoperire, era ridicolă — Tot ce ştiu e că-mi aduci aminte mereu de o noapte la care aş prefera să nu mă gândesc Şi eu la fel, îşi spuse Rylin — Şi acum, dintr-un motiv pe care nu pot să mi-l explic, eşti la şcoala mea, nu jos, la etajul 20, unde ţi-e locul! Ledei îi tremură un pic vocea şi Rylin îşi dădu seama încântată că fata părea puţin speriată — Leda, deasupra intrării nu stă scris numele tău Deci nu, nu e şcoala ta Şi locuiesc la etajul 32, o corectă ea Dar sunt aici cu bursă După strălucirea din ochii Ledei, Rylin ştiu că înţelesese — Bursa Eris, şopti ea — Exact, spuse Rylin veselă şi muşcă din burgerul imens cu brânză, savurând expresia dezgustată de pe chipul Ledei Dacă nu mai ai cu ce să mă ameninţi, îţi sugerez să pleci şi să mă laşi să-mi iau prânzul în linişte N-am venit aici să-ţi stric viaţa perfectă Accentuă cuvântul perfectă, parcă pentru a-i da de înţeles că nu credea în acea presupusă perfecţiune Leda se ridică brusc, iar scaunul scrâşni pe podeaua din lemn de nuc negru Îşi luă salata de spanac, încă neatinsă, şi îşi dădu părul peste umăr — Hai să-ţi dau un sfat gratuit, spuse ea cu un zâmbet fals şi se uită din nou la burgerul lui Rylin Fetele nu mănâncă niciodată chestii de-astea Rylin îi zâmbi la fel de fals — Amuzant! Eu sunt fată, şi totuşi tocmai asta mănânc Se pare că, până la urmă, nu le ştii pe toate — Ai grijă, Myers Sunt cu ochii pe tine Un început minunat la Berkeley! Rylin se lăsă pe spate şi bău câteva înghiţituri zdravene din apa marţiană la suprapreţ La urma urmei, de ce nu? LEDA — Unde e mama? Leda ezită în pragul sufrageriei, cu vârfurile cizmelor la marginea covorului din hol, de culoarea fildeşului Tatăl ei stătea singur la masă, bătând darabana absent pe suprafaţa de sticlă ultramodernă, citind ceva pe lentilele de contact Bărbatul ridică privirea — Bună, Leda Cred că întârzie un pic — Tată, în ce zile din ianuarie avem rezervată casa din Barbados? întrebă Jamie direct, când se aşeză Leda păşi cu prudenţă în cameră şi se aşeză faţă în faţă cu el Masa nu avea picioare: plutea în aer nesusţinută Era cea mai recentă achiziţie din decorul minimalist şi sobru al locuinţei Ledei i se părea impersonală şi de prost gust, dar, pe de altă parte, se potrivea în apartamentul acela, care aducea mai mult a hotel decât a cămin Un cămin presupune prezenţa unor oameni care locuiesc acolo şi care ţin cu adevărat unii la alţii Matt Cole îşi drese vocea — De fapt, am renunţat la vacanţa din Barbados — Ce? Leda era uluită De ani de zile împărţiseră cu alţii dreptul de proprietate asupra casei din Barbados: era o locuinţă enormă şi liniştită, în vârful unui deal, cu o cărare pietruită care ducea direct spre plajă Ledei îi plăcuse mereu cât de relaxaţi erau părinţii ei acolo, de parcă deveneau mai buni şi mai puri, eliberaţi de mizeria New Yorkului — Ne-am gândit să ne luăm liber un an, să facem ceva nou, îi explică tatăl ei, dar Leda nu îl credea Se întrebă dacă pierduse mulţi bani recent Poate că el cheltuise prea mult pe eşarfe Calvadour pentru amanta lui adolescentă, îşi spuse ea cu ranchiună, gândindu-se la cadoul exorbitant pe care bărbatul i-l dăruise lui Eris înainte de moartea fetei — Nasol Voiam să întreb dacă pot să aduc cu mine câţiva prieteni, spuse Jamie şi ridică din umeri Mor de foame Nu mâncăm? Jamie era un tip relaxat şi detaşat — Hai s-o aşteptăm pe mama, propuse Leda repede, dar tatăl ei deja apăsa discret o tastatură tactilă montată în centrul mesei Bucătăreasa lor, Tiffany, apăru împingând un cărucior mare, plin cu feluri de mâncare — Mama a spus să mâncăm fără ea Întârzie din cauza unei şedinţe, le explică tatăl lor Leda ţuguie buzele şi se întinse după bolul cu paste, fără să comenteze Observă că era felul ei preferat: penne cu varză kale, proteine de soia şi fenoli Cu siguranţă, mama alesese meniul ca s-o înveselească pe Leda Fata hotărî cu încăpăţânare să nu-i facă pe plac — Cum a fost la şcoală, Leda? o întrebă tatăl ei Asta însemna pentru el să fie părinte: întrebări-standard, pe care le citise în cartea Cum să vorbeşti cu fiica ta adolescentă Leda se întrebă dacă aceasta era aşezată lângă volumul intitulat Cum să-ţi ascunzi amanta adolescentă — Bine, spuse ea tăios şi gustă din paste, apoi lăsă zgomot furculiţa deoparte Am văzut o fată nouă azi, la şcoală Nu e ciudat că au lăsat-o să vină la mijlocul semestrului? — Cred că am văzut-o, interveni Jamie, pentru prima dată Bursiera, nu? Leda se uită la el, surprinsă De obicei, Jamie nu observa nimic dacă respectivul lucru nu putea fi băut sau fumat sau dacă nu îl primea cadou Pe de altă parte, Rylin era frumuşică, dacă îi treceai cu vederea atitudinea obraznică — Exact S-a mutat aici de la etajul 20, spuse Leda cu emfază şi strâmbă din nas Îţi închipui? — Probabil se simte cum te-ai simţit şi tu când ne-am mutat aici de la jumătatea Turnului, veni replica şocantă a tatălui, care o reduse la tăcere — Ba nu, ripostă ea după o clipă Nu îi plăcea să fie comparată cu o arogantă de la etajele inferioare — Fata asta e nepoliticoasă şi obraznică Are impresia că regulile nu i se aplică şi ei Jamie izbucni în râs — Uite cine vorbeşte! Leda, tu nu ai crezut niciodată că regulile ţi se aplică! Matt Cole încerca să rămână imparţial, dar era limpede că se amuza — Leda, ar trebui să fii mai îngăduitoare cu ea Sunt sigur că a avut parte de o primă zi dificilă, pentru că a început să vină la şcoala voastră la mijlocul anului Şi, în plus, ca elevă cu bursă Asta era şansa ei să atace — Ai dreptate, spuse Leda, cu falsă compătimire Îmi închipui că-i e şi mai greu fiindcă a câştigat bursa Eris şi, desigur, tuturor ne este foarte dor de ea În cameră se lăsă tăcerea Cei din familia Ledei ştiau, bineînţeles, că ea fusese pe acoperiş O luaseră de la secţia de poliţie în dimineaţa de după accident, când toţi martorii dăduseră declaraţii, şi o analizaseră pe a ei, împreună cu avocatul familiei, până în cele mai mici şi mai neplăcute detalii Aparent, hotărâseră cu toţii să nu discute despre moartea lui Eris, de parcă toate secretele murdare ale familiei ar fi putut fi adunate şi îngropate – aşa cum i se întâmplase lui Eris –, ca mai apoi să dispară Leda privea cu atenţie faţa tatălui său, fără să ştie ce căuta Poate un semn că el recunoştea relaţia sa cu Eris Şi zări imediat semnul El tresări auzind cuvintele Ledei Nu mult, dar era suficient Fata îşi coborî iute privirea Leda crezuse că avea să se simtă mulţumită văzând dovada aceea Cu toate acestea, brusc, îi venea să plângă Împingea mâncarea prin farfurie în timp ce tatăl ei şi Jamie vorbeau despre lacrosse şi despre ce defensivă reuşită făcuse Jamie, dezbătând dacă şcoala avea să angajeze un nou antrenor în anul care urma Foarte curând, ea mormăi o scuză şi ieşi pe hol, îndreptându-se către dormitorul ei La uşa fetei răsună o bătaie — Leda? — Ce e? se răsti ea, ştergându-se la ochi Oare tatăl ei nu înţelegea că nu voia să-l vadă? El întredeschise uşa — Putem sta de vorbă? Leda se răsuci în scaunul de birou, dar rămase pe loc, cu picioarele strânse sub ea — Voiam să văd cum te simţi, spuse el stângaci De când a murit, nu ai vorbit prea mult despre Eris Şi apoi, ce-ai spus acum, la cină Vreau să mă asigur că eşti bine Bineînţeles că nu sunt bine, îi răspunse Leda, în gând Ignoranţa tatălui ei aproape că-i stârnea mila La cină adusese vorba despre Eris pentru că voia să-l provoace, pentru că se săturase să pretindă că totul era în regulă, că o porţie îmbietoare de paste putea rezolva totul, ca atunci când era mică El era cel care se culcase cu prietena ei şi trădase toate lucrurile pe care se clădise familia lor Dar, mai mult decât atât, pe Leda o dezgusta propria persoană Şi ea păstrase secretul, iar asta însemna că era la fel de vinovată ca tatăl ei De la moartea lui Eris, îşi dorise de nenumărate ori să-i spună mamei sale adevărul Se ducea la Ilara, gata să-i zică tot: că soţul ei era un nenorocit cu două feţe şi că trebuia să-l părăsească „Trebuie să-ţi spun ceva important ”, rostise Leda în repetate rânduri Cu toate acestea, nu se îndurase niciodată să rostească acele cuvinte Eris era moartă; ce ar fi rezolvat dacă îşi destrăma familia? De fiecare dată când Ilara o privea cu ochii ei negri şi plini de dragoste, Leda ezita şi tăcea Nu voia să-i frângă inima Copilul din Leda nu suporta gândul despărţirii părinţilor săi Poate că membrii familiei aveau multe secrete şi se trădaseră unii pe alţii, dar erau ai ei Şi ar fi preferat să nu îi despartă, chiar dacă asta însemna să păstreze secretul pentru tot restul vieţii Îşi câştigase dreptul la tăcere, se gândi ea sumbru Vina chinuitoare pe care o simţea era pedeapsa pentru ce îi făcuse lui Eris — Sunt bine, îi răspunse gâtuit Ce altceva i-ar fi putut spune? Hei, tată, îţi aduci aminte că ai avut o aventură cu prietena mea şi după aia a căzut de pe acoperiş? Eu am împins-o! — Tu şi Eris eraţi apropiate, nu? insistă el Dumnezeule, de ce nu pleca odată? Şi de ce toată lumea îi punea aceeaşi întrebare? Doar pentru că ea şi Eris aveau prieteni comuni nu însemna că erau apropiate — Eram prietene, dar nu cele mai bune Leda era pregătită să pună capăt conversaţiei — Tată, am mult de învăţat — Leda, o întrerupse Matt Cole, părând disperat Vreau să-ţi spun ceva despre Eris Nu, nu, nu! — Îmi pare rău! Leda se ridică brusc, răsturnând scaunul, şi începu să arunce frenetic lucruri în geanta imensă Purta doar o pereche de pantaloni de sport, înfloraţi, şi un hanorac negru, dar trebuia să plece naibii din casa aia Nici în ruptul capului nu putea să rămână acolo, ascultând mărturia tatălui ei despre aventura sa cu aşa-zisa ei prietenă — Eu şi Avery am stabilit să învăţăm împreună şi deja sunt în întârziere Putem vorbi mai târziu? Tatăl ei era un pic dezamăgit Poate intuia că fiica lui ştia adevărul — În regulă Vorbim altă dată — Mulţumesc! Ne vedem mai târziu! spuse ea cu falsă veselie, apoi ieşi din apartament Leda îşi dădu seama că nu ştia unde voia să se ducă decât după ce urcă într-o aerocabină Bineînţeles că nu putea să meargă acasă la Avery Era prea târziu să facă sport la clubul Altitude, deşi ar fi putut sta în cafeneaua clubului Dar, pe de altă parte, exista posibilitatea să dea nas în nas cu Avery acolo sau, mai rău, cu unul dintre părinţii lui Eris Leda era mult prea furioasă şi tulburată ca să poarte o discuţie cu ei Aerocabina scoase nişte sunete supărătoare, care anunţau că urma să fie taxată pentru întârziere dacă nu introducea în sistem destinaţia dorită Dar Ledei nu-i păsa Dumnezeule, ce fusese în capul lui Matt Cole când adusese vorba despre Eris? De ce i-ar fi mărturisit aşa ceva propriei fiice? Leda simţea că totul îi scăpa de sub control Dacă nu ar fi jurat să nu se mai atingă niciodată de droguri, ar fi căutat chiar în clipa aceea o pastilă de xenperheidren Însă acel jurământ se transformase într-o chestiune de mândrie, iar mândria Ledei nu era egalată decât de încăpăţânarea ei Ura amintirea acelei nopţi Desigur, Leda ştia că era în siguranţă: nimeni nu putea să dovedească ce îi făcuse lui Eris Pe acoperiş nu existau camere video, deci, cu excepţia celor trei martori, nimeni nu avea să afle că Eris murise din vina ei Poate că trebuia să se intereseze ce mai fac martorii, să se asigure că nu îşi schimbă varianta cu privire la incidentul din Turn Brusc, Leda îşi dădu seama unde voia să se ducă Introduse adresa în sistemul aerocabinei şi se lăsă pe spate, închizând ochii Avea să fie amuzant WATT Ce-ar fi să compui tu prima variantă şi apoi s-o modific eu, ca să pară scrisă de mine? o imploră Watt pe Nadia, pentru a zecea oară Permite-mi să-ţi reamintesc că toamna trecută mi-ai ordonat vehement să nu mai scriu niciodată nimic în locul tău Acestea sunt instrucţiunile fostului tău sine În toamna de dinainte, Watt fusese chemat în biroul directorului şcolii din cauza unui plagiat: eseul pe care i-l scrisese Nadia fusese puţin cam perfect De atunci, era mai prudent Acum am circumstanţe atenuante, gândi el ţâfnos Eu doar transmit mesajul Ceartă-te cu fostul tău sine! Nadia Gata! Conform instrucţiunilor tale din trecut, mă închid Deschide-mă când vei avea o ciornă pregătită, îi răspunse Nadia şi, cu un sunet, se închise Watt se holba nesigur la monitor Era adevărat Chiar îi spusese Nadiei să se închidă în cazul în care ar fi implorat-o să-i scrie eseurile Fostul Watt fusese mult prea viclean! Actualul Watt nu avea timp să se ocupe de el Începu să vorbească, iar cuvintele apăreau simultan pe ecranul de dictare — Vreau să lucrez cu computerele cuantice pentru că Se opri În eseu ar fi putut menţiona un milion de motive: cuanţii erau mai rapizi şi mai inteligenţi decât oamenii, deşi, desigur, oamenii îi creaseră; puteau să rezolve probleme la ale căror soluţii oamenii nici nu visau Cu doar o sută de ani în urmă, un computer digital avea nevoie de câteva ore ca să descompună în factori un număr de douăzeci de cifre Nadia putea să facă acelaşi lucru în doar patru secunde Watt nici măcar nu putea să-şi imagineze ce ar fi fost ea capabilă să facă, dacă ar fi fost conectată la alţi cuanţi şi programată să se ocupe de comerţul internaţional, de bursă sau chiar de operaţiunile băncii de alimente a Statelor Unite Nimic nu s-ar mai fi irosit Toate erorile umane ar fi fost eliminate Însă niciunul dintre lucrurile acestea nu avea de-a face cu Watt la nivel personal şi nici cu motivul pentru care comisia ar fi trebuit să-l aleagă pe el dintre miile de candidaţi Dacă ar fi putut să scrie despre Nadia, despre cât de bună era! Nu poate fi bună, se corectă el Este o maşinărie Dar, în sinea lui, Watt credea în bunele intenţii ale Nadiei, ca şi când ea ar fi avut o conştiinţă omenească Se gândi la cuvintele lui Vivian Marsh: voia să-i citească personal eseul Simţi un gol în stomac Mama lui bătu la uşă — Watzahn! A venit amica ta, să lucraţi la proiectul de grup — Cynthia? Aveau de filmat un videoclip pentru ora de engleză Se întrebă de ce Cynthia nu îl anunţase că avea să vină pe la el — Trebuia să mă suni Ne-am fi putut întâlni la bibliotecă, adăugă el şi deschise uşa O văzu pe Leda Cole, în pantaloni de sport înfloraţi şi cu un zâmbet îngâmfat — Am fi putut, spuse ea, dar voiam să-ţi folosesc computerul E mult mai bun decât cele de la bibliotecă — Bineînţeles Watzahn este foarte mândru de computerul lui Lucrează tot timpul cu el! declară mama lui Watt, radiind de bucurie Cuant pornit, gândi Watt speriat, simţindu-se dezorientat şi luat prin surprindere Ce naiba căuta Leda Cole acolo? — Mulţumesc, doamnă Bakradi, spuse dulce Leda, cu o privire nevinovată Intră în camera lui Watt şi îşi aruncă geanta pe podea, prefăcându-se că scoate de acolo tema închipuită Watt se holba uluit la mama lui Nu-i venea să creadă că-i permitea unei fete să intre în dormitorul său Shirin pur şi simplu dădu aprobator din cap şi îi zâmbi Ledei, amintindu-le să o anunţe dacă aveau nevoie de ceva — Să nu vă spetiţi! îi atenţionă ea şi închise uşa în urma ei — Îmi pare rău că nu sunt Cynthia, zise mieros Leda Mă bucur să aud că unul din noi şi-a revenit după o aventură cu un Fuller — Avery e doar o prietenă, îi răspunse Watt şi apoi se ruşină că-i căzuse în plasă — Păcat! Leda bătu darabana în podea Lui Watt nu-i părea drogată Ochii îi erau limpezi şi privirea – calmă Totuşi mişcările ei erau agitate Îngenunche lângă Leda şi-i luă geanta din mâini — Vorbesc serios Trebuie să pleci — Haide, Watt, fii drăguţ, îl mustră ea Am venit tocmai până aici ca să stau de vorbă cu tine — Ce naiba vrei? o întrebă el Watt, ai grijă, îl avertiză Nadia Braţele lui căzură pe lângă corp Băiatul încleştă pumnii şi se ridică — Credeam că le ştii pe toate graţie micului tău supercomputer, care ne urmăreşte pe toţi mereu, zise Leda cu înverşunare Nadia, dacă nu te-ai fi închis, nu m-ar fi luat pe nepregătite! Poate că nu ar fi trebuit să încalci regulile pe care chiar tu ţi le-ai stabilit, i-o întoarse Nadia, cu o logică nemiloasă — Ce i-ai spus mamei de te-a lăsat să intri? o întrebă pe Leda, ca să tragă de timp şi pentru că, într-adevăr, nu era bine să fie luat prin surprindere Voia să se asigure că nu avea să se mai întâmple Leda îşi dădu ochii peste cap — Am fost drăguţă cu ea, Watt Ar trebui să încerci şi tu strategia asta din când în când Chiar are efect Leda îşi întinse picioarele şi se sprijini de patul lui, ridicându-şi privirea spre grămada de haine care pluteau în apropierea tavanului, pe nişte aerobare ieftine, de unică folosinţă — Nu am niciun şifonier aici E cea mai bună soluţie pe care am găsit-o, zise Watt urmărindu-i privirea, fără să ştie de ce se justifica în faţa ei — De fapt, sunt impresionată Leda se uita prin cameră — Chiar ai profitat la maximum de spaţiu Ce-a fost aici la început? Camera bebeluşilor? — Nu, gemenii stau în camera mai mare, de când s-au născut Băiatul se foi în loc, văzând brusc încăperea din perspectiva Ledei: cuverturile boţite, albastru-închis, becurile cu halogen ieftine, de-a lungul tavanului, şi biroul îngust, plin cu dispozitive la mâna a doua, pentru realitatea virtuală — Gemenii? întrebă Leda, prefăcându-se curioasă Nadia, ce face Leda? Cred că foloseşte koinonia, o strategie retorică prin care vorbitorul îşi determină interlocutorul să vorbească despre sine, în loc să abordeze direct subiectul Vreau să ştiu ce vrea Pierzându-şi răbdarea, Watt se ridică de pe pat — N-ai venit aici să flecărim despre familia mea Care-i faza? Leda se ridică încet, graţios, şi veni lângă el Mai făcu un pas şi-şi lăsă capul pe spate, ca să-l privească direct Ochii îi erau mai închişi la culoare decât îşi amintea el şi era machiată cu fard fumuriu — Nu-mi oferi nici măcar o băutură înainte să plec? Ultima dată mi-ai dat whisky, murmură Leda — Ultima dată m-ai sedus şi m-ai drogat! Fata îi zâmbi — Şi n-a fost distractiv? Ei bine, Watt – Leda se întinse, aranjându-i o şuviţă rebelă după ureche, iar el îşi smuci nervos capul, simţindu-se dintr-odată foarte nedumerit –, vreau să urmăreşti pe cineva — Las-o baltă, Leda! Ţi-am spus, am terminat cu aşa ceva — Păcat, pentru că eu n-am terminat cu tine Fata renunţă la tonul jucăuş, iar ameninţarea ascunsă îi înăsprea vocea Amândoi ştiau că îl încolţise — Pe cine vrei să urmăresc? întrebă Watt precaut — Pe Avery şi pe Rylin, pentru început În vocea fetei vibra o energie reînnoită, de parcă faptul că îi dădea ordine lui Watt o făcea mai puternică — Vreau să mă asigur că nimeni nu întrece măsura, că niciuna dintre ele nu vorbeşte cu altcineva despre ce s-a întâmplat în noaptea aia Watt îşi dădu seama că ea purta aceeaşi pereche de cercei cu perle ca ultima dată când venise la el acasă, iar amintirea îl făcu să fiarbă şi mai mult de mânie — Vrei să le spionez pe amândouă şi să-ţi spun dacă observ ceva neobişnuit? întrebă Watt Asta înseamnă două sarcini de supraveghere non-stop O să te coste Leda izbucni în râs — Watt, bineînţeles că n-o să te plătesc! Pentru tine, răsplata este faptul că-mi ţin gura Nu era nevoie ca Nadia să-i spună lui Watt că era înţelept să nu răspundă Orice ar fi zis, s-ar fi băgat şi mai mult în bucluc Watt dădu iute din cap, o singură dată O ura — Vezi tu, de astăzi, Rylin o să-mi fie colegă la şcoală, gândi Leda cu voce tare Începuse să se învârtă prin cameră ca un animal de pradă, deschizând diverse sertare şi uitându-se înăuntru, apoi închizându-le la loc — Chiar m-a luat prin surprindere Urăsc senzaţia asta Singurul motiv pentru care te plătesc e ca să nu mă mai simt aşa niciodată — Parcă tocmai stabiliserăm că nu mă plăteşti, i-o întoarse el Leda închise un alt sertar, trântindu-l, şi se uită drept în ochii lui Watt — Unde-i computerul tău? întrebă ea Nadia, prefă-te că eşti un computer extern, gândi el şi apăsă, inutil, un buton de pe monitorul lui — Aici Uite, îl deschid, spuse Watt Şi acum porneşte — N-am nevoie de explicaţii Leda se aşeză neinvitată pe patul lui Watt Acesta îşi dădu seama că era prima oară când o fată stătea pe patul lui Se combinase cu destule fete, bineînţeles, dar de fiecare dată se dusese la ele acasă Un pic iritat, scutură din cap De ce se gândea la sex? — Să începem cu Avery, zise Leda — Ce? Chiar acum? — Nu lăsa pe mâine ce poţi face azi, spuse ea, cu veselie prefăcută Haide, accesează-i computerul din cameră — Nu, răspunse Watt automat — Amintirea aia e prea dureroasă? râse Leda, dar Watt nu o băgă în seamă Băiatul se întrebă ce anume se întâmplase în noaptea aceea, încât Leda venise tocmai până la el acasă — Bine Atunci, notificările ei — Nu — Doamne, dă-te mai încolo! se răsti ea, împingându-l nerăbdătoare de pe scaun Picioarele li se atinseră uşor Watt simţi fiori ciudaţi pe şira spinării şi se îndepărtă rapid — Cum introduci comenzile? Leda se aplecă în faţă şi se uită la monitor, aşteptând — Nadia, salut-o pe Leda, îşi instrui Watt computerul, foarte tare şi rar Foloseşte difuzoarele, gândi Watt, dar Nadia i-o luase înainte: folosea toate difuzoarele din cameră, chiar şi pe cele din vechiul echipament pentru realitate virtuală — Bună, Leda, bubui Nadia Watt abia se abţinu să râdă Computerul folosea vocea monotonă a roboţilor din filmele SF vechi Leda sări în sus — Încântată de cunoştinţă, spuse ea prudent — Mi-aş dori să pot spune acelaşi lucru, îi răspunse Nadia — Ce vrei să zici? Leda zâmbi Grozav! Ai enervat-o! gândi Watt şi-şi dădu ochii peste cap Nu fac decât să te imit — Crezi că-l ai la mână pe Watt? Oare ai habar ce ştiu eu despre tine? Văd tot ce faci, o avertiză Nadia, foarte ameninţător Leda împinse furioasă scaunul Watt vedea că afirmaţia Nadiei o agitase — Ai grijă! Amândoi să aveţi grijă! le strigă ea Leda îşi puse geanta pe umăr şi ieşi furtunos din cameră, fără un cuvânt Watt aşteptă până când auzi uşa de la intrare Apoi se prăbuşi pe pat, masându-şi tâmplele Cuverturile încă miroseau a parfumul de trandafiri al Ledei, iar asta îl enerva la culme — Nadia, suntem terminaţi, zise el cu voce tare Oare o să ne şantajeze la nesfârşit? Nu vei fi în siguranţă decât dacă ea ajunge la închisoare, îi spuse Nadia ceea ce el ştia deja — Ai dreptate, dar am mai purtat discuţia asta Cum aş putea s-o trimit acolo? El şi Nadia trecuseră în revistă toate variantele posibile Nu exista nicio înregistrare video a Ledei împingând-o pe Eris: pe acoperiş nu erau camere şi nimeni nu înregistrase pe lentilele de contact momentul respectiv Nici măcar Leda, nici măcar Nadia, care regreta enorm această scăpare Dar, pe de altă parte, nu ar fi avut cum să prevadă finalul Nadia accesase ilegal până şi camerele sateliţilor, pe o rază de o mie de kilometri, dar niciuna nu înregistrase nimic Din nefericire, nu aveau dovezi Era cuvântul lui Watt împotriva cuvântului Ledei Dacă Leda spunea ceva, el şi Nadia ar fi fost terminaţi Nadia tăcu o clipă Dar dacă ai înregistra-o mărturisindu-şi fapta? — Putem să ne rezumăm la realitate, şi nu la ipoteze? Chiar dacă ar recunoaşte adevărul cu voce tare, nu mi l-ar spune mie Nu sunt de acord, zise Nadia monoton Ţi l-ar spune, dacă ar avea încredere în tine Pentru o clipă, Watt nu înţelese sugestia Nadiei Când pricepu, râse zgomotos — Ai nevoie să-ţi reprogramez funcţiile logice? De ce ar avea Leda Cole încredere în mine când e limpede că mă urăşte? Doar analizez toate opţiunile posibile Nu uita că m-ai programat ca, înainte de toate, să te protejez Vorbind din punct de vedere statistic, dacă petreci mai mult timp cu Leda, ai mai multe şanse să-i câştigi încrederea, îi răspunse Nadia — Statistica e inutilă când şansele de a avea succes cresc de la una la un miliard la una la un milion Watt trase cuverturile peste el şi închise ochii — Ştiai că Rylin învaţă la aceeaşi şcoală cu ele? întrebă el, schimbând subiectul Da Nu m-ai întrebat niciodată despre ea — Ai accesat sistemul informatic al şcolii? O idee îi încolţea în minte — Ce-ar fi să ne jucăm un pic cu Leda? Să facem aşa încât s-o aibă pe Rylin colegă la toate cursurile, să nu scape niciodată de ea Am făcut-o deja Mă subestimezi, spuse Nadia, părând mulţumită de sine În întuneric, Watt nu-şi putu stăpâni un zâmbet — Cu cât petreci mai mult timp în creierul meu, cu atât mă înţelegi mai bine, gândi el cu voce tare Da Îndrăznesc să spun că te cunosc mai bine decât te cunoşti tu însuţi Asta chiar că era o idee înfricoşătoare, îşi zise Watt amuzat — Nadia? adăugă el când era pe cale să aţipească Te rog să nu te mai închizi niciodată în preajma Ledei, indiferent ce comenzi ţi-am dat în trecut Am nevoie de tine când ea e de faţă Asta aşa e, aprobă Nadia RYLIN Rylin păşea grăbită pe holul principal al şcolii Berkeley, privind mereu în faţă, ca să evite să dea întâmplător ochii cu Leda sau, mai rău, cu Cord Măcar era vineri după-amiază Prima săptămână la noua şcoală i se păruse nesfârşită Urmând instrucţiunile afişate pe tableta şcolii, trecu pe lângă o clopotniţă imensă, din gresie, şi pe lângă statuia strălucitoare a întemeietorului şcolii Capul statuii se mişcă maiestuos şi o petrecu din priviri În dreptul centrului sportiv, Rylin coti la stânga, spre aripa de clădire destinată artelor Încercă să ignore altarul morbid, ridicat în cinstea lui Eris într-un ungher Era plin cu lumânări, poze ale fetei moarte şi mesaje de la elevi care, probabil, nici măcar nu o cunoscuseră bine Rylin se înfioră, fără să ştie prea bine de ce: din cauză că o văzuse pe Eris murind sau fiindcă era bursieră la Berkeley, luând locul lui Eris la cursuri? Asta îi transforma existenţa într-un altar viu, bizar Când deschise uşa Atelierului de Arte 105, zeci de capete se întoarseră în direcţia ei Clasa era plină aproape numai cu fete Nedumerită, Rylin se opri — Aici se ţine cursul de holografie? întrebă ea Camera era întunecată, plină cu ecrane negre şi avea un covor de catifea de culoarea cărbunelui — Da, strigă Leda Cole din rândul din spate, lângă singurul loc liber din sală — Mulţumesc Lui Rylin i se strânse inima când se aşeză în banca liberă şi se întrebă în ce bucluc se băgase Scoase tableta oferită de şcoală şi mâzgăli câteva desene prosteşti, folosind o aplicaţie pentru desen Simţea privea Ledei asupra ei În cele din urmă, Leda scoase ceva din geantă: un silenţiator albastru, conic, pe care se puteau citi cuvintele Lux et Veritas, scrise caligrafic Ar trebui să-i facă şi lui Lux rost de aşa ceva, îşi zise sarcastic Rylin Bineînţeles că Leda era genul de persoană care cumpără obiecte inscripţionate cu mottoul unei universităţi încă înainte de a fi admisă acolo Leda activă silenţiatorul şi zarva din sală se estompă imediat Dispozitivul distorsiona undele sonore, creând o mică oază de linişte — Cum ai ajuns aici? se răsti Leda — Parcă am mai discutat despre asta Acum suntem colege, îţi aminteşti? — Uită-te în jur Toate fetele sunt în ultimul an de liceu Leda gesticulă spre celelalte eleve — E cel mai popular curs opţional din şcoală, iar pe lista de aşteptare sunt înscrise nouăzeci de persoane Eu pot să particip doar pentru că şcoala rezervă câteva locuri pentru cei din clasa a noua, iar eseul meu de înscriere a fost cel mai bun Leda înşfacă marginea băncii, parcă vrând să o rupă — Tu cum ai ajuns aici? — Habar n-am, recunoscu Rylin Pur şi simplu am fost înscrisă la ora asta Mi-a apărut ieri în orar, aşa că iată-mă, adăugă ea şi îi întinse Ledei tableta Studii accelerate de holografie; asistent universitar Xiayne Radimajdi — Aici e mâna lui Watt, murmură Leda, rostind numele ca pe o înjurătură — Ce? Rylin credea că nu auzise bine Watt nu era băiatul de pe acoperiş, care le însoţise la secţia de poliţie în noaptea aceea? Leda oftă — Nu contează Dar să nu-mi strici ploile, bine? Sper să obţin o recomandare — Pentru Yale? zise Rylin sec, uitându-se la silenţiator — Shane a învăţat acolo, se răsti Leda Oftă văzând nedumerirea lui Rylin — Mă refer la Xiayne Radimajdi El predă cursul ăsta! Numele lui apare chiar acolo, pe tableta ta Leda bătu în tabletă cu degetul — Aha! făcu Rylin Nu îşi dăduse seama că Leda pronunţase numele Xiayne Chiar se întrebase cum se citeşte numele profesorului — Cine este Shane? — Regizorul care a câştigat Oscarul de trei ori! exclamă Leda Rylin o privea inexpresiv — Nu ai văzut Metropolis? Nici Ceruri pustii? Cursul ăsta se ţine doar vinerea pentru că în restul săptămânii el lucrează! Rylin ridică din umeri — Eu mă uit la desene animate Filmele de care vorbeşti par deprimante — Doamne! Nu meriţi să participi la cursul ăsta Leda aruncă silenţiatorul înapoi în geantă şi îi întoarse lui Rylin spatele chiar în clipa în care uşa se deschidea Toată clasa păru să se aplece înainte, ţinându-şi respiraţia Şi atunci înţelese Rylin de ce acolo erau aproape numai fete În clasă intră cel mai atrăgător tip pe care-l văzuse Rylin vreodată Era înalt şi nu mult mai în vârstă decât ele Poate puţin trecut de douăzeci de ani Avea tenul de un măsliniu intens şi bucle brunete, dezordonate Spre deosebire de ceilalţi profesori, care purtau cravată şi sacou, hainele lui – un tricou alb, subţire, o geacă împodobită cu fermoare peste tot şi o pereche de blugi mulaţi – nu respectau deloc ţinuta regulamentară Rylin se uită împrejur şi observă că ea şi Leda erau singurele care nu „leşinau” de încântare — Scuze că am întârziat Tocmai am sosit cu bucla din Londra, anunţă el După cum probabil ştiţi, am început filmările pentru un nou proiect — Cel despre familia regală? se interesă o fată aşezată în primul rând Xiayne se întoarse Eleva se foi neliniştită, dar apoi Xiayne îi zâmbi viclean şi ea se relaxă vizibil — Deşi nu ar trebui să vă spun, da, are ca subiect ultima regină a Angliei E un pic mai romantic decât proiectele mele obişnuite Anunţul smulse câteva exclamaţii şi suspine — Livya, dacă tot eşti atât de dornică să ne vorbeşti, poţi să-mi spui ce am discutat ora trecută, despre Sir Jared Sun? Livya se îndreptă de spate — Sir Jared a patentat tehnologia de refracţie care le permitea holografilor să obţină o mişcare perfectă aliniată cu observatorul, creând iluzia prezenţei Uşa clasei se deschise din nou şi o siluetă cunoscută îşi făcu apariţia Rylin se făcu mică în scaun Îşi dorea să se fi scurs, prin podea, în talmeş-balmeşul mecanic al etajului interstiţial şi prin cel de mai jos, până în pământul presărat cu gunoaie Tot ce voia era să dispară — Domnule Anderton, i se adresă Xiayne nou-venitului, părând amuzat şi deloc surprins Ai întârziat din nou — Am fost reţinut, veni explicaţia lui Cord şi Rylin băgă de seamă că băiatul nu se scuză Xiayne aruncă o privire prin clasă şi o observă uimit pe Rylin Încă nu o rugase să se prezinte în faţa clasei, aşa cum făceau unii profesori Dacă i-ar fi zis să se prezinte în clipa aia, în faţa lui Cord? Dar, spre surprinderea ei, profesorul îi făcu semn cu ochiul, conspirativ — Ei bine, domnule Anderton, se pare că ai nevoie de un loc unde să te aşezi Xiayne apăsă un buton şi o bancă se ridică din podea, chiar în faţa lui Rylin Când se aşeză, Cord nu se uită în direcţia ei Doar umerii încordaţi îi trădau reacţia faţă de prezenţa fetei Rylin se făcu şi mai mică — Aşa cum am discutat săptămâna trecută – continuă Xiayne netulburat –, spaţiile sunt cel mai simplu aspect de recreat în formă holografică, deoarece sunt stabile Redarea unei fiinţe vii este o sarcină mult mai dificilă De ce? Profesorul pocni din degete şi o pisică sări pe catedră Rylin mai că icni Văzuse destule holograme acasă, pe ecranul lor Bineînţeles, şi reclamele care apăreau ori de câte ori se ducea la cumpărături, dar acelea erau zgomotoase, fulgerătoare şi cu rezoluţie mică Pisica părea altfel Era redată minuţios şi se mişca foarte realist: dădea leneş din coadă, clipea şi pieptul i se ridica uşor, odată cu respiraţia Pisica sări pe banca fetei din primul rând, care vorbise mai devreme Ea scânci fără să vrea — Mişcarea, explică Xiayne, ignorând râsetele răzleţe Mişcările tuturor fiinţelor trebuie să fie redate într-un raport perfect cu privitorul, indiferent de poziţia lui faţă de hologramă De aceea este numit Sir Jared părintele holografiei moderne Xiayne mai vorbi o vreme despre lumină şi distanţă, despre calculele necesare pentru a face o vietate să pară mai mare pentru privitorii aflaţi mai aproape, dar mai mică pentru cei îndepărtaţi Rylin încerca să fie atentă, dar îi era greu să se concentreze, fiindcă avea părul brunet al lui Cord chiar în faţa ochilor Îşi impuse să nu se holbeze De câteva ori, o văzu pe Leda uitându-se la ea cu coada ochiului şi îşi dădu seama că fetei nu-i scăpa nicio mişcare Când clopoţelul anunţă, în cele din urmă, sfârşitul orei, Xiayne schimbă repede subiectul — Nu uitaţi că peste două săptămâni aveţi de predat următorul proiect, la care trebuie să lucraţi câte doi Aşa că găsiţi-vă un partener, dacă nu aţi făcut-o deja Camera se umplu de zumzete; toţi îşi căutau un partener Brusc, Rylin se simţi copleşită de teamă la gândul de a fi partenera lui Cord Nu trebuia să fie cuplată cu el Sunetele din clasă păreau să răsune din ce în ce mai tare Aproape ameţită, Rylin făcu singurul lucru care îi veni în minte — Vrei să fim partenere? întrebă ea, întorcându-se către Leda Neîncrezătoare, fata clipi — Glumeşti, îi răspunse ea Rylin se forţă să zâmbească Avea să regrete hotărârea asta — Ce ai de pierdut? Leda se uita când la Rylin, când la Cord — Bine, se învoi ea după o clipă, fără tragere de inimă Dar să nu te aştepţi să fac eu toată treaba Rylin dădu să-i răspundă, dar cealaltă se ridicase deja şi îşi strângea lucrurile Rylin înghiţi în sec şi se îndreptă spre partea din faţă a clasei Poate că era mai bine să i se prezinte profesorului şi să-l întrebe despre proiect — Domnule Radimajdi, îndrăzni ea în clipa în care Cord ieşea pe uşă Probabil că îşi găsise o parteneră printre fetele din ultimul an Era cel mai bine aşa, îşi zise Rylin în sinea ei — Vin pentru prima oară la cursul ăsta Îmi puteţi da detalii despre tema proiectului? — Tu eşti Rylin, nu? Profesorul îi rosti numele într-un mod neobişnuit, de parcă „Rylin” ar fi însemnat ceva delicios şi periculos într-o limbă străină Fata se înfioră — Ceilalţi elevi ştiu deja: te rog, spune-mi Xiayne Îi făcu semn spre scaunul din faţa catedrei şi fata luă loc, strângându-şi stângace geanta în poală — Scuze, e foarte cald aici, mormăi el şi se dezbrăcă de geaca neagră, cu fermoare Rylin dădu aprobator din cap şi făcu ochii mari văzând braţele lui Xiayne Tatuajele îi acopereau fiecare centimetru de piele: forme abstracte şi frumoase, într-o paletă ameţitoare de culori Îi îmbrăcau bicepşii, asemenea unei stofe, apoi se răsuceau în jos, pe antebraţele musculoase, şi se terminau într-un caleidoscop, la încheieturile mâinilor Rylin se trezi atrasă de acele încheieturi şi le urmări mişcările, pe care tatuajele le anticipau Acest tip de tatuaje pătrundeau adânc în nervi: fragmentele de micropigment fuseseră pulverizate în piele cu un fibrojet, împreună cu astrocite care aveau să se strecoare în ţesuturi până la celulele nervoase, permiţând astfel desenelor să se deplaseze odată cu mişcarea constantă Erau cele mai dureroase şi, prin urmare, cele mai dorite tatuaje Xiayne se aplecă în faţă şi pe gâtul lui fata mai zări un tatuaj, care dispărea sub tricou Roşi imaginându-şi cum arăta restul desenului, întipărit pe pieptul profesorului — Tu le-ai desenat? îndrăzni ea să întrebe, gesticulând spre tatuaje — A, da, cu ani în urmă, spuse el relaxat Într-un loc numit Lotusul Negru După cum îţi poţi închipui, profesorii nu sunt încântaţi să le vadă, aşa că încerc să port la ore haine cu mâneci lungi — Lotusul Negru? repetă Rylin Nu cumva e vorba despre locul ăla de la etajul 35? Rylin fusese o dată acolo cu prietenele ei, cu ani în urmă, pe vremea când mama ei încă trăia Îşi tatuase o pasăre mică pe spate, chiar în dreptul beteliei blugilor, acolo unde mama ei nu l-ar fi văzut Durerea fusese groaznică, dar meritase: îi plăcea felul în care pasărea se mişca în acord cu mişcările ei: dădea din aripi când ea mergea şi îşi strecura capul sub aripă când fata dormea Xiayne era surprins — Îl ştii? Brusc, Rylin îşi dorea să fi purtat un hanorac cu glugă şi o pereche de tenişi în locul uniformei apretate Voia să se simtă în largul ei — De fapt, locuiesc la etajul 32 Sunt aici cu bursă — Bursa Eris Dodd-Radson — Am priceput, se răsti Rylin şi apoi tresări Îmi cer scuze, adăugă ea şovăitor Toţi mi-au zis acelaşi lucru toată săptămâna, de parcă aş fi vreun memento ciudat pentru Eris Oricum mă simt stânjenită că sunt aici din cauza unei fete moarte Dar nu am venit ca s-o înlocuiesc O expresie indescifrabilă traversă chipul lui Xiayne Rylin observă că ochii lui aveau o culoare mai deschisă decât crezuse iniţial: un verde-cenuşiu profund, care contrasta cu tenul lui măsliniu — Înţeleg Cred că ţi-e greu Apoi profesorul zâmbi — Dar aş minţi dacă aş spune că nu sunt un pic încântat să predau unei persoane noi, diferite Chiar îmi provoacă nostalgie Rylin se simţea flatată şi, totodată, uimită — Ce vrei să spui? — Eşti din fostul meu cartier Am învăţat la şcoala publică 1073 — Rivala şcolii mele! Situaţia surprinzătoare o amuza Pentru prima dată de când intrase în şcoala de aici, nu i se părea că este judecată — Şi ce părere ai despre Berkeley? o întrebă el, ca şi cum i-ar fi ghicit gândurile — Este altceva, recunoscu Rylin Xiayne încuviinţă cu un gest al capului — Are părţi bune şi părţi rele, ca majoritatea lucrurilor din viaţă După o vreme, ai să vezi că avantajele sunt mai multe decât dezavantajele Rylin nu era de acord, dar nu voia să-l contrazică Xiayne se întinse să ia ceva dintr-un dulăpior — Ai mai folosit vreodată o cameră video? o întrebă el, scoţând la iveală o sferă argintie şi strălucitoare, de mărimea unei boabe de strugure Xiayne deschise pumnul, iar sfera pluti în sus şi rămase suspendată la câţiva centimetri de palma lui Cu degetul arătător, profesorul desenă în aer un cerc, iar camera se roti, oglindindu-i mişcările — Este o cameră video de 360 de grade, echipată cu procesoare spaţiale puternice şi cu un microcomputer, îi explică el Cu alte cuvinte, înregistrează din orice direcţie, indiferent încotro se întoarce privitorul — Deci nu faci decât să porneşti camera şi ea începe să înregistreze o hologramă panoramică? Nu părea aşa de greu — E mai dificil decât crezi, spuse Xiayne, înţelegând cuvintele lui Rylin E o întreagă artă la mijloc: trebuie să aranjezi scena, să te asiguri că e perfectă din orice direcţie şi apoi să te dai la o parte înainte să filmezi sau, în caz contrar, să elimini imaginea ta în etapa de postproducţie — Poţi să faci asta? — Desigur Odată ce înţelegi cum funcţionează, poţi să editezi mai multe cadre, obţinând o singură imagine Aşa am obţinut răsăritul de la miezul nopţii, în Metropolis Ştii scena în care Gloria e pe acoperiş, la sfârşitul filmului? Xiayne oftă uşor — Am montat imaginea din aproximativ trei sute de cadre, pixel cu pixel Mi-a luat două luni — Sigur, şopti Rylin, fără să cunoască scena cu pricina Deci ce anume trebuie să filmăm pentru proiect? — Ceva interesant Profesorul îi întinse camera — Surprinde-mă, Rylin Poate că o să te surprind, gândi ea, cu un freamăt de nerăbdare CALLIOPE — Deci ăsta-i etajul o mie? — Te înţeleg Pentru moment, Elise păru la fel de surprinsă precum Calliope — Mă aşteptam să văd mai multe diamante Calliope şi mama ei tocmai ieşiseră din liftul privat, dotat cu un liftier uman Probabil că era prezent doar la petreceri, se gândi Calliope Doar nu făcea permanent munca asta Fata scutură din cap, zâmbind ironic — E o petrecere semiformală, mamă, nu una de gală Nu-i o ocazie potrivită să porţi diamante — Nu se ştie niciodată, spuse mama ei şi scoase din poşetă o brăţară mai discretă, de aur, vrând să o înlocuiască pe cea enormă, cu diamante, pe care o purta De când apăruseră la o petrecere pariziană purtând podoabe mult prea somptuoase, Elise ţinea la îndemână diverse tipuri de bijuterii, ca să le schimbe, după caz Nu lipsa caratelor provocase comentariul Calliopei Pur şi simplu se aşteptase ca apartamentul luxos din Turn să fie mai impresionant În afară de decoraţiunile festive şi de luminile strălucitoare, înşirate ca nişte ghirlande prin încăpere, în afară de crăciuniţele imense şi de bradul gigantic de Crăciun, care ocupa un colţ întreg, Calliopei i se părea că etajul o mie semăna cu oricare dintre nenumăratele apartamente scumpe pe care le văzuse Era doar o sală plină cu obiecte vechi neinteresante, sfeşnice de cristal şi tapet în culori monotone, în care aceiaşi pantofi de lux, cu tocuri înalte, călcau pe aceleaşi covoare Şi care era faza cu atâtea oglinzi? Ca tuturor fetelor, Calliopei îi plăcea să se admire în oglindă, însă în acel moment nu-i păsa de reflexia ei Voia să privească afară, să vadă lumea, lumina, stelele Ce păcat, să ai parte de cele mai frumoase privelişti din lume, iar tu să-ţi umpli pereţii cu oglinzi şi draperii de brocart! — Plec în cercetare Urează-mi succes, spuse Elise din senin, îndreptându-şi neliniştită atenţia spre invitaţi — Nu ai nevoie, dar fie: succes! Calliope îşi petrecu mama din priviri Aceasta păşea prin încăpere cu o concentrare aproape sălbatică, mijind ochii în vreme ce cântărea potenţialele victime, vorbind cu unele dintre ele pentru câteva momente, apoi lăsându-le baltă şi trecând mai departe Căuta ţinta perfectă: suficient de bogată încât să merite efortul, dar nu atât de bogată încât să fie imposibil de abordat Şi, desigur, destul de proastă pentru a crede poveştile pe care, inevitabil, femeia urma să i le toarne În astfel de momente, Calliopei îi plăcea să-şi urmărească mama în acţiune Toate mişcările premeditate – râsul, felul în care-şi arunca peste umăr părul castaniu – atrăgeau atenţia asupra ei ca un magnet Când mama ei intră în vorbă cu un grup de petrecăreţi, Calliope se îndreptă spre un capăt al sălii Din experienţă, ştia că a sta deoparte era cea mai bună metodă de a descifra intrigile fiecărei petreceri, micile atracţii, alianţele şi cancanurile Nu se ştie niciodată cine poate să apară, odată ce te retragi şi devii ceva mai uşor de abordat Aproape imediat, o zări pe Avery Fuller mişcându-se prin mulţime Era ca şi cum pe Avery ar fi urmărit-o permanent un reflector care-i lumina trăsăturile perfecte, reliefându-i pomeţii în nuanţa fildeşului, împrumutând şi mai multă strălucire ochilor să-i albaştri Calliope ar fi urât-o pentru frumuseţea sa extraordinară, dacă nu ar fi fost extrem de încrezătoare în propriile farmece Sigur, erau diferite de ale lui Avery, dar nu mai puţin eficiente Se îndreptă spre Avery, vrând să-i mulţumească pentru invitaţie, dar se opri atunci când cealaltă fată îşi aţinti privirea asupra cuiva aflat în capătul opus al încăperii O iubire atât de intensă i se citea pe chip, încât Calliope îşi dădu seama că asista la ceva sacru, intim Foarte curioasă în privinţa persoanei capabile să inspire un astfel de devotament, îşi întoarse capul într-acolo, dar mulţimea era prea numeroasă şi mişcătoare ca să afle răspunsul O tuse zgomotoasă răsună în cameră şi, chiar dacă larma o acoperea – saluturi, discuţii de afaceri şi flirturi plicticoase, pahare ciocnite şi cvartetul de coarde –, sunetul vibră în conştiinţa Calliopei asemenea unei corzi întinse Fata reacţiona la auzul tusei mai rapid decât la auzul propriului nume, fie el adevărat sau nu Tusea aceea îi dădea de ştire că mama ei avea nevoie de ajutor Urgent Măcar individul acela arăta bine, gândi Calliope când îşi văzu mama stând de vorbă cu un domn mai vârstnic Avea trăsături frumoase şi păr grizonant, tuns scurt Putea fi considerat chipeş la modul distins, iar costumul negru şi simplu era mai degrabă serios Elise râdea la o glumă pe care acesta i-o spusese, arătând ademenitoare în rochia ei de un verde intens şi zâmbind larg Calliope parcă o vedea cu ochii minţii: ascuţindu-şi ghearele, pregătindu-se să ucidă — Bună, zise Calliope politicos, când se apropie Era cea mai sigură formulă de salut, dat fiind că nu afla ce rol îi fusese repartizat în înşelătorie decât după ce Elise i-l sugera — Dragă, vreau să-l cunoşti pe Nadav Mizrahi, exclamă Elise şi se întoarse către bărbatul cu care vorbea Nadav, ea este fiica mea — Sunt Calliope Brown Încântată de cunoştinţă, spuse ea, şi făcu un pas înainte ca să-i strângă mâna lui Nadav Se simţea recunoscătoare să joace din nou rolul fiicei Era cel mai distractiv Uneori, Elise o prezenta drept o verişoară sau o prietenă – ori, mai rău, ca pe cineva cu care Elise nu avea nicio legătură, cum ar fi o nouă asistentă din biroul victimei ori o menajeră Elise susţinea sus şi tare că distribuia rolurile în funcţie de felul în care interpreta fiecare situaţie în parte, dar Calliope bănuia că, ocazional, le alegea pur şi simplu pentru că a fi mamă o făcea să se simtă bătrână Elise nu era în vârstă La naiba, doar rămăsese însărcinată cu Calliope la nouăsprezece ani! — Am o fată cam de-o seamă cu tine O cheamă Livya, zise Nadav, cu un zâmbet cald Asta explica de ce Elise îi repartizase rolul de fiică — Domnul Mizrahi lucrează în domeniul ciberneticii S-a mutat recent de la Tel Aviv la New York, adăugă Elise De aceea îl identificase Elise, care avea un talent de temut în asta Femeia simţea de la o poştă mirosul de proaspăt îmbogăţit Nou-veniţii erau mai încrezători cu străinii deoarece, pentru ei, toţi erau nişte necunoscuţi Existau mult mai puţine şanse să observe greşelile O aerotavă pluti pe lângă ei, ducând pahare de cristal pline cu o băutură roz şi spumoasă Cu îndemânare, Calliope luă trei — Poftiţi, domnule Mizrahi, spuse ea întinzându-i un pahar Nu sunt foarte familiarizată cu cibernetica Îmi puteţi explica principiile de bază? — Ei bine, din punct de vedere tehnic, cibernetica este definită ca studiul subsistemelor atât în cazul oamenilor, cât şi al aparatelor, dar eu lucrez într-o divizie care încearcă să reproducă modele simple Calliope zâmbi, deşi îi ignora monologul Dacă-i dădeai ţintei şansa să se dea în spectacol, să-şi etaleze cunoştinţele de specialitate, te simpatiza imediat La urma urmei, oamenii bogaţi se simt cel mai bine când vorbesc despre ei înşişi — Şi vă place New Yorkul? întrebă Calliope într-un moment de linişte, sorbind din băutură Pe marginea paharului erau cristale lipicioase de zahăr, iar la fundul acestuia – seminţe de rodii Ea şi mama ei îşi continuară jocul, reluând ritmul cunoscut şi exersat Flirtau şi îl tachinau pe bărbat, adresându-i o grămadă de întrebări În afară de Calliope, nimeni nu bănuia cruzimea din spatele scenei Observă cum ochii de un verde-deschis ai mamei sale – o culoare artificială, desigur – îi urmăreau tot timpul pe ai lui Mizrahi, chiar şi atunci când el se uita în altă parte Contactul vizual este cel mai important, îşi aminti Calliope prima lecţie de artă a seducţiei primită de la mama ei Priveşte-i drept în ochi, până când nu se vor putea uita în altă parte Şi apoi, pe neaşteptate, Calliope auzi o voce cunoscută în spatele ei Gesticulă uşor spre Elise şi se răsuci lent, trăgând de timp, înainte ca băiatul să o recunoască Trecuseră doar cinci luni; cu toate astea, părea mai în vârstă şi, cumva, mai plin de viaţă Nu mai avea barbă, ca în vara acelui an, iar ochii îi erau sticloşi, aşa cum fata nu îi văzuse niciodată Nu îl mai văzuse îmbrăcat în costum Iată-l pe singurul băiat care avusese ac de cojocul ei Era foarte departe de locul în care se întâlniseră prima oară Calliope observă momentul în care băiatul îi sesiză prezenţa Părea tot atât de uluit pe cât de uimită se simţea ea — Calliope? — Travis? rosti ea numele pe care el i-l spusese în acea vară, deşi bănuia că nu era cel adevărat Pe de altă parte, nici numele cu care se prezentase ea nu era cel real Slavă Cerului că în ultima vreme se prezentase de atâtea ori drept Calliope! El se strâmbă şi se uită în jur, ca pentru a se asigura că nu îi auzise nimeni — De fapt, mă cheamă Atlas Nu am fost prea cinstit cu tine, astă-vară — Te-ai dat drept altcineva? zise ea indignată, cu toate că, desigur, nu o deranja Se simţea intrigată — E o poveste lungă Calliope Brusc stânjenit, băiatul îşi trecu o mână prin păr — Ce cauţi aici? Ea sorbi restul de şampanie cu rodii, apoi lăsă paharul gol pe o tavă aflată în trecere — Momentan, sunt la o petrecere, răspunse ea zeflemitor Tu? — Eu locuiesc aici, răspunse Atlas Drăcia naibii! Calliope se mândrea cu faptul că era pregătită pentru orice, dar până şi ea avu nevoie de o clipă ca să digere răsturnarea de situaţie Băiatul pe care îl cunoscuse în vară, alături de care umblase prin Africa, precum un nomad, era un Fuller Ai lui erau atât de avuţi, încât aveau propriul cod poştal La propriu Putea profita de situaţie Încă nu ştia cum, dar era încrezătoare că avea să-l părăsească pe Atlas mai bogată decât atunci când îl cunoscuse — Ne-am tocmit tot timpul pentru banii de bere, iar tu locuieşti aici? Fata râse Atlas o imită, scuturând din cap — Dumnezeule, nu te-ai schimbat deloc! Dar ce faci în New York? — Ce-ar fi să-mi zici de ce mi-ai ascuns cum te cheamă, iar în schimb eu îţi spun ce fac aici? îi propuse Calliope, încercând să-şi amintească exact ce-i povestise despre ea Fata zâmbea Era cel mai încântător surâs al ei, pe care-l păstra pentru ocazii speciale, care înflorea atât de intens şi de strălucitor, încât majoritatea oamenilor erau nevoiţi să se uite în altă parte Atlas îi susţinea privirea, iar asta o făcea să-l dorească şi mai mult Adevărul era că îl dorise pe Atlas de când îl văzuse prima dată • Stătuse în terminalul dedicat companiei British Air, în aeroportul din Nairobi, şi încercase să hotărască următoarea destinaţie, când el trecuse pe lângă ea, ducând pe umăr un rucsac zdrenţuit Toate instinctele – ascuţite la maximum, după ani de practică – îi strigaseră să-l urmeze Îl urmărise până la o cabană safari şi îl văzuse depunând un CV pentru un post de valet, pe care, de altfel, îl obţinuse pe loc În mod clar, băiatul ieşea în evidenţă, în ciuda faptului că purta o uniformă kaki, îi întâmpina pe oaspeţi şi le căra bagajele Se trăgea dintr-o familie bogată, iar Calliope îşi dădea seama de statutul băiatului după zâmbetul lui, după poziţia capului şi după cum se uita în jur, încrezător şi fără griji, dar nu foarte arogant Pur şi simplu atunci nu ghicise cât de bogaţi erau ai lui În weekendul acela, la petrecerea angajaţilor cabanei, ea îşi făcuse apariţia purtând o rochie de mătase de un roşu-aprins, până în podea, mulată pe coapse şi pe sâni Nu purta lenjerie intimă, iar rochia dădea la iveală foarte clar lucrul acesta Aşa cum spunea mereu mama ei, ai doar o singură şansă să-ţi momeşti ţinta Petrecerea avea loc mult în spatele cabanei, dincolo de hala imensă, în care erau păstrate aerocabinele din sticlă flexibilă, pentru safari Era mult mai aglomerat decât se aşteptase: zeci de angajaţi tineri şi arătoşi stăteau în jurul unui foc de tabără fals – unul holografic, care emana căldură –, dansând, râzând şi bând un lichid de un galben intens Fără să spună nimic, Calliope luase un pahar şi se sprijinise de stâlpul unui gard Cu ochii ei experimentaţi, îl zărise imediat Stătea în picioare, alături de câţiva prieteni, zâmbind la cele ce se spuneau, apoi ridicase privirea şi o văzuse Alţi câţiva o abordaseră, dar Calliope le făcuse semn să plece Fata îşi încrucişase picioarele, ca să i se vadă mai bine despicătura rochiei şi picioarele lungi Calliope nu făcea niciodată prima mişcare, cel puţin nu cu băieţii Aflase că se implicau mai repede într-o relaţie amoroasă dacă veneau ei la ea — Vrei să dansezi? o întrebase el când, în cele din urmă, se apropiase de ea Părea american Bun Calliope ar fi putut pretinde că era de oriunde, dar prefera să fie londoneză; şi, de obicei, pe băieţii americani îi fascina accentul londonez, sexy şi pronunţat — Cel puţin, nu cu tipii care m-au invitat până acum, îi răspunsese ea, ridicând o sprânceană — Dansează cu mine Iat-o din nou: acea siguranţă de sine amestecată cu o umbră de nesăbuinţă Tânărul acela nu se purta firesc Încerca să scape de ceva – poate de un lucru groaznic pe care-l săvârşise ori de o relaţie care se terminase prost Ea îşi dădea seama, fiindcă fugea tot de o greşeală Calliope se lăsase condusă departe de foc Cerceluşii în formă de clopoţei, pe care şi-i cumpărase de la piaţa în aer liber, în acea dimineaţă, zornăiau la fiecare pas Muzica răsuna din difuzoare, sălbatică şi instrumentală, iar ritmul tobelor se auzea neîncetat — Numele meu e Calliope Fusese pseudonimul ei preferat încă de când îl citise într-o piesă de teatru veche şi dintotdeauna i se păruse că avea noroc când îl folosea Umbrele focului holografic dansau pe chipul băiatului: avea pomeţi proeminenţi, frunte înaltă şi piele uşor bronzată, presărată cu pistrui — Eu sunt Travis Fetei i se păruse că minţea El nu se pricepea să spună minciuni, spre deosebire de Calliope, care minţea de atât de mult timp, încât aproape uitase cum să zică adevărul — Încântată de cunoştinţă Când petrecerea se apropiase de final, Travis nu o invitase la el Spre surprinderea ei, Calliope se bucurase, dar când îşi luaseră rămas-bun, îşi dăduse seama că mama ei avea dreptate: escrocheriile se gestionau mai uşor când ţinta era urâtă Băiatul acesta era prea atrăgător pentru binele ei • În clipa aceea, când Calliope îl măsura din priviri pe Atlas – singurul băiat pe care nu reuşise să-l prindă în mreje, pe care nici măcar nu-l sărutase –, ştia că îşi forţa norocul Nu-i putea anticipa mişcările şi asta-l făcea periculos Calliopei şi Elisei nu le plăcea necunoscutul Nu le convenea să nu deţină controlul Calliope îşi dădu părul pe spate cu neastâmpăr, provocator Atlas îi scăpase o dată, dar acum era mai înţeleaptă şi mai hotărâtă Putea pune mâna pe orice băiat, dacă îşi propunea Atlas nu avea nicio şansă de scăpare AVERY — Un cocktail spumant, te rog, ceru Avery Poalele rochiei din lamé auriu – pe care mama ei insistase să o poarte, „de dragul atmosferei festive” – foşniră uşor când se apropie de bar Barmanul atinse un pahar cilindric înalt, care luă forma unei carafe rotunde, cristalele acestuia mişcându-se în funcţie de modelele preprogramate Apoi el luă carafa de toartă şi-i turnă băutura într-un pahar, adăugând un fir de laur, pentru efect Pereţii apartamentului erau decoraţi cu ghirlande de un verde strălucitor şi cu instalaţii aurii luminoase Baruri care semănau cu nişte corturi pluteau de o parte şi de alta a încăperii, flancate de reni miniaturali înhămaţi la o sanie de dimensiuni reale, cu funde imense Mulţumită hologramelor, tavanul părea să se topească într-un cer nesfârşit, plin de fulgi de zăpadă Avery nu mai văzuse niciodată apartamentul atât de aglomerat, plin cu bărbaţi şi femei în haine de petrecere, ţinând fiecare pahare cu băuturi roşii, spumoase şi amuzându-se de zăpada holografică Avery spera că aglomeraţia neobişnuită se datora doar interesului oamenilor faţă de turnul din Dubai, şi nu curiozităţii morbide în privinţa ei şi a celor întâmplate la etajul o mie, în noaptea morţii lui Eris Tatăl ei dădea în fiecare an o petrecere de sărbători în numele firmei Fuller Investments, ca să-i mai perie puţin pe acţionari şi pe cei mai importanţi clienţi şi, desigur, ca să se dea în spectacol În fiecare decembrie, încă din copilărie, Avery şi Atlas erau nevoiţi să participe la astfel de evenimente, să se poarte fermecător şi să arate perfect Situaţia nu se schimbase după ce crescuseră; de fapt, acum presiunea era şi mai mare În gimnaziu, în nopţi ca aceea, Eris era mereu complicea lui Avery Şterpeleau farfurii cu prăjituri de la barul cu deserturi şi ascultau cum adulţii îmbrăcaţi elegant încercau să se impresioneze unii pe ceilalţi Eris avea un obicei amuzant: îşi închipuia conversaţiile la care nu puteau trage cu urechea Folosea voci şi accente exagerate, dând glas unor dialoguri pline de secrete dezvăluite, certuri între iubiţi şi familii ai căror membri se reuneau „Urmăreşti prea multe holograme de duzină”, îi spunea Avery, printre râsete înfundate Imaginaţia extraordinară şi foarte bogată fusese unul dintre lucrurile pe care le apreciase cel mai mult la Eris Avery se simţi privită şi ridică ochii O văzu pe Caroline Dodd-Radson De la divorţ încoace, o chema doar Caroline Dodd, îşi aminti ea Mama lui Eris arăta minunat, ca întotdeauna, în rochia ei cu imprimeu jacquard, în mai multe straturi Însă strălucirea lampioanelor care pluteau prin cameră îi scotea în evidenţă firele argintii din părul blond-căpşună – aceeaşi nuanţă îndrăzneaţă pe care o avea şi părul lui Eris Femeia avea şi mai multe riduri Cu o privire plină de tristeţe, se uita la Avery Avery nu se considera laşă, dar în momentul acela nu-şi dorea decât să se răsucească pe călcâie şi să fugă, să facă orice ca să evite privirea femeii pe a cărei fiică o lăsase să se prăbuşească în gol Pentru că, indiferent cum decurseseră lucrurile pe acoperiş în acea noapte, Eris murise în apartamentul lui Avery Iar Avery deschisese trapa şi se întâmplase ce era mai rău, şi ea trebuia să trăiască toată viaţa suportând consecinţele propriei fapte O salută pe Caroline, arătându-şi regretul şi durerea în tăcere După o clipă, şi mama lui Eris înclină capul, parcă sugerând că ştia ce era în inima lui Avery şi că înţelegea Avery auzi un murmur în spatele său: — Aia e Caroline Dodd? Nu cumva fata ei a murit în apartamentul ăsta? Un grup de femei mai vârstnice stăteau strânse într-un grup mic, uitându-se cu o curiozitate avidă la mama lui Eris Nu păreau să o remarce pe Avery, care încremenise de consternare — De-a dreptul şocant, zise o alta, liniştit şi calm, aşa cum vorbesc oamenii când de fapt lucrurile şocante nu îi afectează deloc Degetele lui Avery strânseră mai tare paharul cu băutură roz, spumoasă şi fata se retrase către bibliotecă, departe de camera aceea zgomotoasă, de bârfele răutăcioase şi de privirea pătrunzătoare a mamei lui Eris Dar în bibliotecă, un alt chip neaşteptat o făcu să tresară Nu ar fi trebuit să se simtă uimită, de vreme ce ea o invitase pe fată Calliope era acolo, într-o rochie cu decolteu adânc, şi flirta cu Atlas — Calliope, mă bucur că ai reuşit să vii la petrecere, îi întrerupse Avery Văd că deja l-ai cunoscut pe fratele meu, adăugă ea şi, în cele din urmă, se răsuci către băiatul la care se gândea tot timpul De când tatăl lor fusese cât pe-aci să-i prindă împreună, ea şi Atlas încercaseră să se evite în apartament Avery nu îl prea văzuse pe Atlas toată săptămâna, aşa că în secunda aceea îşi îngădui să-i admire trăsăturile cu recunoştinţă şi având sentimentul poznaş că scăpaseră basma curată după ce făcuseră un lucru interzis Băiatul era la fel de chipeş ca întotdeauna, în costum bleumarin şi cravată, cu părul pieptănat într-o parte Se bărbierise pentru petrecere, fapt care în ochii lui Avery îl făcea să pară mai tânăr şi aproape vulnerabil Încerca să-şi ignore bătăile nebuneşti ale inimii, dar deja îşi simţea corpul mai cald pur şi simplu pentru că îl ştia îndeajuns de aproape încât l-ar fi putut atinge — Ai făcut cunoştinţă cu Avery? Atlas se întoarse către Calliope, care înclină capul şi râse, dar lui Avery hohotul profund şi gutural nu i se părea sincer — Avery şi cu mine am fost împreună la spa, acum câteva zile, spuse cealaltă fată Avery îşi dădu seama că fata îşi alegea cuvintele atât de abil, încât acea întâlnire părea firească De fapt, adevărul era că se ţinuse toată după-amiaza de Avery şi de prietenele ei — Ea m-a invitat la petrecerea asta, adăugă musafira Încrezătoare, cu o mână în şold, Calliope se întoarse către Atlas — Eşti groaznic! Nu mi-ai spus că ai o soră Brusc, Avery deveni extrem de conştientă de cât de frumoasă era cealaltă fată, cu parfumul şi veselia ei, cu rotunjimile sale, cu ochii strălucitori, cu pielea catifelată şi bronzată În plus, vorbea cu Atlas foarte nonşalant, de parcă se cunoşteau dintotdeauna Avery simţea că îi scapă ceva Se uită la amândoi, pe rând — Voi doi vă ştiţi deja? — Callie şi cu mine ne-am cunoscut în mai, într-un safari, în Tanzania Atlas tot încerca să-i surprindă privirea Era limpede că dorea cu disperare să-i transmită ceva — Zi-mi Calliope Ar trebui să ştii că nu-mi plac poreclele Avery – Calliope coborî vocea, ca şi cum i-ar fi destăinuit ceva –, află că James Bond, aici de faţă, a insistat să nu-mi spună cum îl cheamă cu adevărat Ce misterios eşti, Travis! De parcă ar fi avut cineva de gând să te urmărească din Tanzania în Patagonia Calliope râse din nou, dar nu şi Avery Patagonia? Ştia că, din Africa, Atlas plecase direct în America de Sud, dar crezuse că băiatul călătorea singur Poate că nu auzise bine Tocmai când încerca să înţeleagă, vocea domnului Fuller acoperi zgomotul petrecerii — Bună, tuturor! spuse el, iar sunetul era proiectat din difuzoare miniaturale, care pluteau în aer Bine aţi venit la cea de-a douăzeci şi şasea petrecere anuală a companiei Fuller Investments! Elizabeth şi cu mine suntem foarte încântaţi că ne sunteţi oaspeţi! Urmară aplauze politicoase Mama lui Avery, într-o rochie neagră, cu mâneci elegante, zâmbi şi flutură o mână — Scuzaţi-mă, trebuie să vorbesc cu cineva, spuse Calliope încet O să mă întorc, anunţă ea, şi era evident că i se adresa lui Atlas — Ce-a fost asta? întrebă Avery Avery se îndreptă spre living, afişând un zâmbet politicos, în caz că cineva i-ar fi privit — E o coincidenţă foarte ciudată Am cunoscut-o în Africa, iar acum a venit la New York, cu mama ei, explică Atlas — Cât timp aţi petrecut împreună? şopti Avery şi Atlas ezită, reticent Fata îşi muşcă buza de jos — De ce nu mi-ai povestit despre ea? Avery se strecură spre marginea mulţimii, iar Atlas o urmă, în vreme ce tatăl lor îşi continua discursul, mulţumindu-le diverşilor sponsori şi investitori implicaţi în proiectul din Dubai — Pentru că nu mi s-a părut important, îi răspunse Atlas atât de încet, încât Avery aproape că nu îl auzi Da, am călătorit împreună, dar numai pentru că amândoi făceam acelaşi lucru: ne opream într-un loc sau în altul, fără un plan anume — Nu te-ai culcat cu ea? strecură fata printre dinţi, deşi se temea de răspuns Atlas o privi drept în ochi — Nu Vocea tatălui lor bubuia în difuzoare, cu câteva octave mai intensă: — Aşa cum mulţi dintre voi ştiţi Avery amuţi Oare Pierson îi văzuse şoptind, deşi se aflau într-o încăpere aglomerată, şi mărise volumul tocmai din acest motiv? — În seara asta sărbătorim cea mai recentă construcţie, cea mai importantă lucrare din portofoliul nostru: turnul care va fi inaugurat peste două luni, în Dubai! Atlas surprinse privirea fetei şi-i făcu semn din bărbie, ca să-i transmită că urma să se piardă în mulţime Avery dădu din cap, în tăcere, confirmându-i că înţelesese Când el se răsuci, ea se întinse, aparent ca să-i culeagă o scamă de pe braţul sacoului Nu era nimic acolo, dar nu se putea abţine Un ultim moment de intimitate, înainte de a-l lăsa să plece; un mic gest secret, care anunţa că Atlas era al ei, ca şi când fata ar fi vrut să-i aducă aminte că el îi aparţinea pentru totdeauna Atingerea ei îl făcu să zâmbească, apoi băiatul dispăru în mulţime Cu un efort uriaş, Avery îşi îndreptă din nou atenţia către tatăl ei — Vă prezint cu mare bucurie Oglinzile! Pierson gesticulă spre tavan Cerul plin de fulgi de zăpadă dispăru, fiind înlocuit de schiţele noului turn, proiectate într-o încurcătură de linii, unghiuri şi curbe Schema strălucea, părând o fiinţă vie — Numele clădirii e inspirat de faptul că, în realitate, sunt două turnuri separate, unul luminat şi unul întunecat Complet opuse, ca ziua şi noaptea Niciunul nu are sens fără celălalt, la fel ca atâtea lucruri în lumea noastră Bărbatul îşi continuă explicaţia – ideea iniţială a celor două turnuri fusese inspirată de piesele de şah –, dar Avery nu asculta Se uita la schiţele tatălui ei Lumină şi întuneric Bine şi rău Adevăr şi minciună Acum, cu viaţa sa aparent perfectă, plină de secrete întunecate, Avery ştia multe despre contradicţii Îi auzea pe cei din încăpere şoptind despre Turn, spunând că era minunat, de vis Abia aşteptau să-l vadă Cei mai mulţi dintre ei urmau să participe la balul cu tema „alb şi negru”, dat în cinstea inaugurării clădirilor Avioanele private fuseseră rezervate cu luni înainte; aceiaşi oameni călătoriseră la Rio, cu patru ani înainte, sau la Hong Kong, cu zece ani în urmă Avery nu voia să meargă în Dubai Auzi numele lui Atlas şi apoi răsunară aplauze Surprinsă, Avery clipi În cealaltă parte a camerei, Atlas părea la fel de nedumerit ca ea — Au trecut câteva luni de când fiul meu, Atlas, lucrează cu mine, spuse tatăl ei, fără să-şi privească băiatul Sunt foarte mândru să vă anunţ că se va muta în Dubai, ca să preia conducerea Oglinzilor, după inaugurarea oficială a turnului Sper că veţi închina un pahar alături de mine, pentru noul turn şi pentru Atlas! — Pentru Atlas! strigară toţi invitaţii Avery era incapabilă să gândească Rămase înmărmurită Atlas se muta în Dubai? Îl căută din ochi, înnebunită să-i prindă privirea, dar Atlas zâmbea şi accepta felicitările, jucând rolul fiului ascultător Când o tavă trecu pe lângă ea, Avery aşeză paharul gol de şampanie cu o asemenea forţă, încât piciorul subţire se rupse Câţiva invitaţi se uitau în direcţia ei, curioşi să afle ce o enervase pe Avery Fuller, fata mereu calmă, dar aerotava se îndepărta deja în viteză, ducând dovada cu ea, iar lui Avery nu-i păsa Singurul care conta era Atlas şi faptul că exista posibilitatea să plece Tableta ei vibră când primi un mesaj Nu-ţi face griji, nu plec Toate îngrijorările, întrebările şi temerile ei se potoliră un pic Atlas spunea că nu avea să plece şi nu ar fi minţit-o Şi totuşi o nuanţă ascunsă din tonul tatălui său o neliniştea Pierson se declarase foarte mândru, însă nu părea să simtă mândrie; se holbase uimit la Atlas, de parcă ar fi descoperit că de treisprezece ani în casa lui locuia un străin Simţindu-se privit din cealaltă parte a camerei, Atlas se întoarse şi, pentru o scurtă clipă, îi întâlni privirea Ea scutură aproape imperceptibil din cap, dorindu-şi ca el să înţeleagă Problema nu era Atlas, ci tatăl lor Într-o oarecare măsură, Pierson ştia despre legătura lor – sau măcar bănuia –, dar încă nu era în stare să recunoască Ea şi Atlas îşi forţaseră de prea multe ori norocul şi acum tatăl lor acţiona ca de fiecare dată când avea o problemă de afaceri: o izola până ce găsea o soluţie Avery înţelese anunţul făcut de tatăl ei: Atlas era alungat LEDA Din partea cealaltă a încăperii, Leda se uita când la Avery, când la Atlas, fără să-i scape nimic Deci aşa Părea că scurtul anunţ îi luase prin surprindere pe fraţii Fuller Poate că, la urma urmei, erau probleme în Paradis Merita să toasteze pentru asta, hotărî Leda, îndreptându-se mecanic spre bar — Leda! Mama ei o apucă de cot Leda oftă şi se răsuci, impresionată, ca întotdeauna, de abilitatea Ilarei de a transmite o grămadă de emoţii – reproş, dezamăgire, avertisment – printr-un singur cuvânt — Hai să o salutăm pe gazdă, insistă ea, conducându-şi fiica în direcţia opusă, cu fermitate — Voiam să-mi iau o apă minerală, minţi Leda — Elizabeth! Ilara făcu un pas înainte, îmbrăţişând-o formal şi rigid pe doamna Fuller — Ce seară! Te-ai întrecut pe tine însăţi, ca de obicei! — E numai meritul lui Todd Este cel mai bun organizator de evenimente cu care am lucrat vreodată E un geniu! izbucni entuziasmată doamna Fuller şi apoi vorbi mai încet, de parcă le împărtăşea un secret zguduitor: Doamnelor, să vedeţi ce a plănuit pentru balul în cinstea protejării râului Hudson! E uimitor! Veţi veni amândouă, sper, adăugă ea, într-o doară — Nici prin cap nu ne trece să-l ratăm, zise Ilara cu un zâmbet Leda ştia că, în secret, mama ei ardea de nerăbdare să i se ceară ajutorul la organizarea unor astfel de evenimente de caritate, dar nimeni nu o solicita Chiar şi după cinci ani petrecuţi în partea superioară a Turnului, tot era considerată o proaspăt îmbogăţită Doamna Fuller se întoarse spre Leda — Leda, ce mai faci? Sunt sigură că o cauţi pe Avery, dar nu prea ştiu unde este Cu fiul tău, gândi Leda cu înverşunare, dar se mulţumi să dea aprobator din cap — A, uite-o acolo! Avery! Doamna Fuller strigă pe un ton care nu lăsa loc de comentarii Leda îşi aminti că Avery spunea mereu că aceea era vocea de general a lui Elizabeth Fuller — Am găsit-o pe Leda Tocmai vorbeam despre balul pentru protejarea râului Hudson Leda privi cum Avery se forţă să zâmbească şi se apropie de ele, dinspre locul în care cu o clipă în urmă discutase cu câţiva dintre prietenii părinţilor ei — Leda, arăţi uimitor Te distrezi? întrebă fata, iar tonul nu-i trăda deloc starea sufletească Doamna Fuller nu mai era atentă Plecase spre un alt grup de invitaţi, însoţită de mama Ledei şi lăsându-le singure pe cele două foste cele mai bune prietene — Da, mă distrez de minune, zise Leda sarcastic Avery se aşeză pe un scaun, la marginea camerei, iar tulul delicat al rochiei sale se umflă în jurul ei, ca un norişor auriu Era ca şi cum întreaga ei fiinţă s-ar fi dezumflat îndată ce nu mai avea „audienţă” — N-am chef acum, Leda Leda se trezi că se aşază pe scaunul de lângă Avery — Ce faci? întrebă Avery, la fel de surprinsă Leda nu era sigură Poate că şi ea voia să ia o pauză de la petrecere — Obiceiurile vechi mor greu, îi răspunse, dar nu atât de usturător pe cât intenţionase Pentru o vreme, rămaseră în tăcere, urmărind vârtejul de râsete false, afaceri încheiate şi linguşeli, toate sub strălucirea blândă a lampioanelor — Mă mir că ai venit Cuvintele lui Avery o luară pe Leda prin surprindere, dar fata dădu repede un răspuns potrivit: — Adică să ratez anunţul despre turnul din Dubai? Nici gând! Indiferent ce reacţie sperase Leda să obţină – vreo ripostă violentă, alimentată de tristeţe sau de mânie –, nu reuşi De fapt, cealaltă fată nu reacţionă deloc Avery stătea nemişcată, cu mâinile împreunate în poală şi cu picioarele încrucişate Oare respira? Părea cioplită în piatră Sculptorul ar fi numit-o Frumuseţe tragică şi ar fi declarat-o cea mai bună lucrare a sa Brusc, Leda se simţi mâhnită şi pentru sine, şi pentru Avery, fiindcă stăteau acolo, în liniştea palidă şi dureroasă, înconjurate de cioburile prieteniei lor Şi, pe deasupra, la o petrecere Era jalnic Leda luă un pahar cu sangria de pe o tavă aflată în trecere — Ai dreptate Îmi pare rău că am venit A fost o greşeală, recunoscu Leda La şcoală, îi venea mult mai uşor să-şi concentreze toată furia asupra lui Avery, când fosta ei prietenă era calmă şi perfectă, ca de obicei Îi venea mult mai greu să o urască văzând cât de fragilă era în realitate Avery îşi ridică privirea şi fetele se holbară una la cealaltă în tăcere Între ele, atmosfera era densă şi greoaie, aproape sufocantă Leda refuză să-şi ferească prima ochii O ţintui pe Avery cu privirea, provocând-o să reacţioneze Avery cedă — Bucură-te de petrecere, Leda, îi ură ea şi plecă Leda bău toată sangria şi abandonă paharul gol pe o masă Se gândi la ce spusese mama lui Avery despre balul următor Nu intenţionase să meargă, dar acum îşi dorea să participe Voia ca Avery să ştie că nu o deranja să o vadă aşa, în contextul în care cândva fuseseră cele mai bune prietene Leda se întreba dacă Avery avea să vină însoţită Probabil că nu La urma urmei, ce avea de gând să facă? Să vină la petrecere cu fratele ei? Ultima persoană pe care Avery o adusese la vreun eveniment era Watt, şi uite ce se întâmplase! Brusc, Ledei îi veni o idee Dacă ar veni ea cu Watt la bal? Băiatul s-ar fi putut dovedi util, cu computerul lui Poate chiar avea o metodă de a comunica de la distanţă cu acesta, de a căuta informaţii în timp real despre Avery, despre Rylin şi despre oricine altcineva îndeajuns de prost încât să-i stea Ledei în cale În plus – cireaşa de pe tort –, ar fi părut că Leda i-l furase pe Watt Toţi îşi aminteau că-l cunoscuseră la petrecerea de la Clubul Universităţii, când o însoţise pe Avery, iar apoi l-ar fi văzut la braţul Ledei, acordându-i atenţie ei Pentru prima dată, ar fi părut că un băiat o alesese pe Leda Cole în locul perfectei şi inabordabilei Avery Fuller Ea zâmbi, mulţumită de gândul acesta, deşi o parte întunecată şi plină de ură din fiinţa sa îi şoptea că nu ar fi fost adevărat La urma urmei, Watt nu o alegea pe ea Leda ar fi trebuit să-l forţeze să vină, să-l şantajeze, aşa cum îi şantaja pe toţi din viaţa ei, în ultima vreme Dar, pe de altă parte, cine o alese vreodată pe Leda, cu adevărat? AVERY Lui Avery îi plăcuse dintotdeauna dormitorul ei, pe care îl decorase chiar ea: patul imens, cu baldachin, tapetul care masca foarte bine toate ecranele tactile, tablourile bidimensionale în ramele lor vechi şi aurite Însă acum camera asta i se părea doar o închisoare preţioasă, în nuanţe de crem şi albastru Atlas încă era în birou, cu tatăl lor, discutând despre vestea pe care Pierson o lansase asupra lor ca pe o bombă Avery ştia că Atlas avea să-i trimită un mesaj cât de repede posibil Spera că băiatul avea să-l convingă pe tatăl lor să renunţe la planul său Se plimba încolo şi-ncoace, încă îmbrăcată cu rochia strălucitoare de petrecere, cu părul răsucit şi ridicat într-un coc complicat şi împodobit cu mărgeluţe aurii – care, aparent, fuseseră ideea organizatorului de evenimente Stătuse nemişcată aproape o oră, cât timp coafeza i le împletise cu migală în păr – deşi aparatul de coafat avea câteva modele de coafuri cu părul ridicat, toată lumea le recunoştea de la o poştă Înaintea evenimentelor importante, Avery şi mama ei apelau mereu la un profesionist uman care le aranja părul Coafura ei părea periculos de grea, de parcă toate agrafele şi mărgeluţele, toate pietrele preţioase de la gât şi diamantele cerceilor o trăgeau în jos Cuprinsă brusc de panică, respirând precipitat şi superficial, se grăbi spre măsuţa de toaletă şi îşi smulse toate podoabele din păr, ignorând durerea În cele din urmă, agrafele şi mărgeluţele zăceau împrăştiate pe masă, iar părul îi stătea încurcat, pe umeri Inima încă îi bătea nebuneşte Se trânti pe spate, în pat, şi privi tavanul, modelat după unul pe care îl admirase la Florenţa Al ei era redat de o hologramă în mişcare, finisat cu mişcări de pensule în timp real Se gândi la toate gesturile mărunte pe care ea şi Atlas era posibil să le fi făcut de faţă cu părinţii, dându-se de gol Indiferent încotro o duceau gândurile ei, avea mereu aceeaşi presimţire groaznică Într-un final, primi un mesaj Aves, am vorbit cu el Ea se ridică în şezut Şi?! După o pauză, mai primi un mesaj E destul de hotărât, dar o să mai vorbim Nu-fi face griji Nu era de bine Avery coborî din pat Aşteptase suficient Trebuia să-l vadă, să-l ţină în braţe, să-i vorbească nu prin mesaje, ci faţă în faţă — „Nu deranjaţi”, şopti ea, ieşind pe hol Cuvintele apărură pe lentilele ei de contact, alertând diversele calculatoare din apartament să nu aprindă automat luminile şi să nu activeze sistemul de încălzire din podele cât timp fata se mişca prin cameră Era o funcţie pe care Avery şi prietenele ei o foloseau tot timpul ca să iasă din casă pe furiş, noaptea târziu Avery încerca să păşească atent, dar picioarele o trădau, nerăbdarea o făcea să se împiedice Era cu sufletul la gură — Avery? Tu eşti? Tatăl ei stătea într-un fotoliu de piele, în living – nu în locul lui obişnuit; de obicei, se aşeza la biroul masiv de lemn, din camera sa de lucru –, aproape în întuneric În mâna stângă ţinea relaxat un pahar cu scotch Într-un fel, parcă încerca să o surprindă pe Avery, ca şi cum s-ar fi aşteptat ca ea să se furişeze Avery se opri în loc, încercând să afişeze un zâmbet, dar nu reuşi să dea la iveală decât o grimasă ciudată şi distorsionată Se simţea cuprinsă de panică — De ce nu dormi? întrebă ea, folosindu-se de tehnica lui Atlas: răspunde la o întrebare cu o alta — Mă gândeam la diverse lucruri — Eu mă duceam să-mi iau un pahar cu apă Fata se îndreptă spre bucătărie, prefăcându-se că acolo voia să ajungă de la bun început Ştia că părea suspect că se furişa folosindu-se de funcţia „Nu deranjaţi”, în picioarele goale şi în rochia de petrecere — Ştii că şi computerul din camera ta poate să-ţi aducă apă, spuse tatăl ei, aproape provocând-o În întuneric, privirea lui era atentă, parcă zărind adevărul dur, îngropat sub numeroasele ei minciuni — Nu puteam să dorm şi m-am gândit că m-ar ajuta să mă plimb pe aici A fost o noapte lungă Chiar dacă inima îi bătea cu putere, Avery intră cu degajare în bucătărie şi se întinse să ia din dulap o cană controlată termic Ştia că până şi cea mai mică urmă de ezitare ar fi dat-o de gol Silueta tatălui ei abia se vedea – o umbră care ieşea în evidentă printre umbrele şi mai întunecate ale camerei de dincolo Avery umplu cana de la robinet şi apoi apăsă pe mâner, activând reglarea temperaturii, pentru a răci apa Liniştea se prelungea atât de dureros, încât Avery aproape că putea auzi ţipete firave răsunând în ea Luă o sorbitură mică, luptându-se cu senzaţia de greaţă din ce în ce mai intensă De ce i se părea că tatăl ei îi urmărea toate mişcările? Vorbele lui o luară prin surprindere: — Avery, ştiu că te supără plecarea lui Atlas în Dubai Avery se apropie şi luă loc în fotoliul din faţa lui Tatăl ei flutură nerăbdător din mână şi luminile din încăpere se aprinseră — Anunţul m-a luat prin surprindere, spuse ea cu sinceritate Dar pare o slujbă grozavă Atlas o să se descurce de minune — Ştiu că-ţi va fi dor de el, dar crede-mă că e cea mai bună soluţie pentru familie Pierson vorbea foarte rar şi cu grijă Avery se întrebă dacă era beat, supărat sau ambele Cea mai bună soluţie pentru familie Cumva, exprimarea lui părea de rău augur — Şi pentru Atlas, zise Avery, brusc hotărâtă să-i susţină decizia Va fi grozav pentru cariera lui să se ocupe de un proiect atât de important, atât de tânăr, nu? Îşi urmărea tatăl cu atenţie şi, în ciuda umbrelor, văzu cum bărbatul tresare uşor la auzul numelui fratelui ei — Da Şi pentru Atlas, repetă Pierson După tonul lui, Avery ştiu că el nu se gândise deloc la Atlas — E minunat că-i oferi ocazia asta Mă bucur Avery abia aştepta să plece Cu cât stătea mai mult de vorbă cu tatăl ei, cu atât creştea posibilitatea să se dea de gol — Sunt epuizată Se întinse după cana cu apă şi se ridică, netezindu-şi, uşor agitată, partea din faţă a rochiei — Noapte bună, tată Te iubesc, adăugă ea şi, când rosti cuvintele – pe care le spusese de atâtea ori înainte –, chipul lui Pierson Fuller se înăspri Avery avu nevoie de toată stăpânirea de sine ca să nu se grăbească Păşi încet pe hol, spre camera ei, cu paşi târşâiţi, lăsând impresia că era, într-adevăr, foarte obosită şi că abia aştepta să se trântească în pat — Atlas, zise ea după ce închise uşa în spatele ei, rostind cuvintele cu voce tare, ca să le trimită într-un mesaj Cred că tata ştie Ce ne facem? Se lăsă liniştea pentru o vreme, dar de data asta tăcerea nu o deranja pe Avery; ştia că Atlas compunea cu atenţie răspunsul Nu îi stătea în fire să dea un răspuns negândit sau necântărit Găsim noi o soluţie Nu te îngrijora Te iubesc Chiar dacă nu îi vedea chipul, îi simţea zâmbetul, ca şi când căldura acestuia s-ar fi răspândit prin apartamentul imens, prin toate uşile şi zidurile care îi separau Avery se lăsă pe spate, în pat, şi oftă — Şi eu te iubesc, răspunse ea şoptit Spera că dragostea lor să-i poată proteja RYLIN Era vineri seara, târziu, şi Rylin nu putea să adoarmă Se tot răsucea neliniştită de pe o parte pe alta, încercând să nu o trezească pe Chrissa, aflată la un metru distanţă, în celălalt pat Sora ei mai mică reuşea să doarmă în orice condiţii În seara aceea, toate prietenele lui Rylin erau la o mare petrecere Lux o sunase mai devreme, dar Rylin nu fusese atentă la detalii — Sunt epuizată, îi răspunsese cu sinceritate După o altă săptămână interminabilă de şcoală, în care-l văzuse pe Cord pe holuri şi, mai rău, chiar în faţa ei, la cursul de holografie – plus că fusese nevoită să înfrunte urmările propriei porniri necugetate de a o alege pe Leda drept parteneră pentru proiect –, Rylin nu se simţea pregătită pentru o petrecere Ştia că ar fi fost prea mult zgomot, prea multă lumină şi nu şi-ar fi putut auzi nici măcar propriile gânduri din cauza muzicii asurzitoare În schimb, rămăsese acasă, cu Chrissa, mâncaseră lasagna congelată şi urmăriseră câteva episoade dintr-o hologramă veche, despre doi îndrăgostiţi ale căror familii se duşmăneau Relaţia lor o făcuse pe Chrissa să ofteze, dar Rylin se simţise iritată – probabil, din cauza dragostei interzise, imposibile Luă tableta de pe podea şi-şi verifică leneş mesajele În contul şcolar de e-mail găsi un anunţ despre audiţiile pentru piesa de teatru a şcolii şi un memento că ora începea la opt dimineaţa fix Văzu un mesaj de la profesorul Radimajdi Curioasă, Rylin îl deschise şi se înroşi de furie când citi conţinutul Luase un şapte la prima temă de holografie: un videoclip cu un apus de soare, pe care-l filmase de pe o punte de observare aflată la un etaj inferior, în săptămâna de dinainte Ce naiba! gândi ea furioasă, derulând în jos, pentru a citi comentariile regizorului Nu spusese chiar el că îi plac videoclipurile cu apusuri, că şi în filmul care câştigase Oscarul apărea unul? Rylin, videoclipul este foarte drăguţ, dar şi banal, plictisitor şi neinspirat Sunt dezamăgit Data viitoare, arată-mi cum vezi tu lumea, nu ce crezi că vreau eu să văd Rylin se întinse pe spate, mânioasă şi nedumerită La urma urmei, ce drept avea regizorul să se simtă dezamăgit de ea? Cu excepţia faptului că era prima ei notă primită la Berkeley şi că se simţea nasol din cauza asta, nu ştia de ce era atât de furioasă La ce se aşteptase? Era o fată de şaptesprezece ani care renunţase la şcoală şi care, printr-un miracol, ajunsese la cea mai scumpă şi competitivă şcoală din ţară Normal că nu avea să reuşească acolo Fusese o prostie să creadă altceva Rylin dădu pătura la o parte Tremura Se simţea neliniştită şi, din senin, cuprinsă de claustrofobie Ce naiba era în neregulă cu ea? Nu ar fi trebuit să stea singură acasă şi să-şi verifice notele, într-o seară de vineri Vechea Rylin ar fi fost în oraş Ei bine, nu era prea târziu să îndrepte lucrurile Îi trimise un mesaj lui Lux: Eşti în oraş? Răspunsul veni imediat Da!! Suntem la piscina publică de la etajul 80 Vino! Lui Rylin i se părea ciudat, dar nu mai puse întrebări Îşi scoase tricoul şi pantalonii de pijama şi se schimbă într-un costum de baie Scăpă un pantof şi încremeni, sperând că nu o trezise pe Chrissa Dar nu auzea decât respiraţia liniştită a surorii sale şi foşnetul păturilor când fata se întoarse pe o parte Rylin stătu o clipă în loc, privindu-şi sora dormind Dorinţa de a o proteja se ridică în ea ca un val aprig Apoi îmbrăcă o rochie peste costumul de baie şi încălţă sandalele În drum spre uşă, zări camera video argintie pe biroul ei, ca un fel de ochi atent şi ameninţător Fără să stea pe gânduri, o puse în poşetă şi se îndreptă spre uşă • Rylin mai fusese la piscina aceea Cu mulţi ani în urmă, venea acolo împreună cu mama ei şi cu Chrissa, pe vremea când ea şi sora ei purtau costume de baie asortate şi se întreceau ca să vadă cine îşi ţinea cel mai mult respiraţia sub apă Venise la piscină de zeci de ori cu Lux, în după-amiezile de vară, ca să se lupte pentru un loc pe punte şi să se bronzeze sub razele piezişe ale soarelui Dar nu văzuse niciodată piscina la miezul nopţii, în toiul unei petreceri ilegale Înăuntru se înghesuiau tineri care purtau diverse combinaţii de costume de baie şi denim Mirosea a clor, a transpiraţie şi a iarbă Cineva stinsese luminile, ca să nu fie prinşi, dar razele lunii se strecurau prin ferestre, dansând peste siluetele umbrite care înotau asemenea unor foci negre şi lucioase Ritmul unei melodii electronice pulsa Pe terasa în aer liber, Rylin vedea siluetele câtorva cupluri Îşi scoase rochia lungă şi o aruncă într-un colţ, dar când îşi lăsă jos poşeta, camera video se rostogoli din ea Rylin se întinse iute după ea Era caldă în palma ei O ridică şi aceasta pluti leneş deasupra capului, urmând-o ca trasă de un fir invizibil Prinzându-şi părul în coadă, Rylin urcă scara care ducea spre trambulina suspendată Auzise că la piscina interioară a şcolii Berkeley exista o trambulină de lux, cu forţa de gravitaţie înjumătăţită, aşa încât echipa de scufundări să-şi poată exersa mai bine salturile, dar trambulina aceea era foarte bună Îşi ridică braţele şi se avântă cu capul înainte, iar trupul ei zvelt străpunse apa ca un cuţit Sub apă era atât de bine! Întuneric, răcoare şi minunat de tăcut Rylin rămase scufundată cât de mult putu, până când toate capilarele plămânilor ei ţipau după aer Apoi se ridică la suprafaţă dând din picioare Încântată, oftă uşor şi se îndreptă spre capătul mai puţin adânc — Myers, nu ne-am mai văzut de foarte mult timp — E o plăcere să te revăd, V Ca întotdeauna, îi răspunse răstit Rylin V stătea întins pe spate, cu braţele sub cap, pe o plută cu o formă destul de indecentă Era unul dintre prietenii fostului iubit al lui Rylin, Hiral, iar ea îl dispreţuia încă de când Hiral o forţase să-i vândă lui droguri — Sper că-ţi place mica mea petrecere, rosti V tărăgănat — Pătrundere ilegală într-un spaţiu public, distrugere de bunuri Ar fi trebuit să ştiu că tu eşti capul răutăţilor Rylin încercă să înainteze prin mulţime, dar V se ridică de pe pluta lui şi îi aţinu calea — O iau ca pe un compliment Dar probabil că nu se compară nici pe departe cu ce te-ai obişnuit acum la noua ta şcoală de fiţe, comentă el Ce cauţi aici, jos, când ai putea fi la o petrecere, sus? Rylin îşi găsi echilibrul pe fundul piscinei şi reuşi să se ridice pe vârfuri, uitându-se drept în ochii lui V — Pe majoritatea celor de aici îi consider prietenii mei Persoana de faţă se exclude, evident — Mă bucur să aud că te gândeşti la mine, oricât cât de puţin — Nu e cazul să te bucuri V o privi ciudat — Procesul lui Hiral are loc peste câteva săptămâni, spuse el, cu falsă nepăsare Te duci? — Nu ştiu Rylin lupta cu valul de emoţii care se iscase în ea la auzul acelui nume Trecuse o lună de când Hiral se întorsese acasă, eliberat pe cauţiune, dar nu îl întâlnise Lucrurile nu se sfârşiseră tocmai bine între ei, după ce Hiral aflase că Rylin se culcase cu Cord Asta explica faptul că masa din bucătăria lui Rylin avea doar trei picioare — Prezenţa mea la proces depinde de prezenţa ta acolo, zise Rylin fără tragere de inimă V nu se obosi să-i dea o replică Luminile lucitoare de deasupra piscinei îşi schimbară culoarea, dintr-un verde-neon jucăuş într-un galben ciudat V se uită în sus şi zări camera de filmare care încă plutea în urma lui Rylin — Văd că ai o jucărie nouă, remarcă el şi, cu o mişcare bruscă, şocantă, se întinse şi înşfacă dispozitivul, scufundându-l în apă — Ce naiba! strigă Rylin, atrăgând câteva priviri Reacţia ei îl făcu să râdă V îşi deschise pumnul şi camera se ridică din nou în aer, cu uşurinţă — Chestiile astea sunt rezistente la apă Nu ţi-a zis nimeni? Rylin se săturase să fie hărţuită — Ai văzut-o pe Lux? O caut — E plecată cu Reed Hopkins Ce? gândi Rylin, încercând să ascundă mirarea care-i aprinse chipul, dar V observă; lui nu-i scăpa nimic, niciodată — Aaa, zise el cu îngâmfare Nu ştiai, nu? — Rylin! Ca la un semn, Lux se apropie prin apă şi o îmbrăţişă Părul îi era din nou blond-închis, culoarea preferată a lui Rylin din caleidoscopul de culori mereu schimbătoare al lui Lux Era foarte apropiată de culoarea naturală a părului său O făcea să pară mai tânără şi-i îndulcea trăsăturile pronunţate ale nasului şi ale bărbiei ascuţite — Petrecerea asta e incredibilă, aşa-i? V a făcut o treabă grozavă! exclamă Lux şi se întoarse către V, dar el dispăruse — Nu te temi că vei fi prinsă? — Şcoala asta nouă are o influenţă proastă asupra ta, o tachină Lux De când îţi faci tu griji că aş putea fi prinsă? — Iar tu de când umbli cu Reed? — Aveam de gând să-ţi spun Nu suntem împreună de mult timp şi încă încerc să mă acomodez cu relaţia asta Rylin zâmbi, deşi era tristă că prietena ei cea mai bună avea secrete faţă de ea Pe de altă parte, Rylin nu prea fusese prezentă de când începuse să se ducă la Berkeley şi nici înainte, când lucrase pentru Cord Şi Rylin avea secrete faţă de Lux Nu îi povestise niciodată despre relaţia secretă cu Cord — Dacă eşti fericită, atunci mă bucur pentru tine, zise Rylin pentru că era adevărat şi pentru că îi era într-adevăr dor de prietena ei Apropo, unde este Reed? Lux făcu semn din cap spre un scaun imens, instalat într-o parte a piscinei, aşezat precar pe o masă Reed stătea acolo, arătând extraordinar de mulţumit de sine, în timp ce bea shot-uri cu un grup de prieteni — Pentru moment, e salvamar Cum făceau oamenii demult! A trebuit să dezactivăm roboţii de siguranţă, ca să nu vină poliţia Lux chicoti — Chiar şi aşa, Reed nu-şi ia treaba în serios Rylin avea sentimentul că salvamarii umani nu erau atât de depăşiţi În plus, i se părea că Reed nu era în stare să-i împiedice pe adolescenţii beţi să se rănească, dar zâmbi şi nu comentă — Să dansăm, propuse ea Lux dădu aprobator din cap şi cele două fete începură să-şi croiască drum prin aglomeraţia de oameni înfierbântaţi Camera video plutea vesel deasupra lor, ca o mică planetă argintie pierdută într-un univers de lumini strălucitoare WATT În după-amiaza următoare, Watt o aştepta pe Cynthia la colţul parcului Madison Square, la mijlocul Turnului Tot mi se pare o idee proastă, îi spuse Nadiei, urmărind mulţimea de oameni de pe trotuarul de carbonit paralel cu traseul aerocabinelor Turiştii se plimbau în hainele lor oribile: blugi, borsete şi tricouri pe care scria I ♥ NY, cu imaginea emblematică a Turnului imprimată pe inimă De pe partea cealaltă a străzii, câteva fete cumpărau îngheţată de la un robot conic imens, aruncându-i ocheade lui Watt şi chicotind Ai una mai bună? îi şopti Nadia Vreau să ştiu câte scenarii ai rulat pentru chestia asta Care e probabilitatea să avem succes? Calculele mele sunt incomplete, având în vedere că-mi lipsesc foarte multe variabile Deci probabilitatea era zero — Watt! Nu pot să cred că ai fost de acord să vii cu mine Cynthia apăru de după colţ, zâmbind — Normal că am venit N-aş fi ratat ocazia, spuse Watt repede Cynthia îi aruncă o privire piezişă — Pe bune? Vrei să zici că eşti la fel de entuziasmat ca mine de noua expoziţie a lui Whitney despre arta postmodernă a undelor sonore? — Ca să fiu sincer, am venit doar pentru că tu voiai să mergi, recunoscu Watt, fapt care o făcu să zâmbească Cynthia îi ruga de câteva săptămâni pe Watt şi pe Derrick să o însoţească la expoziţia asta, iar acum, fiindcă Watt voia să se dea bine pe lângă ea şi să-i ceară o favoare, acceptase Partea asta fusese ideea Nadiei De fapt, computerul îi sugerase de la bun început să-i ceară Cynthiei ajutorul Watt se gândise la propunerea Nadiei încă de la vizita Ledei Dacă Leda ar fi avut încredere în el – dacă ar fi crezut că era prietenul ei, că era de partea ei –, poate că ar fi spus adevărul cu voce tare Watt nu avea nevoie decât de o singură menţiune din partea fetei, de o singură referire la noaptea fatală, ca să scape de sub influenţa ei El o tot întreba pe Nadia cum să o abordeze pe Leda, dar computerul îl îndrumase către Cynthia Unele comportamente umane sunt imprevizibile, recunoscuse Nadia Studiile arată că a cere sfatul unui prieten este cea mai eficientă metodă de a aborda problemele legate de încredere în dinamica interpersonală Uneori, am impresia că inventezi studiile astea, îi răspunsese Watt sceptic Drept răspuns, Nadia îi trimisese mii de pagini de cercetări şi studii Trecând de uşile automate ale muzeului, el şi Cynthia intrară într-un hol simplu, sobru Watt dădu din cap de două ori când trecu pe lângă dispozitivul de plată, care-i scană retinele şi-l taxă pentru două bilete — Nu era nevoie să-mi cumperi bilet, spuse Cynthia, părând nedumerită Watt îşi drese vocea — De fapt, era nevoie, zise el încet Am venit aici cu un anumit motiv — Da? Watt se întrebă de ce Nadia era atât de tăcută, dar, pe de altă parte, computerul tăcea deseori când el discuta cu Cynthia — Am nevoie de un sfat, spuse el direct — Aha Bine, şopti Cynthia când ajunseră la începutul expoziţiei şi apoi tăcu Spaţiul vast şi slab luminat era plin de ţevi metalice, precum acelea care transportau apa şi deşeurile menajere prin Turn şi cu care lucra tatăl lui Watt, ca mecanic Însă artistul le pictase în culori discordant de vesele: galben, verde şi roz intens Pe măsură ce înaintau, liniile melodice îi şopteau lui Watt în ureche, apoi se transformau repede într-un alt cântec, într-un alt refren Watt îşi dădu seama că ţevile erau doar de faţadă Difuzoarele miniaturale proiectau undele sonore spre el — Ce fel de sfat? Acoperind sunetele expoziţiei, cuvintele Cynthiei sunau ciudat, parcă răzbind de foarte departe Watt scutură din cap dezorientat şi o apucă de încheietura mâinii, vrând să o tragă înapoi în hol Fragmente muzicale pluteau spre el pe uşa deschisă, răsunându-i în minte Sau poate că gândul la Leda îl înnebunea cu adevărat — Nu ştiu ce să fac E vorba de o fată Watt scutură din cap, regretând imediat cuvintele alese Vorbele lui dădeau de înţeles că o plăcea pe Leda Deşi – se gândi el – poate nu era tocmai rău dacă Cynthia ar fi crezut că el avea nevoie de un sfat legat de relaţiile amoroase Era mai bine decât să o lase să-şi dea cu presupusul Cynthia îi aruncă o privire pătrunzătoare Watt se uită în ochii ei şi încercă să nu clipească — Cine-i fata asta? întrebă ea în cele din urmă — Numele ei este Leda Cole Watt încerca să-şi ascundă iritarea, dar i se simţea în voce — Şi tehnicile tale obişnuite nu au efect cu ea? Nu minţi, îl sfătui Nadia — Nu e o fată obişnuită, preciză Watt Asta, cu siguranţă, nu era o minciună Cynthia se întoarse spre scări — Haide, spuse ea, părând resemnată — Stai puţin! Nu vrei să vezi expoziţia? — O să vin altă dată, fără tine Viaţa ta pare să fie un haos, declară Cynthia Watt nu o contrazise, pentru că avea dreptate După câteva minute, stăteau aşezaţi pe una dintre băncile hexagonale rotative din grădina dedicată sculpturilor — Povesteşte-mi despre Leda, îi porunci Cynthia Cum este? — Locuieşte în partea superioară a Turnului şi se duce la o şcoală bine cotată Are un frate Cred că joacă hochei de câmp şi — Watt, nu-mi spune povestea vieţii ei Cum este? Introvertită? Optimistă? Critică? Se uită la desene animate sâmbătă dimineaţa? Se înţelege cu fratele ei? — Este drăguţă, începu el precaut Şi inteligentă Periculos de inteligentă Nadia îi oferea multe informaţii, dar Watt nu mai putea să continue cu prefăcătoria Începu să verse cuvintele ca pe venin — În plus, este superficială, meschină şi nesigură Egoistă şi manipulatoare Bravo, ce să zic! îl ironiză Nadia Tu mi-ai spus să zic adevărul! Cynthia se apropie şi se aşeză în faţa lui — Nu înţeleg Credeam că o placi Watt îşi lăsă privirea să hoinărească printre copacii din apropiere, proiectaţi genetic să rodească zeci de fructe pe aceeaşi creangă O lămâie uriaşă atârna lângă câteva cireşe şi lângă un şir de conuri de pin — De fapt, nu o plac deloc pe Leda, mărturisi Watt Şi nici ea pe mine S-ar putea să mă urască În mod normal, nu mi-ar păsa că sunt duşmanul ei numărul unu, doar că mă are cu ceva la mână — Cum adică te „are cu ceva la mână”? Cynthia miji ochii — Are legătură cu serviciile tale ilegale, nu-i aşa? Watt îşi ridică brusc privirea — De unde ştii? — Nu sunt proastă, Watt Ai mai mulţi bani decât poţi câştiga fiind „consultant IT” Fata schiţă cu degetele ghilimele în aer când rosti ultimele două cuvinte — În plus, mereu pare că ştii cam prea multe despre oameni Watt simţea neliniştea Nadiei ca o mână pe încheietură Putem avea încredere în ea, spuse el în gând Dacă spui tu, cedă Nadia — Nu te înşeli în legătură cu hacking-ul, îi spuse el Cynthiei şi se simţi întrucâtva uşurat să recunoască măcar un sâmbure de adevăr în faţa prietenei sale — Deci ce s-a întâmplat de-mi ceri acum sfaturi în privinţa Ledei? — Repet, Leda nu e fanul meu numărul unu Şi, dacă se foloseşte de ceea ce ştie Băiatul se foi şi înghiţi în sec — Chiar am nevoie să nu spună nimănui Dacă ar avea încredere în mine sau măcar dacă nu m-ar mai dispreţui, poate că nu m-ar da în vileag Cynthia aşteptă, dar el tăcea — Ce s-ar întâmpla dacă ar spune ce ştie? insistă ea — Ar fi foarte, foarte grav Ea răsuflă prelung — Să ştii că nu-mi place deloc treaba asta — O să ţin cont, o asigură Watt şi zâmbi uşurat Deci vrei să mă ajuţi? — O să mă străduiesc Nu pot să-ţi promit nimic, îl avertiză fata Watt dădu aprobator din cap Greutatea care-i apăsa pieptul părea să se fi uşurat puţin, pur şi simplu pentru că ştia că Cynthia era acolo şi dispusă să încerce — Înainte de toate, zise ea, când ai de gând să o revezi? — Nu ştiu — Ar trebui să o rogi să petreceţi mai mult timp împreună, ca să poţi stăpâni situaţia, să schimbi dinamica, îi sugeră Cynthia Gândul de a-şi petrece de bunăvoie timpul cu Leda i se părea atât de ciudat lui Watt, încât se înfioră vizibil Cynthia îi observă reacţia şi-şi dădu ochii peste cap — Watt, fata asta nu va înceta să te urască dacă nu petrece timp cu tine Deci ce-i vei spune când o s-o vezi? — „Bună, Leda”, începu el Cynthia rămase mască: — Uau! Mă copleşeşti cu inteligenţa şi abilităţile tale de comunicare — Ce-ar trebui să spun? izbucni el, exasperat Tot ce vreau e să nu ajung la închisoare! Cynthia amuţi Cu groază, Watt îşi dădu seama că spusese prea multe — La închisoare, Watt? Nefericit, băiatul confirmă cu o mişcare a capului Cynthia închise ochii Când îi deschise, în privire i se citea hotărârea — Va trebui să fii al naibii de convingător Ea se ridică de lângă el, făcu doi paşi spre muzeu şi apoi se întoarse — Imaginează-ţi că sunt Leda şi că tocmai ne-am întâlnit Spune-mi ceva drăguţ Nu doar „Bună, Leda” Fă-i un compliment, îi sugeră Nadia — Leda – începu Watt, stăpânindu-şi un zâmbet şi amuzat de jocul de roluri –, mă bucur să te văd — E un început De data asta, încearcă să nu laşi impresia că eşti la un control medical Surprins, Watt clipi — Haide, îl îndemnă Cynthia Va trebui să fii un mincinos mai bun, dacă vrei ca fata asta să te creadă Dacă te ajută, gândeşte-te la altcineva când vorbeşti, dar fii convingător Nadia proiectă imediat un şir de imagini pe lentilele lui de contact: câteva holo-celebrităţi pe care Watt le considera drăguţe; o fotografie cu Avery, făcută în singura noapte când ei doi chiar ieşiseră în oraş, când ea purta rochia acoperită cu cioburi de oglindă şi la ureche îşi pusese floarea incandescentă pe care i-o dăruise el Nu mă ajuţi aşa, Nadia, gândi Watt furios, iar ea se opri Nu avea starea necesară să se gândească la Avery Nu ştia dacă o va avea vreodată Watt se uită din nou la Cynthia, care stătea tot acolo, cu o mână în şold Timid, îşi drese vocea — Bună, Leda Se ridică şi se dădu la o parte Reuşi să-i atingă insesizabil braţul când fata trecu pe lângă el; atingerea era atât de uşoară, încât putea trece drept un gest involuntar — Arăţi fantastic în seara asta, îi şopti la ureche, parcă împărtăşindu-i un secret delicios Cynthia parcă încremenise, rămase cu gura căscată Watt era destul de sigur că o văzuse cutremurându-se un pic Băiatul zâmbi, mulţumit de sine Mă bucur să ştiu că încă mă pricep la treaba asta, i se adresă în gând Nadiei, care, drept răspuns, îl aprobă sarcastic — Watt , rosti încet Cynthia, clătinând uşor din cap Lasă faza cu seducţia! Credeam că vrei ca fata asta să aibă încredere în tine, nu să-ţi sară în pat Părea o întrebare-capcană, aşa că Watt nu zise nimic — Watt, fetele au sentimente Cynthia privi în jos, jucându-se cu poşeta, răsucindu-i lănţişorul metalic între degete — Sentimente pe care le poţi răni uşor Să nu uiţi asta — Îmi pare rău, zise Watt, fără să ştie prea bine de ce îşi cerea scuze, dar simţind că scuzele erau necesare Avea senzaţia că vorbele fetei aveau un înţeles pe care nu-l desluşea, iar Nadia nu îl ajuta cu nimic Cynthia scutură din cap, dezmeticindu-se — Mie ar trebui să-mi pară rău pentru tine Din câte mi-ai spus, n-o să fie uşor Fata mormăi o comandă, chemând un chelner-robot de la cafeneaua muzeului, şi unul pluti spre ei, aducând un meniu proiectat pe ecranul holografic Cynthia atinse câteva taste — O să stăm o vreme aici, spuse ea şi-i făcu semn lui Watt să se aplece şi să plătească Măcar o prăjitură să-mi cumperi! • După o oră şi jumătate, Watt se simţea la fel de epuizat fizic ca şi când ar fi muncit toată ziua Simţea că îl durea creierul Dar trebuia să recunoască: Nadia avusese dreptate să-i sugereze să ceară sfatul Cynthiei Se întrebă de ce nu o făcuse până atunci Ea stătea cu picioarele încrucişate, pe bancă Pe farfuria dintre ei rămăseseră câteva firimituri de prăjitură — Bun, spuse ea din nou, trecând în revistă replicile pe care le repetaseră Şi ce-i spui după aceea? Watt se uită prelung în ochii Cynthiei, parcă privind în adâncul sufletului ei — Leda, sper că ştii că poţi să ai încredere în mine După ce am trecut prin atâtea împreună, poţi să-mi spui orice, zise el solemn Cynthia tăcu pentru o clipă, iar Watt crezu că o dăduse din nou în bară, dar apoi ea râse Formularea „după ce am trecut prin atâtea împreună” fusese ideea ei şi, cu toate că Watt nu era prea convins în privinţa exprimării, era o înfloritură frumoasă — Doamne, cât de bine mă pricep! se lăudă singură Cynthia Mi-am terminat treaba aici — N-o să-ţi vină să crezi, spuse Watt când pe lentile îi apăru un mesaj Acum, el era cel care râdea — Leda tocmai m-a invitat la o petrecere — Citeşte-mi mesajul! îi ceru Cynthia — „Watt, am nevoie să mă însoţeşti weekendul viitor la balul pentru protejarea râului Hudson Să nu inventezi vreo scuză! Ştiu că ai un smoching Poţi să vii să mă iei la ora opt Tema balului este Lumea Subacvatică” — Uau! Ce romantic! comentă sarcastic Cynthia — Altă petrecere de fiţe? se văită Watt, ridicându-se şi oferindu-i o mână prietenei sale Oamenii ăştia sunt culmea! — Te rog, Watt, spuse Cynthia, încă ţinându-l de mână, iar în ochi i se citea teama Ai grijă cu fata asta! El dădu din cap, ştiind că amica lui avea dreptate Să-şi petreacă timpul cu Leda era un joc periculos, la sfârşitul căruia putea să scape sau să-şi distrugă viaţa RYLIN Rylin se abţinu să înjure când mai coti o dată şi ajunse exact de unde plecase Ce naiba? se gândi ea înnebunită De ce toate holurile din şcoala asta arătau la fel? Păşi în cerc, încercând încă o dată să-şi amintească harta pe care o văzuse pe tableta şcolii, înainte ca bateria să se descarce Uitase să o pună la încărcat – o chestie foarte jenantă, având în vedere că tableta putea fi încărcată în multe moduri: la prizele din perete, la soare, chiar şi lângă pielea ei, încărcându-se cu energia termică a trupului fetei Hologramele de localizare din şcoală îi tot apăreau în faţă, la fiecare colţ şi uşă, dar nu îi erau de ajutor; pur şi simplu afişau numele sălilor, toate dotate de către filantropi Lui Rylin nu-i păsa de Sala Fernandez sau de Studioul de Dans Mill Vehra Trebuia să găsească pista de scrimă – ce naiba mai era şi asta? –, pentru că acolo stabilise să se vadă cu Leda, ca să filmeze ceva pentru proiectul lor de la cursul de holografie Câţiva băieţi apărură în capătul holului din faţa ei, toţi transpiraţi şi purtând apărătoare pentru umeri Tresărind, Rylin îşi dădu seama că veneau de la antrenamentul de hochei şi că unul dintre ei era Cord Dădu să se retragă, dar prea târziu Cord îşi ridicase privirea şi o văzuse Le murmură ceva celorlalţi băieţi şi veni lângă Rylin, păşind alături de ea — Eşti bine? întrebă el amuzat Pari un pic pierdută — Ştiu exact încotro trebuie să merg, mulţumesc foarte mult, i-o întoarse Rylin Fata alese o uşă la întâmplare, pe partea dreaptă a holului, şi încercă să o deschidă — Te rog să mă scuzi Uşa se deschise chiar în mijlocul unei mici camere căptuşite cu saltele, unde doi tipi se luptau pe podea Surprinşi, o priviră, iar Rylin se retrase rapid — Da, văd că ştii foarte bine unde te duci, încuviinţă Cord La antrenamentul lotului de lupte Rylin făcu un gest exasperat — Bine, recunosc Habar n-am cum să ajung la sala de scrimă, îmi spui tu? Cord o luă din loc — O să fac mai mult decât atât Te conduc până acolo — Nu-i nevoie Doar explică-mi cum ajung, insistă ea, dar el deja o lăsase în urmă — Vii? îi strigă Cord peste umăr Rylin înjură şi grăbi pasul, ca să-l ajungă Mergeau în tăcere pe un hol ai cărui pereţi erau acoperiţi cu plăci de alamă, care comemorau recordurile sportive ale şcolii Lumina dansa pe statuetele din bronz şi din argint înşiruite cu grijă în spatele vitrinelor de sticlă flexibilă Rylin se uita la premii, citind numele inscripţionate fără să se gândească la ele, în încercarea disperată de a se uita oriunde, numai nu la Cord Se simţea recunoscătoare că, măcar o dată, părul îi stătea drept şi strălucitor, căzându-i până la umeri, şi că nu îl strânsese în coadă, ca de obicei — Carevasăzică, scrimă Vocea lui Cord răsună în holul pustiu — Ştii, de fapt, nu poţi să răneşti pe nimeni cu floretele alea Fiind învelite în câmpuri magnetice, sunt rezistente la impact Rylin îşi dădu ochii peste cap — Te asigur că azi nu încerc să înţep pe nimeni — N-aş fi zis, zise el glumeţ Atunci, de ce te duci la scrimă? — Ca să filmez ceva pentru cursul de holografie Cursul la care stai chiar în faţa mea, atât de aproape, încât te-aş putea atinge, şi totuşi ne ignorăm reciproc — E o idee bună Va fi interesant din punct de vedere vizual, spuse Cord şi, dincolo de nepăsarea lui obişnuită, Rylin îşi dădu seama că vorbea serios Revelaţia asta o umplu de căldură — Ar fi mai bine dacă i-aş putea convinge să poarte haine de piraţi, dar Leda a refuzat, comentă ea şi fu răsplătită cu un zâmbet abia schiţat — Am uitat că Leda ţi-e parteneră Cord îi aruncă o privire — E bine să ştii că Leda latră, dar nu muşcă şi că, odată ce vă împrieteniţi, va lupta pentru tine până la moarte — Mulţumesc, spuse Rylin uimită De parcă ea şi Leda Cole s-ar fi împrietenit vreodată! El ridică din umeri şi o conduse pe un alt hol — Vreau doar să mă asigur că îţi merge bine Dacă pot să te ajut El amuţi, fără să-i facă vreo ofertă concretă, dar Rylin rămăsese deja fără suflare Ce încerca să-i spună? Se simţea cuprinsă de o confuzie insuportabilă, dulce şi dureroasă — Deja mă ajuţi, spuse ea Habar n-aveam cât de mare e complexul sportiv Aproape că mă aştept să văd grajduri, cu obstacole pentru cai — Am trecut de ele Grajdurile sunt la nivelul de mijloc, îi răspunse Cord Rylin rămase o clipă fără cuvinte, apoi se uită la faţa lui şi-i văzu rânjetul care-l dădea de gol — Mă bucur să văd că încă mă iei peste picior — Mă bucur să văd că încă-ţi dai seama când te tachinez, răspunse Cord Ajunseră la două uşi duble imense În spatele lor, Rylin auzea sunetul metalic al floretelor încrucişate Parcă îi părea rău că plimbarea nu fusese mai lungă Era plăcut să stea din nou de vorbă cu el Se întrebă ce însemna faptul că o însoţise şi dacă, într-adevăr, avea vreo însemnătate — Pe curând, Myers! zise el Dar Rylin îi spuse pe nume — Cord El se întoarse şi o privi, aşteptând Ea înghiţi în sec — Nu mă mai urăşti? întrebă Rylin, cu un fir de voce Cord se uita la ea cu o expresie amuzată — Nu te-am urât niciodată Rylin rămase tăcută, pe loc, petrecându-l din priviri Nu se putea împiedica să-i admire statura, mersul încrezător, poziţia capului deasupra umerilor laţi Voia să fugă şi să-l ia de mână, aşa cum făcuse altă dată, dar reuşi să se abţină Nu mai poate fi al tău Nu mai este al tău O sonerie se auzi în arena de scrimă Cu un efort, Rylin împinse uşile şi intră Era o cameră ovală imensă, cu o podea albă marcată de pătrate colorate Probabil asta era pista Doi spadasini din echipa şcolii se duelau, purtând jachete albe şi căşti, mişcându-se înainte şi înapoi ca nişte raci beţi Floretele lor rezistente la impact şuierau în aer, cu mişcări rapide şi fluide Imaginile aveau să arate incredibil în filmare, gândi Rylin aprobator Leda stătea la marginea pistei Camera ei video argintie plutea deja deasupra lor, aproape de luminile din tavan — În sfârşit! îi reproşă ea fără să ridice privirea, când Rylin se apropie — Scuze! M-am rătăcit — Mie mi se pare că erai ocupată să flirtezi cu Cord, replică Leda Rylin dădu scurt din cap Nu îi datora Ledei nicio explicaţie, îşi aminti ea În cele din urmă, Leda ridică privirea ca să se uite direct în ochii lui Rylin — De fapt, ce e între voi doi? întrebă ea fără menajamente Rylin se simţea şi enervată, şi amuzată de totala lipsă de tact a Ledei — Nu că ar fi treaba ta, dar, în fine Am fost angajata lui Acum nu mai sunt Leda îşi ţuguie buzele, ca şi când ar fi ştiut că povestea era mai complicată, dar acceptă explicaţia lui Rylin Amândouă tăcură şi urmăriră o vreme partida de scrimă, fluturând din când în când din mână, ca să schimbe poziţia sau unghiul camerei video În cele din urmă, lui Rylin îi veni o idee şi i se adresă celeilalte: — Leda I se răspunse cu o privire iritată — Săptămâna trecută ai spus că doar cei din ultimul an de liceu pot participa la curs, că ai fost admisă datorită unui eseu pe care l-ai scris Dar eu sunt în clasa a noua şi — Ţi-am zis, a fost un accident, spuse Leda nerăbdătoare Gândeşte-te că e o excepţie apărută la jumătatea semestrului, doar ca să mă enerveze pe mine — Şi Cord e în clasa a noua, continuă Rylin hotărâtă, ridicând o sprânceană Leda făcu un gest exasperat — Situaţia e alta pentru Cord La urma urmei, o clădire îi poartă numele, deci participă la ce curs vrea el Rylin simţi că i se strânge inima — Ce clădire? Credea că văzuse numele tuturor clădirilor, mai ales după ce se rătăcise atât de mult în ultimele săptămâni — Poate ar fi trebuit să spun „clădiri”, preciză Leda, cu subînţeles Tot liceul e numit după familia lui Cord Nu aveai cum să observi, de vreme ce nu ai coborât la nivelurile de mai jos, unde sunt gimnaziul şi şcoala primară, dar tot ce se află la etajul ăsta – adică tot liceul – este campusul Anderton Scurtul moment de apropiere pe care Rylin îl împărtăşise cu Cord păru să se risipească în aer, ca un fum Încă o dată, i se amintea cât de mare era diferenţa dintre ei doi şi cât de proastă era să creadă că putea să o depăşească De câte ori era nevoie ca universul să-i dea aceeaşi lecţie stupidă? Iat-o acolo, la aceeaşi şcoală cu Cord, şi totuşi se simţea mai departe de el ca niciodată Rylin ar fi vrut să dea vina pe situaţiile lor sociale diferite, pe faptul că familia lui Cord dotase toată şcoala de la nivelul superior, în vreme ce ea se afla acolo doar din cauza morţii unei fete Însă ştia că asta era o mică parte din ceea ce o despărţea de Cord Restul era din vina ei Ea stricase relaţia, când îi trădase încrederea Se întrebă dacă, într-o zi, ar fi putut să îndrepte situaţia sau dacă unele lucruri nu pot fi îndreptate, indiferent cât de mult îţi doreşti CALLIOPE Calliope se întinse pe şezlong şi ridică braţele deasupra capului, cu nonşalanţă, deşi tot trupului îi fremăta Când avea să apară Atlas? Ştia că băiatul era acolo; se întâlnea cu unul dintre directorii hotelului, ca să negocieze o afacere sau ceva asemănător Fata sorbi o gură de apă Cuburile reci, care nu se topeau, se ciocniră între ele Apoi începu să se joace în neştire cu breteaua noului său costum de baie croşetat, dintr-o singură piesă Până la vârsta aceea, Calliope ar fi trebuit să fie obişnuită cu aşteptarea Evident că aşteptase destul în ultimii ani Dar, în realitate, niciodată nu fusese răbdătoare şi nu intenţiona să înceapă acum Brăţările de jad îi alunecară pe braţ când se sprijini într-un cot, uitându-se în jur Terasa hotelului Nuage oferea una dintre cele mai frumoase privelişti din Turn, iar piscina imensă, de un albastru strălucitor, părea să se întindă până la orizont Umbrelele alb cu galben punctau spaţiul doar pentru a completa atmosfera: tavanul înalt şi albastru era plin de lămpi solare care proiectau razele soarelui uniform, fără radiaţii ultraviolete Calliope îşi aminti că odată, când fusese cu mama ei la o piscină, în Thailanda, fuseseră surprinse de o ploaie adevărată, pentru că guvernul thailandez nu se deranja să controleze condiţiile meteo Calliope şi Elise fuseseră încântate: parcă ar fi fost o aventură spectaculoasă dintr-un roman de dragoste, ca şi cum cerul s-ar fi despicat şi, brusc, totul ar fi fost posibil Auzi o uşă deschizându-se deasupra ei şi îndrăzni să se uite Atlas ieşea din birourile directorilor, pe faimosul pod suspendat al hotelului, care înconjura piscina şi viile interioare din vecinătate Asemenea umbrelelor, viile erau mai mult de decor şi abia dacă produceau suficient vin cât să umple câteva butoaie pe an Calliope îşi alesese locul cu multă atenţie Aşteptă până când Atlas ajunse chiar deasupra ei — Atlas, tu eşti? strigă ea şi ridică o mână, prefăcându-se că-şi fereşte privirea de soare De la petrecerea din weekendul de dinainte, din apartamentul părinţilor lui, ea nu-l mai văzuse şi nici nu mai vorbise cu el Prin urmare, apelase la o întâlnire înscenată Era un gest cam disperat, dar orice escrocherie reuşită trebuie să înceapă de undeva — Calliope, ce cauţi aici? Atlas păşi pe marginea podului — Coboară, te rog, comandă el Buzele Calliopei zvâcniră uşor când porţiunea lui de pod se desprinse şi pluti în jos Numai Atlas i-ar fi spus „te rog” şi „mulţumesc” unui sistem de control robotizat Se întrebă dacă era cazul să se ridice ca să-l salute, dar hotărî să nu o facă Asta i-ar fi dat prea multă putere lui Atlas şi, în plus, fata arăta mai bine din unghiul acela — Eu locuiesc aici Tu ce scuză ai? spuse ea cu viclenie şi aruncă o privire la costumul şi cravata lui Munceşti tot timpul? — Cam aşa ceva El îşi trecu absent o mână prin păr Calliope îi arătă scaunul de lângă ea — Vrei să mi te alături sau trebuie să te întorci la treabă? Atlas se opri, probabil verificând ora Era aproape seară — La urma urmei, de ce nu? decise el dezbrăcându-se de sacou şi aşezându-se recunoscător pe şezlong Calliope îşi plecă privirea ca să-şi ascundă încântarea, iar genele ei lungi îi umbriră faţa Schiţă un gest spre ferestre, unde soarele se zărea coborând în spatele munţilor artificiali care acopereau orizontul — Se apropie ora băuturilor de seară Şampanie sau bere? întrebă ea şi atinse uşor marginea şezlongului, ca să acceseze un meniu Aşa cum sperase, vorbele ei îi smulseră lui Atlas un zâmbet reticent În Africa, ora băuturilor de seară fusese o tradiţie Toţi angajaţii cabanei urcau un deal ca să admire apusul, aducând biscuiţi săraţi şi bere în rucsacuri În clipa în care soarele dispărea la orizont, desfăceau sticlele şi toastau în timp ce deasupra lor izbucneau culori incandescente — Bere, hotărî el De fapt, în meniu au Joburg, un soi de bere locală, dacă vrei — S-a făcut Privirile celor doi se întâlniră Poate Calliopei doar i se părea: avea impresia că se înfiripase ceva între ei — Cum a fost la întâlnirea ta de afaceri? — Nu prea bine, recunoscu Atlas, dar hai să nu mai discutăm despre muncă Cu oricare alt băiat, Calliope ar fi înţeles şi ar fi schimbat subiectul – probabil ar fi vorbit despre ea însăşi –, dar învăţase că Atlas nu era ca alţi băieţi În schimb, se forţă să se uite în ochii lui căprui şi adânci — Sper că hotelul nu vrea să renegocieze termenii de închiriere Nu ar trebui să le acorzi o renegociere sau, cel puţin, nu acum Alegerea de a nu o face pe proasta era mereu riscantă Inima Calliopei i se zbătea în piept — Şi de ce nu ar trebui? întrebă Atlas, intrigat — Rata de ocupare a camerelor ar trebui să fie mai mare Deşi e perioada sărbătorilor, rata lor de ocupare nu a ajuns nici măcar la optzeci la sută În plus, adăugă ea ridicând un picior lung şi întinzându-şi degetele, serviciile lor sunt oribile Ştii că am alunecat pe o băutură vărsată şi mi-am luxat glezna când ne-am cazat aici? Pentru o clipă, Atlas îi urmări mişcarea, apoi se uită în altă parte Deci măcar o considera atrăgătoare Fata mai că începuse să creadă că doar îşi imaginase Calliope îşi coborî piciorul la loc şi se aplecă — Tot ce vreau să zic e că, în locul tău, m-aş gândi bine înainte să le reînnoiesc contractul de închiriere în aceleaşi condiţii Mai ales având în vedere ratele curente ale dobânzii — Nu te înşeli, recunoscu Atlas Pentru o vreme, discutară despre fluxurile de numerar autorizate şi, deşi Calliope vorbea tot timpul, în acelaşi timp urmărea cu atenţie trupul lui Atlas, felul în care-i jucau ochii atunci când băiatul discuta despre anumite lucruri şi gesturile făcute când voia să sublinieze o idee Toată vara aşteptase să simtă mâinile băiatului pe trupul ei şi, cu toate acestea, Atlas nu o atinsese nici măcar o dată De ce nu o dorea? se gândi ea, tulburată De ce era singurul băiat care nu încercase să o agaţe, singurul pe care nu reuşise să-l păcălească? Un chelner le aduse berile pe o tavă de argint Calliope simţi atingerea plăcută şi rece a sticlei când o duse la gură şi luă o înghiţitură zdravănă Nu îi plăcea berea Detestase gustul ei dintotdeauna, dar altă dată, pentru escrocheriile urmărite, făcuse eforturi mai însemnate decât băutul unei beri — Ce ai mai făcut în ultima vreme? întrebă Atlas Nu mergi la şcoală, nu? Pentru o clipă, Calliope se întrebă dacă greşise refuzând propunerea mamei sale de a o înscrie la şcoală Aşa, ar fi putut petrece mai mult timp cu sora lui Atlas Dar apoi îşi aminti că, de obicei, fetele nu îi erau de mare ajutor şi, în plus, întotdeauna era mai bine să abordeze ţinta direct Ştia că, dacă rămânea suficient de mult în preajma lui Atlas, avea să găsească o cale de a obţine ceva de la el — Nu merg la şcoală Dar te asigur că sunt perfect capabilă să-mi ţin singură de urât, îi răspunse ea, sperând că-şi strecurase suficientă obrăznicie în glas — Atlas! Ce faci aici? Şi ea cine-i? Calliopei i se păru că-l cunoaşte pe băiatul care se apropia Era înalt şi atrăgător, cu pomeţi pronunţaţi şi ochi albaştri, pătrunzători — Cord, ce mai faci? zâmbi larg Atlas şi înaintă să-l salute pe celălalt băiat Ai cunoscut-o pe prietena mea, Calliope Brown? Prietenă? Serios? Calliope se gândi la vorbele lui ca la o ofertă de deschidere în cadrul unei negocieri Din fericire, era o negociatoare dată naibii Ea îşi dădu jos picioarele pe o parte a şezlongului şi se ridică încet, felin — E o plăcere să te cunosc, susură ea prietenului lui Atlas, tocmai când un alt băiat apăru în zona piscinei Atunci îşi dădu seama, cu groază, de ce Cord i se părea cunoscut — Fuller! Tocmai voiam să luăm cina Vii şi tu cu noi? Inima Calliopei se strânse Nou-venitul era o versiune mai vârstnică a lui Cord, puţin aspră din cauza anilor şi cu un zâmbet mai cinic Se rugă ca tânărul să nu-şi aducă aminte de ea, dar speranţele i se năruiră când acesta îi aruncă o privire şi se încruntă nedumerit, recunoscând-o — Te cunosc? — Din păcate, cred că nu, spuse Calliope senină El clătină din cap — Ba da, ne-am întâlnit în Singapore Erai împreună cu prietenul meu, Tomisen, şi ne-am dus la petrecerea aia de pe plajă, la miezul nopţii Până în acea clipă, Calliope nu mai fusese recunoscută Lumea devenea prea mică pentru oamenii ca ea, gândi fata şi încercă să nu-şi dea la iveală teama Spera că Brice nu ştia şi restul: la o săptămână după petrecerea de pe plajă, îi ceruse lui Tomisen un împrumut, îşi închisese contul bitbanc fals, după ce lichidase fondurile, şi fugise din oraş Calliope aruncă o privire spre uşa pe care cuvântul IEŞIRE strălucea, scris cu litere holografice Să ştii întotdeauna unde e ieşirea, îi amintea constant mama ei Simplul fapt de a se uita la cuvântul acela o calmă întrucâtva Ea zâmbi şi întinse o mână — Mă numesc Calliope Brown, spuse înţepat fata Mă tem că mă confunzi cu altcineva Dar tipa asta pare destul de amuzantă, aşa că o s-o iau ca pe un compliment — Sunt Brice Anderton Scuze, am greşit Strânsoarea lui era prea fermă, iar în voce îi vibra o ameninţare nerostită — Nu-l băga în seamă pe fratele meu Se vede că nu-şi poate aminti toate fetele pe care le-a cunoscut în călătoriile lui, glumi Cord, fără să observe tensiunea dintre cei doi Brice încă nu-i dăduse drumul Calliope îşi trase mâna uşor, iar el i-o eliberă, fără tragere de inimă — De ce nu te-am cunoscut până acum, Calliope Brown? El îi rosti numele ca şi când ar fi fost însoţit de ghilimele şi nu ar fi fost convins că era cel adevărat — Nu locuiesc în New York — Şi de unde spuneai că eşti? Ea se abţinu să-i atragă atenţia că, de fapt, nu îi oferise acea informaţie — Din Londra Pentru un moment, expresia băiatului mai vârstnic se schimbă — Interesant! Ai un accent unic Calliope se uită la Atlas, dar el îi spunea ceva lui Cord, ignorând discuţia fetei cu Brice Se simţea şi mai agitată — De vreme ce nu eşti din New York, probabil ai nevoie de un partener pentru balul Lumea Subacvatică, adăugă Brice Calliope ridică rapid privirea — Balul Lumea Subacvatică? repetă ea prosteşte, dar apoi se controlă Pare distractiv, adăugă mai tare, ca s-o audă Atlas De parcă i-ar fi ghicit intenţia, Brice se răsuci către Atlas şi întrebă: — Fuller, mama ta organizează balul, nu? — Chestia aia despre râul Hudson? Cred că da, răspunse Atlas, nedumerit Deci Atlas avea să fie acolo Brice zâmbi, iar Calliopei i se păru că surâsul lui era diabolic Pe jumătate panicată, pe jumătate încântată, se întreba dacă celălalt îşi dăduse seama că minţea Părea că făcuse comentariul acela către Atlas anume ca să o prindă în capcană — Deci, Calliope, continuă Brice apăsat, mă însoţeşti la bal, da? Fata îl urmărea pe tânărul Fuller cu coada ochiului, chiar dacă se uita la Brice Acesta era un semnal pentru Atlas: Calliope se aştepta să intervină şi să se ofere să o însoţească la petrecere, dar el nu spunea nimic Bine Calliope ştia că era o idee proastă să meargă la bal cu Brice, care aproape o recunoscuse, dar nu cumva o veche zicală sugerează să-ţi ţii duşmanii aproape? În plus, la urma urmei, o petrecere e o petrecere Nu refuzase niciodată o invitaţie, indiferent de ocazie — Mi-ar face plăcere, îi spuse Calliope lui Brice şi-l privi în ochi, ca să facă schimb de date personale Privirea lui era fermă, neclintită Înainte ca fraţii Anderton să-şi ia rămas-bun, ea hotărâse că situaţia ar putea fi în avantajul ei Nu exista o metodă mai bună de a atrage atenţia unui băiat decât să apari la o petrecere îmbrăcată fenomenal şi la braţul altcuiva Voia să-l facă pe Atlas să regrete că nu o invitase primul Avea de gând să-l tragă pe sfoară înainte ca ea şi mama ei să plece din oraş Poate că avea să fie cea mai însemnată escrocherie a Calliopei AVERY Sunetul clopoţeilor era limpede şi dulce în aerul rece al nopţii Avery se cuibări mai aproape de Atlas, sub grămada de pături Inima îi bătea cu putere din cauza emoţiei, în vreme ce sania lor luneca pe cărarea străjuită de copaci Încă nu-i venea să creadă că reuşiseră să fure câteva clipe împreună Era sâmbătă seara şi ei doi se aflau în Montpellier, în Vermont, în văzul lumii Departe de New York, de restricţiile, limitările şi interdicţiile acestuia Atlas plănuise totul În ultima vreme, fuseseră amândoi un ghem de nervi Păşeau prin apartament încordaţi, ca pe ouă, extrem de conştienţi de mişcările celuilalt, şi totuşi încercau din răsputeri să pretindă că nu le pasă deloc Încă de la anunţul despre turnul din Dubai, Avery simţea că stătea mereu cu sufletul la gură Când Atlas îi sugerase să plece din oraş pentru o noapte, ideea i se păruse extraordinară — Sunt foarte bucuroasă că am reuşit să plecăm În frig, respiraţia i se transforma în norişori cristalizaţi Privea profilul lui Atlas: nasul drept, buzele pline şi pistruii mărunţi, pe pomeţii de culoarea piersicii Trăsăturile lui îi erau mai cunoscute decât propriul ei chip I-ar fi putut desena orice părticică a corpului, chiar şi legată la ochi, într-atât de bine îl memorase — Şi eu sunt bucuros, Aves O trase mai aproape de el — Crezi că mama şi tata bănuiesc ceva? îl întrebă fata Încă o neliniştea faptul că lipseau amândoi de acasă în aceeaşi seară I se părea bătător la ochi — Nu le-ai spus că eşti acasă la Leda? — Ba da, răspunse scurt Avery De fapt, le zisese că pleca la Risha, în caz că soţii Fuller ar fi sunat, să verifice Nu mai putea să aibă încredere că Leda avea să o susţină — Şi eu le-am spus că mă duc la meciul dintre Rangers şi Kings, în Los Angeles, cu Maxton şi Joaquin Am cumpărat şi bilete, ca să am o dovadă Nu-ţi face griji Avery dădu aprobator din cap, dar tot se agita un pic, încercând să-şi potolească nervozitatea care nu-i dădea pace Îşi aminti cum încercase să fure o pungă de chipsuri din bucătărie, când era mică Reuşise, însă, odată ajunsă în camera ei, fusese prea agitată ca să le savureze Atlas observă că fata se foia şi oftă — Aves, ştiu că discuţia cu tata te-a alarmat, dar te asigur că suntem în siguranţă aici Avem parte de o singură noapte împreună, departe de toate N-am putea să profităm? În tăcere, Avery îşi blestemă teama Ştia câte eforturi făcuse Atlas pentru a planifica totul, încercând să găsească un loc în care să nu fie recunoscuţi Iar acum se părea că ea făcea tot ce-i stătea în putinţă ca să strice seara Sub pătura termică, Avery îşi lăsă capul pe umărul lui — Ai dreptate, murmură ea Atlas îi luă mâna şi i-o sărută cu blândeţe Gestul tandru, aproape curtenitor, risipi neliniştile fetei Se cufundau în întunericul adânc şi fascinant Avea impresia că în pădure existau fantome sau, poate, nimfe – un fel de spirite străvechi Turnul părea foarte departe de ei Se duceau să vadă aurora boreală Din cauza deplasării găurii din stratul de ozon, aurora putea fi văzută de aici din sud doar o dată pe an Avery îşi dorise dintotdeauna să o admire şi o urmărise de zeci de ori în videoclipuri, dar până atunci nu reuşise să o vadă pe viu Ajunseră într-o poiană unde vreo douăzeci de sănii automatizate aşteptau parcate, separate discret, ca într-un fel de versiune fermecată a cinematografelor demodate, în aer liber O vrajă tăcută se lăsase peste cei adunaţi Căni aburinde cu ciocolată caldă, ornate cu fulgi pufoşi de frişcă, erau aduse pe aerotăvi Bancheta lor începu să se încline până când se treziră întinşi pe spate, clipind în întuneric Lui Avery i se părea că în lume nu existau decât frigul nopţii, trupul lui Atlas lângă ea şi bolta catifelată a cerului de deasupra Brusc, o mulţime de culori prinseră viaţă: dâre verzi şi albastre, roz şi de culoarea piersicii, se arcuiau şi se răsuceau unele în jurul celorlalte Pentru o clipă, Avery aproape că se temu, de parcă Pământul s-ar fi îndreptat spre o galaxie îndepărtată Apucă strâns mâna lui Atlas — Asculţi vreo melodie? îl întrebă încet Existau zeci de coloane sonore recomandate pentru a însoţi admirarea aurorei, de la concerte de vioară la solouri pentru oboi şi muzică rock Ea le dezactivase pe toate I se părea că putea auzi luminile foşnind în tăcerea dimprejur, şoptindu-i de sus, de pe cortina cerului — Nu, murmură Atlas — Nici eu Avery se apropie şi mai mult de el Lacrimile din ochii ei fragmentau lumina, spărgând-o într-un milion de cioburi minunate Probabil că adormise la un moment dat, deoarece, când deschise ochii, razele trandafirii ale soarelui apăreau la orizont — Am ajuns, Frumoaso din Pădurea Adormită Atlas îi aranjă părul după urechi şi o sărută blând pe frunte Avery ridică privirea Nu se simţea deloc obosită; dintr-odată, întreaga sa fiinţă era dureros de conştientă de apropierea dintre ei — Îmi place să mă trezesc lângă tine, spuse ea, şi fu răsplătită cu un zâmbet orbitor — Vreau să mă trezesc mereu dimineaţa alături de tine, declară el când sania se opri brusc în faţa hotelului Erau cazaţi la Palatul de Gheaţă, unde totul – chiar şi şemineurile – era construit din gheaţă artificială care nu se topea În jurul lor, alte cupluri se ridicau somnoroase de sub pături, îndreptându-se către uşile masive, în formă de ţurţuri Avery coborî cu grijă din sanie şi Atlas se dădu jos pe partea cealaltă — Avery? Cizmele scârţâiră pe zăpada din spatele ei Avery se încordă când îşi auzi numele Nu îndrăznea să se uite la Atlas, dar, din colţul ochiului, îl văzu aplecându-se, trăgându-şi pălăria pe frunte şi intrând repede în hotel Îşi simţi pieptul cuprins de o gheară când îl urmări îndepărtându-se Fratele ei nu privi înapoi Era ca o premoniţie îngrozitoare a ceea ce avea să vină Ea se răsuci încet, reuşind să afişeze un mic zâmbet — Miles! Ce surpriză! exclamă Avery şi îl îmbrăţişă pe nou-venit Miles Dillion fusese coleg de clasă cu Atlas, în liceu Cuprinsă de panică, fata se întrebă dacă Miles îşi văzuse fostul coleg — Aşa e, râse Miles Însoţitorul lui, un tânăr înalt şi chipeş, cu trăsături frumoase, făcu un pas înainte — El este iubitul meu, Clemmon Ai venit singură? o întrebă Miles — Din păcate, da Avery nu îndrăzni să se mişte, de teamă să nu i se înmoaie picioarele Îşi strânse şi mai mult paltonul în jurul trupului, încercând să găsească un subiect asupra căruia să se concentreze — Tatăl meu ar vrea să cumpere hotelul şi m-a trimis să văd cum arată Voi ce părere aveţi? Era o minciună destul de bună, mai ales că nu avusese mult timp la dispoziţie să o născocească — Ne place la nebunie, exclamă Clemmon E atât de romantic! Păcat că ai venit singură, adăugă el, folosind acelaşi ton uimit pe care-l adoptau oamenii când Avery le spunea că nu avea un iubit — Vrei să iei micul dejun cu noi? îi propuse Miles, dar Avery scutură din cap, încă zâmbind — Cred că o să trag un pui de somn Mulţumesc pentru invitaţie Aşteptă până când cei doi plecară, mână în mână, spre sala de mese, cu tavanul ei înalt, de gheaţă, şi stalagmite pe podea, apoi se grăbi să ajungă în camera ei Când intră, Atlas era acolo, uitându-se la foc, aşezat într-un fotoliu Pe o masă strălucea o tavă de argint, plină cu mâncărurile preferate ale lui Avery: cornuri, fructe de pădure proaspete şi cafea fierbinte Zâmbi, impresionată de grija lui Atlas — Îmi pare foarte rău, spuse ea încet Ce coincidenţă îngrozitoare! Cine s-ar fi gândit că o să dăm peste el? — Evident, n-am fi putut ghici Pe fundalul pâlpâitor al focului, bărbia lui Atlas se profila ferm O privi — Nu este o coincidenţă, Aves Asta e realitatea în care trăim Nu putem fi împreună în New York, dar uite ce se întâmplă când încercăm o escapadă Avery se aşeză în celălalt fotoliu, întinzându-şi picioarele către foc — Eu nu Cu mâinile pe genunchi, Atlas se aplecă în faţă Tonul lui era imperativ, înspăimântător — Trebuie să fugim, aşa cum am plănuit, înainte să fie prea târziu Pentru o clipă, Avery îşi îngădui o fantezie: se plimba cu Atlas pe o plajă scăldată de soare, făcea cumpărături într-o piaţă plină de culori, îl ţinea pe Atlas în braţe, într-un hamac, sub stele Fantezia de a fi împreună, fără teama de a fi demascaţi Era un vis frumos, dar, cel puţin pentru moment, unul imposibil I se strânse inima când se gândi că Leda ştia adevărul despre ei şi nu ar fi ezitat să-l dea în vileag, dacă ea şi Atlas ar fi fugit împreună Avery era îngrozită la gândul de a-şi obliga părinţii să treacă printr-o astfel de situaţie Ce li s-ar fi întâmplat dacă relaţia dintre Avery şi fratele ei adoptiv devenea publică? Foarte probabil, tatăl ei deja bănuia ceva — Tot ce-mi doresc este să fug cu tine, spuse Avery şi vorbea serios, din tot sufletul Dar nu pot încă Fata îşi dorea să-i fi putut oferi o explicaţie mai bună — De ce? — E complicat — Orice ar fi, Avery, poţi să — Pur şi simplu nu pot, înţelegi? Atlas îşi plecă privirea, rănit şi distant — Îmi pare rău N-am vrut să mă răstesc Sunt cu nervii întinşi la maximum, spuse ea repede şi se întinse după mâna lui Atlas o trase uşor de mână, îndemnând-o să se aşeze pe genunchii lui Ea îi cuprinse gâtul cu braţele şi-şi sprijini obrazul de pieptul lui, închizând ochii Bătaia inimii lui o liniştea şi o ajuta să respire mai uşor — Nu-i nimic Şi eu m-am îngrijorat văzându-l pe Miles, o asigură Atlas şi desenă cu degetul un mic cerc pe spatele ei Avery dădu aprobator din cap Îşi dorea foarte mult să-i zică lui Atlas adevărul despre noaptea aceea de pe acoperiş, despre ce i se întâmplase de fapt lui Eris şi despre minciuna pe care o spusese Voia să-i destăinuie adevăratul motiv care o împiedica să fugă Însă Atlas ar fi privit-o cu alţi ochi dacă ar fi aflat ce făcuse Avery nu era sigură că putea suporta asta Băiatul oftă — E vorba despre ai noştri, nu? O să se descurce fără noi Sigur o să le fie mai bine decât dacă am rămâne acasă şi ar afla despre noi O strânse mai tare în braţe — Deşi oricât de mult îmi doresc să plecăm acum, poate că nu ar trebui să ne grăbim Poate ar fi bine să mă mut în Dubai, să lucrez pentru tata un an şi apoi să plecăm după ce termini liceul Nici măcar nu am fi nevoiţi să pornim în acelaşi timp Aşa, nu am da de bănuit Băiatul îi zâmbi şi adăugă: — În plus, meriţi să termini liceul odată cu prietenele tale — Dubaiul este foarte departe, spuse Avery Detesta gândul de a trăi la o jumătate de glob distanţă de el — Ştiu, Aves, dar nici nu putem trăi amândoi în New York, cu teama de a fi prinşi Avery nu avea un răspuns Dubaiul i se părea o opţiune îngrozitoare, dar ştia că Atlas avea dreptate; situaţia asta nu mai putea continua — Îmi pare rău Am nevoie de mai mult timp, şopti ea, neajutorată Nu ştia ce să facă — Înţeleg Am răbdare Încrederea pe care o sugera zâmbetul lui Atlas aproape că-i frângea inima — Şi, bineînţeles, tu meriţi să aştept Te-aş aştepta o viaţă întreagă Avery nu mai putea îndura să-l asculte, aşa că-l reduse la tăcere cu un sărut Mai târziu, după ce Atlas adormise sub blănurile de urs, Avery aruncă o privire prin frumosul dormitor de gheaţă, cu pereţi netezi şi de neclintit Se tot gândea la Miles şi Clemmon, la părinţii ei, la Eris şi Leda, la toate lucrurile care îi zădărniceau relaţia cu Atlas Nici măcar acolo, departe de New York, ea şi Atlas nu puteau să scape de adevărul crud Nu aveau unde să se ascundă Inima i se strânse de panică Dacă aşa avea să fie pentru totdeauna? Lumea era atât de mică! Oare ea şi Atlas aveau să fie liberi vreodată? Încercă să alunge gândul, dar simţea că pereţii reci ca gheaţa o sufocau şi că nu avea scăpare RYLIN Rylin stătea aplecată deasupra pupitrului din laboratorul de editare a hologramelor Era atât de absorbită de munca ei, încât aproape uitase unde se afla După şcoală, se întâlnise cu Leda ca să editeze filmarea făcută pe pista de scrimă Rylin constatase că materialul era minunat Leda plecase de mult Rylin descărcase restul filmării din camera ei video şi în acel moment era adâncită în cu totul altă activitate Viziona iar şi iar filmarea făcută la petrecerea de la piscină, cu o săptămână în urmă Derula înainte şi înapoi, cu ochii strălucind de încântare Stând în încăperea aceea, pe un scaun cu tapiţerie de catifea neagră, Rylin parcă se întorsese în timp Petrecerea o înconjura, iar luminile dansau pe pereţi asemenea unor lumânări licărind într-o peşteră primordială Piscina verde-albastră, cu suprafaţa încreţită de unde, părea să se întindă până la talia lui Rylin Lângă ea, Lux ieşi din apă şi scutură din cap Instinctiv, Rylin ridică un braţ ca să se ferească de picăturile proiectate de părul blond şi scurt al prietenei sale Apoi coborî braţul, realizând că, bineînţeles, fata nu era acolo Experienţa aceea era şi mai intensă decât cea oferită de pipele cu halucinogene, gândi ea, căutând cu nerăbdare un clip pe care să-l arate prietenilor — Rylin? Ce faci aici? Xiayne intră şi uşa se închise automat în urma lui, ţinând lumina la distanţă Purta din nou un tricou alb, iar tatuajele de pe piept aproape că i se zăreau prin materialul subţire Ea apăsă grăbită butonul central al consolei şi holograma se întunecă — Lucram la ceva — Stai puţin! Pune-o de la capăt! Vocea lui Xiayne era nerăbdătoare şi curioasă Rylin îşi încrucişă braţele Simţea că trebuia să se apere — Vrei să plec? îl întrebă fata Din câte ştiu, sala asta nu era rezervată — Nu, chiar te rog să rămâi Nu vreau să te dau afară Xiayne părea amuzat de reacţia ei — Mă bucur că, în sfârşit, cineva foloseşte spaţiul ăsta Şcoala a cheltuit o grămadă de bani cu el, dar nu vine nimeni aici — Domnule profesor , începu Rylin — Xiayne, o corectă el — Xiayne, repetă ea, exasperată De ce nu a fost reuşit videoclipul cu apusul? — Nu se pune problema că nu era reuşit Era frumos, spuse el monoton — Atunci, de ce mi-ai dat o notă mică? Xiayne făcu un semn spre scaunul de lângă ea, de parcă i-ar fi cerut permisiunea să ia loc Văzând că Rylin nu refuză, se aşeză — Ţi-am dat o notă mică pentru că ştiu că poţi să faci unul mai bun Rylin ar fi vrut să protesteze, spunându-i că nici măcar nu o cunoştea Replica asta i se părea vehementă, or ea nu mai era atât de furioasă — Îmi pare rău dacă am fost aspru cu tine, continuă Xiayne, cântărind-o din ochi Ştiu din experienţă că nu e deloc uşor când ajungi într-un loc ca ăsta, venind din partea de jos a Turnului Rylin oftă — Pur şi simplu nu cred că locul meu e aici Îi făcea bine să o spună cu voce tare Xiayne se declară de acord, ceea ce o şocă, amuţind-o Profesorul zâmbi larg — Dar nu cred că-ţi doreşti cu adevărat să te integrezi aici, aşa-i? — Nu prea, recunoscu Rylin — Te rog, îmi arăţi la ce lucrai adineauri? După o ezitare, fata apăsă butonul de redare Piscina prinse viaţă înjurai lor, pulsând cu o energie sălbatică, aproape frenetică Luminile strălucitoare dansau în întuneric Muzica şi bârfele răsunau deasupra apei, amestecate cu râsete şi cu pleoscăiturile petrecăreţilor Un cuplu stătea într-un colţ, iar un altul, ghemuit sub trambulină Rylin vedea totul în detaliu, de parcă s-ar fi scufundat în propria memorie Doar că filmarea era mai reuşită: totul era mai strălucitor şi mai bine redat decât în amintirile sale umane, imperfecte Aproape că simţea gustul shot-urilor reci de atomic, mirosul de clor şi de transpiraţie Se uita pe furiş la Xiayne, care urmărea cu ochi mari filmarea, ca şi cum n-ar fi vrut să clipească, de teamă să nu-i scape ceva Când V luă camera şi o scufundă în piscină, încăperea începu să se învârtă sălbatic, întreaga lume părea transformată în apă Rylin exclamă panicată şi închise holograma — Nu! Las-o! strigă Xiayne — Nu te-ai supărat din cauza camerei? Nemaivorbind de faptul că filmase o petrecere ilegală, într-un spaţiu public, la care minorii consumaseră alcool — Nu, e în regulă Camera e rezistentă la apă! Rylin Profesorul se apropie, o luă de mână şi făcu un semn în aer, ca înregistrarea să fie redată în continuare — E incredibil! Rylin clipi, uimită de atingere, dar Xiayne deja îi dăduse drumul Nici măcar nu părea să conştientizeze că o atinsese El păşea în cerc, iar lumina hologramei alcătuia modele fascinante pe chipul lui — Ai reuşit — Ce anume? — Ţi-am spus să-mi arăţi cum vezi tu lumea şi ai reuşit Înregistrarea asta e captivantă din punct de vedere vizual, convingătoare la nivel narativ, plină de culoare şi vie Este Tânărul scutură din cap — E al naibii de bună — N-am făcut decât să iau camera de filmat la o petrecere, protestă Rylin, nesigură Xiayne îşi flutură braţele şi filmarea se opri — Aprinde! ordonă el şi clipi când luminile se aprinseră brusc Ăsta este scopul principal al cursului: să fii un observator atent, să reînveţi să vezi lumea Din câte îmi dau seama – întinse braţele, ca pentru a cuprinde camera, care acum părea ciudat de goală, în absenţa vacarmului petrecerii –, ai un talent înnăscut Rylin încă era nedumerită — Nici măcar nu ţi-a plăcut filmarea meu cu apusul Şi la aia chiar m-am străduit — Încercai să fii altfel decât eşti Dar filmarea asta te reprezintă! — Cum adică? Nici măcar nu este editată! Ea se temea că Xiayne să nu se simtă jignit din cauza tonului ei, dar profesorul se lăsă pur şi simplu pe spate şi-şi împreună mâinile la ceafă, nepăsător, lăsând impresia că avea tot timpul din lume la dispoziţie — Atunci, hai s-o edităm — Acum? Cu siguranţă, nu auzise bine — Ai alte planuri? Ceva din tonul tânărului şi din poziţia provocatoare a umerilor săi risipi iritarea lui Rylin — Tu nu ai? — Ba da, însă activitatea asta va fi mult mai distractivă, spuse Xiayne şi Rylin nu-şi putu stăpâni un zâmbet • După trei ore, holograma pâlpâia în jurul lor, în fragmente strălucitoare Frânturi din diverse imagini fuseseră separate şi adunate în mai multe grupuri, suprapunându-se în aer, ca un cor de fantome — Mulţumesc că ai stat atât de mult cu mine Nu mi-am dat seama cât de târziu e, spuse Rylin, simţindu-se puţin vinovată că-i răpise lui Xiayne o mare parte din seară — Ai fi uimită să afli cât de repede trece timpul aici, mai ales că nu sunt nici ferestre şi nici lumină naturală El se opri în prag, îngăduind luminilor de editare să se stingă Rylin se grăbi să-l urmeze şi se împiedică Abia în ultima secundă reuşi să nu cadă lată, cu capul înainte, pe holul pustiu — Hei, eşti bine? Xiayne îi întinse o mână ca să o sprijine — Unde vrei să ajungi? Lasă-mă să te conduc E cam târziu Rylin clipi În mintea ei, un milion de voci ţipau simultan Pe lângă stânjeneala provocată de stângăcia ei, mai simţea şi o căldură lăuntrică neaşteptată, dar plăcută Xiayne încă o ţinea de cot, cu palma lipită de pielea ei, deşi fata nu mai era în pericol să cadă În capătul holului, cineva apăru de după colţ Bineînţeles, îşi zise Rylin iritată, nu putea fi altcineva decât Cord! Când se apropiară unul de celălalt, fata zări scena prin ochii lui: Rylin alături de un profesor tânăr, atrăgător, seara târziu, ieşind amândoi din camera de editare întunecată, iar profesorul îi atingea braţul într-un gest intim Fata văzu cum Cord cântărea situaţia şi punea totul cap la cap Îşi dădu seama că avea să tragă concluzii greşite Îşi spuse că nu îi păsa, dar, când se apropiară unul de celălalt, pe holul pustiu, o dorinţă cunoscută şi acută îi vibră prin tot trupul Rylin îşi ţinea capul sus, fără să clipească, hotărâtă să nu-i arate lui Cord cât de multe eforturi făcea pentru a-şi menţine această atitudine Pe urmă, băiatul trecu pe lângă ea şi clipa de încordare dispăru WATT În weekendul care urmă, Watt inspira profund în timp ce se îndrepta spre locuinţa Ledei, cu un buchet de flori în mână Purta smochingul cumpărat pentru petrecerea la care mersese însoţit de Avery, cu doar câteva luni în urmă I se părea că de atunci trecuse o viaţă Aşteptă ca Leda să-l lase să intre Privi curios în lungul străzii flancate de locuinţe verticale, inspirate de vechile case orăşeneşti din cartierul Upper East Side O fetiţă ţopăia pe trotuar, trăgându-şi puiul de labrador auriu de o lesă wireless Ai să-mi dai vreun ultim sfat înţelept? o întrebă el pe Nadia şi se simţi uimit de propria agitaţie, mai ales că nici măcar nu o plăcea pe Leda Pe de altă parte, nu fusese niciodată genul de băiat care iese la întâlniri Fii tu însuţi Fermecător; ca de obicei Ştim amândoi că nu sunt deloc fermecător, răspunse el când uşa i se deschise dinainte Leda îşi lăsase părul liber, în bucle aranjate cu grijă, şi purta o rochie purpurie, amplă Membrii familiilor regale obişnuiau să poarte veşminte în această nuanţă, pe vremea când se pictau portrete oficiale, pe pânze bidimensionale Fata din faţa lui Watt părea un asemenea portret trezit la viaţă Avea cercei cu diamante imense, iar expresia sa era rece şi nerăbdătoare Nu-i mai lipsea decât o diademă Îşi dădu seama că Leda se îmbrăcase nu pentru a fi frumoasă, ci anume ca să intimideze Refuză să pice în capcana ei — Watt, ţi-am scris în mesaj că ne întâlnim la petrecere Watt îşi reţinu un răspuns sarcastic — Am vrut să vin să te iau, spuse el cu un zâmbet cât mai sincer posibil Florile, Watt! îl îndemnă Nadia — Ăăă Astea sunt pentru tine, zise el şi îi întinse buchetul, cu stângăcie — Mda, bine Hai să mergem Fata aruncă florile pe o masă aflată în holul de la intrare Cu siguranţă, aveau să fie luate de acolo şi puse într-o vază Leda îl împinse pe Watt Se ştie că discuţiile destind atmosfera, îi reaminti Nadia când urcară, încordaţi, în aerocabină Dacă întâlnirea aceea nu ar fi fost dezastruoasă, lui Watt i s-ar fi părut amuzantă — Aşadar, cine organizează balul pentru râul Hudson? încercă el Leda îi aruncă o privire iritată — Comitetul pentru Conservarea Resurselor Naturale ale Râului Hudson, îi răspunse ea tăios — Ei, nu mai spune! Restul călătoriei spre partea inferioară a Turnului se scurse în linişte, dar când ajunseră la parter şi păşiră pe Cheiul Patru, Watt nu-şi putu ascunde uimirea Tot spaţiul acela – de obicei plin de copii care mâncau şi de turişti care urmăreau bancurile de peşti-zburători dresaţi – era pustiu Nadia, unde-i petrecerea? Acolo, jos Computerul îi îndreptă privirea spre un rând de trepte care coborau în apă — Stai o clipă, zise Watt cu voce tare Petrecerea asta pur şi simplu are ca temă lumea subacvatică sau chiar are loc sub apă? — Şi eu, care credeam că le ştii pe toate! se răsti Leda Da, petrecerea are loc pe fundul râului Hudson Nu ai auzit că au culturi acolo, jos? Watt ştia Se părea că gunoaiele aruncate de oameni în acel râu, secole la rând, transformaseră albia într-un sol extraordinar de fertil Departamentul de Urbanistică al New Yorkului începuse să planteze acolo cartofi, luminaţi de lămpi solare subacvatice, care pluteau încolo şi încoace deasupra straturilor Însă lui Watt nici nu îi trecuse prin cap că oamenii chiar coborau până la fundul râului şi, cu siguranţă, nu pentru o petrecere Dar îi urmărise suficient timp pe locatarii etajelor superioare, deci faptele lor nu ar fi trebuit să-l mai uimească Apa întunecată a râului scălda treptele acoperite, protejate de un tunel cilindric confecţionat dintr-un soi de hidrocarbură elastică Watt îşi trecu uşor o palmă de-a lungul peretelui în vreme ce cobora, iar materialul cedă cu uşurinţă Degetele sale lăsară o urmă, ca pe un strat de glazură fluorescentă Treptele străluceau şi îşi schimbau culoarea sub pantofii lui eleganţi, ca în vechea hologramă Disney cu sirena Ajunseră la ultima treaptă şi Watt văzu petrecerea chiar pe fundul râului, la optzeci de metri distanţă de suprafaţa apei Tavanul se arcuia deasupra, ca un acvariu rotund, imens În loc să fie maronie şi noroioasă, apa de dincolo de perete părea de un albastru intens Watt se întrebă dacă nuanţaseră sticla flexibilă aşa încât apa să capete culoarea aceea Grupuri de bărbaţi şi femei îmbrăcaţi elegant se învârteau pe acolo graţios, cu mişcări coordonate, asemenea unor bancuri de peşti tropicali Leda se îndreptă imediat către barul decorat cu o plasă de pescuit şi îi salută pe câţiva oaspeţi cu o mişcare a capului Watt mări pasul şi o ajunse din urmă — Ai de gând să-mi vorbeşti cât de cât în noaptea asta sau m-ai adus aici doar pe post de trofeu? Campania lui de a o convinge să-l placă nu începuse grozav Leda îi aruncă o privire — Ca să fii trofeu, ar trebui să fii fotomodel Cred că vrei să zici „animal de companie” El dădu să protesteze, dar văzu că ea zâmbea în colţul gurii Aşadar, Leda Cole avea simţul umorului, şi încă unul negru Poate că, până la urmă, avea să se distreze în seara asta Se opriră lângă un şir de scoici false supradimensionate O fâşie de nisip, paralelă cu scoicile, ţinea loc de plajă Nadia proiectă pe lentilele lui scenariul pe care îl repetase cu Cynthia, dar Watt se gândi să înceapă cu un compliment — Eşti frumoasă în seara asta, Leda, spuse el, şi îşi recăpătă încrederea în sine când rosti replica familiară Fata îşi dădu ochii peste cap — Watt, lasă naibii vrăjeala! Ţi-am afişat scenariul ca să-l citeşti, îl dojeni Nadia Watt se foi neliniştit — Eu doar A înjurat Potrivit studiilor psihologice despre tehnica oglindirii, ar trebui să faci la fel, îi sugeră Nadia — De ce naiba m-ai adus aici? zise el brusc Nu la asta mă refeream Leda îşi lăsă capul pe spate, cu o mişcare ce părea exersată — Pentru că, atunci când nu te porţi prosteşte, eşti chiar util Mă gândeam că tu şi Nadia m-aţi putea ajuta să supraveghez oamenii Poţi să comunici de la distanţă cu ea? Dac-ai şti ce poate ea să facă! — Pe cine să urmărim? întrebă el, evitând intenţionat întrebarea despre Nadia — Pe oricine ar putea să-mi facă probleme, explică Leda În principal, pe Avery şi pe Rylin Şi pe tine, desigur, adăugă ea, amuzată Cu alte cuvinte, pe toţi cei care îi cunoşteau cel mai întunecat secret Agitaţia frivolă a Ledei aproape că-l întristă pe Watt Dacă nu i-ar fi displăcut atât de mult, poate că i-ar fi fost milă de ea — Leda, nu toată lumea e împotriva ta, spuse el, fără să se aştepte la vreun răspuns — Ba sigur că e Totul e un joc de tipul totul sau nimic Nadia fu nevoită să-i explice lui Watt expresia Era vorba despre o competiţie cu un singur premiu şi un singur câştigător El îşi ridică privirea spre Leda, vădit şocat — Este o petrecere, spuse el rar, ca şi când ar fi vorbit într-o altă limbă şi lentilele ei ar fi avut nevoie de timp ca să-i traducă Nu e o luptă pe viaţă şi pe moarte — Ba exact asta este Şi refuz să o pierd doar pentru că nu am crescut la fel ca restul Vocea Ledei era tăioasă — Watt, nu ai cum să înţelegi Te simţi foarte nasol când îţi faci mereu griji că nu eşti îndeajuns de bun Băiatul se încordă, furios — Leda, părinţii mei s-au mutat aici din Iran şi s-au angajat să-i şteargă pe bătrâni la fund, pentru un salariu de nimic, de dragul meu Dacă nu sunt acceptat la MIT, vor fi distruşi Să-ţi mai zic că, în fiecare an, MIT acceptă cel mult un student de la liceul meu şi că eu concurez împotriva celor mai buni prieteni ai mei? Watt se aplecă spre ea, cu inima zbătându-i-se în piept — Aşa că ştiu exact cât de nasol te simţi când îţi faci griji că nu eşti îndeajuns de bun Între ei, atmosfera era grea de furie Şi de încă ceva, un sentiment necunoscut lui Watt — Nu-mi pasă ce crezi despre mine, spuse ea în cele din urmă N-o să-i mai las pe ceilalţi să mă folosească, mai ales pe cei la care ţin Watt ştia că fata se gândea la Atlas, care pe la începutul anului încercase să dea impresia că se întâlnea cu Leda, vrând să-şi ascundă sentimentele faţă de Avery sau să le învingă — Haide El îi întinse o mână — Suntem la o petrecere Nu te las să te îmbufnezi — Nu sunt îmbufnată, îl contrazise Leda Fata se îndreptă prompt spre ringul de dans Acolo, pentru o vreme, se legănară în linişte Watt era uimit de uşurinţa cu care Leda cedă, lăsându-se condusă, de cât de relaxată părea să se simtă în braţele lui I se părea că Leda se elibera de tensiune ca de otrava dintr-o rană Fata îl cuprinse cu braţele şi-şi lipi capul de pieptul lui, închizând ochii ca şi cum, preţ de o clipă, ar fi vrut ca lumea să dispară Watt se întrebă câte dintre problemele Ledei erau rezultatul celor întâmplate cu familia Fuller – durerea de a-şi pierde cea mai bună prietenă, combinată cu faptul că Atlas nu ţinuse niciodată la ea cu adevărat – şi câte erau provocate de neliniştile ei În mod clar, suferise mult, şi încă de pe urma oamenilor în care avusese încredere Totuşi Watt avea impresia că, oricât de reuşită ar fi fost viaţa ei, Leda ar fi iscat mereu probleme, căutând ceva, fără să ştie ce O bănuială oribilă îi şoptea că, dacă Nadia n-ar fi fost în mintea lui, şi el s-ar fi găsit în aceeaşi situaţie — Mai există şi alte şcoli în afară de MIT, spuse Leda după un moment, întrerupându-i gândurile — Nu şi pentru ceea ce vreau să studiez Leda îşi înălţă chipul spre el, cu mâinile împreunate la ceafa lui — Lipsa ta de încredere în tine mă uimeşte Ai fost în stare să o construieşti pe Nadia, şi totuşi te îngrijorează ceva atât de banal precum înscrierile la facultate? Ai de gând să o laşi să vorbească despre mine? întrebă Nadia ţâfnoasă — După cum bine ştii, nu pot să povestesc despre Nadia în eseurile mele — Sunt surprinsă că nu o rogi pe Nadia să ţi le scrie, veni replica Ledei şi, de data asta, îi zâmbi sincer Watt simţi că-i surâde şi el, de dragul oglindirii fiziologice, despre care îi tot vorbea Nadia — O, am încercat şi asta, dar de fiecare dată erau prea reuşite — Prea reuşite Uite o expresie pe care n-o aud foarte des Măcar de-ar fi mai multe lucruri prea reuşite în lume Ochii ei negri licăreau — Ştiu, nu mă aştept să mă compătimeşti Începu o altă melodie şi Leda se retrase, încălcând armistiţiul lor ciudat — Mi-e sete, anunţă ea Watt recunoscu aluzia, după atâţia ani de agăţat fete prin baruri — Îţi aduc ceva de băut, se oferi el repede Barmaniţa era o fată cu origini latino-americane evidente, care părea de vârsta lor, cu breton şi ochi ageri Watt îi ceru două pahare cu whisky şi apă minerală Ea ridică o sprânceană la auzul comenzii duble, dar nu puse nicio întrebare Când se întoarse la Leda, fata stătea cu coatele sprijinite de tăblia unei mese, cu un picior în spatele celuilalt Watt se opri în loc Ceva din expresia ei îl făcea să şovăie: ceva fragil şi, într-un fel, plin de speranţă Era la fel de şocant şi de neaşteptat ca şi când ar fi văzut-o în lenjerie intimă Crezuse că o cunoştea bine, dar acum se îndoia că o înţelegea cu adevărat pe Leda Cole Când îi întinse paharul, Leda îl roti uşor şi-l ridică în lumină, cercetând nuanţa chihlimbarie a lichidului — Cât alcool crezi că ar fi nevoie să bem ca să uităm tot ce regretăm că am făcut? întrebă ea misterios Watt se întrebă ce anume provocase acea schimbare de dispoziţie — De obicei, eu beau ca să am parte de amintiri noi şi amuzante, nu ca să le uit pe cele vechi Ar trebui să încerci şi tu S-ar putea să-ţi facă plăcere, spuse el vesel Watt sperase să schimbe atmosfera, să o facă să râdă un pic, însă Leda îi aruncă o privire piezişă — Şi atunci, cum rămâne cu noaptea în care am venit la tine acasă? Cu siguranţă, atunci beai ca să uiţi ceva Watt se înroşi la gândul acelei nopţi Într-adevăr, băuse ca să uite că Avery era îndrăgostită de propriul frate Leda îl obligase să-i destăinuiască această informaţie după ce îşi făcuse apariţia în apartamentul lui, încă purtând uniforma şcolară, după ce îl drogase şi îl sedusese — Nu-mi aduc aminte, mormăi el Dintr-odată, retrăia în minte, iar şi iar, clipa în care Leda se aşezase în poala lui şi-l sărutase S-ar putea ca acum să fie momentul potrivit, Watt, îl anunţă Nadia Avea dreptate Dacă în clipa aia Leda se gândea la trecut, poate că ar fi putut să o păcălească, aşa încât să vorbească despre moartea lui Eris El se apropie un pic, pentru ca Nadia să obţină o înregistrare perfectă Leda se uită la el, brusc îngrozită — De ce ai adus vorba despre asta? întrebă ea în şoaptă — Voiam doar să — Lasă-mă naibii în pace, Watt! izbucni Leda şi se îndepărtă grăbită, cu umerii ţepeni Mişcările ei dădeau de înţeles că era jignită şi furioasă Mă dau bătut, îi declară el Nadiei Cum s-o fac pe fata asta să aibă încredere în mine? Nici măcar nu o plac! Ţie nu-ţi plac majoritatea oamenilor, sublinie Nadia nemilos Watt oftă şi se răsuci, trezindu-se nas în nas cu Avery Fuller Fata arăta splendid, ca întotdeauna Purta o rochie lungă, fără bretele Părul îi era aranjat într-un coc, scoţând în evidenţă simetria perfectă a acelei feţe pe care în secunda aceea se citea uimirea Parcă nu înţelegea ce căuta Watt acolo sau nu îşi amintea cine era băiatul Tresărind, Watt îşi dădu seama că, probabil, în ultimul timp Avery nu se mai gândise deloc la el Era evident că nici el nu o aşteptase cu mâinile-n sân – nu o mai dorea acum, când ştia că avea o relaţie cu fratele ei –, dar cel puţin se întrebase ce mai făcea, dacă se simţea bine Când colo, ea clipea nedumerită, de parcă ar fi uitat de existenţa lui Brusc, Watt înţelese cuvintele Ledei, când spusese că se simte folosită de oamenii la care ţine Însemnase el ceva pentru Avery sau fusese pur şi simplu o altă încercare de a nu se mai gândi la sentimentele pe care le nutrea faţă de propriul ei frate? — Bună, Watt! Arăţi grozav, îl complimentă ea, zâmbind la vederea smochingului pe care îl ajutase să-l aleagă şi pe care el îl cumpărase, încercând să o impresioneze Pe Watt îl irita faptul că fata adusese în discuţie după-amiaza în care fuseseră împreună la cumpărături Oare ce se aştepta ea să audă, în chip de răspuns? Ar fi trebuit să-i zică şi el lui Avery că arată minunat? Ca şi cum nu ar fi ştiut deja — Mulţumesc, spuse el plictisit — Ce te-aduce aici în seara asta? — Leda m-a adus Avery oftă — Îmi pare rău E vina mea Încearcă să se răzbune pe mine — Ce vrei să spui? Watt se săturase de bogătaşii ăştia şi de aluziile lor Avery îşi plecă ochii şi îşi făcu de lucru cu o brăţară, evitând să-l privească — Te-a adus aici ca să mă sape, fiindcă toţi ştiu că te-am invitat la petrecerea de la Clubul Universităţii, iar acum, când o să te vadă cu Leda, o să creadă că mi te-a furat, spuse ea, nefericită Watt era uimit În momentul acela, se simţea oripilat de Avery, de cât de îngust vedea ea lumea, raportând-o doar la propria persoană Dar în adâncul lui recunoştea că, probabil, fata avea dreptate — Sunt sigur că nu ai venit neînsoţită, aşa-i? se interesă el, întrebându-se cine era următoarea ei victimă Avery ridică privirea — Am venit cu Cord, dar suntem doar prieteni — Cred că ar trebui să te asiguri că şi el ştie asta, i-o trânti Watt, furios Eu, de exemplu, am ratat anunţul care preciza adevăratul motiv pentru care Avery Fuller invită băieţii să o însoţească la petreceri Ea arăta de parcă ar fi fost pălmuită — Watt — Las-o baltă, zise el şi plecă Dacă intenţiona să se amestece şi mai mult în încâlceala vieţilor perverse ale bogătaşilor, trebuia să bea ceva AVERY Avery rămase uluită când Watt plecă furios O durea că, evident, el o desconsidera Intenţiile ei faţă de Watt fuseseră mereu sincere: nu avusese niciodată de gând să-l rănească, nu îşi propusese să-l folosească sau să-l păcălească Totuşi el o displăcea făţiş pentru cele întâmplate Iar ultimul lui comentariu, despre „adevăratul motiv” pentru care îi invita pe băieţi să o însoţească, o făcea să se întrebe dacă Watt ştia adevărul despre ea şi Atlas Dar cum aflase? Poate i-l spusese Leda Formaţia începu un alt cântec, unul dintre preferatele lui Avery Din senin, nu-şi dorea decât să danseze Privi în jur ca să-şi caute un partener şi privirea i se însufleţi când îl văzu pe Cord Fusese ideea lui Atlas ca sora lui să vină cu un alt băiat la petrecere Asta ar mai fi domolit suspiciunile părinţilor şi, în plus, i-ar fi ajutat pe Avery şi pe Atlas să nu-şi vorbească prea mult Cord fusese mereu alegerea lui Avery la astfel de evenimente Atlas, pe de altă parte, venise cu Sania Malik, o fată pe care o cunoştea de ani de zile Nu tocmai cea mai credibilă parteneră, însă fusese singura alternativă pe care Atlas o găsise într-un timp atât de scurt Avery se îndreptă spre locul în care Cord stătea alături de Brice, lângă peretele bulei din sticlă flexibilă De cealaltă parte a peretelui creşteau rânduri de cartofi Frunzele acestora se unduiau în apă, luminate de lămpi solare subacvatice Rochia ei de seară, din mătase radzimir de un albastru intens, foşni plăcut când se apropie de ei — Cord, dansezi cu mine? întrebă ea direct — Desigur El îi întinse o mână şi o conduse pe ringul de dans — Pot să-ţi ţin poşeta? adăugă băiatul, gesticulând spre geanta-plic argintie, minusculă, în care nu încăpea altceva decât un ruj Avery aprobă din cap şi el strecură poşeta într-un buzunar al smochingului Brusc, îşi aminti cum, înainte de moartea mamei lui Cord, doamna Anderton îi însoţise pe amândoi la balul din clasa a cincea „Cord, când te duci cu o fată la o petrecere, să te oferi mereu să-i ţii băutura sau poşeta, să o inviţi la dans, să te asiguri că ajunge acasă în siguranţă şi ” „Am înţeles, mamă”, oftase Cord, iar Avery îşi stăpânise un chicotit, aruncându-i o privire plină de înţeles Cord nu vorbi deloc în timp ce se mişcau graţios pe ringul de dans Între ei, atmosfera părea relaxată, lipsită de complicaţii Avery îşi amintea cum dansase Watt: cu paşi corecţi, dar extrem de atent, cu fruntea încreţită de concentrare Simţi o nouă undă de regret din cauza modului în care se purtase cu el Îşi zări părinţii de partea cealaltă a ringului de dans şi le făcu scurt din mână Sunteţi mulţumiţi? Tatăl ei dădu satisfăcut din cap, iar privirea lui exprima aprobare Dintotdeauna îi plăcuse ideea ca Avery şi Cord să fie un cuplu; la urma urmei, părinţii ei fuseseră buni prieteni cu soţii Anderton, înainte de moartea acestora, cu şase ani în urmă Avery se bucura că Atlas insistase să vină fiecare însoţit de altcineva Poate că aşa se mai risipea puţin tensiunea pe care o simţeau Cântecul se termină şi Cord făcu un mic pas înapoi, luând un pahar cu şampanie de pe o tavă, pentru ea În clipa aceea, Avery îi văzu pe Atlas şi pe Calliope Cei doi se aşezaseră în celălalt capăt al barului, cu feţele mult prea apropiate Atlas stătea pe spate, sprijinit în coate, zâmbind relaxat şi nonşalant – un zâmbet pe care Avery nu-l vedea des, cu excepţia cazului în care era cu ea Tresărind, îşi dădu seama că el avea încredere în fata asta, în Calliope, iar încrederea lui Atlas nu era uşor de câştigat Calliope vorbea entuziast, gesticulând elegant din încheieturi, ca pentru a-şi etala brăţările cu pietre preţioase de la ambele mâini Decolteul rochiei de un roşu-aprins era şocant de adânc Fata îşi ţinea un picior în spatele celuilalt şi Avery văzu că purta tocuri sculptate, de bambus, mult prea obişnuite pentru un eveniment de gală Dar nu era o greşeală gravă, din moment ce pantofii ăştia erau în ton cu tema petrecerii Mama ei nu şi-ar fi lăsat niciodată fiica să poarte astfel de încălţăminte şi asta o enerva pe Avery Se uita la şampania ale cărei bule se ridicau vesele spre suprafaţă şi încerca să înţeleagă ce simţea în acel moment Poate că era absurd şi copilăresc, dar Avery nu se putea abţine să o antipatizeze pe Calliope, din instinct, mai ales că aflase despre călătoriile ei cu Atlas Încă era supărată pe Atlas pentru că o părăsise, pentru că plecase într-o aventură fără să-şi ia rămas-bun şi fiindcă acum avea o mulţime de amintiri din care Avery nu făcea parte Să afle că el trăise experienţe alături de o fată misterioasă şi languroasă, cu picioare lungi, o durea mai mult decât ar fi vrut să recunoască Ea şi Atlas căzuseră de acord să nu-şi vorbească în seara aceea, dar poate că, dacă s-ar fi dus până la el să-l salute – doar un minut, să se asigure că nu se întâmpla nimic între el şi Calliope –, s-ar fi simţit mai bine Avery inspiră adânc şi-şi croi drum spre ei — Bună! Propriul ton i se părea îndrăzneţ şi prea vioi Observă enervarea care trecu iute ca fulgerul pe chipul Calliopei şi resemnarea precaută pe care o afişă Atlas când îi întrerupse Evident, era dezamăgit că Avery se băgase în seamă, după ce amândoi făgăduiseră că aveau să se ignore reciproc Dar ce să facă ea, când o vedea pe alta dându-i târcoale, asemenea unui animal din junglă care se apropie de pradă? — Bună, Avery, o salută Calliope Arăţi fantastic Îmi place rochia ta Avery nu-i răspunse cu un compliment — Cu cine ai venit în seara asta, Calliope? Ar fi bine să te concentrezi asupra propriului partener, gândi ea, deşi, la drept vorbind, nici Avery nu se achitase prea bine de această sarcină — Cu fratele mai mare al însoţitorului tău! Nu prea ştiu unde este, zise Calliope zâmbind — Ce coincidenţă amuzantă! spuse Avery pe un ton care dădea clar de înţeles că situaţia nu i se părea deloc amuzantă Atlas se uita când la una, când la cealaltă, neştiind ce să spună — Avery, tu şi Cord sunteţi un cuplu? E foarte arătos, continuă Calliope, aparent nepăsătoare la ostilitatea din vocea lui Avery Avery aproape se înecă sorbind din şampanie — Nu, nu suntem un cuplu De fapt, nu are iubită, dacă eşti interesată — Aves, interveni Atlas, ai idee unde sunt mama şi tata? Ştia că fratele ei vorbea doar ca s-o împiedice să o atace pe Calliope, dar, chiar şi aşa, comentariul lui o stârni pe Avery — De fapt, chiar de asta am venit Mama şi tata m-au trimis să te chem Îmi pare rău, Calliope Sper că nu te superi, adăugă ea, cu jumătate de gură — Sigur că nu Calliope ridică din umeri şi se pierdu în mulţime, ridicându-şi poalele de tul transparent ale rochiei, ca să nu se împiedice Unghiile de la picioare îi erau lăcuite cu ojă de un mov intens Lui Avery i se păru că-i zăreşte un tatuaj argintiu pe o gleznă — Aves, ce naiba a fost asta? întrebă Atlas Fata nu-i răspunse, doar îl apucă de braţ şi-l trase prin mulţime Îl conduse spre una dintre mesele amplasate de-a lungul peretelui din spate, unde câţiva furnizori de catering aşezau obosiţi tăvile pe care roboţii urmau să le adune — Ne puteţi lăsa singuri un minut? E o urgenţă de familie, îi rugă Avery, folosindu-şi zâmbetul ca pe un cuţit Oamenii plecară Avery îl trase pe Atlas în micul spaţiu dedicat stocării de alimente şi închise uşa după ea Băiatul făcu un pas înapoi şi, chiar dacă încăperea era mică, părea că îi desparte o distanţă imensă — Nici măcar nu ar fi trebuit să vorbim în seara asta, iar acum m-ai adus aici? Ce naiba se întâmplă, Aves? — Îmi pare rău, zise ea, plină de ranchiună Pur şi simplu n-am mai suportat să văd cum fata aia îţi face avansuri Dumnezeule! Nu ţi-ai dat seama că mai avea puţin şi se urca pe tine? — Bineînţeles că mi-am dat seama, spuse Atlas, iar relaxarea din tonul lui o scoase şi mai mult din sărite Tocmai ăsta era scopul Parcă stabiliserăm că încercăm să le distragem atenţia alor noştri, să venim însoţiţi, să nu vorbim Şi acum m-ai târât într-o cameră, de faţă cu angajaţii Mânia lui Avery începu să se risipească — E aiurea, spuse ea necăjită Avery nu îşi închipuise cât de mult avea să o doară văzându-l pe Atlas cu alte fete Ar fi vrut ca situaţia să fie alta, dar nu o putea schimba Atlas se sprijini de peretele solid, din neofren, şi o fixă cu privirea — E aiurea de tot, se arătă el de acord Dar ce vrei să fac? Dacă vrem să ne furişăm şi pe viitor, fără ca mama şi tata să bănuiască nimic – deşi e posibil ca deja să fi intuit ceva –, atunci din când în când va trebui să vorbim cu alţi oameni Poate chiar să flirtăm cu ei Avery nu îi răspunse imediat Cerceta micul spaţiu în care se aflau, plin de farfurii cu apetitive mâncate pe jumătate Un roboţel dezinfecta tacâmurile cu raze ultraviolet, înainte de a le ordona frumos — Nu ştii cât de greu îmi este să te văd cu ea, spuse Avery în cele din urmă — Crede-mă, înţeleg Nu-i plăceau cuvintele astea Atlas o rănise mult mai mult decât îl rănise ea pe el şi amândoi o ştiau — Ba nu cred că înţelegi, îi răspunse tăios fata Îţi închipui asta pentru că m-ai văzut o dată, la o petrecere, cu Watt? Nici nu se pune la socoteală Gândeşte-te la trecutul nostru, Atlas: care dintre noi doi s-a culcat cu altcineva? El deschise gura, dar apoi se răzgândi — Îmi pare rău, Aves, dar nu pot schimba trecutul — Ba da, ai fi putut să ne ajuţi! Ai fi putut să hotărăşti să nu te bagi în aşternut cu cea mai bună prietenă a mea Ai fi putut să mă aştepţi, aşa cum te-am aşteptat eu! Avery începea să vadă ca prin ceaţă Era un pic surprinsă că abordase subiectul acesta, dar poate că nu ar fi trebuit să se mire Gândul că Atlas se culcase cu Leda – probabil şi cu alte fete –, deşi ea nu se culcase decât cu el, era un chin stăruitor, mereu prezent, pe care ea îl alimenta în sinea ei cu încăpăţânare şi care o făcea să se simtă rănită, complexată — Îmi e greu, continuă ea, cu voce sfârşită — Nu-i corect! Nu pot schimba trecutul Atlas voia s-o ia în braţe pe Avery, dar apoi se răzgândi şi îşi lăsă braţele să cadă, neputincioase, pe lângă corp — Există o soluţie simplă de a rezolva situaţia, Aves: să plecăm Dar tu nu vrei să pleci şi nu-mi spui ce anume te împiedică Avery scutură din cap — Vreau, doar că am nevoie — De timp, da, ştiu, izbucni Atlas Am încercat să fiu înţelegător, dar cât să te mai aştept? — Îmi pare rău , începu ea, dar nu avea un răspuns — Vom fugi vreodată împreună? Aves Atlas părea că şovăie — Mai vrei să fugi cu mine? Şocată, fata clipi — Bineînţeles, insistă Avery Doar că e complicat Nu pot să-ţi explic — Ce nu poţi să-mi explici? Ce îmi ascunzi? Avery scutură din cap Se detesta pentru că avea secrete faţă de el Îşi înghiţi suspinele violente care ameninţau să erupă — Gata, am plecat, anunţă Atlas Ar trebui să aştepţi, ca să nu fim văzuţi ieşind împreună Ştii tu, de dragul aparenţelor Băiatul plecă Avery se cuprinse cu braţele şi îşi dădu seama că-i scăpaseră câteva lacrimi, care probabil că se scurgeau în pârâiaşe întunecate, stricându-i machiajul Ridică o mână, vrând să-şi şteargă faţa La şaptesprezece ani şi îndrăgostită, se simţea extrem de umilită, de rănită şi dornică să riposteze Atlas nu înţelegea Nu putea să priceapă la ce presiune era supusă În afară de singura ei întâlnire cu Watt, la sfârşitul căreia Avery îşi mărturisise dragostea pentru Atlas, el nu o văzuse niciodată cu un alt băiat Habar nu avea cum se simţea ea ştiind că fratele ei adoptiv fusese cu alte fete Nu ştia că se tortura singură, imaginându-şi-l împreună cu ele Poate că era cazul ca Atlas să afle cum este, gândi ea înciudată, întorcându-se hotărâtă la petrecere O idee nouă îi răsări în minte Fratele ei merita să vadă cum este să o urmărească pe Avery râzând, flirtând, bând şi dansând cu altcineva Ochii i se luminară când îl zări pe Cord stând singur lângă bar, la fel de distant şi de chipeş ca întotdeauna La urma urmei, el era partenerul ei, mereu dispus să se distreze — Vreau ceva de băut, îl anunţă ea, sprijinindu-şi coatele pe bar, într-o poziţie pentru care mama ei ar fi certat-o Dar în clipa aceea nu-i păsa decât de noua ei hotărâre de a-l face pe Atlas să simtă ce simţea ea, măcar un pic Salutul ei neaşteptat stârni zâmbetul lui Cord — Şampanie, te rog, îi spuse el barmaniţei, dar Avery scutură din cap — Nu Vreau o băutură adevărată — Bine, rosti Cord încet, cercetând-o din priviri, pentru a-şi da seama în ce ape se scălda Votcă? Atomic? Whisky? enumeră el, dar lui Avery nu-i păsa ce avea în pahar, atât timp cât era ceva tare — Vreau ce bei şi tu Dar să fie dublu Cord ridică o sprânceană — Două pahare de scotch cu gheaţă, comandă el şi se uită la Avery Îmi place când te dezlănţui, dar pot să întreb ce s-a întâmplat de te porţi aşa? — Poţi să întrebi, dar nu-ţi voi spune Avery simţea că erau priviţi de câţiva curioşi, dar, pentru prima dată, nu-i păsa cine îi vedea sau dacă postau fotografii cu ea direct pe internet N-aveau decât! — Ei, atunci , spuse Cord netulburat, de parcă s-ar fi aşteptat la răspunsul ăsta Cum pot să te ajut? — E uşor: ajută-mă să mă îmbăt criţă — Cu plăcere Neastâmpărul dansa în ochii albaştri ca gheaţa ai lui Cord, iar furia lui Avery se mai potoli un pic Măcar el era un complice bun, gândi ea Avery îşi ciocni paharul de al lui Cord şi bău totul dintr-o singură înghiţitură Băutura era amară, dar nu conta Intenţiona ca pentru tot restul serii să fie cea mai strălucitoare versiune a sa, splendid de inabordabilă, toată numai zâmbete şi fluturări de gene Nimeni nu avea să afle cât de multă suferinţă ascundea sub acea mască CALLIOPE Calliope era destul de mulţumită de hotărârea sa de a-l însoţi pe Brice Anderton la balul pentru râul Hudson Calliopei şi Elisei le plăcuse dintotdeauna să-şi facă intrarea în stil mare: toţi cei prezenţi întorceau capul spre ele când soseau la o petrecere, mai ales în oraşele în care ajungeau pentru prima dată, unde oamenii se întrebau în şoaptă cine erau şi de unde veniseră Din când în când, Elise încerca, fără tragere de inimă, să nu iasă prea mult în evidenţă „Nu e bine să fim prea cunoscute, nu este sigur”, îi amintea ea Calliopei De parcă nu i-ar fi plăcut atenţia chiar mai mult decât fiicei sale Calliope credea că se obişnuise să atragă privirile, dar nu fusese pregătită pentru reacţia stârnită când ea şi Brice intrară împreună în sala balului subacvatic Spera că măcar o parte din atenţia îndreptată asupra lor se datora faptului că le stătea foarte bine împreună: amândoi erau înalţi şi zvelţi, bruneţi, cu zâmbete arogante Dar, cu oarecare reticenţă, recunoscu în sinea ei că Brice era mai fascinant decât ea Toţi se uitau la el, vădit interesaţi Îi cunoşteau numele, erau la curent cu diversele lui aventuri şi îşi puneau întrebări în legătură cu noua fată de la braţul lui Cu siguranţă, Atlas îi observase Calliope flirtase cu el, dar eforturile îi fuseseră zădărnicite de încercările deplasate ale lui Avery de a se alătura conversaţiei şi de insistenţa ei ciudată de a-l târî pe Atlas de acolo Calliope mai avusese de-a face cu fraţi şi părinţi protectori, mai ales când încerca să tragă pe sfoară copii care învăţau la şcoli private, dar deocamdată Avery era cea mai sâcâitoare Îşi înălţă mândră capul şi se uită cu atenţie la spaţiul acela subacvatic, unde banii, statutul şi conexiunile sociale străluceau în prim-plan Şi mama ei era acolo, alături de Nadav şi de fiica acestuia, Livya Calliope vorbise cu ei cu câteva minute înainte Elise se tot uita la ea, cu sprâncenele ridicate, sperând că fiica ei avea să i-o ia pe Livya de pe cap, aşa încât Elise să se poată concentra mai mult asupra lui Nadav Însă Calliope nu avea chef să fie ascultătoare Din câte îşi dădea seama, Livya era o pacoste plicticoasă şi insipidă, iar ea simţea că şi-ar fi irosit talentele dădăcind-o Calliope stătea cu Brice şi cu un grup de prieteni de-ai lui Vorbeau despre o farsă mai veche, când acoperiseră câteva aerocabine cu graffiti care devenea vizibil doar folosind o anumită setare a lentilelor de contact Povestea era ridicolă, dar Calliope râse Se uită la Brice, care râdea şi el Se distingea de ceilalţi, iar încrederea lui în propria persoană, îndelung exersată, se datora în mare parte faptului că era bogat şi beat, într-un local exclusivist aflat pe fundul unui râu Începu o altă melodie şi Brice înaintă, vrând să o ia de mână — Dansează cu mine, rosti el, mai mult ca pe o poruncă decât ca pe o rugăminte Calliope aşeză pe masă paharul pe care până atunci îl ţinuse doar de formă – nu avea de gând să bea; în seara aceea încerca să aibă mintea limpede – şi îl urmă pe ringul de dans De ce să nu flirteze cu Brice? Pe el nu-l putea păcăli Era prea riscant, având în vedere că aproape o recunoscuse Bineînţeles, şi cu Atlas era riscant, de vreme ce o respinsese o dată Pe de altă parte, Atlas nu putea să o dea de gol Şi acum, după ce aflase cât de bogat era, Calliope hotărâse să-i fure ceva, chiar şi numai pentru a spune că-l escrocase pe băiatul de la etajul o mie Doamne, cât de tare ar fi fost! Adevărat, s-ar fi putut lăuda numai faţă de mama ei Odată ajunşi pe ringul de dans, Brice se răsuci şi-i cuprinse încrezător talia Deasupra, meduze holografice străluceau asemenea unor lumânări plutitoare, urmărite din când în când de rechini fosforescenţi Lumina albăstruie dansa pe trăsăturile lui Brice, pe nasul aristocratic şi pe pomeţii proeminenţi Nu era un chip care să exprime natural blândeţe — Calliope, povesteşte-mi despre Londra Brice îi pronunţă numele cu obrăznicie plină de amuzament, iar ea se întrebă din nou în ce măsură cunoştea el adevărul — De ce? Probabil ai fost în Londra de zeci de ori Nimic din ce ţi-aş spune nu ţi-ar schimba părerea despre oraş — Poate că nu vreau să-mi schimb părerea despre Londra, ci despre tine Fata făcu o mică piruetă, ca să mai tragă de timp Pliurile rochiei se înfoiară în jurul ei şi apoi se adunară elegant — Sunt curioasă ce părere ai avut despre mine până acum — Hai să fim serioşi! N-o să-ţi pic în plasă Când muzica deveni mai vioaie, Brice o strânse mai tare în braţe Ea ar fi vrut să facă un pas în spate Stăteau prea aproape Îi simţea bătăile inimii prin stofa smochingului şi aroma apei de colonie, un pic înţepătoare Brice se juca leneş cu fermoarul de la spate al rochiei lui Calliope, iar ea parcă nu putea să respire — Fiindcă eşti atât de curios, să ştii că am studiat la Sf Margareta E o şcoală de fete cu internat, din Soto, îi zise ea, sperând să-i abată atenţia în altă parte — Sunt surprins N-aş fi crezut că eşti genul de fată care învaţă la o şcoală cu internat Inexplicabil, Calliope se gândi la Justine Houghton Probabil că fata îşi petrecuse adolescenţa într-un internat, cu disciplină strictă şi supraveghere constantă, în timp ce Calliope călătorise peste tot prin lume Şi iat-o acolo, învârtindu-se pe ringul de dans subacvatic, înconjurată de rochii de seară somptuoase, de râsete şi de diamante Calliopei îi era clar care dintre ele două era mai câştigată — De fapt, nu aparţin vreunui gen de fată, îi răspunse lui Brice El zâmbi uşor, iar mâna îi alunecă şi mai jos pe spatele ei — Ştiu Nu eşti ca fetele pe care le întâlnesc de obicei — Îmi aduc aminte În călătoriile tale cunoşti numai fete misterioase În timp ce făceau încet turul ringului de dans, Calliope simţea privirile celorlalte cupluri asupra lor, ca pe o mână care-i mângâia obrazul Scutură vanitoasă din cap, lăsându-şi părul să i se reverse pe un umăr, şi zâmbi larg Dar apoi simţi din nou privirea lui Brice şi i se păru că băiatul putea să-i descifreze toate intenţiile Zâmbetul ei scăzu în intensitate — Unde călătoreşti tot timpul? îl provocă fata Era sigură că băiatul vizitase aceleaşi locuri ca ea La urma urmei, Calliope era o profesionistă — Peste tot Sunt un clişeu ambulant: băiatul care moşteneşte mulţi bani, pe care încearcă să-i cheltuiască imediat pe excursii scumpe şi cadouri pentru sine Brice îi răspunsese cu indiferenţă stilată, şi totuşi Calliopei îi părea melancolic Se întrebă ce ar fi spus el dacă ar fi ştiut că şi ea făcea acelaşi lucru, doar că pe banii altora — Şi de ce faci asta? Brice ridică din umeri — Probabil asta se întâmplă dacă îţi pierzi ambii părinţi când ai şaisprezece ani Calliope rămase fără suflare — Ah, îngăimă ea, prosteşte De ce nu aflase informaţia asta din notificări, când îl urmărise, mai adineauri? Poate că nu mai era la fel de iscusită, se gândi ea Totul în legătură cu Brice o făcea să se simtă confuză şi nesigură Cuprinsă de panică, simţea că îi scăpaseră multe detalii Trebuia să fie atentă Tocmai atunci, Atlas trecu valvârtej pe lângă ei Calliope şovăi I se oferea o ocazie: Atlas era acolo, singur, iar Avery nu se afla prin preajmă, ca să-i întrerupă Nu i-ar fi luat mult să se ducă la el, să iniţieze o conversaţie, să continue flirtul început mai devreme Brice observă când ea îşi îndreptă imediat privirea spre celălalt băiat — Pe bune? Tu şi Fuller? Nu mi-ar fi trecut prin cap Brice scutură din cap, dezamăgit — Pur şi simplu nu înţeleg ce vedeţi voi, fetele, la el Calliope îi aruncă cea mai arogantă privire de care era capabilă, pe care o deprinsese cu mulţi ani în urmă, de la Justine — Habar n-am despre ce vorbeşti, declară ea Ce însemna „voi, fetele”? Cu câte fete se cuplase Atlas? — Tipul e prea plictisitor pentru tine, continuă Brice Nu mă înţelege greşit: îmi place Atlas, doar că este foarte banal, iar tu eşti atât de complicată Iată de ce nu trebuia să stea pe lângă Brice Era prea perspicace, prea atent şi calculat; nicidecum emotiv sau îndeajuns de naiv încât să se lase păcălit La drept vorbind, era un observator atât de bun, încât poate că deja îşi dăduse seama ce punea la cale Trebuia să plece de lângă el, până nu era prea târziu — Nu ştiu la ce te referi Te rog să mă scuzi, spuse Calliope înţepat şi se duse glonţ în direcţia în care văzuse că se îndrepta Atlas El stătea singur la bar şi bea ceva, aplecat deasupra paharului, ca şi când ar fi vrut să-i descurajeze pe cei care aveau de gând să se apropie Calliope îşi îndreptă spatele şi trase adânc aer în piept — Bună, murmură ea şi înaintă şovăielnic Un moment, Atlas păru uluit, de parcă uitase unde se afla Apoi un zâmbet pieziş îi înflori pe chip — Calliope, cum e seara ta? — Instructivă, zise ea misterios Dar a ta? — Nu aşa cum mă aşteptam Băiatul încă se holba în paharul lui Nici măcar nu o privea, se gândi ea, din ce în ce mai frustrată Şi, dacă nu se uita la ea, cum să observe cât de frumoasă şi de singură era în clipa aceea, tocmai când el părea să aibă mai multă nevoie de companie? Îi rămânea un singur lucru de făcut Calliope se întinse peste masă, luă paharul lui Atlas şi-l goli dintr-o suflare, dând capul pe spate, aşa încât tânărul să-i poată admira gâtul arcuit Închise ochii, fluturând senzual din gene Băutura era foarte tare Trânti pe masă paharul gol Atlas tresări Bun, cel puţin reuşise să-i atragă atenţia — Scuze, mi-a fost sete — Aşa se pare, răspunse Atlas Nu părea supărat că îi golise paharul Făcu un gest spre bar — Mai vrei un rând? Calliope îl urmări comandând încă un rând de băuturi, surprinsă de rapiditatea cu care Atlas goli al doilea pahar Nu îşi amintea ca el să fi băut aşa de mult în Africa La urma urmei, suntem la o petrecere, îşi spuse ea şi, cu toate astea, se întreba ce anume îl supăra Păruse mult mai fericit în timpul verii Calliope avea senzaţia că îl reţinea ceva în New York – familia lui, probabil –, împiedicându-l să plece pentru totdeauna, deşi băiatul nu se simţea în largul său acolo Îşi alungă pornirea neaşteptată şi atipică de introspecţie Atlas era acolo, în clipa aceea, şi doar asta conta pentru Calliope — Vrei să dansezi? îl invită ea Atlas ridică privirea şi Calliope pricepu imediat că se schimbase ceva O simţea în aer, ca pe o cădere de temperatură, ca atunci când stătuseră în vârf de munte, în Tanzania, învăluiţi în noapte El nu zise nimic, dar o urmă pe Calliope pe ringul de dans Când ea îi apucă mâinile, îndemnându-l să-i înlănţuiască talia, Atlas reacţionă trăgând-o mai aproape de el Pe spatele i gol, atingerea lui era caldă După o vreme, fata îi şopti la ureche: — Mă duci la tine acasă? El aprobă din cap Îl luă de mână şi-l călăuzi pe scări Atlas se clătina un pic; poate era mai beat decât crezuse Calliope Ajunşi la capătul digului, chemară o aerocabină Perfect! Putea să scotocească prin apartamentul familiei Fuller, să plănuiască pe îndelete ce să fure Poate că reuşea să şterpelească un mic obiect preţios chiar în noaptea aceea Fata introduse în sistem adresa familiei Fuller, urmărind reacţia lui Atlas Văzând că nu protesta, îşi apropie buzele de ale lui şi, în semiîntuneric, începu să-i desfacă nasturii de la sacou rând pe rând, cu hotărâre Se simţea răzbunată dovedindu-şi că singurul băiat care o respinsese, până la urmă, o dorea În sfârşit! Era şi timpul LEDA Era târziu Destul de târziu încât Leda nici măcar nu ştia dacă Watt mai era acolo Se învârtea printre invitaţi, ţinând atât de strâns un cocktail cu ananas, că degetele îi înţepeniseră Chiar nu dorise cocktailul, dar un chelner aflat în trecere i-l dăduse, iar Leda descoperise apoi mai mulţi chelneri plimbându-se de colo-colo, care îi umpleau paharul ori de câte ori lua câteva înghiţituri Începea să-şi schimbe părerea despre băutura aceea Într-adevăr, era greţos de dulce, dar măcar avea paharul mereu plin Îşi aranjă discret părul, care-i cădea pe ceafă în bucle transpirate Vechea teamă o încerca din nou: spaima că, indiferent ce ar fi făcut, nu avea să fie niciodată îndeajuns de frumoasă, de inteligentă În plus, nu-i dădea pace nici neliniştea mai recentă şi mai supărătoare că avea să afle cineva ce se întâmplase în noaptea aia, pe acoperiş, iar viaţa ei s-ar fi năruit, risipită într-un milion de bucăţi incandescente Nu prea ştia de ce se supărase mai devreme, cu excepţia faptului că Watt se purtase frumos cu ea, ceea ce ştia că era doar o prefăcătorie, pentru că băiatul o ura Cum să n-o urască? După câte îi făcuse ea – îl drogase, îl păcălise şi îl şantajase ca să vină la petrecerea asta stupidă –, în mod sigur îşi dorea să n-o fi întâlnit niciodată Ca întotdeauna, gândul la noaptea fatală – la Eris – îi dădu fiori reci Nu este vina mea, îşi aminti fata, dar în sinea ei ştia că se minţea singură Era vina ei Ea o împinsese pe Eris Şi acum se afla la o petrecere, singură şi nedorită Poate că asta merita — Aici erai! exclamă Leda Watt stătea singur, cu mâinile la spate, şi privea una dintre ciudatele instalaţii de artă modernă din apropierea ieşirii — Mi-ai spus să te las naibii în pace, aşa că te-am ascultat, sublinie Watt La auzul replicii pe care chiar ea o rostise mai devreme, Leda se zbârli — Am observat că pe Avery nu ai lăsat-o în pace, zise ea dispreţuitor Aluzia răutăcioasă nu provocă reacţia la care se aştepta Watt ridică pur şi simplu din umeri şi-i oferi braţul, deloc supărat — Pot să te conduc acasă? Leda aruncă o privire în jur Petrecerea începea să se domolească: cei mai mulţi dintre cei rămaşi erau fie prea bătrâni, fie prea tineri ca s-o intereseze; inclusiv câţiva elevi de clasa a noua, încântaţi că se aflau într-un bar fără scanere de vârstă Părinţii ei şi Jamie plecaseră de mai bine de o oră Leda îşi înclină capul spre Watt Nu-şi putea explica de ce era atât de pornită să-l enerveze — Poţi să mă duci acasă Dar să nu-ţi vină idei, îl avertiză ea Watt chicoti, fără să-i răspundă Când ajunseră la apartamentul ei, băiatul ocoli aerocabina şi îi deschise galant portiera Leda trecu pe lângă Watt şi urcă grăbită treptele, fără să se uite înapoi Se simţea asemenea sticlei flexibile din acvariul ăla blestemat, de la petrecere: stăvilea un torent nesfârşit de noroi şi era pe punctul de a exploda din cauza presiunii — Noapte bună, Leda Watt se îndreptă spre aerocabină Pe negândite, Leda îl chemă înapoi — Hei, unde crezi că te duci? Watt se răsuci — Acasă, zise el, de parcă răspundea la o întrebare-capcană — Nu pleci până nu-ţi dau eu voie Încântată, urmări cum ultimele rămăşiţe de calm ale lui Watt se spulberară, iar el se apropie de ea, cu pumnii încleştaţi — Pe bune, Leda, trebuie să încetezi Ce mai vrei de la mine? Ea îşi dorea o izbucnire, o reacţie, ceva de care să se poată agăţa Watt era singura persoană din lume care ştia ce făcuse Leda şi care ar fi putut să o înfrunte, iar ea se săturase să se poarte frumos, când amândoi ştiau că el ar fi preferat să joace murdar Fata îl împinse Watt se clătină, şocat de contactul fizic Tăcerea vuia în urechile ei Watt se holba la ea, fără să clipească — Eşti dezgustătoare, spuse el încet Ledei nu îi păsa Brusc, era sătulă până peste poate să se prefacă, să-şi transforme viaţa într-o şaradă, ducându-se la şcoală şi la petreceri, ca şi când totul era în regulă Nimeni nu o mai cunoştea cu adevărat Nimeni, cu excepţia lui Watt El ştia ce lucruri îngrozitoare făcuse Leda, el văzuse hăul negru care se căsca în ea şi, aparent, asta nu o deranja Îi vorbi încet şi gutural: — Felicitări, Watt! Îmi ştii cele mai ascunse şi mai întunecate secrete Dar şi eu le ştiu pe ale tale Watt, tu şi cu mine suntem făcuţi din acelaşi aluat — Noi doi nu avem nimic în comun Respirând precipitat, el se apropie, până când faţa mai că i se lipi de a ei — Du-te naibii, Leda! Lumea se învârtea şi apoi, dintr-odată, mişcarea ameţitoare încetă Pe neaşteptate, Watt o săruta Ea îl trase mai aproape, degetele lui i se încurcară în păr Ledei i se părea că tot corpul îi era o terminaţie nervoasă expusă Încercă să nu scoată niciun sunet în timp ce se împleticeau pe hol Dormitorul părinţilor ei era la etajul trei şi aceştia oricum nu se aşteptau să aducă un băiat acasă Nu o mai făcuse până atunci Când se lăsară să cadă pe patul ei, Watt ezită — Să ştii că tot nu te sufăr, declară el În ochii lui negri dansa ceva indescifrabil Fata întinse o mână la spate, ca să tragă fermoarul rochiei, simţindu-se ca o zeiţă primordială şi răzbunătoare — După cum am mai spus, nici eu nu te sufăr Acum, taci, îi spuse ea şi-l sărută Pielea lui Watt era caldă şi ciudat de liniştitoare Leda se agăţă de el, în tăcere Momentul era minunat, periculos şi complet necruţător Watt nu trebuia să afle niciodată cât de multă nevoie avea de el, îşi spuse ea Contururile ferme ale trupului său, prezenţa şi apăsarea mâniei lui amare nu o lăsau să se prăbuşească şi îi alungau pentru un timp demonii AVERY Avery era în mijlocul unui grup de oameni – Risha, Ming şi alţi câţiva – ale căror feţe păreau să plutească pe fundalul zgomotos al ringului de dans Lumea parcă se înclina violent, ca şi cum planeta ar fi ieşit de pe orbită şi cerul i s-ar fi răsturnat la picioare Habar nu avea cât era ceasul Fusese atât de hotărâtă să-l ignore pe Atlas, încât nu-l văzuse plecând În schimb, îşi concentrase toată energia ca să râdă, să flirteze şi să bea Băuse atât de mult, că în cele din urmă râsetul ei nu mai părea forţat şi răsuna sincer — Alo! Mâinile lui Cord poposiră pe umerii ei Avery închise ochii, derutată de iureşul culorilor — Cred că ar fi bine să te duc acasă, spuse Cord, iar Avery dădu scurt din cap Reuşi să-l însoţească, zâmbitoare, printre rămăşiţele împrăştiate ale petrecerii Cord o ţinu strâns de braţ cât timp urcară treptele, traversară cheiul – cine avusese ideea tâmpită de a da o petrecere subacvatică? – şi ajunseră înapoi la Turn, unde el o ajută să urce într-o aerocabină care staţiona — Poftim El îşi scoase sacoul şi i-l puse repede pe umeri Avery îşi lăsă capul pe spate şi închise ochii Ascultă sunetele cunoscute, când Cord introduse adresa pe ecranul intern de vizualizare al aerocabinei Avery deschise ochii Desigur, destinaţia era adresa ei de la etajul o mie, scrisă cu litere albe, strălucitoare — Nu, spuse ea mecanic Nu vreau să mă duc acasă Cord aprobă din cap, ca şi cum ar fi fost cât se poate de normal ca Avery să refuze să se întoarcă în apartamentul ei Nu îi mai adresă nicio întrebare Fata se înfăşură mai bine în sacoul lui Simţea că-i vine să vomite Odată ajunşi la etajul 969, Avery păşi în urma lui Cord, în sufrageria imensă Tot corpul îi tremura din cauza şocului său, poate, din cauza regretului Îşi simţea pielea fierbinte şi prea întinsă pe trup Fără un cuvânt, fata se aşeză pe canapea şi-şi cuprinse capul în mâini — Vrei să te schimbi într-un tricou? întrebă Cord, dând din cap spre rochia voluminoasă Vorbele lui pătrunseră prin năuceala care o sufoca pe Avery şi ea aruncă o privire în jur, brusc atentă la decor Ce căuta în apartamentul lui Cord, noaptea târziu? Se ridică brusc — Îmi pare rău, ar trebui să plec, spuse fata Nu avea chef să se întoarcă acasă, pentru că nu voia să-l vadă pe Atlas Deocamdată nu se simţea în stare să-l înfrunte Cord rămase nemişcat, atent — Avery, ce se întâmplă? întrebă el grijuliu — Nu pot să mă duc acasă Este Sunt Se străduia să vorbească, dar cuvintele nu îi puteau exprima sentimentele — Pur şi simplu nu pot, continuă ea Cord era înţelegător şi politicos, aşa că nu insistă — Vrei să rămâi aici? îi propuse el Ştii că avem o mulţime de camere de oaspeţi — Da, vreau Avery auzi cu uimire cum vocea i se frânse Înghiţi în sec, agitată, şi-şi frecă braţele — Vreau şi un tricou, dacă tot mi l-ai oferit — Sigur Cord dispăru în hol Curioasă, Avery aruncă o privire în sufragerie În afară de petreceri, când spaţiul era plin de oameni, nu mai fusese acasă la Cord de mult timp Bineînţeles, altă dată Eris şi Leda erau acolo constant, alături de Cord şi de prietenii lui Era mai bine acolo, fără adulţi care să-i supravegheze – cu excepţia lui Brice, bineînţeles, dar el nu prea conta Îşi amintea de lucrurile prosteşti pe care le făcuseră împreună: de exemplu, când Cord scosese prea devreme din congelator shot-urile cu gelatină, iar unul dintre ele explodase până în tavan, ca un foc de artificii verde şi lipicios Sau când instalaseră un tobogan pe scara imensă şi toţi se lăsaseră să alunece pe el, de la etajul al doilea, ţipând şi râzând Fusese ideea lui Eris, care văzuse schema într-o hologramă şi-şi dorise să o recreeze Normal că toţi i se alăturaseră, molipsiţi de entuziasmul ei Toate astea păreau copilăreşti, nesăbuite şi foarte îndepărtate — Poftim, spuse Cord, întorcându-se cu un teanc de haine frumos împăturite Avery intră repede în baie, să se schimbe Era amuzant: tricoul mirosea a proaspăt, având aroma obişnuită a baghetelor cu ultraviolete, dar, într-un fel, păstra şi mirosul lui Cord După câteva momente, ieşi din baie purtând un tricou vechi şi pantaloni scurţi Păşi în picioarele goale pe gresia încălzită a bucătăriei Părul ei încă era prins în cocul acela complicat Nu îşi scosese cerceii cu diamante Ştia că arăta absurd, dar nu îi păsa — Ţi-am pregătit camera albastră, cea de la baza scărilor, îi spuse Cord când ea se întoarse la el Să mă anunţi dacă ai nevoie de ceva — Aşteaptă, rosti Avery, când el dădu să plece Cord o privi Plină de speranţă, ea se uită la canapea — Mai stai puţin cu mine, te rog? Îl voia alături, măcar până când gândurile ei încetau să i se agite frenetic în minte, măcar până uita de cearta stupidă cu Atlas, de toate meschinăriile pe care şi le făcuseră unul altuia — Sigur, se învoi băiatul Avery se ghemui în vechiul ei colţ preferat de canapea şi îşi trase genunchii la piept Cord se aşeză lângă ea, la distanţă de un braţ Papionul desfăcut, vesta descheiată şi mânecile suflecate până la cot îi dădeau un aer ştrengăresc — Vrei să vorbim despre ce se întâmplă sau să ne uităm la o hologramă zgomotoasă şi stupidă? o întrebă el — Să ne uităm la o hologramă zgomotoasă şi stupidă Cu cât are mai multe explozii, cu atât mai bine, spuse Avery şi încercă să zâmbească Nu îi venea să creadă că Atlas nu o sunase şi nu îi trimisese niciun mesaj Ce făcea oare? Şi de ce nu putea să-şi ia gândul de la el, dacă tot suferea atât de mult? — Bine Cord flutură mâinile în aer, cerând meniul, şi apoi se întoarse către ea Privirea lui albastră era intensă — Avery, orice s-ar întâmpla, îţi sunt mereu alături, dacă vrei să stăm de vorbă — Mulţumesc Simţea nevoia să-şi ferească privirea Altfel, ar fi apucat-o plânsul Pe ecran se derulau imagini cu aerocabine care se urmăreau, iar ea le privea recunoscătoare, încercând să se piardă în scenele de acţiune Poate că, dacă se concentra la haosul de pe ecran, putea să uite pentru un timp că viaţa ei se transformase într-o mare încurcătură Ultima dată rămăsese singură cu Cord cu câteva luni înainte, când băiatul îi spusese că se despărţise de Eris Şi ea înţelesese că-i plăcea de o altă fată — Hei, spuse Avery, dornică să-şi mute gândul de la Atlas, ce s-a întâmplat până la urmă cu tine şi cu fata aia? Cord clipi, surprins — Cu Rylin? Nu a mers — Stai puţin Rylin Myers, care acum învaţă la şcoala noastră? Cu ea te întâlneai? Fata care fusese pe acoperiş, în noaptea accidentului? Cum de ajunsese să se amestece atât de mult în vieţile lor? — Da, dar m-a minţit şi am rupt-o cu ea Cord dădea impresia că ar fi vrut să fie furios, dar nu reuşea decât să pară rănit şi puţin trist Sentimentul îi era cunoscut lui Avery — Pur şi simplu mi-e greu s-o iert Habar n-am cum să mai am din nou încredere în ea, înţelegi? — Da Avery se uită în altă parte — Stai puţin Cord dispăru pe hol, apoi se întoarse aducând o lumânare conică şi aurie, acoperită cu fragmente sclipitoare, care captau şi reflectau lumina — O IntoxiLumânare? Avery nu aprinsese niciodată una Erau lumânări obişnuite, dar cu endorfine transportate pe calea aerului şi cu serotonină întărită în ceară Însă în Turn orice fel de lumânare era ilegală, din cauza pericolului de incendiu, mai ales atât de sus, unde pompau mult oxigen, pentru a compensa efectele altitudinii mari — Cred că o să-ţi prindă bine Pe mine mă ajuta, când eram beat şi cu toane — Nu am toane! strigă Avery, iar Cord râse Dar sunt cam beată, recunoscu fata Camera nu se mai învârtea cu ea, însă fata se simţea detaşată de realitate, de parcă nimic nu mai era îndeajuns de credibil — Pot să-ţi spun, din proprie experienţă, că ai toane cât cuprinde şi eşti cât se poate de beată, afirmă Cord Fata ştia că el încerca să fie jovial, dar cuvintele lui nu făceau decât să-i sporească tristeţea — De fapt, lumânarea a fost a lui Eris, continuă Cord A cumpărat-o pentru Glasul i se frânse — E în regulă, îl asigură Avery Îi făcea bine să vorbească despre Eris; concentrându-se asupra durerii mai vechi şi mai chinuitoare, lui Avery i se părea că putea să o ignore pe cea nouă, care-i ardea pieptul — Îmi place ideea de a folosi un obiect care i-a aparţinut Eris şi-ar fi dorit să o aprindem Cord căută o brichetă de modă veche, de vreme ce niciun robot nu ar fi aprins vreun foc acolo, înăuntru — Mi-e foarte dor de Eris, adăugă ea încet, când băiatul aprinse bricheta şi o ţinu deasupra fitilului — Şi mie Cord privea în jos Flacăra lumânării îi lumina uşor ochii — Ştii, dacă aş fi cunoscut-o pe Eris acum, cred că m-ar fi intimidat Era foarte originală, gândi Avery cu voce tare, căutându-şi cuvintele Dar eram prietene de atât de mult timp, încât nu am preţuit-o destul N-o să mai fac greşeala asta niciodată, îşi promise ea Însă începea deja să-i piardă pe oamenii la care ţinea Leda o ura, Watt o dispreţuia, ea şi Atlas se certau, iar părinţii ei o supravegheau constant Când începuseră să se destrame toate relaţiile ei? — Înmormântarea nu a fost pe măsura lui Eris, zise Cord A fost prea banală Trebuia să aibă parte de ceva spectaculos, de bombe cu confetti sau de baloane — I-ar fi plăcut Avery zâmbi şi inspiră adânc parfumul lumânării, lăsându-l să-i pătrundă în trup, să i se lipească de piele, să i se strecoare în păr şi până în vârfurile degetelor Mirosea a miere, a pâine prăjită şi a focuri de tabără Holograma lăsă loc unei reclame pentru un nou joc de karaoke Între ea şi Cord se lăsă tăcerea – una plăcută şi prietenoasă, ca între doi oameni care se cunosc de multă vreme Ea făcu un gest spre reclamă — De ce nu mai jucăm jocuri de-astea? — Pentru că tu cânţi îngrozitor N-am înţeles niciodată de ce, având în vedere că te-ai născut prin inginerie genetică — Nu-i corect! protestă Avery, deşi, în secret, îi plăcea când Cord aducea în discuţie faptul că ea era un copil conceput la comandă Nimeni altcineva nu îndrăznea să i-o zică — E în regulă Există şi lucruri mai importante, spuse Cord şi tonul lui ciudat o făcu să ridice privirea La un moment dat – Avery nu ştia sigur când – el venise mai aproape sau, poate, ea se mişcase Timpul părea să se dilate Faţa lui Avery era aproape de a lui Cord, iar el o privea cu o intensitate necunoscută, fără nonşalanţa sau sarcasmul lui obişnuit Era concentrat şi hotărât Avery respira greu din cauza inimii, care bătea mai să-i spargă pieptul Ştia că ar fi trebuit să se retragă, dar nu se putea mişca; totul era prea neaşteptat Intrase într-un univers ciudat, unul în care exista posibilitatea ca băiatul ăsta, Cord Anderton, să se aplece şi să o sărute Apoi, deodată, Cord se lăsă pe spate, luând-o din nou peste picior despre cântatul ei oribil, iar Avery nu era sigură ce anume se întâmplase sau dacă măcar se întâmplase ceva Ochii ei poposiră pe lumânare, care încă pâlpâia pe masă Pernuţe de fericire se topeau, înălţându-se apoi în aer Ceara topită aluneca pe de o parte şi de alta a lumânării, scurgându-se în picături aurii Poate că-şi imaginase totul • Avery deschise ochii şi-i închise din nou, foindu-se în patul ei Dar nu era în al ei, ci pe canapeaua familiei Anderton Se ridică repede şi îşi pipăi părul încâlcit Se uită agitată împrejur Lumânarea era încă pe masă, flacăra se stinsese de mult Lumina zorilor pătrundea prin ferestrele panoramice imense Nici măcar nu îşi amintea când adormise Ea şi Cord vorbiseră despre Eris, iar el aprinsese o lumânare ca s-o ajute să se relaxeze Probabil că atunci aţipise Rochia ei era acolo unde o lăsase, pe spătarul unui scaun Avery se apropie împleticit de dulapul din hol, unde soţii Anderton păstrau sacii cu autocălcare pentru haine Luă repede un sac şi aruncă rochia înăuntru, apoi îşi încălţă pantofii de satin şi chemă o aerocabină În ultimul moment, din impuls, se întoarse şi luă restul de lumânare Mai putea să ardă cam o oră şi poate că avea să-i prindă bine În aerocabină, Avery se lăsă pe spate şi închise ochii, încercând să înţeleagă evenimentele din ultimele douăsprezece ore Încă suferea din cauza disputei prosteşti cu Atlas, dar se simţea şi ruşinată de reacţia ei imatură: plecase de la petrecere cu un alt băiat, doar ca să-şi enerveze fratele adoptiv Nu era de mirare că el nu îi trimisese niciun mesaj Probabil că o văzuse râzând, dansând, bând în compania lui Cord şi apoi clătinându-se împreună cu el către casă, la sfârşitul serii Se îmbujoră Ce credea Atlas despre ea? Exista posibilitatea să-şi închipuie că într-adevăr se întâmplase ceva între ea şi Cord Şi chiar se întâmplase? Avery derula în minte, la nesfârşit, momentul acela din apartamentul lui Cord, încercând să-şi dea seama ce se petrecuse şi ce însemnătate avea Oare băiatul aproape o sărutase sau fusese doar produsul imaginaţiei sale, îmbibate de alcool şi de miros de IntoxiLumânare? Ei bine, gândi ea, slavă Cerului că, până la urmă, nu s-a întâmplat nimic Aerocabina urca rapid, apropiindu-se tot mai mult de etajul o mie Avery se aplecă înainte, cu capul în mâini, încercând să ignore lumea Ce să facă atunci când dădea cu ochii de Atlas? Să treacă repede pe lângă el, să-l ignore sau să-i vorbească? Sărută-l şi spune-i că va fi bine, orice s-ar întâmpla, îi şopti o voce lăuntrică Urâse să-l vadă flirtând cu Calliope, dar ştia că el avea dreptate: flirtul ăla nu însemna nimic şi, dacă îi ajuta să scape de bănuielile părinţilor, atunci aşa să fie! Îl iubea pe Atlas şi nimic altceva nu conta Aveau să găsească o soluţie, îşi spuse ea Mereu găseau o soluţie Aerocabina opri în faţa uşii, iar Avery intră Rochia plutea pe lângă ea, în sacul pentru haine Dădu să cotească la stânga, spre camera lui Atlas, dar apoi auzi sunetul tigăilor şi zâmbi fără să vrea Purtând haine de băiat şi ţinând în mână geanta-plic minusculă, argintie, ştia că era întruchiparea unei fete care se întoarce acasă dimineaţa, după o aventură de-o noapte Dar avea să-i explice totul îndată ce-l vedea — Atlas? strigă ea, intrând în bucătărie Sper că faci ouă cu chili Avery tăcu brusc când văzu că nu Atlas era acolo Calliope stătea în faţa aragazului, îmbrăcată cu boxerii şi tricoul lui Atlas – unul pe care ea i-l cumpărase, constată Avery, uluită Era desculţă, buclele brunete şi rebele îi erau prinse în creştetul capului, cu una dintre agrafele preferate ale lui Avery Calliope o zări în suprafaţa reflectorizantă a frigiderului şi zâmbi larg — Bună dimineaţa, rază de soare! Nu gătesc ouă cu chili, ca Atlas, dar fac pâine prăjită cu şuncă, dacă vrei Avery amuţise Lumea se învârtea din nou şi durerea revenise, mult mai ascuţită ca înainte Calliope se răsuci spre ea, întinzând mâinile spre dezinfectantul cu raze ultraviolete O măsură din priviri pe Avery şi-i făcu cu ochiul — Frumoasă ţinută! Parcă mă ruşinez mai puţin, ştiind că nu sunt singura care şi-a făcut de cap — Aia e agrafa mea? Avery se apropie Chiar avea de gând să i-o smulgă din păr? se întrebă ea înspăimântată, urmărindu-şi mişcările ca şi când ar fi fost ale altcuiva Calliope i-o luă înainte şi aruncă agrafa pe blatul mesei — Scuze, spuse Calliope precaută, conştientă că greşise Am ciocănit la uşa ta, dar nu erai acolo, aşa că am luat-o de pe măsuţă Nu aveam niciun elastic de păr în poşetă Avery luă agrafa Se transformase într-un imens izvor de durere Parcă i-ar fi retezat cineva capetele terminaţiilor nervoase şi acum acestea îi picurau în trup o suferinţă arzătoare, lichidă Deşi avu nevoie de toate puterile ca să se stăpânească şi ştia că avea să sufere, reuşi să zâmbească şi dădu din cap spre şunca ce sfârâia în tigaie — Nu-i nimic Mulţumesc pentru propunere, dar nu prea mi-e foame RYLIN În următoarea săptămână de şcoală, la prânz, Rylin stătea cocoţată pe o bancă, ţinându-şi tava în poală, şi muşca din sandvişul cu trufe şi carne de pui Uneori, Rylin lua masa cu alte fete de la cursul de engleză O invitaseră o dată, în urmă cu câteva săptămâni, iar ea răspunsese invitaţiei pentru că se bucura de compania lor Fetele vorbeau cu ea doar la cantină În ziua aceea, Rylin dorise să stea singură Ciugulea din felia de pâine cu portocale a sandvişului, cu gândurile aiurea La şcoală era mult mai bine Tot mai existau nişte aspecte neplăcute: Rylin nu credea că o să se împace vreodată cu analiza matematică şi cu ecuaţiile complicate, cu litere greceşti ciudate Pe deasupra, încă atrăgea priviri curioase dimineaţa, când urca în lift în uniforma ei scumpă, cu fustă plisată Totuşi se obişnuise cu programul şi se orienta prin campus fără ajutorul lui Cord După-amiaza de vineri se transformase în momentul culminant al săptămânii lui Rylin, şi nu neapărat datorită weekendului care se apropia, ci cursului de holografie Devenise eleva de care ea însăşi râdea altă dată, împreună cu Lux: cea care ridica mereu mâna, dornică să răspundă sau să pună întrebări Rylin nu se putea abţine; îi plăcea cursul Xiayne o lăuda şi o încuraja constant Îi dăduse numai note de zece din ziua în care petrecuseră câteva ore împreună, editând holograma Între timp, îi văzuse toate filmele, iar pe câteva, chiar de mai multe ori Spre surprinderea ei, Rylin constatase că adora holografia Îi făcea plăcere să-şi vadă progresele după fiecare oră de curs, faptul că fiecare tehnică şi idee nouă o ajutau să lucreze imediat mai îngrijit, mai clar, aşa încât filmările ei să aibă mai mult efect Niciodată nu mai fusese atât de atentă la şcoală Nici măcar Cord, care se foia pe scaunul din faţa ei, nu o mai distrăgea Şi spera că, într-o zi, dacă devenea destul de pricepută, ar fi putut crea o hologramă prin care să-i explice lui Cord ce simţea pentru el Nu se putuse exprima în cuvinte Şi oare nu acesta era scopul holografiei, să-i transmită privitorului ceea ce vorbele nu reuşeau să exprime? Rylin îşi întinse picioarele, strângându-şi degetele în noii balerini negri pe care-i încălţase – prea feminini pentru gustul ei Nu mai suporta băşicile provocate de pantofii Chrissei Se uită la ceilalţi copii din curte Ceva mai încolo, câţiva băieţi jucau un joc pe care nu-l mai văzuse niciodată: tot loveau cu piciorul o minge mică, străduindu-se să nu o lase să atingă pământul Un grup de boboace – fetele populare, intui Rylin, după părul lor strălucitor şi atitudinea voit nepăsătoare – stăteau întinse pe iarba din apropiere, prefăcându-se că nu îi vedeau pe băieţi, dar, evident, se gătiseră anume ca să-i impresioneze Vizavi, zări o siluetă cunoscută croindu-şi drum prin mulţime Rylin se îndreptă imediat de spate şi-şi înălţă capul, purtându-se la fel ca boboacele alea stupide Avea să-l poată privi vreodată pe Cord fără să simtă un nod în stomac? El ridică privirea şi o surprinse holbându-se Rahat! Ea încercă să pretindă că citea ceva pe tabletă, dar băiatul venea în direcţia ei — Rylin, ce bine că te-am găsit! Te-am căutat peste tot Ea tresări când Xiayne se strecură pe banca de alături Cord se opri şi se răsuci pe călcâie — Bună, zise ea cu precauţie S-a întâmplat ceva? Nici măcar nu era vineri Ce făcea Xiayne în campus şi de ce o căuta pe ea? Xiayne se strâmbă Stătea foarte aproape, aşa încât Rylin îi vedea începutul de barbă pe pielea măslinie şi felul în care genele lungi şi umede îi conturau ochii de un verde-salvie — Filmul meu este un coşmar Directorul de imagine tocmai a demisionat, aşa că am fost nevoit să-l promovez pe asistentul lui, deşi nu cred că e destul de pregătit Dar, pe de altă parte, nu prea am de ales Mai am la dispoziţie aproape o săptămână înainte ca vedeta mea să plece să joace într-o altă hologramă, se plânse el Pe scurt, sunt în căutarea unui nou asistent de producţie — Sună complicat Îmi pare rău, răspunse Rylin — Mie nu, spuse el Pentru că acum îţi pot oferi slujba ţie Ce spui? Vrei să vii cu mine în Los Angeles? — Poftim? Xiayne se aplecă un pic în faţă, vorbind repede şi aprins — Rylin, eşti o elevă incredibil de promiţătoare Sigur, aş putea să angajez pe cineva din Los Angeles, dacă nu mi-aş dori decât să termin filmul Dar mi-ar plăcea să te ajut să-ţi începi cariera Profesorul zâmbi — Ai un talent înnăscut, dar încă mai sunt multe de învăţat Ţi-ar prinde bine puţină practică — Vrei să renunţ la şcoală ca să lucrez pentru tine? Şi cum rămâne cu bursa mea? îşi zise ea zăpăcită, dar Xiayne deja răspundea la întrebarea nerostită — Berkeley are un sistem de scutiri pentru astfel de situaţii Anul trecut, unul dintre colegii tăi s-a învoit o lună ca să facă scufundări în Everglades, să studieze biologia marină Filmările nu durează mult Am înregistrat activitatea asta drept un stagiu de o săptămână Şi nu-ţi face griji, toate cheltuielile de călătorie vor fi suportate de Catedra de Arte Vizuale, adăugă el — Dar ce anume aş face acolo, mai exact? — Pot să ? Xiayne gesticulă spre pachetul de biscuiţi cu ciocolată şi fructe de pădure Rylin i-l întinse nedumerită şi el înşfacă unul, muşcând cu multă poftă Apoi îşi şterse degetele lipicioase pe blugi şi continuă: — Rylin, să nu mă înţelegi greşit: munca de asistent este grea Trebuie să aduci şi să cari multe, să ajuţi la instalarea luminilor, să ai de-a face cu vedetele, care pot fi dificile Îşi dădu ochii peste cap, vrând să-şi sublinieze ideea — Însă activitatea asta e şi plină de satisfacţii Şi eu am început la fel Îţi promit că merită tot efortul atunci când îţi vezi numele luminat, la sfârşitul filmului Brusc, inima lui Rylin palpită — Mi-ai trece numele în generic? — Normal O fac pentru toţi asistenţii mei Plină de vinovăţie, Rylin se gândi la Chrissa, care avea să rămână singură o săptămână întreagă Dar sora ei era destul de independentă şi se putea descurca pe cont propriu Iar Chrissa şi-ar fi dorit s-o ştie acolo Era atât de mândră că Rylin mergea din nou la şcoală şi că-i făcea cu adevărat plăcere! De ce nu? Măcar să încerce — Ce trebuie să fac? Xiayne rânji încântat — Ţi-am trimis deja documentele Trebuie doar să ţi le semneze unul dintre părinţi şi pe urmă putem pleca — De fapt, nu am părinţi Sunt o minoră emancipată Adică adultă din punct de vedere legal, declară Rylin Luă tableta, găsi repede fişierul şi îşi apăsă degetul mare pe cercul albastru, semnând documentul După un moment, ecranul pâlpâi cu o lumină verde, în semn de aprobare — Nu ai părinţi? repetă Xiayne, uimit — Mama a murit acum câţiva ani De atunci, suntem doar eu şi sora mea Am lucrat în ultimii ani, de aceea am rămas puţin în urmă cu studiile Pentru prima dată, lui Rylin nu îi era ruşine să recunoască adevărul Xiayne sigur înţelegea Tocmai spusese că şi el începuse de jos Profesorul dădu aprobator din cap — Nu încetezi să mă impresionezi, Rylin, spuse el, şi se ridică zâmbind Cu trăsăturile lui blânde şi cu buclele întunecate, părea foarte tânăr când zâmbea Nu cu mult mai în vârstă decât Rylin — Dacă eşti adultă din punct de vedere legal, atunci trebuie să te plătesc — A, nu — O să primeşti salariul minim, dar, dacă te deranjează, du-te să vorbeşti cu sindicatul, continuă el, iar Rylin râse — Mulţumesc El dădu din cap, iar ochii îi sclipeau — Plecăm mâine-dimineaţă, cu bucla O să-ţi trimit biletul Ultima dată când călătorise cu unul dintre trenurile de foarte mare viteză, fusese la Paris împreună cu Cord, dar Rylin îşi impuse să nu se gândească la asta • Mai târziu în acea după-amiază, Rylin intră în biroul principal, pentru întâlnirea obligatorie cu directorul liceului Directorul trebuia să aprobe personal toate cererile de învoire în scopuri academice, chiar şi cererea pentru un stagiu sponsorizat de şcoală — Ia loc, o invită secretara, plictisită Rylin se aşeză pe canapea şi accesă pe tabletă o hartă a oraşului Los Angeles, apoi începu să mărească diverse zone, în încercarea de a se familiariza cu locul Însă, cel mai probabil, munca nu avea să-i permită să vadă altceva în afară de studioul de filmare, se gândi ea Se simţea cu totul alta faţă de fata care intrase acolo prima dată, neliniştită şi nesigură Acum era încântată şi curioasă să vadă ce îi rezerva următoarea săptămână — Nu se poate să ne tot întâlnim aşa Cord se aşeză pe locul de lângă ea — Nu se poate să mă tot urmăreşti aşa, i-o întoarse Rylin, bine dispusă Cord rânji — Crede-mă, dacă aş fi vrut să te urmăresc, aş fi găsit un loc mai potrivit decât secretariatul şcolii Tăcură Rylin îşi impuse să nu îl privească, să se uite în jos, la tableta ei, la afişele stupide cu citate motivaţionale şi la imaginile de pe pereţi La orice altceva, în afară de Cord Reuşi doar opt secunde Când nu mai putu suporta şi îşi ridică ochii, îl surprinse pe Cord fixând-o cu privirea, atent şi curios şi – spera ea – cu un strop de atracţie Pentru o clipă, lui Rylin i se păru că se întorseseră în trecut, când el hotăra dacă putea să aibă încredere în ea, la începutul relaţiei Când Cord nu fusese un băiat bogat şi arogant, care urma să moştenească miliarde, iar ea nu fusese fata care-i făcea curat în baie, ci doar un băiat şi o fată care vorbeau despre pierderile suferite de amândoi Rylin se întrebă dacă aveau să mai fie aşa vreodată — Cum a fost la scrimă? întrebă Cord — O, ştii că sunt nemiloasă când vine vorba de lupte, îl tachină Rylin Ea vorbise în glumă, dar Cord nu râse, iar Rylin se întrebă dacă nu cumva exagerase La urma urmei, toate lucrurile pe care i le spusese în noaptea morţii lui Eris fuseseră crude şi nemiloase — Deci ce faci aici? continuă el după o clipă — Am venit să mă întâlnesc cu directorul Fata nu-şi putea ascunde mândria din voce — Voi lipsi o săptămână, pentru un stagiu cu Xiayne Voi fi asistent de producţie pentru noua lui hologramă — Credeam că ai venit aici cu bursă Nu crezi că ar trebui să înveţi, în loc să te plimbi la Los Angeles? Replica lui acidă o făcu pe Rylin să dea înapoi — E o ocazie grozavă Elevii de vârsta noastră rareori ajung să lucreze pe platourile de filmare, să facă practică — Sau poate e o ocazie ca Xiayne să aibă mână de lucru gratuită Nu te plăteşte, aşa-i? întrebă Cord şi ea fu surprinsă de ranchiuna din tonul lui — Ba mă plăteşte Lui Rylin nu-i plăcea deloc că simţea nevoia să se apere — Ei, mă bucur că este atât de interesat de tine — Cord Rylin tăcu, neştiind prea bine ce voia să spună, şi apoi uşa biroului se deschise înainte ca fata să-i răspundă — Rylin Myers, îmi cer scuze că te-am făcut să aştepţi! Intră, spuse tare directorul Rylin se uită iscoditor la Cord, tristă şi jignită în acelaşi timp Băiatul scutură din cap — Mi-e indiferent, Rylin Nu-mi datorezi nicio explicaţie N-ai decât să te distrezi dând un cu totul alt înţeles expresiei „preferata profesorului” Brusc, Rylin putu să gândească din nou — Nu toţi sunt atât de cinici ca tine, Cord Poate ar trebui să încerci să te bucuri pentru mine Îşi îndreptă umerii şi plecă înainte ca el să-i dea vreo replică CALLIOPE Calliope traversă nerăbdătoare holul de la parterul hotelului Nuage În după-amiaza însorită, încăperea strălucea în alb şi albastru, aşa încât numele hotelului era pe deplin justificat I se părea că plutea printr-un nor, poate chiar pe Muntele Olimp Exact la timp, îşi aduse aminte că ar fi trebuit să şchiopăteze Ultimul lucru de care ea şi Elise aveau nevoie era să fie taxate pentru cazarea în camera de la Nuage Însă Calliope nu prea putea gândi limpede Se ducea să bea ceaiul de după-amiază cu mama sa şi simţea o emoţie plăcută Pentru cele două, ceaiul de după-amiază avusese dintotdeauna o însemnătate aparte Intră în sala de mese a hotelului, ai cărei pereţi erau îmbrăcaţi în lambriuri aurite Mesele delicate fuseseră acoperite cu feţe de masă foarte subţiri şi cu tacâmuri de argint, cu modele Francisc I Fetiţe cu părul prins în funde roz se foiau pe scaune, însoţite de mame obosite; grupuri de femei ciocneau pahare cu şampanie; erau chiar şi câţiva turişti care se uitau cu un strop de invidie la grupurile de oameni din înalta societate Calliope îşi găsi mama la o masă din mijlocul sălii Sigur că da! se gândi ea, amuzată şi deloc surprinsă Poziţia perfectă pentru a fi admirată — Cu ce ocazie ne întâlnim? întrebă ea şi se aşeză de cealaltă parte a mesei — Ocazia e că-mi scot fiica la ceai Îmbrăcată cu o rochie mulată, Elise zâmbea, părând calmă şi lipsită de griji Calliope se lăsă pe spate, în scaun — De fiecare dată când bem ceaiul, îmi aduc aminte de Ziua Prinţesei, spuse ea gânditoare Băutul ceaiului o obsedase pe Calliope încă din copilărie, când ea şi prietena ei, Daera, se îmbrăcau cu hainele vechi ale Justinei şi se serveau una pe cealaltă cu apă chioară, în căni albe, strigându-se pe nume inventate, cum ar fi Lady Thistledown şi Lady Pennyfeather Elise îi preluase fixaţia şi pusese bazele unei tradiţii anuale, pentru ea şi Calliope O botezaseră Ziua Prinţesei şi Calliope o considera ziua ei preferată din tot anul De Ziua Prinţesei, Elise şi Calliope se îmbrăcau elegant Uneori luau poşetele doamnei Houghton ori îi purtau eşarfele şi bijuteriile Era singura ocazie când Elise o permitea Se duceau împreună la hotelul Savoy, preferându-l pentru ceaiul scump pe care îl serveau acolo, după-amiaza Chiar şi la vârsta ei, Calliope ştia că era o nechibzuinţă din partea lor să facă un lucru atât de extravagant, pe care sigur nu şi-l permiteau Dar aveau nevoie de Ziua Prinţesei Era un prilej de a scăpa de rutina lor şi, doar pentru o clipă, de a fi în pielea altcuiva Calliope ştia că şi mamei îi plăcea ziua aceea la fel de mult: măcar o dată să fie ea cea servită, nu să-i servească pe alţii Îi plăcea să i se ofere prăjituri delicate, pe un platou de argint, şi să fie întrebată ce dorea, iar ea să arate cu un deget încărcat de inele şi să spună arogant: pe aceea, pe aceasta şi pe cealaltă Îi plăcea să le poruncească altora, aşa cum doamna Houghton îi poruncise ei mereu Calliope nu avea să uite niciodată ce îi spusese mama ei în acea primă dimineaţă a aventurii lor, în trenul care le ducea spre Rusia, când vechea lor viaţă dispăruse brusc, iar cea nouă tocmai începea: — E Ziua Prinţesei, draga mea Calliope scuturase din cap, nedumerită — Dar am sărbătorit-o acum câteva luni — Acum, fiecare zi e Ziua Prinţesei, îi zisese Elise, cu un zâmbet Nu fusese zâmbetul îngheţat şi forţat pe care-l afişase atât de mult timp, ci unul sincer, relaxat Calliope văzuse cum mama ei se descotorosea de un înveliş teribil, pe care fusese obligată să-l poarte, şi devenea o altă persoană Cu trecerea anilor, înţelegea că Elise nu fusese niciodată fericită în Londra şi că îşi găsise adevărata vocaţie abia odată cu viaţa lor de fugare Chiar şi după atâţia ani, ceaiul era tradiţia lor, tot atât de preţuită şi de sacră precum erau bisericile pentru alţii Calliope adora ceremonialul de turnare a lichidului fierbinte şi aromat în ceşti de porţelan care-şi schimbau forma, mulţimea minunată de biscuiţi pufoşi, frişca groasă şi sandvişurile tăiate fantezist Ritualul ceaiului avea ceva deosebit Oriunde te-ai fi dus în lume, era mereu pretenţios, sofisticat şi fascinant Ori de câte ori era nevoie să decidă ceva important, Calliope şi Elise luau hotărârea la ceaiul de după-amiază, servit în hotelul de cinci stele la care reuşiseră să se cazeze prin vreo înşelătorie La ceai decideau când să plece în altă parte, cât de mulţi bani gheaţă trebuia să încerce Elise să stoarcă de la cel mai recent iubit sau de la cea mai recentă prietenă, când era timpul să-şi înlocuiască retinele, toate hotărârile importante Mai puţin decizia Calliopei de a avea o relaţie cu Atlas Pe aceasta o luase de una singură Tocmai atunci, o chelneriţă cu nasul cârn şi cu părul frumos aranjat într-o coadă se apropie de masa lor Părea mai tânără decât Calliope De fapt, i se părea cunoscută, gândi fata — Bună ziua, doamnelor Sunteţi familiarizate cu meniul nostru de ceaiuri? Un pergament holografic străluci în aer în faţa celor două, cu meniul caligrafiat Calliope vedea marginea fiecărui strop de cerneală şi pulberea aurie care părea împrăştiată peste tot — Dorim Ceai Turn clasic şi apă simplă, cu lămâie, spuse Elise abrupt, fluturând un braţ prin aer Pixelii refractaţi ai meniului dispărură Chelneriţa zâmbi — Ceaiul Turn este gratuit Avem ceaiuri din toate ţările globului şi câteva din afara planetei, cum ar fi — Adu-mi ceaiul tău preferat, ceru iute Calliope şi apoi, când fata plecă grăbită, ridică dintr-o sprânceană Haide, ştiu că sărbătorim ceva Ce ţi-a dat tipul ăla, Nadav? Elise ridică din umeri — Bilete la un spectacol, o mică invenţie amuzantă de-a lui, care îţi urmăreşte bătăile inimii şi mişcările muşchilor Nimic valoros Dar m-a invitat să luăm cina în familie curând, adăugă ea, iar tonul îi coborî o octavă Calliope înţelese imediat semnificaţia ceaiului din ziua aceea Mama ei o certa Subtil, cu multe linguşeli şi înflorituri, dar tot ceartă era — Vrei să fiu mai prietenoasă cu Livya — Nu-ţi cer să te dai peste cap Ar fi fost grozav pentru mine dacă te-ai fi străduit o idee mai mult cu ea, la bal Elise oftă — Credeam că o să mă ajuţi, dar ai plecat Erai preocupată de ale tale — Eram la o întâlnire, mamă, sublinie Calliope Elise schiţă un gest împăciuitor — Am înţeles, am înţeles Ştiu că-ţi plac micile tale farse Nu sunt mici, se gândi Calliope, uşor iritată — Eu nu te refuz niciodată, aşa-i? Cred că am fost întotdeauna mai mult decât corectă, continuă mama ei Calliope ridică din umeri — Bineînţeles că o să particip la cina în familie, promise ea, ca şi când nu ar fi fost prezentă la un milion de asemenea evenimente, dintre care unele se încheiaseră cu dăruirea unui inel de logodnă, altele nu Se întreba cât de repede avea să smulgă mama ei o cerere în căsătorie de la Nadav Dar femeia nu terminase — Sper că la cina asta o să te porţi mai puţin uşuratic, îi sugeră ea Să fii mai mult ca Livya — Adică plictisitoare, preciză Calliope — Exact! râse Elise Chelneriţa aşeză pe masa lor o mulţime de deserturi opulente, care se înălţau în aer asemenea unui Turn real, terminându-se în vârf cu o turlă miniaturală de zahăr — Acesta este ceai lunar, spuse chelneriţa, turnând într-o ceaşcă lichidul fierbinte, care mirosea vag a aloe E preferatul meu, cultivat pe suprafaţa Lunii Acolo, plantele au parte de mult mai puţină căldură solară, de aceea perioada lor de creştere este de două ori mai lungă Calliope încercă să bea Simţind ceaiul pe care îl conţinea, ceaşca se transformase într-o semilună aurie Fata scuipă imediat, scârbită de gustul amar Chelneriţa strânse din buze văzându-i reacţia, parcă abţinându-se să zâmbească Deodată, Calliope se întrebă dacă nu cumva fata le recomandase ceaiul ăla revoltător dinadins, doar ca să-şi bată joc de ele, închipuindu-şi că erau două femei răsfăţate şi nepoliticoase Calliope ar fi făcut acelaşi lucru, dacă ar fi fost în locul tinerei Îşi privi fusta roz, şic, cu imprimeu şi poşeta Senreve purpurie, aşezată pe scaunul de alături Oare fata o percepea aşa cum o percepuse altă dată Calliope pe Justine Houghton? Dar ea nu era nici pe departe ca Justine — Chelneriţa asta îţi aminteşte de cineva? întrebă ea pe neaşteptate, după plecarea fetei — Nu Elise ignoră ceaiul odios şi apucă paharul cu apă La suprafaţă se legăna vesel o felie de lămâie — Povesteşte-mi mai multe despre cum te descurci tu Evident, treaba merge bine, din moment ce te-ai întors acasă abia duminică dimineaţă — Nu prea merge bine, spuse Calliope, nu la fel de încrezătoare ca de obicei Nu ştia ce să înţeleagă din situaţia cu Atlas Încercase să scotocească un pic prin apartamentul familiei Fuller, dar aproape toate camerele aveau activată la uşă opţiunea „Fără musafiri” Şi nu prea avusese chef să fure un obiect vechi oarecare Îşi dorea ceva mai însemnat Voia bijuterii, dar avea senzaţia că era foarte posibil să nu primească niciuna de la Atlas În dimineaţa de după petrecere băiatul se purtase exemplar, luând micul dejun împreună cu ea şi chiar chemându-i o aerocabină, dar Calliope îşi dăduse seama că era cu gândurile în altă parte Poate regreta că îi îngăduise să rămână acolo peste noapte Nu că s-ar fi întâmplat ceva între ei; Atlas fusese atât de beat, încât adormise imediat, lăsând-o pe Calliope să se plimbe nestingherită prin apartament În cele din urmă, se întorsese în camera lui Atlas şi găsise un tricou de-al lui, pe care îl îmbrăcase Apoi adormise de cealaltă parte a patului, singură — Înţeleg de ce Băiatul ăla e atât de arătos, încât parcă nu te lasă inima să-l păcăleşti Abia după o clipă Calliope îşi dădu seama că mama ei se referea la Brice Anderton — A, de Brice m-am folosit doar ca să fac rost de o invitaţie la petrecere El nu poate fi tras pe sfoară, explică ea repede, ştiind că Elise nu avea să ceară mai multe amănunte Ţinta mea este un alt băiat, cel cu care am plecat acasă Îşi privi mâinile care tăiau în triunghiuri mici un sandviş cu castravete Mama ei părea să înţeleagă mereu ce gândeau şi ce îşi doreau alţii Poate că talentul ei i-ar fi fost de ajutor şi în privinţa lui Atlas — De fapt, am nevoie de sfatul tău, recunoscu Calliope Elise se aplecă nerăbdătoare în faţă — Ăsta-i rolul mamelor Calliope îi povesti totul: cum îl recunoscuse pe Atlas la petrecerea organizată de soţii Fuller şi înscenase o întâlnire cu el la piscina hotelului Nuage, apoi acceptase invitaţia lui Brice la balul râului Hudson, ştiind că Atlas avea să fie acolo; cum plecase acasă la Atlas, confirmându-şi o dată pentru totdeauna că el o dorea, dar apoi îi trecuse prin cap că, poate, se înşelase — Să văd dacă am înţeles, spuse Elise şi se întinse după un biscuit Bucăţele minuscule de zahăr se sfărâmară, strălucind ca nişte pietre preţioase împrăştiate pe farfuria de porţelan — Pe băiatul celălalt l-ai cunoscut în Africa? Calliope schiţă un gest de aprobare — Dar într-o zi a plecat fără nicio explicaţie Nu ţi-am spus până acum pentru că — E în regulă, o linişti Elise Nu prea vorbeau despre escrocheria din India, cea mai nereuşită dintre toate Elise se încurcase cu un domn mai în vârstă, care lucra pentru guvern, şi îi ceruse o donaţie pentru o instituţie de caritate inventată Dar bătrânul murise subit, în condiţii misterioase Brusc, fuseseră urmărite de toată poliţia din ţară Fusese atât de înspăimântător, încât Calliope şi Elise se despărţiseră imediat ce părăsiseră India, pentru orice eventualitate — Pur şi simplu nu ştiam că ai făcut o escrocherie în Africa, zise mama ei, părând un pic jignită — Nu contează, pentru că nu a funcţionat — Nu a funcţionat încă, o corectă Elise şi zâmbi uşor Ochii îi străluceau felin — Durează mai mult decât te-ai aşteptat, dar ce contează? Îţi poţi permite un joc mai lung — Dar nu prea lung Tipul se mută în curând Mai puţin de o lună o despărţea de plecarea lui Atlas în Dubai, unde avea să administreze turnul tatălui său Trebuia să obţină ceva de la el înainte de a pleca — Ei bine, nu-ţi face griji dacă nu va funcţiona Voi face eu rost de suficienţi bani pentru amândouă, îi promise Elise şi oftă Spuneai că băiatul e bogat, nu? — Este Atlas Fuller Nu îi spusese Elisei o dată? — Petrecerea a avut loc în apartamentul familiei lui Elise încremeni, asemenea unui personaj dintr-un joc holografic, ţinând o prăjitură glazurată aproape de buze Singura ei mişcare era clipitul lent şi plin de uimire al ochilor fardaţi cu auriu Pentru o clipă, Calliope se temu că împinsese lucrurile prea departe, că poate nu era o idee bună să-l escrocheze pe băiatul a cărui familie locuia, la propriu, deasupra lumii Însă apoi Elise râse atât de tare, încât începu să lăcrimeze, iar asta o făcu şi pe Calliope să râdă — Etajul o mie! Să nu se spună că nu ţinteşti sus! Noroc! Înviorată, Elise îşi ciocni paharul cu apă de al Calliopei — Păi, deh, am gusturi scumpe, recunoscu fata zâmbind Mama ei avea dreptate Calliope era o profesionistă şi, în cele din urmă, îşi atingea mereu scopul Avea să pună mâna şi pe Atlas, indiferent cât de mult dura Chelneriţa veni să ia tava de ceai, plină cu resturi de unt şi tarte mâncate pe jumătate Într-o secundă, Calliope îşi dădu seama de cine îi aducea aminte fata: de Daera, prietena ei din copilărie Avea acelaşi păr castaniu şi ochi depărtaţi Se întrebă ce făcea Daera acum, după atâţia ani — Vrei să plăteşti tu de data asta sau plătesc eu? întrebă Elise — Nu putem achita cu banii din bitbanc? Credeam că ultima depunere a fost substanţială Cu siguranţă, nu cheltuiseră toţi banii atât de repede În mod ciudat, gândul de a recurge acum la unul dintre trucurile lor i se părea obositor Elise ridică din umeri — I-am cheltuit pe majoritatea în săptămâna petrecută la Monaco Calliope se crispă amintindu-şi călătoria aceea extravagantă, în care fuseseră cuprinse de febra cumpărăturilor, se cazaseră la hoteluri luxoase şi închiriaseră o ambarcaţiune, dintr-un moft Ar fi trebuit să fie puţin mai responsabile — Încerc să economisesc restul pentru biletele de plecare, adăugă mama ei Nu-ţi face griji, mă ocup eu de ceaiul nostru Elise se uită în jur şi apoi smulse câteva fire din părul Calliopei — Hei! Au! Calliope trase o înjurătură Ar fi vrut să-şi frece locul dureros, dar ştia că gestul le-ar fi stricat escrocheria — Nu ai adus nimic cu tine? îi şopti ea Elisei — Scuze! Aş apela la părul meu, dar nu e destul de închis la culoare încât să pară al chelneriţei Elise începu să aşeze firele pe o farfurie, dar apoi se răzgândi şi le răsuci, lăsându-le să cadă pe fundul unei ceşti de ceai Se înclină pe spate, cu un braţ întins degajat peste spătar, şi sorbi din ceaiul neatins până atunci După o clipă, scoase un strigăt afectat, ducând o mână la piept Capetele celorlalţi clienţi se întoarseră automat în direcţia lor Chelneriţa care semăna cu versiunea matură a Daerei veni în grabă — O, Doamne! Am fire de păr în ceai! strigă Elise, pe un ton scârbit Ridică acuzator privirea către chelneriţă — Ai năpârlit în ceaiul meu! Câţiva le priveau Newyorkezilor le place scandalul, câtă vreme nu sunt ei cei care fac o scenă, îşi zise Calliope — Îmi p-pare foarte rău, se bâlbâi chelneriţa, ridicând şovăielnic o mână spre capul său, ca şi când ar fi vrut să se asigure că părul îi era bine strâns în coadă Pe faţă i se citea limpede teama Cât timp managerul fu chemat, ascultă reclamaţia şi îşi ceru scuze, socotindu-le consumaţia ca din partea casei, Calliope nu spuse nimic Se întreba ce avea să i se întâmple chelneriţei Probabil că aveau să-i reţină bani din salariu, compensaţie, gândi Calliope, foindu-se uşor pe scaun Doar nu urma să fie concediată! — Te simţi bine? o întrebă Elise după aceea, în timp ce aşteptau liftul care avea să le ducă la apartamentul lor Eşti palidă — Cred că am mâncat prea mult zahăr Calliope îşi duse o mână în dreptul stomacului De fapt, chiar o durea — Voi fi bine Dar când uşile se închiseră, izolându-le în interiorul strălucitor al ascensorului din Nuage, Calliope îşi plecă privirea la propriile mâini, care ţineau strâns poşeta Pentru prima dată în viaţa ei, nu avea chef să-şi vadă ochii în oglindă AVERY Avery stătea întinsă pe patul ei, uitându-se la norii delicaţi care pluteau pe tavan, fără să-i vadă Deşi trecuseră câteva zile de când se întorsese acasă şi dăduse de Calliope în bucătărie, purtând boxerii lui Atlas, nu avea să uite niciodată imaginea asta I se întipărise în minte, ca o arsură Ea şi Atlas nu mai vorbiseră din dimineaţa aceea Nici măcar nu-l mai văzuse în apartament Amândoi fuseseră scumpi la vedere în ultima vreme, ca şi când ar fi stabilit un armistiţiu temporar Cumva, Avery reuşea să se controleze la şcoală, dar în fiecare noapte se prăbuşea pe pernele cu dantelă de culoarea şampaniei şi izbucnea în lacrimi fierbinţi, amare — Avery? Nu ar fi trebuit să se mire că el bătea la uşa ei, şi totuşi abia peste o clipă înţelese Avery ce se întâmpla Tânjise după conversaţia aceasta şi, în acelaşi timp, se temuse de ea — Descuie, mormăi fata şi se ridică atunci când computerul din cameră dezactivă câmpul magnetic din faţa uşii Îl văzu pe Atlas Arăta altfel: avea cearcăne şi chipul palid, dar nu era doar asta Ceva se schimbase hotărâtor, de parcă nu mai era băiatul pe care îl ştia — Bună, spuse ea N-avea decât să zică el următorul cuvânt; deocamdată, doar atât îi putea oferi — Bună, repetă Atlas Se uită în ochii ei, iar fata îi susţinu privirea, cu răceală şi calm — Pot să intru? întrebă el Avery se dădu la o parte şi băiatul trecu pe lângă ea, închizând uşa — Ţi-a luat mult până să vii, mormăi Avery — A trebuit să mă gândesc la multe lucruri — Cred şi eu! Chiar ai dat-o în bară de data asta, Atlas — Eu am dat-o în bară? Auzi ce spui? Tu te-ai întors în dimineaţa aia de la Cord! Tocmai tu vorbeşti? — Ştii foarte bine că eu şi Cord suntem doar prieteni Avery era ciudat de mulţumită că-l făcuse să ţipe — Nu mai ştiu nimic, răspunse Atlas cu o amărăciune care o luă prin surprindere Cei doi stăteau sub un imens candelabru de cristal, complet nemişcaţi Ai fi zis că, purtând conversaţia aceea, prinseseră rădăcini şi niciunul nu se putea mişca până când nu găseau o soluţie Avery îşi muşcă buza, dorind să-şi fi exersat replicile — Îmi cer scuze pentru reacţia mea când te-am văzut flirtând cu Calliope Am fost stupidă şi imatură M-am întors în dimineaţa aia acasă, voiam să-ţi spun că-mi pare rău, dar apoi am dat peste ea defilând în lenjeria ta! Avery clipi din cauza lacrimilor — Atlas, ştiu că ne-am certat, dar nu trebuia să te culci cu ea chiar în seara aia! — Între mine şi Calliope nu s-a întâmplat nimic, declară Atlas Dar se pare că nu ai încredere în ce îţi zic şi eşti hotărâtă să crezi doar ce vrei tu Avery oftă — Chiar dacă nu te-ai culcat cu ea, nu ar fi trebuit să o aduci acasă Nu pricepi? Când s-a întâmplat ceva rău, ai apelat imediat la ea Ai fugit Ai dat fuga la o persoană fără multe probleme, una alături de care chiar poţi ieşi în public, ar fi vrut Avery să adauge — Nu am fost singurul Amândoi am fugit la altcineva — Repet: nu s-a întâmplat nimic între mine şi Cord Avery nu îşi dădea seama de ce voia să sublinieze ideea aceea Atlas scutură din cap — Te cred, dar ce se va întâmpla data viitoare, Aves? Poate că atunci chiar o să se întâmple ceva E foarte grav că, atunci când ne certăm, amândoi ne orientăm spre altcineva, spre o persoană mai — Degajată Simplă Exact opusul meu şi al tău, duse ea fraza până la capăt Atlas ridică privirea spre Avery — De aceea mă iubeşti? întrebă el foarte încet La început, ea nu înţelese — Poftim? — Te-ai îndrăgostit de mine pentru că e o relaţie complicată şi nepermisă? Pentru că sunt singurul din lumea asta care ţi-a fost interzis vreodată? Singurul pe care ţi-l doreşti, dar pe care nu-l poţi avea? Avery simţi că se albeşte la faţă — Eşti crud, Atlas Nu vorbeşti serios Auzind suferinţa din vocea ei, ceva din vechiul Atlas ieşi la iveală şi el răsuflă greoi — Trebuia să întreb, zise Atlas Părea mai degrabă înfrânt decât iritat, ceea ce o supăra pe Avery, deoarece înţelegea că băiatul se distanţa de ea, forţându-se să nu simtă nimic, să nu îi pese — Ştii că te iubesc, insistă ea — Şi tu ştii că te iubesc Totuşi, după tot ce s-a întâmplat Avery sesiză hotărârea din vocea lui şi deodată avu o revelaţie îngrozitoare: era începutul sfârşitului — Relaţia asta nu funcţionează, aşa-i? zise ea încet, deoarece cuvintele erau extraordinar de dureroase şi Atlas nu ar fi trebuit să fie silit să le rostească — Nu va funcţiona niciodată Este imposibil Aves, s-ar putea ca pentru noi cel mai bun lucru să fie să punem punct relaţiei Atlas vorbea mecanic, aproape distant, ca şi când Avery ar fi fost o clientă căreia îi propunea construirea unei noi clădiri Însă Avery îl cunoştea aproape mai bine decât se cunoştea el pe sine: vedea cât de mult îl afecta situaţia asta, observa efortul lui chinuitor de a nu ceda nervos în faţa ei Te iubesc şi nimic altceva nu contează, voia să-i spună Dar tăcu pentru că, la urma urmei, cuvintele nu aveau rost Totul conta Îl iubea pe Atlas şi Atlas o iubea În ciuda acestui fapt, nu puteau să aibă o relaţie, niciodată Ştia că ea era cauza evenimentelor de sâmbătă seara Se agăţase de relaţia lor, distrugând-o încet-încet, până când, într-un final, ajunseseră într-o criză Dar problema lor nu se reducea doar la acea seară Atlas avea dreptate: ce se întâmplase era doar un simptom al unei probleme mai grave: imposibilitatea de a fi un cuplu Nu aveau niciun loc sigur unde să se ducă, niciun loc în care adevărul despre identitatea lor, despre dragostea interzisă dintre ei nu i-ar fi urmărit Poate că iubirea nu era de ajuns, nu când toate obstacolele li se întindeau în faţă, când totul se alia împotriva lor, zădărnicindu-le eforturile; nu când întreaga lume îi despărţea — Bine, spuse Avery în vreme ce universul ei se destrăma încet Hai să Adică Nu era capabilă să termine fraza Să revină, pur şi simplu, la situaţia de dinainte? Să fie din nou frate şi soră, după tot ce trăiseră împreună? Atlas părea să o înţeleagă, ca întotdeauna — Voi accepta slujba din Dubai Curând, ne va despărţi jumătate de glob Situaţia ta ar trebui să fie mai uşoară aşa Îmi pare rău, adăugă el Nu ştia cât timp rămăsese acolo după plecarea lui, cu ochii închişi O singură lacrimă îi curse pe obraz Avery avea senzaţia că murise cineva Într-un fel, ceva chiar murise, îşi spuse ea: relaţia ei cu Atlas Fusese o fiinţă vie, plină de sunete şi de culoare, până când cei doi îi dăduseră lovitura finală Atlas pleca şi nu avea să se mai întoarcă LEDA Leda stătea în pat, încercând să citească pentru cursul de engleză, dar mintea i se agita prea tare pentru a se concentra la cuvinte Se tot gândea la Watt şi la cele întâmplate sâmbătă seara În dimineaţa următoare, după ce se trezise, găsise lângă ea doar aşternuturile boţite Watt plecase Apoi îşi amintise totul: apăsarea buzelor lui, siguranţa şi calmul cu care mâinile băiatului îi exploraseră trupul Leda se rostogoli, ca să-şi ascundă faţa în pernă, înăbuşindu-şi un geamăt Slavă cerului că nu ajunseseră prea departe! Ce fusese în capul ei de-l adusese acasă pe Watt Bakradi? Nici măcar nu îl plăcea De fapt, îl detesta Ei bine, hotărî ea, asta însemna că măcar avea să-i fie mai uşor să uite incidentul Nu era nevoie să mai deschidă subiectul Dar problema era că nu putea să alunge amintirile fierbinţi şi intense care i se derulau tot mai iute prin minte şi nu-i dădeau pace Închise ochii, ca să le ignore, dar nu le putea stăvili — Leda, spuse mama ei, deschizând uşa dormitorului — Parcă stabiliserăm să baţi la uşă Leda intră imediat în gardă Spera că roşeaţa din obraji nu îi trăda gândurile Mama ei se îndreptă spre şifonier, atingând supărată afişajul cu haine de pe ecranul tactil al Ledei În mod ciudat, hainele o linişteau de fiecare dată, ca şi când găsirea unei ţinute perfecte putea să alunge toate neplăcerile vieţii — Mă îngrijorezi, spuse Ilara, cu ochii la ecran Purta pijamale de mătase, al căror imprimeu etala pui de găină Ledei i se părea foarte comic — Îmi fac griji pentru tine încă de dinaintea morţii lui Eris De asta, în weekendul următor noi două ne ducem la Silver Cove Surprinsă, Leda sări din pat — Ce? Nu! Leda nu voia să se întoarcă acolo, şi mai ales nu cu mama ei — Leda, consultaţia de verificare o dată la patru luni face parte din tratamentul tău Cred că ţi-ar prinde bine, având în vedere ce s-a întâmplat Doctorul Vanderstein e de acord cu mine — Dumnezeule, mamă, trebuie să nu mai discutaţi despre mine! Nu e deloc etic! strigă Leda, apoi inspiră adânc şi încercă să se calmeze Te asigur că nu-i nevoie să mă duc Leda nu suporta gândul de a se întoarce la Silver Cove Avea prea multe amintiri acolo Dacă s-ar fi întors, ar fi trebuit să se confrunte cu tot ce se întâmplase în ultimele luni Ar fi fost nevoită să-şi aducă aminte de acea Leda Cole care ajunsese prima dată acolo, rănită şi încă îndrăgostită de Atlas Poate că fata aceea fusese prostuţă, dar măcar era mai bună decât noua Leda, care omorâse un om şi apoi îi şantajase pe alţii să mintă, ca să îşi acopere fapta Leda îşi dădu seama că se temea de umbra celei care fusese altă dată Mama ei oftă şi îi vorbi cu fermitate: — Ştiu că m-ai minţit Inima Ledei o luă razna Oglinzile din şifonierul ei creau iluzia că Ilara avea două sosii şi că toate cele trei femei o mustrau, pe acelaşi ton dezamăgit — Îmi spui tot timpul că te duci la Avery, însă Elizabeth Fuller mi-a zis că n-ai mai trecut pe acolo de câteva săptămâni! Ceva se întâmplă, şi te ascunzi de mine, continuă mama ei Leda îşi îmbrăţişă mama Mama ei dulce, necăjită şi încrezătoare, care încă nu ştia că soţul ei o înşelase, mama care dorea binele copiilor săi — Îmi pare rău, şopti Leda, încercând cu disperare să tragă de timp Te iubesc Ilara era atât de slabă, încât Leda îi simţea toate vertebrele, ca pe nişte piese de puzzle strâmbe — Te rog, Leda Orice-ar fi, vreau să te ajut Nu-mi permit să te judec, zise Ilara cu blândeţe, părând pe punctul de a izbucni în lacrimi La urma urmei, e vina mea că ai intrat în buclucul ăsta Leda clipi Pentru un moment se simţi uluită de propria lipsă de empatie Nu se gândise niciodată că Ilara se învinovăţea pentru dependenţa fiicei sale Când Leda era în clasa a şaptea, începuse să ia pastilele de xenperheidren ale Ilarei Totuşi ale mamei sale erau legale Fuseseră prescrise pentru anxietate de către nimeni altul decât doctorul Vanderstein Dacă nu putea evita vizita la centrul de reabilitare, atunci măcar să se ducă fără mama ei Pentru Ilara, ar fi fost prea zguduitor Leda nu putea să-i ceară aşa ceva — Mă duc singură, se oferi ea, dar mama ei scutură din cap — Trebuie să ai un susţinător Ce-ar fi să mergi cu tatăl tău? De panică, inima Ledei îi sări din piept Nu! În niciun caz nu voia să-şi petreacă un weekend întreg cu tatăl ei Cu toate prelegerile şi cercurile de discuţii de la clinică, poate că Matt avea să încerce să-i vorbească din nou despre Eris, să facă mărturisiri bizare ca să-şi uşureze conştiinţa, totul sub pretextul „vindecării” Apoi, deodată, Leda ştiu pe cine ar trebui să roage să o însoţească: cineva care nu putea să-i impună să facă diverse lucruri, care ar fi lăsat-o să se ducă la yoga şi la film, în loc să participe la activităţile de reabilitare propriu-zise Cineva care nu putea să o refuze — Aveai dreptate, mamă Ţi-am ascuns ceva Se hotărî să rişte Dacă nu rişti, nu câştigi — Am un nou iubit Ilara trase brusc şi adânc aer în piept, mulţumită că nu se înşelase — Iubit? Cine? — Watt Bakradi L-am luat cu mine la balul pentru conservarea resurselor râului Hudson Locuieşte în partea de jos a Turnului, aşa că m-am gândit Fata făcu dinadins o pauză — Că n-o să fiu de acord? Leda ridică din umeri, lăsându-şi mama să interpreteze gestul ei ca pe o aprobare — Haide, Leda Sper că mă cunoşti mai bine de atât Nici eu nu m-am născut bogată Ilara strânse ferm şi binevoitor mâinile Ledei — Mulţumesc Leda răsuflă uşurată — Speram ca Watt să mă însoţească la clinică Mama ei se încruntă — Mă bucur că îl ai pe Watt, dar nu cred că e bine să-l duci la Silver Cove Nu sunteţi împreună de mult timp Nu este pregătit să vorbească despre trecutul tău M-aş simţi mult mai bine dacă te-ar însoţi tatăl tău Leda îşi plecă ochii în pământ, prefăcându-se stânjenită, îngropându-se în alte şi alte minciuni — Watt îmi cunoaşte trecutul De fapt, mă ştie de ceva vreme E un subiect sensibil, din cauza modului în care ne-am întâlnit — Ce vrei să spui? — Sora lui mai mare a fost la Silver Cove A trecut printr-o experienţă asemănătoare cu a mea I se strânse inima la o asemenea minciună, dar apoi se gândi din nou la întoarcerea acolo, la ideea de a revedea vechile locuri cunoscute şi, mai rău, la cum s-ar fi simţit mama ei, iar hotărârea ei deveni de neclintit — În ultima vreme, Watt a fost susţinătorul meu Având în vedere ce s-a întâmplat cu sora lui, pentru el e important să facă parte din procesul meu de vindecare Şi ar însemna mult pentru mine dacă ai fi de acord să mă însoţească Ilara tăcu o clipă, studiind-o pe Leda ca şi cum nu ar fi ştiut ce să creadă despre noua turnură de evenimente — Lasă-mă să discut cu tatăl tău În principiu, este în regulă Ilara se opri în prag — Să-l aduci pe Watt la cină în curând Şi pe sora lui, adăugă femeia, călduros Mi-ar face plăcere să-i cunosc pe amândoi Leda îşi ţintuia mama cu privirea şi îşi urzea în continuare pânza de minciuni — Pe Watt pot să-l aduc, dar sora lui a murit anul trecut — Vai, Leda! Îmi pare rău Mama ei se albi la faţă şi înghiţi în sec, iar Leda îşi dădu seama că obţinuse victoria dorită — Te iubesc, mamă — Şi eu te iubesc Sunt mândră de tine, spuse Ilara cu blândeţe şi închise uşa în urma ei Leda se aruncă pe pat şi începu să-i scrie lui Watt un mesaj Anulează-ţi planurile pentru weekendul următor şi fă-ţi bagajele, îi scrise ea Vii cu mine în Nevada RYLIN Rylin venea în urma lui Xiayne, ieşind din gara oraşului Los Angeles Construcţia avea forma unei scoici imense şi strălucea, albă şi orbitoare, în soarele dimineţii Fata îşi duse automat mâna la ochi, pentru a-şi feri privirea Se uită la valiza ei neagră, nouă, care se rotea în spatele ei Era un dar de felicitare din partea Chrissei, pentru că i se oferise acel stagiu Rylin fusese atât de încântată, încât nici măcar nu o certase din cauza cadoului extravagant — E în regulă dacă mergem direct pe platou? Filmarea începe într-o oră, îi spuse Xiayne Profesorul purta blugi şi un tricou negru, inscripţionat cu un singur cuvânt, cu litere albe, care se schimba constant, alcătuind diverse variante, în ordine alfabetică Până acum, Rylin văzuse toate cuvintele care începeau cu litera T Se întrebă în cât timp avea să ajungă la sfârşitul alfabetului şi să o ia de la capăt Cei doi plecaseră în acea dimineaţă, cu trenul de ora opt, din New York, dar, din cauza diferenţelor de fus orar, în Los Angeles era abia ora şapte, iar asta îi dădea lui Rylin senzaţia ciudată că se întorsese în timp — Bineînţeles, se învoi ea repede Abia reuşise să adoarmă din cauza nerăbdării Încă nu îi venea să creadă că avea să lucreze într-un holo-studio adevărat După ce urcară în aerocabină şi porniră, Rylin nu-şi desprinse ochii de fereastră, foarte curioasă în privinţa oraşului necunoscut Străzile se întindeau în diverse direcţii, iar clădirile erau luminate şi uşor arcuite Rylin nu mai văzuse niciodată aşa ceva Părea inutil de întins Oamenii trăiau, se duceau la muncă şi la şcoală în clădiri diferite Rylin se aştepta să fie aşa în suburbii, dar Los Angeles nu era un oraş? Totul i se părea ineficient Trecură pe lângă un complex de apartamente de lux, strălucitor şi nou, cu terase spectaculoase la fiecare nivel Nu avea mai mult de douăzeci de etaje, şi totuşi era limpede că fusese proiectat pentru oameni bogaţi Rylin ştia că niciun bogătaş newyorkez nu ar fi plătit pentru un apartament situat la un etaj atât de jos Ce panoramă ar fi putut să ofere? Apartamentul în care locuia ea se afla la etajul 32, iar Rylin ar fi băgat mâna în foc că era mai ieftin decât oricare altul din cartier — Bine ai venit în Los Angeles, oraşul visătorilor! E frumos şi, cu toate acestea, total lipsit de logică, spuse Xiayne, parcă citindu-i gândurile Părea sarcastic şi ciudat de mândru — Mă bucur că ai venit, Rylin, adăugă el Cuvintele tânărului îi dădeau o senzaţie plăcută Fata zâmbi — Şi eu mă bucur Brusc, se gândi la aluzia plină de cruzime a lui Cord, când spusese că Rylin avea să dea o cu totul altă semnificaţie expresiei „preferata profesorului” Se îndepărtă un pic de Xiayne El nu păru să observe — Cum se deplasează lumea pe aici? întrebă ea curioasă — Cu MEDUSA Văzând privirea nedumerită a lui Rylin, Xiayne schiţă un gest în sus, iar plafonul aerocabinei deveni brusc transparent — Mai precis, cu mijloacele Departamentului Metropolitan al Aerotramvaielor de sub Bulă Un sistem încurcat şi incredibil de complicat de monoşine aglomera văzduhul Toate aveau culori intense, ca un cuib de şerpi strălucitori Mult deasupra lor, fata văzu albastrul cerului Chipul desenat al unui clovn apăru pe albastrul azuriu, proiectat alături de cuvintele MCBURGER KING! LUNEA, 2 BURGERI LA PREŢ DE 1! Rylin icni — O, au început cu reclamele încă de dimineaţă? Xiayne privi în sus şi ridică din umeri, explicând: — Sunt proiectate pe Bulă Rylin auzise vorbindu-se despre Bulă Demult, înainte ca ploaia să poată fi controlată cu ajutorul hidrocapsulelor, când încălzirea globală încă era un motiv de îngrijorare, locuitorii din Los Angeles îşi făcuseră griji că şi temperatura din oraş ar fi putut creşte, aşa că îl „închiseseră într-o bulă”: construiseră o cupolă enormă din supercarbon, care acoperea întreg oraşul După ani de zile, când cupola nu mai fusese necesară, refuzaseră să o desfiinţeze Poate că deveniseră prea dependenţi de banii obţinuţi din reclame, se gândi Rylin Îşi aminti de contururile clare ale Turnului, atât de diferite de oraşul acela aglomerat, strălucitor şi haotic Rylin constată că îi era dor de Turn — Am ajuns, anunţă Xiayne când aerocabina opri lângă un şir de clădiri înghesuite Probabil că erau platourile de filmare Scena enormă era tăcută şi goală Rylin aruncă platoului o privire pe furiş: o cameră a tronului imensă, cu stâlpi de marmură şi un podium greoi, auriu Salve Regina era un film istoric, despre ultimul cap încoronat britanic care guvernase înainte ca Marea Britanie să voteze abolirea monarhiei Luminile se estompară, apoi străluciră şi se estompară din nou, anunţând că o persoană – probabil directorul de imagine – încerca să perfecţioneze modul în care lumina cădea pe un anumit detaliu Rylin încercă să observe totul înainte ca Xiayne să facă la stânga şi să păşească printr-un perete Fata făcu ochii mari şi apoi îşi dădu seama că, de fapt, acolo nu era un perete, ci un divizor de lumină opac, menit să ascundă dezordinea în faţa camerelor Rylin intră repede în haosul vesel din culise Cărucioare treceau pe lângă ea învârtindu-se, pline cu dispozitive de aranjare a părului, confecţionate din metal lustruit, şi cu tuburi viu colorate de machiaj; schiţe amuzante cu nasuri, ochi şi guri erau împrăştiate, ca nişte membre abandonate Camere de filmat de diverse mărimi şi forme pluteau prin colţuri, uitate Fiecare bucăţică de spaţiu gemea de oameni: directori de scenă şi asistenţi care conversau aprins prin intermediul lentilelor de contact, o echipă de costumieri care verificau toate detaliile hainelor de epocă şi, desigur, actorii şi actriţele machiate, în toată gloria lor Xiayne apucă de braţ o tânără aflată în trecere, cu pielea de culoarea abanosului şi cu un coc mic — Seagren! Ea e Rylin, noua ta asistentă Rylin, Seagren va fi şefa ta săptămâna asta Vă urez succes! — Bine, mulţumesc Cum te Rylin voia să-l întrebe unde îl putea găsi mai târziu, dar Xiayne plecase, pierzându-se în marea de vociferări şi dând ordine Aşa-i, el este responsabil de toată producţia, îşi aminti ea Nu putea pretinde ca profesorul să-i acorde ei atenţie mai întâi; de fapt, nu putea pretinde deloc să-i acorde atenţie Şi totuşi, brusc, se trezi tânjind după orele în care fuseseră doar ei doi în Hipercircuit şi discutaseră liber Seagren strâmbă din nas, neîncrezătoare — Tu eşti noua mea asistentă? Câţi ani ai? Rylin hotărî să evite adevărul — Sunt o elevă de-a lui Xiayne M-a rugat să vin să-l ajut, spuse ea, ocolind dinadins informaţia că avea şaptesprezece ani Încântată de cunoştinţă, zise fata şi întinse o mână Sperase că faptul de a pronunţa prenumele profesorului avea să o facă să pară mai profesionistă, dar Seagren îşi dădu ochii peste cap, exasperată — O liceană Minunat! De fapt, lui Rylin i se părea că toată echipa era destul de tânără Aproape niciunul nu părea să aibă mai mult de treizeci de ani Poate că media aceasta de vârstă se datora faptului că Xiayne însuşi era tânăr Sau, poate, el credea că o echipă tânără e un ingredient important în producerea unui film îndrăzneţ şi cu priză la public — Cu ce să încep? o întrebă pe Seagren, ignorându-i remarca Directorul adjunct de imagine îşi dădu ochii peste cap — Fă ordine în chestiile astea, spuse ea tăios şi deschise uşa unui dulap imens, care ocupa un perete întreg Era plin ochi cu accesorii adunate de generaţii întregi: camere vechi, cutii cu spoturi de lumini, suporturi aruncate Rylin era sigură că vede o cutie veche cu capsule de suc, alături de un dozator Un strat subţire de praf acoperea totul Atunci când acceptase să lucreze ca asistent de producţie nu se gândise că avea să facă asta Crezuse că măcar avea să fie pe platou – poate ţinând spoturile sau aducând cafea, urmărind ce se petrecea la filmări Rylin se uită la Seagren şi văzu că aceasta zâmbea sarcastic, parcă invitând-o pe Rylin să protesteze Xiayne îi spusese că şi el începuse cu munca de jos Ei bine, şi Rylin putea s-o facă Lucrase ca menajeră pentru familia Anderton, la urma urmei Nu se temea de muncă — Prea bine! încuviinţă fata şi, apropiindu-se de dulapul slab luminat, se apucă de treabă • După câteva ore, băgată cu totul în dulapul acela groaznic, îşi dădu seama, cu o tresărire, că platoul amuţise Era mai târziu decât îşi închipuise Când plecaseră toţi acasă? Îşi luă valiza – încă ascunsă într-un colţ – şi se îndreptă spre uşă, vrând să se întoarcă în camera ce-i fusese rezervată la hotelul unde se cazase echipa Fusese o zi lungă şi muncise din greu pentru Seagren: organizase blestemăţia de dulap, luase prânzul din cărucioare şi plecase în căutarea actorilor împrăştiaţi prin diverse camere de recreere Însă pe Rylin nu o deranja, mai ales că astfel interacţionase cu actorii Îi plăcea să-i urmărească, să-i ajute cu repetatul replicilor şi să le adreseze întrebări despre filmări Observase rapid că actorii erau cei mai vorbăreţi, mai ales dacă-i rugai să vorbească despre propria persoană O lumină încă ardea într-unul dintre spaţiile de editare Rylin ezită, curioasă, apoi bătu cu îndrăzneală la uşă — Ce vrei? răsună vocea iritată a lui Xiayne — Nimic, spuse ea repede, îndepărtându-se Eu doar — Rylin, tu eşti? Uşa se deschise şi Xiayne apăru în prag, părând mai agitat ca niciodată Nu avea nimic în picioare şi părul îi era zburlit Pe tricou avea o pată de ketchup, care se uscase pe cuvântul ZENIT — Scuze, credeam că e altcineva la uşă N-am vrut să mă răstesc Profesorul îşi tot dădea pe spate părul, care-i cădea în ochi — E totul în ordine? întrebă Rylin şi Xiayne oftă — Nu prea Analizez filmările zilnice şi, la drept vorbind – ridică ruşinat din umeri –, sunt jalnice — Pot să te ajut? Xiayne păru surprins de propunerea ei — Bineînţeles Vino să le vezi O să-nţelegi la ce mă refer, o avertiză el După ce Rylin îşi trase scaunul aproape de al lui Xiayne, el îşi flutură încheietura mâinii şi filmul continuă Pentru o vreme, vizionară în tăcere Materialul nu era chiar atât de prost, constată Rylin, deşi nici la fel de bun precum celelalte filme ale lui Xiayne Încercă să se concentreze asupra anumitor scene şi imagini, amintindu-şi că avea în faţă doar materialul neprelucrat, nu produsul finit Se tot uita pe furiş la chipul lui Xiayne Ochii îi străluceau în întuneric Lumina pâlpâitoare a hologramei îi scotea în evidenţă nasul impunător şi conturul ferm al maxilarului Din când în când, buzele i se mişcau, şoptind replicile odată cu actorii — Fii atentă la prim-ministru în scena asta, îi spuse Xiayne, pe neaşteptate Ar trebui să pară mai important În scena următoare o va denunţa pe regină, dar prim-ministrul nu se vede în cadrul ăsta din cauza costumului idiot, albastru-închis, pe care i-am spus să-l îmbrace Profesorul îşi duse o mână la bărbie şi miji ochii — Am tot crescut intensitatea luminilor, dar culoarea costumului absoarbe fotonii ca o gaură neagră Nu are deloc textură Aş filma din nou scena, dar actriţa mai stă aici doar două zile, iar eu trebuie să termin scena a treia Rylin se ridică şi dădu ocol camerei, încet — Ce spui de rochia reginei? sugeră ea După ce intră în scenă, rochia răspândeşte multă lumină în jur Xiayne amuţi Pentru o clipă, Rylin se temu că întrecuse măsura, dar apoi regizorul învârti din deget, derulând filmarea până la intrarea grandioasă a reginei, înveşmântată în rochia atent lucrată Îi privi chipul cât timp el urmărea scena După ce înţelese la ce se referea ea, ochii i se aprinseră, cuprinşi de o pasiune fanatică — Ai dreptate, zise el, dus pe gânduri Rochia reflectă lumina ca o oglindă Uite cum strălucesc faţa şi mâinile prim-ministrului! — Poţi să te foloseşti de asta? insistă Rylin — Voi lua câteva cadre, voi capta razele din jurul prim-ministrului şi apoi o să le copiez în cadrele anterioare O să fie al naibii de greu, dar o să meargă Xiayne se ridică, întinse braţele deasupra capului şi apoi, dintr-odată, făcu un pas către ea — Rylin, ai avut o idee grozavă! Mulţumesc Într-un moment de panică, Rylin crezu că urma să o sărute Inima i se strânse Era profesorul ei şi ştia că aşa ceva nu ar fi fost deloc în regulă Şi totuşi, o parte din ea îşi dorea sărutul lui — Ştiam că ai un talent înnăscut Xiayne rânji, îşi luă tableta aşezată pe bufetul din spatele ei şi se întoarse la locul său — Comand cafea Vrei şi tu? Adolescenta clipi, surprinsă — Nu, mulţumesc, se bâlbâi ea, uşurată Faptul că se afla în preajma acestor actori plini de sine o zăpăcea — Ţi-ar prinde bine o cafea O să stăm aici jumătate de noapte, să corectăm scenele Sau poate că vrei să pleci, îşi retrase Xiayne cuvintele Ai lucrat mai multe ore decât prevede legea Dar, dacă nu te deranjează, mi-ar prinde bine ajutorul tău — Bineînţeles că rămân, spuse Rylin ferm şi se îndreptă de spate De fapt, ar fi grozav să beau o cafea — Minunat Xiayne atinse tableta de câteva ori, ca să trimită comanda, apoi îi zâmbi fetei când reîncepu derularea filmărilor AVERY Avery atingea uşor tableta cu stiloul, cugetând asupra unei probleme de fizică Auzi o bătaie în uşă Pentru o clipă teribilă, crezu că era Atlas Dar apoi îşi aduse aminte că nu-şi mai vorbeau În plus, Atlas bătea mereu cu mai multă forţă şi siguranţă — Intră! Se răsuci, stând picior peste picior Mama ei se opri în prag Purta o rochie de zi cu roşu şi negru, colanţi şi o jachetă neagră, până în talie — Voiam să mă asigur că ştii despre cină, spuse ea zâmbind Sarah găteşte costiţe Avery căscă ochii — Ce sărbătorim? Tata a aflat care va fi următorul lui proiect? Costiţele adevărate – care nu proveneau din laboratoare – erau greu de găsit Chiar şi pentru familia Fuller, să mănânce aşa ceva indica o ocazie specială De obicei, o nouă achiziţie imobiliară — Atlas a acceptat slujba din Dubai! El şi tatăl tău au negociat toate detaliile, exclamă Elizabeth Râse uşor, ca şi când gândul că Atlas îşi negocia salariul cu propriul tată era extrem de amuzant Deci asta explica de ce în ultimele zile dispoziţia părinţilor ei se îmbunătăţise considerabil, gândi Avery Ştiuse că asta urma să se întâmple, şi totuşi vestea o durea mai mult decât ar fi fost normal — Aş fi vrut să pot veni şi eu, zise ea imediat Dar e ziua de naştere a Rishei şi luăm cina în oraş Nu avea de gând să stea cu părinţii ei şi cu Atlas, pretinzând că sărbătorea vestea care ameninţa să-i zdrobească inima — Serios? Chiar trebuie să te duci? insistă Elizabeth Avery nu renunţă: — E ziua ei de naştere, mamă! Îmi pare rău În cele din urmă, mama ei dădu aprobator din cap şi închise uşa Avery păşi mecanic în baie, îşi stropi faţa cu apă, apoi luă un prosop din dispozitivul de dezinfectare cu raze ultraviolete, ca să se şteargă Podeaua care se activa la atingere era caldă sub picioarele-i goale Masa ei de toaletă era imensă, acoperită cu marmură de un alb imaculat, fără urme de pete sau amprente Era înconjurată de oglinzi: unele curbate, altele plate, chiar şi o veche oglindă de mână, dăruită de bunica sa, cu ocazia primei zile de naştere a lui Avery Acestea erau poziţionate în toate unghiurile, ca şi când fata ar fi avut nevoie să se analizeze mereu din perspective noi şi neaşteptate De obicei, programa oglinzile aşa încât să proiecteze imaginea oceanului Detesta modul în care mama ei decorase baia aceea, punând-o pe Avery în prim-plan, tot aşa cum fata era atracţia vieţii lor Se aplecă în faţă, cu obrajii în palme, şi îşi studie reflexia fantomatică, palidă şi cu ochi goi Se uită cum fantoma introduce un şir de comenzi în pulverizatorul de machiaj, înfrumuseţând-o fără ca fata să mişte vreun deget Închise ochii în momentul în care o ceaţă fină îi acoperi chipul, luminându-i instantaneu cearcănele, înnegrindu-i genele şi scoţând în evidenţă osatura minunată a pomeţilor Când îşi ridică privirea, aproape că se simţea din nou ca Avery Fuller Se întinse după loţiunea cu iasomie din dozatorul de cristal şi îşi frecţionă braţele goale Fusese un cadou din partea lui Eris, comandat de la un mic magazin din Filipine Avea un miros specific Mireasma era liniştitoare şi atât de dureros de familiară, încât lui Avery îi venea să plângă Îşi spuse că Eris ar fi înţeles sentimentul ăsta: senzaţia că înăuntrul ei era o pustietate îngrozitoare, în care se rostogolea ceva ascuţit şi fragil – probabil bucăţile inimii sale sfărâmate Eris ar fi îmbrăţişat-o şi ar fi asigurat-o că era mai bună decât tot restul lumii la un loc S-ar fi aşezat lângă ea, mâncând biscuiţi şi ascunzându-se de lume împreună, până când Avery ar fi fost pregătită să o înfrunte din nou Însă Eris nu era acolo şi Avery trebuia să plece din apartament, dacă voia să-l evite pe Atlas în seara aceea — Compune mesaj, ceru Avery Destinatar: Risha, Jess – ezită o clipă – şi Ming Avery încă o ura pe Ming pentru că o făcuse pe Eris de râs la petrecerea de ziua ei, dar în clipa aceea îşi dorea să fie înconjurată de mulţi oameni, iar Ming era genul de persoană de care ai nevoie în astfel de nopţi: zgomotoasă şi gata de orice, pricepută la atragerea situaţiilor spectaculoase Măcar Ming ar fi ajutat-o pe Avery să nu se mai gândească la Atlas „În seara asta ieşim în oraş Să vă îmbrăcaţi elegant Ne vedem la Ichi, la opt” • — Ce se întâmplă? întrebă Jess câteva ore mai târziu, când îşi ocupară locurile în restaurantul Ichi În ciuda faptului că le anunţase târziu, cele trei fete îşi făcuseră apariţia, aşa cum se aşteptase Avery Ea trase agitată de rochia sa neagră şi se întinse spre platoul cu tempura de homar Ichi era un restaurant la modă, unde se servea sushi, unul dintre felurile de mâncare preferate ale lui Eris Asemenea unei bijuterii opulente, restaurantul trona în mijlocul etajului 941 Nu avea ferestre exterioare, dar acest lucru se potrivea de minune cu atmosfera ca de club: luminile slabe, muzica tehno şi, mai ales, mesele joase, care-i obligau pe toţi să stea pe podea, printre grămezi de pernuţe roşii, de mătase — Voiam să ne distrăm şi noi ca fetele, spuse ea zâmbind — E miercuri, sublinie Risha — Îmi evit părinţii, recunoscu Avery Voiau să luăm cu toţii cina în familie, acasă, dar sunt supărată pe ei şi n-am chef Nu vreau să discut despre asta, adăugă ea, iar Ming, care tocmai deschisese gura ca să-i pună o întrebare, tăcu Un chelner aduse restul comenzii: ţipar sashimi, tacos cu sos tartar şi un imens sufleu miso Când începu să aşeze băuturile mov lângă fiecare farfurie, Avery ridică privirea, surprinsă — Nu am comandat martini cu litchi — L-am comandat eu, zise Ming şi se întoarse către Avery cu un zâmbet provocator Hai, ştii bine că vrei să bei unul Avery voia să protesteze Chiar nu avea deloc chef să bea Dar apoi se gândi la Atlas, stând cu părinţii ei, toastând pentru slujba pe care ea nu dorise niciodată ca el să o accepte O băutură nu i-ar fi stricat Toate fetele se uitau la Avery, aşteptând-o să decidă — Bine, zise ea, ducând la buze paharul cu martini — Haideţi să facem o poză! chiţăi Jess Avery începu să se tragă deoparte, ca de obicei Ura să apară în fotografii, pentru că nu putea controla cum ajungeau imaginile în feed-uri, nu ştia niciodată cine le-ar fi putut vedea şi, în ciuda tuturor eforturilor sale, existau prea multe poze cu ea Dar în acea seară gândea altfel Poate că era bine ca Atlas să o vadă cu prietenele ei Poate că aşa situaţia lor ar fi început să revină la normal — Hai să facem o poză împreună, ceru ea Propria voce îi răsuna ciudat în urechi Simţea că o cuprinde neliniştea — Bineînţeles Ming schiţă un zâmbet ascuţit, iar celelalte fete se întoarseră şi pozară cu siguranţă exersată — Dar tu nu vrei niciodată să apari în poze Pe cine încerci să faci gelos? întrebă Ming, bănuitoare — Pe toată lumea, spuse Avery relaxată şi toate fetele izbucniră în râs Avery se lăsă pe spate şi se uită prin încăpere Toţi clienţii restaurantului erau tineri şi bine îmbrăcaţi, iar pielea lor avea acea strălucire înşelătoare pe care o dă bogăţia Câţiva băieţi aflaţi la alte mese se uitau în direcţia lor, întrebându-se, evident, cine erau tinerele acelea cu rochii scurte şi cercei lungi, strălucitori Deocamdată, niciunul nu se apropiase pentru a intra în vorbă cu ele — Risha, povesteşte-mi despre relaţia ta cu Scott, ceru Avery, doar ca să audă pe cineva vorbind Ascultătoare, Risha îi povesti cele mai recente întâmplări din povestea ei tumultuoasă de dragoste cu Scott Bandier, un elev de clasa a douăsprezecea de la Berkeley Avery se forţa să râdă, aşa încât nimeni să nu-i observe starea ciudată Dacă râdea, zâmbea şi dădea aprobator din cap îndeajuns de mult, ar fi însemnat că totul era în regulă Dar în sinea ei gândurile se învolburau, trecând de la un subiect la altul Nu se putea concentra la nimic, nu putea să gândească raţional Ciugulea din resturile de sufleu Caleidoscopul de lumini şi sunete o învăluia, amorţindu-i durerea stăruitoare din inimă Sorbea din paharul cu martini, pe care probabil Ming i-l umpluse din nou la un moment dat, cu toate că Avery nu observase În cele din urmă, grupul lor începu să se mărească Mai întâi veniră câteva colege de clasă – Anandara şi Danika Amândouă văzuseră fotografiile şi doriseră să li se alăture Pe urmă apărură mai mulţi elevi de la Berkeley, care se adunară în jurul barului şi comandară specialitatea casei – acel martini mov –, postând şi mai multe fotografii, aducând cu ei şi mai mulţi oameni Curând, Avery avea senzaţia că jumătate dintre elevii de la Berkeley erau acolo, revărsându-se pe ringul de dans La un moment dat, i se păru că o vede pe Leda şi apoi trei băieţi – Rick, Maxton şi Zay Wagner – apărură la masa lor — Zay a părăsit-o pe Daniela, şopti Ming şi îi făcu semn cu ochiul La început, Avery nu reacţionă la vestea asta Stătuse în acelaşi loc toată noaptea, ca o regină care-şi cârmuieşte supuşii, deşi nu asta era intenţia ei Pur şi simplu nu se simţea în stare să se mişte Dar Ming avea dreptate De ce să nu discute cu Zay? Ce o mai împiedica? Indiferent ce ar fi făcut, Atlas nu mai era al ei Brusc, Avery îşi aduse aminte cum se implica Eris, pasional şi din toată inima, într-un nou flirt de fiecare dată când se simţea distrusă după încheierea unei relaţii Avery o întrebase o dată de ce proceda aşa „E cea mai bună metodă de a uita pe cineva”, îi răspunsese Eris cu un zâmbet larg şi fluturându-şi genele, cu subînţeles — Zay! exclamă Avery după o clipă şi se ridică lent, aşa cum ar fi făcut Eris Ce mai faci? Zay părea surprins să se bucure de atenţia ei La urma urmei, îl respinsese vehement, cu câteva luni în urmă — Bine, mulţumesc, spuse el prudent Însă Avery nu avea de gând să fie ignorată şi flirtă din plin, zâmbind cât putea ea de strălucitor Sărmanul Zay nu avea nicio şansă de scăpare Tocmai voia să-l conducă pe ringul de dans, slab luminat, când cineva îl bătu pe Zay pe umăr — Te superi dacă ţi-o răpesc? Cord o luă pe Avery de braţ şi o îndepărtă uşor Zay rămase pe loc, vrând să protesteze, cu gura pe jumătate căscată, ca un peşte sfârtecat — Replica aia a fost cam banală, îl acuză Avery, deşi nu o deranja că fuseseră întrerupţi De fapt, nu îi păsa de Zay, ci pur şi simplu se simţise ciudat, parcă plutind în derivă, şi simţise nevoia să facă ceva, orice, pentru a-şi recăpăta stabilitatea În plus, nu ar fi deranjat-o nici dacă Atlas ar fi văzut-o, în notificări, vioaie, strălucitoare şi lipsită de griji — Şi eu, care credeam că-mi vei mulţumi că am salvat situaţia — Zay nu e atât de rău, protestă neconvingător Avery Cord râse — Nu mă refeream la tine L-am salvat pe Zay de o altă dezamăgire Ştii, Avery, uneori eşti cam crudă, spuse Cord încet Avery se uită la el Nu mai vorbiseră de la petrecerea din weekendul trecut — Nu ştiam că ieşi în oraş în seara asta, îi zise fata — Nu am avut de gând să ies, dar pe urmă am văzut pozele — Cord , rosti ea, nesigură de ce voia să-i spună Că nu ar fi trebuit să interpreteze momentul de pe canapeaua lui, că era sensibilă şi suferea şi că ar trebui să stea departe de ea Dar pe urmă sughiţă brusc Cord râse Lui Avery îi plăcuse dintotdeauna râsul lui – râsul lui adevărat, sincer, nu cel întunecat şi cinic Râdea din toată inima, ca atunci când erau copii Până să se dezmeticească Avery, dansau, iar el îi cuprinsese talia cu mâinile — Tot nu ai de gând să-mi spui ce se întâmplă? zise el în cele din urmă — Sunt bine Avery dădu stăruitor din cap — Nu ştiu cine-i tipul, dar, dacă tu chiar vrei să-l faci gelos, trebuie să alegi unul mai răsărit decât Wagner — De unde ştii că-i vorba de un tip? spuse ea repede, întrebându-se ce o dăduse de gol Cord rânji triumfător — Nu am ştiut până acum Mulţumesc că mi-ai confirmat bănuielile Era rândul lui Avery să râdă, iar asta o făcea să se simtă surprinzător de bine, aproape normală pentru o secundă – dacă ceva putea fi normal într-o lume în care Atlas nu era prezent — Haide, va trebui să te apropii mai mult, dacă vrei să fii credibilă, îi spuse Cord răguşit Avery ezită, pe urmă cuprinse umerii lui Cord Era foarte înalt O parte groaznică şi păcătoasă din ea spera că cineva îi fotografia chiar în clipa aceea şi încărca poza pe internet I-ar fi dat peste nas lui Atlas Însă apoi şi-l închipui pe Atlas văzând fotografia şi se întrebă ce ar fi crezut despre ea pentru că se dusese direct la Cord – din nou –, iar braţele îi căzură pe lângă corp Cord nu pierdu nicio secundă şi o învârti uşor — În plus, suntem prieteni încă de la grădiniţă, adăugă el Ştiu că nu le-ai porunci tuturor din clasă să iasă în oraş în timpul săptămânii dacă nu ai avea un motiv întemeiat — Nu le-am poruncit nimic Pur şi simplu au venit! protestă Avery, dându-şi seama după o secundă că el folosise cuvântul prieteni Un sentiment de uşurare o cuprinse Pentru o vreme, se legănară pe ring Luminile electrice de deasupra lor îşi schimbau culorile la întâmplare, ameţitor Brusc, se simţea epuizată Prea multe se întâmplaseră în ultima vreme: lumea i se destrămase, plânsese în neştire, aflase că Atlas avea să plece cu adevărat, departe Închise ochii şi îşi permise luxul de a-şi sprijini capul de pieptul lui Cord — Mulţumesc pentru tot, Cord, murmură fata, ştiind că el înţelegea Cord nu spuse nimic, dar îl simţi dând din cap Aşa începe, gândi Avery, ca şi cum s-ar fi pregătit să ridice pe umerii săi ceva îngrozitor de greu Trebuia să se adune încetul cu încetul, deoarece acesta era începutul vieţii sale fără Atlas WATT Trezeşte-te, Watt, îi şopti Nadia la ureche în clipa în care avionul alimentat cu hidrogen începu să coboare Watt se mişcă în loc şi se frecă la ochi, un pic enervat pe sine că adormise în timpul zborului Zbura pentru prima dată De fapt, era prima oară când părăsea New Yorkul, dacă nu punea la socoteală singura ocazie când se dusese în excursie, cu colegii de la cursul de ştiinţe, la Muzeul Spaţial din Washington, înainte ca cea mai recentă rundă de reduceri bugetare să elimine călătoriile interstatale Watt aruncă o privire pe hubloul din stânga şi îşi ţinu respiraţia, fără să vrea Zburau deasupra statului Nevada, care se întindea, sterp şi incolor, până la orizont Parcă ar fi avut dinaintea ochilor suprafaţa unei planete deşertice Era fantastic să se gândească la faptul că, în mod normal, trăia atât de jos, înlănţuit de suprafaţa Pământului din cauza gravitaţiei Alături, Leda îşi petrecu un picior peste celălalt şi închise ochii, încrezută, calmă şi indiferentă Nadia, ce ar trebui să spun ca să sparg gheaţa? Nu ştiu, Watt Nu am găsit multe informaţii despre membrii unui cuplu care se şantajează reciproc, deşi au o relaţie, şi care sunt în drum spre un centru de reabilitare, îi răspunse Nadia Am găsit un caz într-o emisiune holografică, dar l-am şters din baza de date pentru că nu este realist Watt ignoră sarcasmul computerului, deşi concluziile Nadiei nu erau departe de ale lui Nu ştia cum să interpreteze ceea ce se întâmpla cu Leda Noaptea petrecută cu ea fusese întunecată, amară, nesăbuită şi, sincer, avusese parte de cea mai reuşită partidă de sex din viaţa lui Nu se aşteptase ca ea să-l mai caute după aceea sau, cel puţin, nu să-i ceară mai mult decât să supravegheze diverse persoane Fusese şocat când fata îi trimisese un mesaj, cerându-i să o însoţească în Nevada, la o întâlnire cu fostul ei consilier de la centrul de reabilitare Nu îi oferise alte explicaţii, doar un link cu biletul lui de avion E imposibil să capete vreodată suficientă încredere în mine încât să mărturisească adevărul despre Eris Am dreptate? întrebă Watt retoric Aş spune că nu aţi început cu dreptul, având în vedere că nu vă suportaţi unul pe altul, zise Nadia sec Amintindu-şi schimbul de replici la care se referea Nadia – când fuseseră pe jumătate dezbrăcaţi, în patul Ledei –, brusc Watt se simţi jenat Parcă îţi spusesem să te deconectezi mereu când sunt în ăăă situaţii intime, îi aminti el Îi dăduse comanda asta cu mult timp în urmă Nu suporta o a treia prezenţă în pat, chiar dacă era vorba doar despre un computer Da, dar mi-ai mai spus şi să nu mă deconectez niciodată când Leda este prin preajmă, îi aduse aminte Nadia Te rog să reactivezi deconectarea în situaţii romantice, îi spuse el cu hotărâre Ar trebui să-ţi revizuim definiţia romantismului, pentru că, indiferent cum se cheamă ceea ce se petrece acum între voi doi, nu e vorba despre romantism Ştii la ce mă refer, îi zise el în gând şi se făcu mai comod în scaunul pluşat, de clasa întâi Nadia, pierd şirul comenzilor pe care ţi le-am dat Îţi alcătuiesc cu mare plăcere o listă, răspunse Nadia, răutăcioasă ca de obicei Watt ştia că pur şi simplu trebuia să îndure weekendul acela, iar apoi putea să-şi vadă de viaţă Între timp, avea de gând să încerce să se distreze enervând-o pe Leda Era cel mai bun lucru la care putea spera Avionul ateriză cu un zgomot surd Aburul se ridica din sistemul de alimentare cu hidrogen asemenea unui fum lichid şi câţiva stropi se împrăştiară pe pista pârjolită de soare Watt îşi aduse aminte că odată, demult, avioanele funcţionaseră cu combustibili pe bază de carbon, nu de apă Ce viziune îngustă! Şi câtă risipă! El şi Leda nu îşi vorbiră în timp ce se îndreptau spre zona de aşteptare, unde aero-roboţii le aduseră bagajele Leda îşi înclină capul pentru un moment, primind un mesaj — Maşina noastră e aici, spuse ea scurt şi se apropie de uşile strălucitoare Mergea ca o balerină: dreaptă, cu umerii traşi spre spate, păşind repede şi uşor, ca şi cum pământul ardea şi nu ar fi suportat să-l atingă mult timp Cu coada ochiului, Watt zări ceva nefamiliar şi abia după o clipă îşi dădu seama că era umbra lui În Turn, iluminatul solar era identic şi uniform din toate unghiurile – spre deosebire de soarele adevărat, o singură sursă de lumină, care se deplasa de-a lungul zilei –, deci acolo nu-şi vedea niciodată umbra Îşi stăpâni impulsul de a se opri şi a o studia El şi Leda păstrară o tăcere glacială când urcară în maşină – al cărei exterior din polimeri era programat să pară de un albastru-argintiu intens – şi intrară pe autostradă Linia prăfuită a orizontului licărea în depărtare Watt închise ochii şi jucă în minte şah cu Nadia, căreia îi era atât de milă de el, încât, pentru prima dată, îl lăsă să câştige Deodată, virară pe un drum lateral şi nimeriră într-o zonă cu vegetaţie luxuriantă Un orăşel cu clădiri din gresie se întindea în mijlocul unui lac imens, cu o cascadă care curgea în sus – o iluzie optică isteaţă, îşi zise Watt Florile se revărsau pe acoperişurile cu ţiglă roşie, iar palmierii îşi întindeau frunzele spre cer Peste tot se plimbau fete Asemenea Ledei, înfăţişarea lor sugera faptul că se bucurau de bogăţie şi de privilegii, şi totuşi privirea lor era goală şi hăituită Alături, Watt o simţi pe Leda încordându-se Nu era de mirare că nu voia să vină acolo, gândi el În ciuda faptului că locul arăta ca un spa de ultimă generaţie, probabil că îi răscolea amintiri oribile Vorbi abia când ajunseră în faţa camerelor care li se repartizaseră – două cabane autonome, pe piloni de lemn, într-un colţ îndepărtat de lângă lac — Avem camere separate? Parcă stabiliserăm că sunt iubitul tău, zise el, ridicând dintr-o sprânceană Auzindu-i replica, Leda păru să-şi piardă până şi ultimul strop de calm Descuie uşa cabanei lui Watt şi îl apucă de guler, trăgându-l înăuntru Brusc, erau atât de aproape unul de celălalt, încât băiatul îi auzea pulsul accelerat în încheietura mâinii Unul din ochii ei întunecaţi avea un punct verde microscopic Watt nu îl mai observase până atunci Se trezi că se holbează la el, întrebându-se de la care părinte îl moştenise — Hai să lămurim lucrurile Eşti aici cu un singur scop, îi spuse Leda Să mi-o iei pe mama de pe cap, să mă ajuţi să trec de verificarea asta tâmpită – de preferat, cu cât mai puţine activităţi de reabilitare posibil Le-am spus că eşti iubitul meu ca să mă poţi însoţi drept susţinător, în locul mamei Watt se întrebă de ce Leda insistase atât de mult ca mama ei să nu vină acolo, dar decise că era o întrebare prea complicată Prefera să o enerveze: — Eşti sigură că nu am venit aici să ne facem de cap, la jumătate de glob depărtare de casă? — Ce s-a întâmplat weekendul trecut a fost o greşeală provocată de beţie Nu o vom repeta şi nu vom mai vorbi despre ea Weekendul ăsta lucrezi, ai înţeles? Nu eşti în concediu Încordarea se simţea limpede în vocea Ledei Watt zâmbi — Bineînţeles că sunt în concediu Nu mi se-ntâmplă des să mi se impună să zbor până în Nevada Nadia îi atrase atenţia asupra unui program proiectat pe peretele cabanei Îi place yoga, îi aminti ea, probabil încercând să fie de ajutor Însă Watt ştia foarte bine cum ar fi reacţionat fata dacă ar fi venit peste ea, la îndrăgitele sale ore de yoga — Trebuie să ajung la cursul de yoga de după-amiază, anunţă băiatul şi dădu din cap spre programul de pe perete — Nu Nu vii cu mine la yoga, îl ameninţă Leda, însă, cu cât protesta mai mult, cu atât mai hotărât era Watt să o însoţească Distracţia abia începea • Mai târziu, după o oră de yoga petrecută în cortul pentru meditaţie – pe care Watt şi-o petrecuse stând picior peste picior, uitându-se fascinat cum Leda schimba poziţiile de yoga cu uşurinţă, în ciuda încercărilor băiatului de a scoate sunete enervante, care să o distragă –, se aflau amândoi în sala de aşteptare din clădirea principală Watt îşi încrucişase gleznele şi bâţâia cu nerăbdare dintr-un picior Leda îi tot arunca priviri, nervoasă, aşa că, bineînţeles, el nu încetă din bâţâit — Voi vorbi numai eu, se oferi ea în cele din urmă Nu e nevoie să spui nimic Nu ai de făcut altceva decât să zâmbeşti, să dai din cap şi să răspunzi cât mai repede posibil la întrebările directe Nu trebuie să-ţi aduci aminte decât că eşti iubitul meu, care mă ajută şi îmi oferă sprijin moral A, şi că sora ta mai mare a murit, în mod tragic, din cauza dependenţei de droguri, adăugă Leda, ca şi cum tocmai şi-ar fi adus aminte de un detaliu neînsemnat Watt se prefăcu îngrozit — Mi-ai inventat o soră mai mare şi apoi ai omorât-o? Cum ai putut să faci aşa ceva? Leda îşi dădu ochii peste cap — Watt, nu mă face să regret că te-am adus aici! — Nu te îngrijora, deja regret eu suficient cât pentru amândoi, răspunse el vesel, tocmai când uşa se deschise, dând la iveală o roşcată zveltă, care purta un halat de medic — Leda, îmi pare bine să te revăd Doctoriţa îi întinse o mână Nu purta ecuson, dar asta nu-l deranja deloc pe Watt, pentru că deja ştia totul despre ea Să înceapă jocul, Nadia, gândi el şi făcu un pas în faţă — Doamnă doctor Reasoner, mă numesc Watt Bakradi Sunt iubitul Ledei Băiatul zâmbi fermecător şi îi strânse mâna, apoi toţi trei se aşezară — Watt e aici în calitate de susţinător, explică Leda Doctoriţa Reasoner se încruntă — Leda, dosarul tău nu menţionează nimic despre un iubit — Am început relaţia în toamna asta, după ce Leda s-a întors de la reabilitare Watt întinse braţul, acoperi o mână de-a Ledei cu a lui şi îşi petrecu degetele printre ale ei Fata îi aruncă o privire întunecată Doctoriţa Reasoner se aplecă în faţă, privindu-i curioasă — Şi cum v-aţi întâlnit? — De fapt, pe Watt îl interesa o prietenă de-a mea, dar, după ce m-a cunoscut, şi-a dat seama că noi doi semănăm mult mai mult, spuse Leda scurt şi la obiect şi îşi înfipse unghiile în palma lui, iar strâmbătura lui Watt se transformă într-un zâmbet — Da, regret să spun că, la fel ca Leda, şi eu sunt egoist şi nesigur Încă lucrez la aspectul ăsta, declară Watt atât de nonşalant, încât doctoriţa Reasoner clipi, neştiind cum să reacţioneze O simţea pe Leda clocotind lângă el Mânia ei emana în mici valuri rotitoare — Watt, înţelegi ce înseamnă să fii un susţinător? se interesă doctoriţa, ignorând ultimul comentariu Rolul tău e s-o ajuţi pe Leda să facă în continuare alegeri bune — Sigur că înţeleg, doamnă doctor Reasoner, spuse el încet De fapt, Leda este cea care m-a ajutat pe mine Ştiţi, sora mea a suferit ani de zile din cauza unor dependenţe îngrozitoare — Da, săraca Nadia , zise Leda cu subînţeles, dar Watt ignoră ameninţarea voalată — era dependentă de xenperheidren, de alcool, de tot ce v-aţi putea închipui Leda a fost un model pentru ea fiindcă, bineînţeles, la un moment dat şi Leda a fost dependentă de toate astea — Şi cum se simte acum sora ta? întrebă doctoriţa Reasoner, cu îngrijorare sinceră întipărită pe chip — A murit, zise Watt fără ruşine şi îi aruncă Ledei o privire mulţumită, ca şi când fata ar fi trebuit să fie mândră că el îşi adusese aminte Fata părea că vrea să-l stranguleze cu propriile mâini — Îmi pare foarte rău să aud asta! Dacă am fi putut-o trata aici , îngăimă doctoriţa, cu uimire vădită Jenată, îşi drese vocea şi se întoarse către Leda — Leda, în ultimele luni ai mai simţit pornirea de a redeveni dependentă? — Nu, răspunse fata repede — Nu de droguri sau de alcool, în orice caz, interveni Watt, clipind exagerat — Ei bine, mi-ar plăcea să vorbim despre tratamentul recomandat în continuare Doctoriţa tăcu o clipă Pupilele ei se dilatau şi se contractau rapid, indicând faptul că pe lentilele ei erau afişate două variante ale unui anumit document — Presupun că vom folosi planul care-l include pe susţinător, nu pe părinte Deşi, Leda, tot cred că mama ta va dori să vadă — Bineînţeles că ar trebui să-l folosim pe acela Nu plec nicăieri, promise Watt, văzând încântat că Leda scrâşnea din dinţi, şi dădu aprobator din cap • Mai târziu în acea noapte, Watt stătea întins în patul dublu, imens, din cabana de inspiraţie mexicană Pernuţele numeroase îl înconjurau ca frişca glazurată Faptul că era singur în pat îl bulversa Bine, nu se punea problema că şi-ar fi dorit să se culce cu Leda, îşi zise în sinea lui Dar de ce nu voia ea să se culce cu el? Fusese sigur că aveau să-şi petreacă noaptea împreună După farsa ilară în care se transformase consultaţia, din cauza căreia Leda îl acuzase de sabotaj – „Glumeşti? Am salvat situaţia”, se lăudase el –, refuzaseră să participe la cercul mărturisirilor, care era opţional, dar la care participarea era încurajată, şi cinaseră la cantină După aceea, intraseră în camera lui Watt ca să urmărească o hologramă stupidă pentru copii, despre un măgar din desene animate Stătuseră pe canapea, nu pe pat, la o distanţă destul de mare unul de altul Cu toate astea, râseseră cu atâta poftă, încât, pentru prima dată, Leda păruse cu adevărat relaxată Fusese şocat când, la finalul hologramei, ea îi urase „noapte bună”, se ridicase şi ieşise din cameră Iată-l acolo, singur în cel mai luxos dormitor în care intrase vreodată, uimit până peste poate — Nadia, ce crezi că vrea Leda, de m-a adus până aici? se întrebă cu voce tare — Aş fi spus că e o anomalie statistică, doar că nu există statistici pe această temă, răspunse Nadia Mă bucur că, aparent, te-ai distrat Computerul rosti ultimele cuvinte înţepat, parcă subliniind faptul că nu era momentul potrivit pentru distracţie Un ţipăt care îi stârni fiori reci răsună prin perete, din camera Ledei — Nadia, Leda se simte bine? strigă Watt, alunecând din pat şi împiedicându-se — În camera ei nu am acces, răspunse Nadia, dar Watt, desculţ, deja ajunsese la treptele de la intrare şi începuse să bată cu putere la uşa fetei După o secundă, zăvorul se deschise când Nadia se infiltră în sistemul centrului de reabilitare şi-l lăsă pe Watt să intre Leda se zvârcolea în aşternuturi, cu ochii închişi şi cu gura contorsionată într-o grimasă Ţipa Era un ţipăt nepământean, iar Watt ar fi vrut să-şi acopere urechile şi să se retragă În schimb, îi apucă mâinile Fata ţinea strâns de cearşafuri — Leda, e-n regulă, eşti în siguranţă Sunt aici, repetă el la nesfârşit, masându-i încheieturile În cele din urmă, ţipetele se transformară în suspine şi apoi încetară Leda se potoli Pleoapele îi fluturară încet, genele dese şi umede îi atinseră obrajii — Watt? întrebă ea somnoroasă, de parcă nu ştia ce căuta el acolo Nici Watt nu era sigur Îi dădu drumul fetei — Ţipai, spuse el neajutorat Era groaznic, parcă erai torturată Voiam să mă asigur că eşti bine — Da, cum să nu! Ţi-ar conveni să fiu torturată, bombăni Leda Se ridică şi îşi aranjă câteva şuviţe după urechi, cu un gest rapid Watt observă că purta o cămaşă de noapte albă, de mătase Ar fi fost aproape copilărească, dacă nu i s-ar fi lipit atât de sugestiv pe rotunjimile trupului El îşi feri privirea — În mod normal, da, însă trebuie să prind zborul de mâine spre casă, şi nu sunt sigur că mă pot întoarce fără tine Watt îşi dădu seama că se bâlbâia În piept simţea o apăsare ciudată Făcu încă un pas înapoi — Scuze! Te las să dormi — Te rog, nu pleca, spuse Leda repede, cu ochii mari, pe urmă înghiţi în sec Coşmarurile Te rog, rămâi până adorm În clipa aceea nu semăna deloc cu vechea inamică a lui Watt, fata ursuză şi dură care-l ameninţase şi-l silise să facă diverse lucruri Fata din patul acela era o străină care părea tânără, pierdută şi dureros de singură Watt vru să-şi tragă un scaun lângă patul ei, apoi ezită I se părea ciudat să stea pe scaun, lângă patul Ledei, ca şi când ar fi fost bolnavă, într-un spital Privirea lui o întâlni pe a Ledei şi fata îşi înclină aproape imperceptibil capul, în semn de înţelegere, făcându-i loc lângă ea Leda era nemişcată şi foarte mică Watt urcă în pat şi se lipi de ea Îi asculta respiraţia neregulată Un tremur de tulburare cutreiera trupul fetei; Watt îşi dădu seama că el era cauza fiorului şi se bucură Leda se întoarse cu faţa la el Amândoi stăteau culcaţi pe o parte, faţă în faţă, două siluete gemene în întuneric Singurul lucru care-i despărţea era o rază de lună strecurată pe fereastra deschisă Totuşi Watt aşteptă Oricât de nebunesc era, oricât de nebun era el pentru că îşi dorea asta, refuza să se apropie de ea dacă prima mişcare nu venea din partea ei Leda îşi ridică bărbia şi-l sărută pe buze, uşor şi nesigur Apoi se retrase — Asta tot nu înseamnă nimic, bine? şopti ea şi, chiar dacă nu îi vedea expresia, Watt şi-o putea imagina: fruntea încreţită, exprimând hotărâre de nestrămutat şi mândrie — Bineînţeles că nu înseamnă nimic, încuviinţă Watt, ştiind foarte bine că făceau schimb de minciuni CALLIOPE Calliope stătea la baza faimosului perete de escaladă al Turnului Era o imensă structură verticală care începea la etajul 620 şi se înălţa aproximativ treizeci de etaje, de-a lungul laturii interioare nordice a Turnului Se uită la ceasul care strălucea constant în colţul din stânga sus al vederii sale: nu-l oprea niciodată, preferând să le dea lentilelor comenzi minime Nu e deloc romantic să mormăi „afişează ora” în timpul unui flirt La aproape cinci după-amiaza, Calliope încercă să se resemneze cu ideea că Atlas nu avea să vină În după-amiaza aceea îi trimisese un mesaj nonşalant, ca să-l anunţe că se duce la peretele de escaladă, şi pe moment i se păruse un plan strălucit Îşi amintise cât de mult îi plăcea lui Atlas să se caţere pe stânci sau, cel puţin, cât de mult îi plăcuse Dar începea să realizeze că newyorkezul Atlas avea mult mai puţine lucruri în comun cu „Travis” decât se aşteptase Fata îşi reglă aerohamurile şi-şi frecă mâinile una de alta, pe urmă se întinse spre prima priză şi apoi spre a doua Poate că, dacă făcea escaladă de una singură pentru un timp, şi-ar fi limpezit mintea — Începi fără mine, Callie? Calliope închise ochii, îngăduindu-şi un zâmbet fugar de satisfacţie Rămase pe loc, agăţată de perete, la câţiva metri deasupra lui Atlas, şi îşi arcui spatele — Mă bucur că ai reuşit să ajungi, îi strigă ea Atlas îi zâmbi strâmb, ca şi când nu era pe deplin hotărât să surâdă Băiatul se echipă cu aerohamuri şi-şi ridică o bretea peste un umăr lat — Scuze! Nu mi-a fost uşor să scap de la serviciu Calliope se desprinse de perete, se lăsă să cadă şi aerohamul o prinse după doar câteva clipe, suspendând-o în aer Fata se împinse cu călcâiele în perete şi se răsuci leneş Pantalonii negri îi puneau în valoare silueta zveltă — Şeful tău pare groaznic de strict, deşi e tatăl tău, sublinie ea Atlas râse înţelegător Scoase o pereche de mănuşi, potrivindu-şi-o pe a doua cu dinţii, deşi erau capabile să se încheie singure — Îţi dau un sfat: nu accepta niciodată să lucrezi pentru mama ta, fiindcă-i foarte nasol să ai un părinte drept şef Dac-ai şti! Calliope se întrebă ce ar fi spus Atlas dacă ar fi aflat cât de eficiente erau cele două, mamă şi fiică, atunci când lucrau împreună Atlas apăsă câteva butoane pe un ecran, alegând portocaliul drept culoare pentru prize – ale Calliopei erau de un roz intens, culoarea ei preferată –, şi începu să se caţăre Ea aşteptă până când tânărul se apropie Pe urmă se roti, apucă din nou prizele şi i se alătură Peretele era aproape pustiu La o oarecare distanţă văzură trei căţărători, dar Calliope abia îi auzea, iar de văzut bine nici nu se punea problema I se părea că era singură cu Atlas, pe un pisc părăsit, izolat Lumina soarelui se revărsa prin ferestrele imense din spatele lor Escalada e foarte liniştitoare, se gândi Calliope în timp ce înaintau ca nişte gândaci pe faţada expusă şi abruptă Să găsească priza pentru o mână, altă priză pentru piciorul opus să se ridice şi să reia totul de la capăt Mişcările erau precise şi simple, dar trebuia să se concentreze, să nu-i îngăduie minţii să rătăcească nicio clipă Calliopei îi plăcea să simtă valul de adrenalină din piept pe măsură ce ajungea tot mai sus, cu trupul încordându-i-se uşor, din teama instinctivă că ar putea să cadă Evident că aerohamurile nu ar fi permis să se întâmple vreun accident În umeri simţea o durere plăcută Cu siguranţă va trebui să folosească o pernă de masaj la hotel, în acea seară Lângă ea, Atlas se legăna sălbatic, ca o creatură scăpată din iad Făcea salturi mari, ratând prizele de mână şi de picior, bâjbâind disperat Calliope îl văzu căzând de mai multe ori Apoi scrâşnea din dinţi şi începea să urce iar, furios — Aerohamurile sunt un dispozitiv de siguranţă, nu o jucărie Nu este o întrecere Tonul ei era înşelător de vesel Ce îl tulbura atât de mult pe Atlas? — Spui asta doar pentru că pierzi, îi strigă el, de deasupra Calliope îşi înăbuşi un zâmbet şi încercă să se mişte mai repede, iar prizele ei de picior aveau mai puţină siguranţă Îşi simţea mâinile arzând în mănuşile de înaltă tehnologie, cu superaderenţă La înălţimea aceea, faţada stâncii false era acoperită de mici cristale de gheaţă, simulând alpinismul pe Kilimanjaro sau pe Everest Pe fundalul lor, prizele roz de mână ale Calliopei păreau absolut ridicole Ea admiră lumina care făcea gheaţa să pară aproape albastră Mici vârtejuri de culoare scânteiau de fiecare dată când o atingea Când ajunse în vârf, Atlas îi întinse o mână, ca să o ajute Ea îi ţinu palma un moment, savurând senzaţia necunoscută, dar plăcută, a atingerii lui Când el îi dădu drumul, fata simţi, cu surprindere, că era dezamăgită Tavanul se înălţa deasupra, cu panourile solare albastru-turcoaz traversate de fuioare de norişori În ciuda cristalelor de gheaţă, era destul de cald acolo, sus Calliope se aşeză pe suprafaţa cu pietricele şi luă o gură de apă din rucsacul ei, cu picioarele atârnându-i peste marginea faţadei — Ce părere ai de muntele nostru artificial? întrebă Atlas — E mai uşor de escaladat decât cel din Turnul din Singapore şi, cu siguranţă, oferă o privelişte mai frumoasă decât Rio, răspunse ea, vrând să-i reamintească băiatului câtă experienţă avea ea şi cât de mult călătorise Dar nu se compară cu un munte adevărat La urma urmei, nu e ca în Africa Atlas se sprijinea în coate, iar tricoul său gri-închis era ud de transpiraţie Expresiile i se perindau pe chip prea rapid şi fata nu le desluşea pe toate I-ar fi plăcut să-i prindă gândurile şi să le ducă într-un laborator, să le analizeze Cum o vedea el cu adevărat? Ca pe o străină, ca pe un tovarăş de călătorie, ca pe o greşeală? Sau ca pe o fiinţă pe care voia să o cunoască? Tipul ăsta e doar o ţintă, se dojeni ea Nu conta ce credea despre ea, câtă vreme se dumirea cum să obţină de la el ceva de valoare — Aşa-i, încuviinţă Atlas, iar în tonul lui se ghicea un fel de înfrângere Dar, la urma urmei, nicăieri nu este ca în Africa — Nu vrei să te întorci acolo? — Tu vrei? Calliope ezită Cu o lună în urmă, ar fi spus „poate, într-o zi”, aşa cum vorbea mereu despre locurile unde călătorise în trecut Problema era că existau foarte multe locuri pe care încă nu le văzuse, iar pe Calliope o mâna o dorinţă intensă de a le gusta pe toate De aceea vorbea mereu cu un strop de nerăbdare despre locurile cunoscute Dar New Yorkul avea ceva diferit Poate că era vorba despre energia care vibra dincolo de suprafaţa acestuia, ca un puls sau ca bătaia unei tobe Mai ales în acea clipă, când strălucirea aurie care vestea sărbătorile scălda oraşul, magia plutea în aer Fata constatase că în ultima vreme se uita la cei pe lângă care trecea, în drum spre lift – oameni pe care de obicei îi compătimea, ale căror vieţi păreau atât de plictisitoare şi de banale –, cu o afecţiune care nu îi stătea în fire De exemplu, fata care lucra la standul cu flori din faţa hotelului Nuage, unde Calliope se oprea mereu să miroasă freziile, sau bătrânul zbârcit de la brutăria Poilâne, de unde îşi cumpăra un corn aproape în fiecare dimineaţă – spre deosebire de alte fete de vârsta ei, niciodată nu se sinchisea să numere caloriile Până şi oamenii cu păr zburlit, care cântau în lift, îi deveniseră ciudat de dragi New Yorkul atingea o coardă în sufletul Calliopei Simţea că ea însăşi semăna mult cu oraşul ăsta: amândoi reclădiţi, în mod spectaculos, din încarnările lor anterioare Amândoi erau strălucitori, rafinaţi şi unici Prin comparaţie, Calliope se gândea la cântecul de sirenă al tuturor locurilor care îi rămăseseră de explorat, la aventurile care o aşteptau — Nu sunt sigură, recunoscu ea Atlas dădu aprobator din cap — Ascultă, zise el după o clipă Voiam să-ţi spun că-mi pare rău pentru weekendul trecut — N-ai de ce, obiectă Calliope, încercând să pară că flirtează Dar tonul ei era neliniştit După-amiaza aceea nu decurgea aşa cum sperase — Sincer vorbind, eram distrus în seara aceea Încerc să-ţi cer scuze aşa în general, în cazul în care chiar am motive să-mi pară rău, explică Atlas Aşadar nu-şi amintea nimic Fusese atât de beat, că probabil nici nu intenţionase să o ia la el acasă Calliope se simţise foarte mândră, pentru că în sfârşit făcuse progrese în relaţia cu Atlas, şi, când colo, seara aceea nu însemnase nimic pentru el Însă avea o întrebare pe care voia să i-o adreseze cât încă erau sociabili şi relaxaţi, în lumina după-amiezii — Atlas, sunt curioasă De ce ai plecat în Africa? Era o întrebare pe care nu i-o adresase în lunile petrecute împreună Şi, dacă el îi răspundea sincer, poate că ar fi înţeles de ce nu părea să o dorească El îi cântări cu atenţie întrebarea — Am intrat într-o încurcătură, spuse în cele din urmă E complicat Au fost implicaţi şi alţii Cuvântul alţii părea să sugereze că era vorba despre o fată Asta explica multe — Te porţi diferit aici, zise ea încet, ştiind că risca Mi-e dor de vechiul Atlas El îi aruncă o privire curioasă, însă remarca ei nu păru să-l supere — Dar tu de ce te-ai dus în Tanzania? întrebă el Nu pune niciodată o întrebare la care tu însăţi nu ai vrea să răspunzi: o altă regulă de căpătâi a Elisei, iar Calliope ştia că ar fi trebuit să aibă pregătit un răspuns precaut şi ironic Dar, din cine ştie ce motive, Calliope nu se putea gândi decât la India, la familia aceea destrămată şi la bătrânul aflat pe patul de moarte, la ea însăşi stând acolo, ca o martoră inutilă, neputincioasă Brusc, simţi că adevărul îi ieşea prin pori asemenea unor stropi de sudoare, curgându-i pe trup în pârâiaşe hidoase la vedere — Tocmai trecusem printr-o despărţire urâtă, spuse Calliope Era o scuză jalnică, dar cea mai bună pe care o putuse găsi Rămaseră în tăcere un timp Soarele cobora tot mai mult pe cerul artificial Mâna lui Atlas era chiar lângă a ei, atrăgând atenţia Calliopei ca un magnet Fata îşi dorea să-i simtă din nou atingerea Îndrăzneaţă, se întinse şi-i acoperi mâna cu a ei Mişcarea îl surprinse, dar nu se feri, iar Calliope interpretă lipsa lui de reacţie ca pe un semn bun — Când pleci în Dubai? întrebă ea Voia să afle cât timp mai avea la dispoziţie pentru escrocheria asta Trebuia să lucreze contra-cronometru — Probabil că voi rămâne acolo cu normă întreagă, după petrecere Cel puţin aşa vrea tata Atlas nu prea părea încântat Calliope se întrebă dacă nu cumva plecarea în Dubai nici măcar nu fusese ideea lui — Atlas, tu vrei să pleci acolo? El ridică un umăr — Oare ştie cineva ce vrea cu adevărat? Tu ştii? — Da, zise Calliope, mecanic Atlas o privi atent — Ce vrei? Fata deschise gura, gata să-i servească încă un răspuns neserios, sarcastic De exemplu: „De ce mi-aş mai dori ceva, când viaţa mea e perfectă?” În schimb, se trezi că vorbele i se transformau în cenuşă Se săturase să le spună oamenilor ce credea că au nevoie să audă — Să fiu iubită, spuse simplu Probabil că erau cele mai sincere cuvinte pe care le rostise vreodată cu voce tare — Dar eşti iubită Calliope răsuflă prelung — De mama, sigur — Şi de toţi prietenii tăi de acasă, adăugă repede Atlas Calliope se gândi iar la Daera, singura prietenă adevărată pe care o avusese vreodată şi pe care o părăsise fără ca măcar să-şi ia rămas-bun — De fapt, n-am chiar atât de mulţi prieteni, mărturisi ea Probabil că nu mă împrietenesc foarte uşor — Mă ai pe mine Atlas îi atinse palma, împletindu-şi degetele cu ale ei Mâna lui era caldă şi fermă Calliope se uită la el, dar Atlas privea pe fereastră, acolo unde soarele apunea sub orizontul zimţat, pe care se profilau acoperişuri şi turnuri: o flacără rubinie Prieteni, spusese el, dar erau prieteni care se ţin de mână El simţi că fata îl privea şi se întoarse spre ea, zâmbind Deocamdată, situaţia era destul de bună, chiar dacă zâmbetul nu i se reflecta în privire, se gândi Calliope AVERY Avery se sprijini de uşa grea a dormitorului Se pregătea sufleteşte să străbată holul În acea săptămână, drumul acela – şaisprezece paşi; îi numărase cu o zi în urmă – se transformase în agonie Acolo, în camera ei, se simţea în siguranţă, dar în momentul în care deschidea uşa, risca să-l vadă pe Atlas Să pierzi o persoană iubită e sfâşietor, se gândi Avery Nu mai e nevoie şi de cruzimea de a da mereu nas în nas cu acea persoană O parte din ea continua să creadă că doar trăia un vis înfiorător, că urma să se trezească şi totul avea să fie din nou în regulă, că Eris încă trăia, că Atlas încă era al ei şi Calliope Brown nu plecase din Africa Ar fi dat orice să se poată întoarce în timp, în noaptea aceea îngrozitoare, doar că de data asta trapa de pe acoperiş ar fi rămas închisă Însă lucrurile stăteau altfel, iar Avery nu putea ignora lumea reală Aruncându-şi pe un umăr rucsacul roşu pentru echipamentul de gimnastică, ieşi în hol tocmai când Atlas apărea de după colţ, îndreptându-se în aceeaşi direcţie, urmat de câteva cutii care se rostogoleau Părea că trupul lui Avery îngheţase Nu putea să se mişte, nici măcar să respire — Pleci, spuse ea, spărgând tăcerea Nu crezuse că Atlas avea să plece atât de curând – cel puţin, nu înainte de petrecerea programată pentru weekendul care urma Prezenţa băiatului în holul de la intrare – înconjurat de toate lucrurile lui, cu ochii încercănaţi şi purtând puloverul maro, moale, care-i plăcuse dintotdeauna lui Avery – o izbi prin caracterul ei definitiv, cumplit Chiar era adevărat, îşi zise ea, zăpăcită Atlas pleca şi nici măcar nu intenţionase să-şi ia rămas-bun — De fapt, doar trimit nişte bagaje înainte, îi explică Atlas şi panica din pieptul ei se mai domoli puţin Tata m-a lăsat să-mi aleg un apartament din noul turn Vreau să mă aştepte câteva dintre lucrurile mele când ajung acolo Vocea îi era încordată, mecanică — Sună logic, replică Avery Nu ştia ce altceva să spună Când avea să înceteze durerea de a-l vedea pe Atlas? Poate că niciodată Poate că ea avea să fie asemenea oamenilor care îşi pierdeau câte o mână sau un picior, înainte ca posibilitatea de a crea în laborator părţi ale corpului uman să existe: relaţia ei cu Atlas ar fi fost ca un membru-fantomă pe care tot încerca să-l folosească, deşi nu îl mai avea Fie a doua zi, fie peste o lună, Atlas tot avea să plece, până la urmă Avery rămase pe loc şi îl privi, gândindu-se la tot ce însemnaseră unul pentru celălalt: toate glumele făcute în copilărie, secretele împărtăşite Îşi amintea că Atlas fusese fratele mai mare şi mai relaxat, care o ajutase să descurce iţele vieţii de liceană Şi, bineînţeles, îşi aducea aminte de toate sărutările date pe furiş, de câte ori îşi şoptiseră „te iubesc” în acel an Iar acum stăteau faţă în faţă, neştiind ce să-şi spună — Scuze, întârzii la ora de aquaspin Avery îşi săltă rucsacul mai sus pe umăr şi se îndreptă spre lift Încordarea care se simţea în aer era atât de palpabilă, încât îşi imagina că o poate vedea, ca pe nişte stropi de apă suspendaţi, care-i întunecau vederea Când ajunse, în cele din urmă, la sala de aquaspin de la clubul Altitude, îşi scoase hainele, oftând uşurată În fostul ei costum de baie dintr-o singură piesă, de pe vremea când făcea parte din echipa de înot, intră repede în piscina plină cu apa sărată himalayană proaspăt importată Părea că aproape toţi erau prezenţi şi, cu toate acestea, fata văzu în colţul din primul rând o bicicletă neocupată Avery înaintă spre ea în apa adâncă până la talie, apoi ridică şaua, aşa încât picioarele ei lungi să aibă loc Privirea i se acomoda cu semiobscuritatea din sala luminată doar de luminile care dansau la suprafaţa apei Muzica liniştitoare, specifică saloanelor spa, răsuna din toate difuzoarele, dându-i impresia că se afla în peştera unei sirene Nimic din toate acestea nu reuşea să-i creeze lui Avery o stare de relaxare Îşi tot derula în minte discuţia cu Atlas, dorindu-şi să-i fi spus mai mult decât „Sună logic” Aproape că ar fi preferat să fi ţipat la el sau să-i fi dat un pumn, să fi făcut orice altceva, pentru a scăpa de tăvălugul emoţiilor care fierbeau înăuntrul ei I se părea că sângele i se transformase în combustibil pentru avioane şi că bolborosea fierbinte, aproape de pielea ei, arzând-o din interior Un gong anunţă începutul orei de aquaspin şi holograma unei femei slabe şi bronzate, pe o bicicletă, apăru pe peretele opus Câţiva dintre bărbaţii şi femeile din apropiere mormăiră ceva lentilelor proprii, înregistrându-se pe tabela de competiţie Avery nu mai participase niciodată De ce să nu o facă acum? — Înscriere tabelă de pedalare, comandă ea O pictogramă argintie, cu numărul bicicletei ei, apăru imediat pe perete, lângă alte zeci de biciclete, toate mişcându-se într-o cursă holografică spre linia de finiş În sală răsuna o melodie electronică dinamică Avery mări viteza Picioarele ei agitau apa în timp ce pedala, încercând să învingă rezistenţa pe care o opunea apa sărată Se străduia să trăiască în momentul prezent, să pedaleze atât de intens, încât măcar pentru câteva minute să nu se mai tortureze gândindu-se la Atlas Transpiraţia îi curgea pe spate Simţea bătături în palme, acolo unde strângea ghidonul Avery observă că rivaliza pentru primul loc cu o persoană de pe bicicleta optsprezece, din rândul din spate Nu ştia cine era şi, chiar dacă ar fi ştiut, nu ar fi contat; pur şi simplu simţea dintr-odată nevoia de a câştiga Parcă toate greşelile şi problemele din viaţa ei se cristalizaseră în cursa aceasta şi, dacă nu ar fi câştigat, Avery ar fi fost condamnată să fie la fel de nefericită pentru totdeauna Pedala ca şi cum astfel ar fi putut schimba situaţia, ca şi cum fericirea se afla chiar în faţa ei şi, dacă pedala suficient de repede, ar fi putut să o înşface Simţea gust de sare şi nu ştia sigur dacă era apă, transpiraţie sau, poate, propriile lacrimi Şi apoi, brusc, cursa se termină Avery ridică ochii şi aproape că plânse de uşurare: câştigase Întrecuse persoana de pe bicicleta numărul optsprezece, la limită Coborî şi-şi cufundă capul sub apă, fără să-i pese că sarea avea să i se prindă în păr Simţea o nevoie stranie să plângă Sunt în ultimul hal, gândi ea nefericită şi, în cele din urmă, ieşi din piscină — Bănuiam eu că tu erai Ai stat pe bicicleta şapte? Cu mâinile în şolduri, Leda aştepta lângă banca de lemn care se întindea de-a lungul sălii — Tu erai pe bicicleta optsprezece? Bineînţeles că da, gândi Avery, fără să se mire Leda dădu aprobator din cap Amândouă rămaseră locului, nemişcate ca nişte statui, în timp ce participanţii la curs treceau pe lângă ele, ieşind în lumina aurie de pe hol Niciuna nu părea dispusă să facă prima mişcare Leda îşi înfăşură un prosop în jurul taliei, improvizând un sarong Brusc, Avery observă imprimeul de un albastru intens de-a lungul marginii prosopului — E cumpărat din Maine, spuse ea Leda se uită în jos şi ridică din umeri — Mda Pentru o clipă, urmări cu degetul modelul prosopului, apoi o privi pe Avery, cu ochii strălucind în lumina slabă — Îţi aduci aminte când am plecat să căutăm sticlă colorată pe malul apei, fiindcă voiam să i-o dăruim bunicii tale? Şi mai ştii când valul ăla imens m-a dat peste cap? — Am intrat în apă, după tine, îşi aminti Avery — Purtând noua ta rochie albă de vară Răsuflarea Ledei aducea a râset — Mama ta a fost supersupărată Avery dădu aprobator din cap, sfâşiată între nedumerire şi suferinţa plină de recunoştinţă iscată de acea amintire În ultima vreme, pierduse foarte mulţi oameni din viaţa ei: pe Eris, pe Leda, iar acum pe Atlas Deodată, singura ei dorinţă era ca acel cerc vicios să se întrerupă — Ai vrea să bem un smoothie? propuse Leda, ca şi când i-ar fi citit gândurile Liniştea era asurzitoare În sală rămăseseră doar plescăitul liniştit al apei sărate din piscină şi strălucirea intermitentă a luminilor plutitoare Holograma de pe peretele de cărămidă din faţa lor se stinse — Hai mai bine să mâncăm nişte tacos Inima lui Avery încă bătea cu putere şi faţa îi era roşie din cauza efortului Îşi dădu seama că, pentru prima dată în săptămâna aceea, simţea altceva decât durere înfiorătoare sau, mai rău, senzaţia aia groaznică de amorţeală Îşi dorea cu disperare să păstreze sentimentul trecător de căldură sufletească, înainte de a reveni, inevitabil, la realitate Leda îi răspunse cu un zâmbet — La cantină? — Păi, unde altundeva? Avery nu îşi dădea seama dacă era o idee bună Nu ştia cum să se poarte cu Leda, având în vedere tot ce se întâmplase între ele Erau cele mai bune prietene, inamice sau străine? Îşi strecură picioarele în sandalele cu imprimeu floral, hotărâtă să afle răspunsul LEDA Cantina era superbă şi intimidantă, ca întotdeauna Suprafeţele de un alb strălucitor erau atât de curate, că Leda aproape se temea să le atingă Îşi aminti cât de uimită fusese venind pentru prima dată acolo, în clasa a opta, cu Avery şi părinţii ei Toţi erau atât de zvelţi şi purtau haine atât de scumpe, încât, în mintea de treisprezece ani a Ledei, toţi aduceau a top-modele Pe de altă parte, unii chiar erau top-modele Ea şi Avery urcară pe scara albă impresionantă, ale cărei trepte erau decorate cu plante de agave albastre, şi se aşezară la etaj, într-un separeu confortabil, de două persoane Făcuseră duş şi folosiseră dispozitivele de aranjat părul ale clubului Altitude Şi în acea clipă, când nu se mai aflau în liniştea copleşitoare a sălii de înot şi arătau impecabil, ca de obicei, Leda se întrebă dacă fusese o idee bună să meargă acolo împreună Avery vorbi prima — Ce mai faci, Leda? Formalitatea absurdă a întrebării o făcu pe Leda să izbucnească în râs În ciuda orelor nenumărate petrecute împreună chiar în acea cantină, se purtau ca şi cum ar fi fost un cuplu aflat la cea mai dezastruoasă primă întâlnire din istorie Deodată, ştiu ce să spună — Îmi pare rău, începu Leda, rostind cuvintele cu stângăcie Niciodată nu fusese pricepută la a-şi cere scuze — Pentru tot ce am făcut şi am spus în noaptea aia, pe acoperiş Ştii că n-am vrut să se întâmple aşa Nu era nevoie să explice la ce se referea; amândouă ştiau foarte bine — Jur că a fost un accident Niciodată n-aş — Ştiu, zise Avery scurt şi la obiect, strângând mâinile în pumni, pe sub masă Dar nu trebuia s-o iei razna şi să ne ameninţi, Leda Totul ar fi fost în regulă dacă ai fi spus adevărul Leda se holbă la ea Uneori, o şoca să constate cât de puţin realistă era Avery Bineînţeles, dacă Avery Fuller ar fi împins-o pe Eris din Turn, nu s-ar fi ales decât cu o mustrare Dar familia Ledei nu era nici pe departe la fel de influentă sau de cunoscută ca familia Fuller, chiar dacă acum avea bani Dacă Leda şi-ar fi recunoscut fapta, ar fi urmat o anchetă şi probabil că ar fi avut loc un proces Iar Leda ştia ce indicau dovezile Juriul ar fi condamnat-o pentru omor cât ai clipi, spre deosebire de Avery, care, prin însăşi esenţa ei, nu putea fi pedepsită Nimeni nu s-ar fi gândit vreodată să o trimită la închisoare Pur şi simplu era prea frumoasă — Poate, zise Leda cu prudenţă, sperând ca acel cuvânt să fie de ajuns Îmi pare rău şi pentru asta Îmi pare rău pentru tot ce-am spus în seara aia Avery dădu încet din cap, dar nu răspunse Leda înghiţi în sec — Eris a făcut nişte lucruri care chiar m-au rănit Unele au fost de-a dreptul perverse Nici măcar nu voiam să-i vorbesc, dar ea tot venea la mine, cu toate că i-am spus să mă lase în pace Chiar şi aşa, niciodată nu am vrut — Ce a făcut Eris? întrebă Avery Leda îşi aranjă neliniştită părul după urechi — S-a culcat cu tatăl meu, şopti ea — Ce? — Ştiu că pare o nebunie, dar i-am văzut împreună I-am văzut sărutându-se! Vocea Ledei se ascuţi Voia cu disperare să fie crezută Inspiră adânc şi începu să depene povestea sordidă: tatăl ei se purtase ciudat, ca şi când îi ascundea ceva Îi povesti lui Avery despre eşarfa Calvadour pe care o găsise şi pe care tatăl ei i-o dăruise lui Eris Îi spuse cum el minţise, susţinând că era cu un client, la cină; în schimb, Leda îl văzuse cu Eris, ţinându-se de mână şi sărutându-se Avery amuţise din cauza şocului — Eşti sigură? îngăimă ea, în cele din urmă — Ştiu Nici eu nu voiam să cred că Eris era în stare de aşa ceva Nemaivorbind de tata! Leda nici măcar nu se putea uita la Avery Nu ar fi îndurat şocul şi dezgustul care era sigură că se citeau pe chipul celeilalte fete Ar fi izbucnit în lacrimi Îşi făcu de lucru atingând uşor suprafaţa mesei, ca să dea comanda — Guacamole să fie picant sau nu? — Picant Şi vreau queso, adăugă Avery Dumnezeule, Leda Îmi pare atât de rău! Mama ta ştie? Leda scutură din cap — Nu i-am spus Avery ar fi înţeles cât de mult doare să ascunzi ceva atât de important de propria familie Ar fi înţeles că nervii Ledei fuseseră întinşi la maximum din cauza secretului care o apăsa neîndurător, fără încetare — Îmi pare rău E groaznic Avery schiţa cu degetul un cerc pe masa imaculată Nici ea nu părea în stare să-şi privească prietena în ochi — Cum pot să te ajut? întrebă în cele din urmă, înălţându-şi capul Ochii îi erau plini de lacrimi Lui Avery îi stătea în fire să creadă că poate rezolva toate problemele lumii — Nu poţi să rezolvi totul, zise Leda când o aerotavă sosi învârtindu-se, aducând sosul guacamole Era proaspăt şi avea bucăţi de avocado adevărat, nu ca în restaurantele de la mijlocul Turnului, unde îl pregăteau din cuburi infuzate cu alge şi proteine pasate, servite drept guacamole — Ştiu Să rezolvi totul era treaba ta Avery se şterse la ochi şi oftă — Doamne! Ce mult aş vrea să nu ne fi certat! — Şi eu! încuviinţă Leda Atlas nu a meritat Vreau să zic că pentru mine nu a meritat, se fâstâci ea, încercând să explice De cealaltă parte a mesei, ochii lui Avery erau foarte serioşi — Nu l-am iubit niciodată Acum îmi dau seama, continuă Leda, curajoasă Ştia că nu despre asta voia Avery să discute Ar fi fost mai sigur să evite subiectul, dar singura metodă de a îndrepta lucrurile era să vorbească Leda îşi imagină cuvintele întinzându-se în spaţiul care o despărţea de Avery, asemenea podurilor din eterium care se construiau singure, cu trudă, moleculă cu moleculă — Credeam că-l iubesc, dar a fost doar o pasiune trecătoare Îmi plăcea ideea de a-l iubi Sau poate ar trebui să spun că am vrut să-l iubesc, dar nu am reuşit Noaptea aceea în Anzi, când Leda crezuse că se îndrăgostise nebuneşte de Atlas, părea foarte îndepărtată Dar, de fapt, nu fusese vorba decât de hormoni şi de entuziasm Adică aşa cum e şi cu Watt? şopti o voce dinăuntrul Ledei, o voce pe care încercă înverşunat să o reducă la tăcere Nu spusese nimănui că făcea sex cu Watt Ei doi nici măcar nu vorbeau despre asta În ciuda acestui fapt, în cele câteva zile de când se întorseseră din Nevada, băiatul venise în camera ei în fiecare seară Nici măcar nu îl rugase să vină Watt pur şi simplu apăruse în prima seară, iar Leda îl lăsase să intre, în tăcere, pe uşa din spate, apoi se prăbuşiseră împreună pe patul ei, cuprinşi de o dorinţă zdrobitoare Totuşi Leda nu îi permisese lui Watt să se strecoare prea mult în sufletul ei Învăţase lecţia pe propria piele Îi ascundea anumite lucruri, din instinct de conservare Le ascundea pentru că începea să aibă sentimente pentru el – ceva la care nu se aşteptase niciodată Pe lângă relaţia ei cu Watt, ceea ce simţise pentru Atlas părea o poveste veche şi copilărească Ledei nici măcar nu-i mai păsa dacă Avery şi fratele ei adoptiv alcătuiau un cuplu La naiba, de ce nu? Nu ar fi fost cel mai ciudat lucru din lumea asta nebună şi cu susul în jos — Totuşi îl iubeşti, nu? întrebă ea, deşi ştia răspunsul — Da, zise Avery după o pauză lungă şi răsuflă prelung Dar m-a rănit — Pentru că s-a combinat cu mine! ceru Leda să ştie, apoi se crispă imediat auzindu-şi cuvintele prea directe Asta a fost demult, e o poveste veche, adăugă ea, mai diplomată Avery părea că nu-i auzise replica — Nu, nu-i vorba despre asta A fost cu altcineva, mai recent Avery îşi plecă privirea — Sunt sigură că totul s-a terminat între noi — Doar nu te referi la fata aia de la gală, cu rochie de prost gust şi accent britanic? Cum o chema? Catastrofă? — Calliope, o corectă Avery, cu un zâmbet slab S-au cunoscut în timp ce Atlas călătorea prin Africa Ea şi mama ei tocmai s-au mutat aici — Pe bune? L-a cunoscut pe Atlas în cealaltă parte a lumii, iar acum este în New York? Ce potriveală! Instinctele Ledei se treziră la viaţă — Care-i treaba cu tipa asta? De unde este? — Nu ştiu Am impresia că a studiat la o şcoală cu internat, în Anglia — Ce scrie despre ea în feed-uri? — Chiar nu m-am uitat, recunoscu Avery, dusă pe gânduri Leda ştia de ce: Avery nu voia să se uite pentru că, în momentul în care ar fi făcut-o, Calliope ar fi devenit reală Ce bine că Avery era atât de frumoasă, îşi zise Leda Altfel, lumea ar fi distrus-o cu cruzimea ei neiertătoare Şi slavă Cerului că Avery o avea pe Leda, ca să o protejeze! — Uite, o să caut eu, se oferi Leda şi le şopti lentilelor: „Calliope Brown, căutare feed-uri” Când găsi contul potrivit, exclamă de uimire — Ce este? întrebă Avery — „Trimite-i lui Avery linkul”, zise Leda, apoi pagina apăru pe lentilele lui Avery Pagina Calliopei fusese creată în urmă cu doar câteva luni Erau fotografii din New York, câteva din Africa şi, înainte de ele, nimic — Poate chestia asta cu feed-urile e nouă pentru ea, îşi dădu Avery cu părerea, dar până şi ea părea să aibă îndoieli Leda îşi dădu ochii peste cap — Toţi copiii de zece ani de pe planetă au un cont E foarte ciudat E ca şi când fata asta nu a existat înainte de a-l cunoaşte pe Atlas, în vară Imposibil să fie o coincidenţă Ceva se întâmpla şi Leda era hotărâtă să afle răspunsul Decizia o umplu de energie Avea din nou încredere în sine şi hotărârea nestrămutată de a îndrepta lucrurile pentru Avery Erau din nou prietene şi, prin urmare, orice duşman de-al lui Avery era şi duşmanul Ledei La naiba, ea era Leda Cole! Nimeni nu le făcea rău celor la care ţinea! Vocea lui Avery tremura — Putem vorbi despre altceva, te rog? Leda dădu aprobator din cap, punând deoparte, pentru moment, misiunea de răzbunare — Despre ce? — Despre ce te face să fii atât de fericită şi relaxată E vorba despre un băiat? — Poate Leda roşi gândindu-se la Watt Li se aduse queso-ul: o tigaie cu brânză topită, presărată cu ceapă verde rasă, iar Leda profită de ocazie şi schimbă subiectul — Începe tu prima Ce s-a mai întâmplat la tine? Avery se servi din queso, folosind un biscuit cu quinoa — Totul Petrecerea asta din Dubai e un haos Ar trebui să vezi cât de entuziastă e mama Leda o asculta pe Avery spunându-i ce avea pe suflet şi simţea cum inima îi creştea în piept Îşi recâştigase cea mai bună prietenă În plus, în viaţa ei era un alt băiat; unul periculos de atrăgător şi enigmatic În sfârşit, totul începea să meargă cum trebuie în lumea ei RYLIN După ultima zi de filmări pentru Salve Regina, Rylin îşi croia drum printre invitaţi, la petrecerea dată cu ocazia încheierii filmărilor Se simţea fermecătoare în rochia ei roşie, strânsă pe corp, şi în pantofii cu tocuri Zâmbea atât de larg, încât avea impresia că din clipă în clipă faţa urma să i se crape Pentru această ocazie, închiriaseră un bar luxos, aflat la ultimul etaj al unui zgârie-nori Mă rog, un zgârie-nori în versiunea oraşului Los Angeles, fiindcă avea doar 104 etaje Dar, de vreme ce clădirile din LA nu erau foarte înalte, barul oferea o privelişte minunată asupra oraşului şi a literelor strălucitoare care formau cuvântul HOLLYWOOD, în depărtare Plante luxuriante erau răspândite ici-colo, în spaţiul slab luminat, tot numai curbe, suprafeţe aurite şi oglinzi Rylin rătăcea mulţumită prin mulţime Membrii echipei de filmare dădeau din cap şi o salutau când trecea pe lângă ei, ceea ce o făcea să zâmbească şi mai tare Fusese plăcut surprinsă văzând cât de uşor o acceptaseră printre ei Nici nu îşi închipuise cât de rapid se creează o legătură între membrii unei echipe, atunci când lucrează atâtea ore împreună, în locuri atât de strâmte, când toţi se străduiesc să creeze ceva împreună Fusese o săptămână incredibilă, gândi ea în timp ce se strecură pe o bancă, lângă Seagren şi alţi membri ai echipei de filmare Muncise din greu şi, pe lângă asta, petrecuse mult timp noaptea târziu alături de Xiayne, în laboratorul de editare, alegând părţile hologramei pe care voiau să le folosească, suprapunându-le unele peste altele, asemenea unor straturi de dantelă moale şi transparentă Făcuseră noapte albă de două ori Fuseseră nevoiţi să folosească plasturi cu cofeină şi mâncaseră cartofi gratinaţi la patru dimineaţa, ca să aibă energie Se întorseseră la hotel în zori, pentru a face duş, şi apoi se grăbiseră să ajungă înapoi pe platou, de unde o luaseră de la capăt Dar meritase efortul Rylin ştia că în săptămâna aceea învăţase mai multe decât ar fi învăţat după un an de cursuri, la şcoală În jurul ei, râsetele se înteţeau odată cu trecerea timpului Rylin o văzu pe una dintre actriţele în roluri secundare – verişoara reginei – sărutându-se cu „prim-ministrul”, într-un colţ Diadema purtată de Perrie, actriţa care o interpretase pe regină, circulase de la unul la altul toată noaptea: invitaţii ameţiţi de băutură şi-o puneau pe cap şi îşi făceau poze Până şi Rylin îi trimisese Chrissei o astfel de poză, ca să se amuze Perrie stătea în mijlocul încăperii Purta corsetul costumului de regină, la care asortase o pereche de pantaloni negri, de piele Încerca să-i antreneze pe toţi într-un joc de băut care presupunea citirea unor fragmente de replici din film Ceilalţi trebuiau să ghicească pe cine imita Perrie Dar toţi strigau foarte tare, aşa încât nu se mai auzea nimic Rylin se lăsase pe spate, sprijinindu-se de bancă, şi râdea Tocmai atunci, Xiayne se apropie de masa ei — Voi două, daţi-vă mai încolo! Purta un tricou albastru şi blugi, iar zâmbetul lui era molipsitor, ca de obicei Părul îi stătea zburlit, ca şi când ar fi fost în bătaia vântului Ascultătoare, Rylin şi Seagren se mişcară, ca să-i facă loc Xiayne luă două cocktailuri cu suc de grepfrut de pe o tavă aflată în trecere şi-i întinse unul lui Rylin, căreia nu i se părea dubios faptul că profesorul ei îi dădea o băutură — Hai, povestiţi-mi! Care dintre voi două a urât-o mai mult pe cealaltă? Vocea lui Xiayne era veselă şi jucăuşă Seagren pufni în cocktailul ei Băuse destul de mult şi era evident că se mai relaxase — Rylin m-a urât — Ba deloc! Ai fost o şefa grozavă! protestă Rylin, ceea ce o făcu pe Seagren să râdă şi mai tare — Am fost groaznică, bolborosi ea vesel Dar primul meu şef m-a tratat la fel, deci mi se pare corect să procedez aşa Dai mai departe ceea ce primeşti Unul dintre directorii de scenă veni şi-i întinse o mână lui Seagren — Dansezi? întrebă el, dând din cap spre centrul camerei, care se transformase într-un ring de dans plin de oameni ameţiţi — De ce nu? Seagren îl luă de mână Rylin îi aruncă o privire lui Xiayne, care se uita cu neastâmpăr la mulţime, încântat de haosul de pe ringul de dans Brusc, fetei i se păru că regizorul semăna cu un licean mândru că toată lumea invitată venise la petrecerea lui — Deci, Rylin, încă îţi pare bine că ai venit aici? întrebă el în cele din urmă, uitându-se din nou la ea O mică spirală din tatuajul său se iţea de sub tricou, strecurându-i-se pe gât ca o limbă de foc Rylin se sili să se uite la faţa lui — A fost incredibil Îţi mulţumesc că mi-ai oferit ocazia asta, îi spuse ea — Eu îţi mulţumesc pentru ajutorul din laboratorul de editare Ai un talent înnăscut Deodată, în cealaltă parte a camerei se auziră strigăte Toţi se înghesuiau la ferestre, încântaţi — Ce se întâmplă? întrebă Rylin Xiayne se ridicase deja — E prima reclamă pentru Salve Regina pe care o afişează pe Bulă Credeam că o să apară săptămâna viitoare! Haide! Xiayne o apucă de mână, iar Rylin îşi simţi braţul cuprins de un fior Se clătină în urma lui Dădură colţul şi intrară într-o cameră laterală În încăpere era foarte multă linişte şi o atmosferă intimă — Uite! Xiayne arătă spre locul în care Perrie – o imagine proiectată pe Bulă – îşi dădea pe spate, cu o mişcare a capului, părul lung şi întunecat, splendid şi fermecător Deasupra diademei sale stătea scris cu litere roşii: Să fii regină cere un preţ Rylin se simţea uimită la gândul că şi ea purtase diadema aceea, cu doar jumătate de oră în urmă, că ajutase la editarea imaginii lui Perrie, iar acum iat-o proiectată deasupra unui oraş întreg — E uimitor, şopti ea Xiayne încercă să ignore complimentul, dar Rylin îşi dădea seama că era încântat — Sunt doar câteva fotografii pentru publicitate, nimic extraordinar, făcu el pe modestul şi se apropie de fereastră Rylin îl urmă, apropiindu-se atât de mult de fereastră, încât mai că-şi lipi nasul de sticla flexibilă Şi când se gândea că fiecare punct strălucitor era o persoană, toate prinse în propria viaţă, în această lume înfăşurată într-o bulă amuzantă! Câte dintre ele priveau în sus în acea clipă, văzând reclama unei holograme la a cărei creare ajutase şi Rylin? Amândoi se reflectau în sticla flexibilă Siluetele lor erau două contururi vagi pe fundalul strălucitor Erau ca nişte spirite uitate, privind oraşul — Îţi place priveliştea? întrebă Xiayne Rylin dădu aprobator din cap Simţea că era mai bine să nu spună nimic Regizorul surâse larg — Mă gândeam eu că s-ar putea să-ţi placă Ăsta e cel mai înalt punct din Los Angeles — Nu ştiam Inima lui Rylin bătea cu putere Deodată, îşi dorea să se întoarcă în tumultul petrecerii, dar, în mod ciudat, simţea că nu se poate urni — Rylin, zise Xiayne cu blândeţe şi îşi puse şovăitor palmele pe umerii ei Fata avea impresia că urmărea scena de la mare distanţă Profesorul se aplecă şi o sărută pe buze De la Cord încoace, nimeni nu o mai sărutase De fapt, nimeni nu o mai sărutase în afară de Cord şi de fostul ei iubit, Hiral, aşa că la început încercă să-i răspundă la sărut dintr-o combinaţie de curiozitate şi dorinţă de a-l măguli Îi plăcuse să-şi petreacă timpul cu Xiayne şi observase că toate fetele din ultimul an de liceu se uitau la el, aruncându-i ocheade pline de înţeles Într-un fel, se simţea încântată să ştie că, dintre toate fetele de la Berkeley, o alesese pe ea, Rylin Myers, bursiera talentată de la etajul 32 Apoi îşi aminti ce spusese Cord, ce insinuase despre interesul lui Xiayne faţă de ea şi, deodată, situaţia în care se afla era gravă, foarte gravă Poate Cord avea dreptate şi profesorul nu îşi dorise decât să rămână singur cu ea, pe întuneric Fata se îndepărtă şi păşi în spate, nesigură Xiayne avea o expresie uluită — Rylin, se bâlbâi el, îmi pare rău Niciodată — Chiar crezi că sunt talentată? îl întrerupse ea El clipi, surprins — Bineînţeles că eşti talentată, o asigură regizorul, dar fata nu era sigură că îl mai credea — Deci pentru tine nu a fost doar un joc că m-ai adus la Los Angeles, că m-ai lăsat să te ajut la editare Nu ai făcut totul doar pentru asta? Xiayne îşi trecu o mână prin păr — La naiba, Rylin! Crezi că angajez asistente de producţie pentru că mi se par drăguţe? Nu că tu nu ai fi drăguţă, adăugă el repede Adică rahat! se bâlbâi Xiayne din nou şi o privi panicat Îmi cer scuze că am întrecut măsura Credeam că eşti emancipată din punct de vedere legal şi Din nou, Rylin făcu un pas înapoi Auzea cuvintele lui Xiayne, dar în minte i se repetau la nesfârşit vorbele lui Cord Se simţea folosită şi rănită Uitându-se la profesorul ei, Rylin vedea în el un adolescent imatur Într-adevăr, unul foarte talentat Cu toate acestea, asemenea unui adolescent, regizorul voia ca totul să fie o mare petrecere, cu el în centrul atenţiei În momentul acela, Rylin îşi pierdu tot respectul faţă de Xiayne şi faţă de sine, pentru că îngăduise ca lucrurile să ajungă atât de departe — Îmi cer scuze, repetă Xiayne, dar Rylin deja se îndepărta Simţea că faţa îi ardea de ruşine Trebuia să plece de acolo Fata înaintă orbeşte spre un grup aflat în apropierea ieşirii Seagren şi alţi membri ai echipei stăteau lângă Perrie, care semăna cu o zeiţă modernă Era îmbrăcată în pantaloni de piele, purta tocuri şi imensa diademă falsă — Rylin! strigă Seagren, dar Rylin o ignoră — Biata de ea! o auzi pe Perrie gângurind Pare că nu se simte bine O fi băut prea mult Rylin se grăbi să iasă din încăpere, ca să nu mai audă altceva CALLIOPE Calliope participase la nenumărate târguri de sărbători, în Bruxelles şi în Copenhaga, chiar şi în Mumbai, însă niciunul nu se compara cu acesta, din Parcul Elon, la etajul 853 Dar trebuia să recunoască: evenimentul o interesa pur şi simplu fiindcă aşa avea ocazia de a fi acolo împreună cu Atlas Se tot uita la el, întrebându-se de ce o rugase să-l însoţească în acea zi: era o întâlnire sau avea nevoie de ajutor pentru cumpărăturile de sărbători? Calliope nu ştia cum stăteau lucrurile între ei după ce în săptămâna de dinainte se ţinuseră de mână, în vârful peretelui de escaladă, iar Atlas declarase cu multă convingere că este prietenul ei Toată săptămâna îşi trimiseseră mesaje plăcute, dar cu siguranţă fără să flirteze Apoi, în acea dimineaţă, Calliope se trezise şi descoperise mesajul lui Atlas: Callie, am de cumpărat o grămadă de cadouri şi tu eşti cea mai tare expertă în cumpărături pe care o cunosc Mă ajuţi? Bineînţeles că avea să-l ajute Avea la dispoziţie mai puţin de două săptămâni ca să-şi ducă planul la capăt, înainte ca Atlas să se mute în Dubai Calliope îi sugerase să se îndrepte spre buticurile de la etajele superioare, dar Atlas insistase să meargă la târgul de sărbători Într-adevăr, era mult mai festiv Lumini verzi şi roşii pluteau deasupra lor ca nişte licurici dansatori Tot parcul gemea de vânzători şi de standuri pline cu nenumărate lucruri, de la spărgători de nuci ieftini şi jucării cu tehnologie rudimentară, până la bijuterii scumpe şi poşete Senreve ultimul răcnet, care se micşorau sau se măreau, în funcţie de câte obiecte aveai nevoie să ţii în poşetă Calliope îşi ţinea propria poşetă Senreve, de un roz aprins, aproape de piept Cizmele îi scârţâiau pe zăpada de dedesubt, obţinută din lichid velerio îngheţat, în loc de apă, aşa că niciodată nu se topea şi nici nu se murdărea În câteva locuri, zăpada încerca să ia forma unui om de zăpadă, strângându-se în bulgări mici, dotaţi cu tradiţionalii nasturi Ea şi Atlas cumpăraseră grămezi de cadouri, iar acum acestea pluteau în faţa lor, purtate de cărucioare-robot: târgul acesta era de lux, dar nu suficient de stilat încât să asigure livrarea contra cost, aşa cum procedau buticurile Calliope descoperi că acest lucru nu o deranja Era încântător să admire cumpărăturile plutind în faţa sa, ca şi când propriul materialism trufaş ar fi tras-o înainte, de o sfoară invizibilă, asemenea unor copii în proxi-lese — Cred că tocmai am descoperit cum să o determin pe Callie Brown să meargă oriunde Tot ce trebuie să faci e să trimiţi înaintea ta un robot încărcat cu sacoşe de cumpărături şi ea te va urma, spuse Atlas, ca şi când i-ar fi citit gândurile Calliope râse la gândul că fusese surprinsă în fapt — Mă bucur că m-ai târât aici, răspunse ea, răsplătindu-l cu un zâmbet uriaş — Şi eu, spuse Atlas încet După ce cotiră, se treziră înconjuraţi de o mulţime de oameni care se înghesuiau spre un stand Calliope făcu un pas înainte, curioasă – îi plăcea la nebunie să fie în toiul acţiunii –, dar sunetele animalelor şi ţipetele încântate ale copiilor dezvăluiră totul înainte ca fata să vadă firma-hologramă Chioşcul era plin cu căţeluşi zburliţi care lătrau, purtând zgărzi festive, roşii şi verzi Căţeluşii aceştia nu creşteau niciodată, ADN-ul lor fusese modificat aşa încât să nu îmbătrânească Existau permanent proteste legate de această procedură Unii susţineau că sunt nefireşti, că este crud să privezi o fiinţă vie de o existenţă normală şi deplină Calliopei nu i se părea grav să fii tânăr şi adorabil toată viaţa Privirea îi fu atrasă imediat de un căţel, un pui de terrier cu blană lucioasă şi limbă roz Pentru o clipă, îşi îngădui să viseze cu ochii deschişi: l-ar fi luat acasă, l-ar fi botezat Gatsby, asemenea personajului din cartea pe care o citise la internatul din Singapore, singura lectură şcolară pe care o terminase L-ar fi purtat în poşetă, i-ar fi dat bunătăţi şi Fără să vrea, scăpă o mică exclamaţie O fetiţă se întinse după Gatsby şi i-l dădu tatălui ei Calliope simţea nevoia acută de a le striga să se oprească, să-i lase căţeluşul, dar îşi înăbuşi impulsul În viaţa ei fermecătoare şi nomadă nu exista loc pentru un căţeluş — Eşti bine? o întrebă Atlas, privindu-i chipul — Sigur Hai să trecem mai departe Ea spera ca băiatul să nu-i sesizeze tremurul din voce Atlas dădu aprobator din cap — Nu ştiu ce părere ai tu, dar eu am nevoie de ceva dulce, declară el, ridicând privirea spre tavanul de un gri învolburat Şi e programat să ningă curând Ce zici dac-am bea nişte ciocolată caldă? — Sună fantastic, se învoi Calliope Se îndreptară spre standul cu ciocolată caldă aflat dedesubtul patinoarului îngheţat – faimosul punct de atracţie al târgului, suspendat la zece metri în aer Zona de sub patinoar era plină ochi Cumpărătorii şi turiştii se înghesuiau unii în alţii, iar cizmele lor cărau zăpada pe covorul imens cusut cu fire argintii Crăciuniţe roşii împodobeau barul la fiecare câţiva metri — Două ceşti mari de ciocolată caldă, cu multe bezele şi frişcă, îi ceru Atlas robotului de servire, apoi se lăsă pe călcâie, oftând de mulţumire Lumina de deasupra era blândă şi estompată, filtrată de povara imensă a patinoarului plutitor şi a patinatorilor Calliope râse — Văd că nu faci lucrurile cu jumătate de măsură Ciocolatele lor calde sosiră şi le presărară cu mentă mărunţită — Îţi mulţumesc din nou că ai venit cu mine la cumpărături Nu ştiu ce m-aş fi făcut fără tine Atlas luă o sorbitură, alegându-se cu o mustaţă ridicolă de frişcă pe buza de sus Calliope hotărî să nu-l atenţioneze Voia să vadă cât avea să dureze până-şi dădea seama — Cu siguranţă că ai fi cumpărat cadouri mai neinspirate, afirmă ea Apoi duse o mână la gură, amintindu-şi că uitaseră de o persoană importantă — Atlas! Nu am cumpărat nimic pentru Avery Îl ajutase să cumpere cadouri pentru diverşi membri ai familiei şi prieteni: pulovere frumos împletite, creme de mâini parfumate şi un laser nou, fantastic, pentru albirea feţei, destinat mătuşii sale din California Cum naiba uitaseră de sora lui, mai ales când cumpărăturile pentru Avery erau şansa Calliopei de a se da mare? Fata găsise diverse variante, încercând să decidă care era originală şi suficient de elegantă încât să o impresioneze pe fata care avea totul — Nu-i nimic Am deja un cadou pentru Avery Calliopei i se păru că el avea o expresie jenată — Ce? întrebă ea, curioasă Poţi afla multe despre băieţi după cadourile pe care le cumpără pentru propria familie — O fotografie imprimată a New Yorkului vechi, de acum trei sute de ani — O fotografie? Calliope strâmbă din nas Atlas încercă să-i explice: — Cerneală pe hârtie O agăţi pe perete E ca un instantaneu care nu se mişcă Hârtie, gândi Calliope, pierzându-şi repede interesul Serios? Dacă Avery Fuller nu ar fi fost atât de bogată şi de frumoasă, nimeni nu şi-ar fi dorit să se afle în preajma ei, pentru că era cam plictisitoare De cealaltă parte a standului cu ciocolată caldă, un grup izbucni în urale Calliope observă că toţi purtau tricouri galbene şi nesuferite În mod sigur, erau microbişti şi urmăreau un meci pe lentile, iar echipa lor probabil că înscrisese un gol — Vii la lansarea din Dubai, nu? întrebă Atlas când zgomotul încetă Calliope sorbi din ciocolata ei, trăgând de timp Era fierbinte şi cremoasă, iar bucăţelele de zahăr îi explodau pe limbă Îşi dorea foarte mult să meargă la petrecere Astfel de evenimente reprezentau ocazii prielnice pentru escrocherii, deoarece erau aglomerate, pline de străini, şi lumea nu mai era atentă când bea În plus, se anunţa a fi o petrecere extraordinară — Nu am fost invitată, recunoscu ea, urmărindu-i reacţia — Serios? Atunci, ar trebui să vii cu mine Inima fetei se strânse, plină de speranţă Ce voia să spună? O invita ca pe o amică sau ca pe o parteneră? Dar ochii căprui ai lui Atlas erau enigmatici, ca întotdeauna — Mi-ar face plăcere, îi spuse ea Când ieşiră de sub patinoar, Calliope văzu că mici fulgi argintii cădeau de sus, agăţându-se în părul lui Atlas şi ajungând pe mânecile bleumarin ale puloverului Era zăpadă artificială Fata scoase limba, lăsând fulgii reci şi fragili să i-o atingă, aşa cum făcea în Londra, când era copil Atlas o văzu — Ştii că sunt din velerio, da? Nu ar trebui să-i mănânci, îi zise cu un hohot — Nu-mi fac griji pentru asta, declară Calliope După invitaţia lui Atlas, se simţea invincibilă Câţiva stropi de velerio nu puteau să-i facă rău, când ea era atât de norocoasă — Calliope Brown, nu eşti ca fetele pe care le cunosc, spuse Atlas, încă scuturând amuzat din cap Calliope hotărî să o ia ca pe un compliment • În seara aceea, când Calliope ajunse acasă, auzi bufnete surde răsunând din dormitorul mamei sale, în celălalt capăt al apartamentului Îşi strecură capul pe uşă, o văzu pe Elise stând turceşte pe podea, împăturind un teanc de rochii subţiri, de mătase, într-o pungă — Te-ai întors! Unde ai fost? Elise ridică privirea, dar Calliope îşi dădea seama că femeia era cu mintea în altă parte — Cu Atlas De fapt, m-a invitat la petrecerea de lansare a turnului din Dubai Calliope se uita la hainele împrăştiate peste toată podeaua — Ce faci? îşi întrebă mama — Îmi aranjez lucrurile, atât Plecăm curând, o anunţă Elise nonşalant, ca şi când ar fi făcut un comentariu despre vreme — Cât de curând? Mama ei îi aruncă o privire plină de înţeles — Situaţia avansează mai repede decât mă aşteptam Cred că Nadav mă va cere de soţie Îţi vine să crezi? Un alt inel de logodnă, şi încă unul imens! — Aha Calliope se gândi la Atlas, la petrecerea din Dubai şi nu ştia ce să răspundă Elise o fixa curioasă — Nu pari entuziasmată Haide, dragă! Ea râse uşor, ridicându-se şi luând-o pe Calliope de mână, ca să o învârtă pe loc Calliope nu râse — Tu eşti mereu cea nerăbdătoare să plece! Te las să alegi următorul loc Ce spui de Goa sau de Marea Mediterană? Mi-ar prinde bine să stau pe o plajă în perioada asta a anului — Nu ştiu Calliope dădu din umeri, fără chef — Şi dacă nu am pleca aşa de repede? Elise făcu un pas înapoi Brusc, mişcările şi vocea ei erau mai apăsate — Nu putem face asta, scumpo Nu ne permitem viaţa pe care o ducem Cei de la hotel sunt pe cale să ne dea afară, ne cheltuim toţi banii prin buticuri şi ştii câţi bani ne-au mai rămas în bitbanc Calliope ştia Verificase toate bitbancurile globale cu o zi în urmă O şoca mereu cât de puţini bani aveau Bineînţeles, toţi erau cheltuiţi pe haine, bijuterii şi accesorii, îşi zise ea, privind cu ochii îngustaţi şifonierul prea plin al mamei sale — Peste câteva zile ne vom termina treaba aici, indiferent dacă Nadav mă va cere sau nu de nevastă, îşi încheie Elise fraza Trăiau aşa de ani de zile şi, cu toate astea, până atunci stilul lor de viaţă nu o deranjase pe Calliope — Mi-aş dori ca măcar o dată să rămânem undeva Doar pentru o vreme, zise ea pe un ton aproape rugător — Să rămâi undeva înseamnă să te ataşezi de oameni, iar noi nu ne permitem asta, tot aşa cum nu ne permitem nici să locuim în hotelul ăsta Calliope nu răspunse Mama ei coborî glasul: — Are legătură cu Atlas, nu? Uite, e-n regulă dacă nu reuşeşti să obţii ceva valoros de la el Ai încercat din răsputeri şi asta contează — Dumnezeule, încetează! strigă Calliope Elise tăcu Zâmbetul ei îngheţă, desprinzându-i-se de pe chip în bucăţele, aproape ca şi când s-ar fi topit — Mai lasă-mă-n pace! Eşti experta lumii la minciuni, dar n-ai avut niciodată o relaţie Calliope vorbi mai dur decât intenţionase Se gândea la Atlas – la cum zâmbea, la căldura sinceră din ochii lui căprui, la nostalgia care părea să-l bântuie indiferent de ce spunea – şi se simţi ciudat de protectoare în ceea ce privea relaţia lor, oricare ar fi fost Constată că ideea de a fura de la el nu i se mai părea la fel de incitantă ca înainte Probabil că nici n-o să observe, îşi zise ea, dar nu asta era important — Nu mai vreau să discut cu tine despre escrocheria asta, adăugă ea încet Elise făcu un pas înapoi, uimită Avea acelaşi chip oval ca al Calliopei, aceeaşi frunte înaltă şi pomeţi proeminenţi, doar că trăsăturile sale erau îndulcite de vârstă şi de toate încercările prin care trecuse Calliope avea senzaţia ciudată că se uita într-o oglindă de bâlci, printr-o ruptură din ţesătura universului, la imaginea ei, aşa cum avea să fie peste douăzeci de ani Ceea ce vedea nu îi plăcea — Îmi pare rău N-o să mai deschid subiectul, spuse Elise după o clipă, cu încordare în glas Calliope încercă să dea aprobator din cap Nu-şi amintea să-i fi vorbit vreodată aşa mamei, nu-şi amintea să nu-i fi dat dreptate — Pur şi simplu nu vreau să plec tocmai acum, când lucrurile încep să devină distractive Vreau să mă duc cu Atlas la petrecerea din Dubai Oricum, după aceea, va rămâne acolo E ultima mea şansă de a obţine ceva cu adevărat valoros de la el — Bineînţeles, cedă Elise Dacă asta îţi doreşti, vom rămâne până după petrecere Hei, adăugă ea Poate vin şi eu Ar putea fi distractiv! — Bună idee! Calliope se întoarse şi străbătu apartamentul, îndreptându-se către camera ei scorţoasă şi impersonală, cu ferestre reci, către mulţimea de perne împletite, cu pătura albă şi pufoasă, parcă desprinsă din reviste Era Calliope Brown, îşi spuse, şi din nou obţinea ce dorea Dar, pentru prima dată, nu se simţea victorioasă RYLIN — Întreaga Fermă a fost concepută drept o spirală enormă a lui Fibonacci Dacă staţi în vârf, puteţi vedea toate nivelurile de dedesubt şi simetria uluitoare a planurilor Ghidul turui în continuare Era luni dimineaţă Rylin uitase că în acea zi trebuia să meargă în excursie, pentru cursul de biologie Îşi amintise acest lucru abia când ajunsese la şcoală, iar tableta ei o îndemnase imediat să urce în trenul care aştepta Pe Rylin nu o deranja că era înscrisă la cursul de biologie, dar în acel moment, înconjurată de toţi acei elevi de clasa a noua, avea un copleşitor sentiment de nedreptate Puştii erau de vârsta Chrissei De ce nu o scutea conducerea şcolii de biologie? După weekendul pe care îl avusese, ultimul lucru care-i trebuia era o excursie cu clasa Se întorsese din Los Angeles în zorii zilei precedente Îşi schimbase biletul de întoarcere cu un altul, pentru cursa de cinci dimineaţa, fără să-l pună la curent pe Xiayne cu noul ei plan Ştia că profesorul urma să primească o notificare automată despre schimbarea biletului şi că avea să-şi dea seama ce anume provocase plecarea timpurie a lui Rylin Încă nu îi spusese Chrissei ce se întâmplase Chrissa credea în ea nestrămutat, îi făcuse cadou o valiză nouă, pe care nu şi-o permiteau, şi o îndemnase să-şi urmeze visurile Cum să-i mărturisească surioarei sale că nu-i merita încrederea, că profesorul ei era egoist şi îngust la minte şi că totul fusese o farsă? La gândul ăsta, Rylin ar fi vrut să dispară într-o gaură neagră Ar fi trebuit să anunţe la şcoală că îi era rău, ar fi trebuit să stea în pat toată ziua şi să ignore lumea În schimb, se aflau în faţa intrării principale a Fermei, la etajul 700 Asemenea Turnului, Ferma era unică În Manhattan exista o singură fermă deoarece nu era destul spaţiu pentru mai multe Ocupa o parte imensă din Turn, coborând prin centrul clădirii, în spirală, de la etajul 980 până aproape de etajul 700 Toate cele trei mii de parcele agricole erau mărginite de panouri solare şi de oglinzi inteligente, care din reflectorizante deveneau opace, în funcţie de anotimp şi de momentul zilei Acestea controlau cantitatea de lumină, chiar şi numărul de fotoni primiţi de fiecare plantă Şi recoltarea era o operaţiune constantă, ceea ce însemna că, indiferent de lună, cel puţin câteva culturi erau mereu gata de cules Rylin asculta cu o ureche în timp ce ghidul explica faptul că recoltele aflate mai aproape de partea superioară a Turnului erau în anotimpul de toamnă, iar la nivelurile de mai jos se instalase primăvara şi roboţii-roabe se deplasau de-a lungul straturilor, semănând noi seminţe Era cel mai important exemplu de agricultură de interior din lume, spuse ghidul, cu mândrie — Nu e la fel de bună precum cea din Japonia, dar nimeni n-o să recunoască asta niciodată, declară o voce de lângă ea şi Rylin îşi îndreptă automat spatele, cu inima bătând nebuneşte Nu se aşteptase să îl vadă pe Cord — Ai avut chef să vii neinvitat în excursia celor din primul an? întrebă ea inexpresiv Din motive necunoscute, prezenţa lui Cord o irita, ca şi când băiatul ar fi venit acolo anume ca să-i strice ziua — Se pare că ai avut aceeaşi idee strălucită Cord se legăna pe călcâie, iar colţul gurii i se ridica uşor, parcă reţinând un zâmbet Rylin nu-i zâmbi — Din păcate pentru mine, chiar sunt elevă în clasa asta Nu am studiat niciodată biologia la fosta mea şcoală Tu ce scuză ai? — Sunt asistent la grupa profesorului Norris Păcat că nu am primit-o pe a ta M-aş fi distrat corectându-ţi eseurile — Tu, asistent? repetă ea surprinsă Grupa din care făcea ea parte avea un asistent, o fată liniştită, al cărei nume Rylin nici măcar nu şi-l amintea Nici prin gând nu i-ar fi trecut că al doilea asistent era Cord — Ştiu, sunt atât de chipeş, încât nimeni nu crede că sunt inteligent Dar am luat notă maximă la examenul de admitere în grupa avansaţilor Cord rânji — În plus, Rylin, ar trebui să ştii că sunt expert în biologie Rylin îşi dădu ochii peste cap şi se îndepărtă de el, prefăcându-se că ascultă explicaţiile ghidului Nu simţea deloc nevoia să fie tachinată — Stai puţin! Eşti bine? întrebă Cord, păşind în faţa ei Auzind îngrijorarea din vocea lui, Rylin simţi că cedează — Nu chiar A fost o săptămână lungă şi destul de grea — Vrei să plecăm de aici? propuse el — Se poate? Gândul de a pleca era foarte îmbietor, aşa încât Rylin nici măcar nu se gândi ce însemna dacă ea şi Cord plecau împreună — Câtă vreme rămânem la Fermă, nu văd de ce nu Haide! Rylin îl urmă prin tunelurile de cultivare a solului, pe lângă câmpurile de spirulină şi iazurile cu spanac înfrunzit, până când ajunseră la un grup de lifturi simple, cenuşii Uşile se deschiseră cu uşurinţă După ce păşiră înăuntru, Cord apăsă un buton pe care scria 880 ŞI MAI SUS ACCESUL PERMIS DOAR LOCATARILOR ŞI PERSONALULUI DE ÎNTREŢINERE Băiatul îşi ridică privirea şi-şi îndreptă ochii spre scanerul de retină După o clipă, uşile se închiseră şi liftul se puse în mişcare Rylin ridică din sprâncene, dar nu comentă — La etajul unde locuiesc este un parc privat care face parte din Fermă Toţi locatarii au acces acolo, o lămuri Cord Bineînţeles că aveţi acces, îşi spuse Rylin, dar se mulţumi să dea aprobator din cap Tableta îi vibră, anunţând un apel de la Lux, iar ea apăsă repede un buton, ca să-l respingă La început, parcul în care intrară părea copleşitor de formal şi de franţuzesc: iarbă verde ca smaraldul, tunsă scurt şi straturi de flori îngrijite se prelungeau spre un canal îngust, amenajat Apoi Cord o conduse pe lângă un zid de cărămidă, cu o poartă de fier demodată, într-o zonă a grădinii vizibil mai nouă şi mai puţin îngrijită Rylin era surprinsă — Aici, zise el şi se aşeză brusc sub un copac imens După o clipă, Rylin se aşeză lângă el, sprijinindu-se în palme I se părea că aude broaşte prin apropiere, dar nu vedea nicio întindere de apă Deasupra, tavanul era de un albastru fals minunat În astfel de locuri pline de viaţă, de oxigen şi de fiinţe vii, era uşor să uiţi că te aflai într-un Turn de oţel — Haide, Myers, zi ce s-a întâmplat — Ăăă Nu era sigură că voia să deschidă subiectul în prezenţa lui Cord Brusc, amintirea serii petrecerii o cuprinse cu un fior rece, iar fata îşi frecţionă braţele, zgribulită Fără un cuvânt, băiatul îşi scoase sacoul de şcoală şi i-l întinse, iar Rylin îl acceptă, recunoscătoare Îşi amintea când mai purtase un sacou de-al lui Cord Erau la Paris, iar el i-l pusese galant pe umerii goi, atingându-i uşor cu palmele Părea că se întâmplase cu mult timp în urmă — Mulţumesc, spuse ea îmbrăcându-l Buzunarul din faţă avea un nasture care stătea să cadă, iar Rylin se juca absent cu el, simţindu-i plasticul rece între degete Era plăcut să ştie că şi lui Cord îi cădeau nasturii — Îmi cer scuze că m-am purtat ca un măgar când mi-ai zis că pleci la Los Angeles, spuse el M-ai rugat să mă bucur pentru tine şi chiar mă bucur În plus, sunt foarte mândru de tine Rylin îşi plecă privirea — Nu e cazul Nu sunt sigură că merit — Ce vrei să spui? — Că ai avut dreptate Simţind un val de jenă urcându-i în obraji, Rylin îi povesti cum o sărutase Xiayne la petrecerea din ultima seară petrecută acolo — Ce naiba, Rylin? Vorbeşti serios? Ar trebui să fie concediat pentru aşa ceva Cord dădu să se ridice, ca şi când ar fi vrut să se ducă să-l înfrunte pe Xiayne Rylin îi atinse mâna, ca să-l oprească Simţindu-i atingerea, ochii îi săgetară spre ea, iar fata îşi retrase mâna repede, ca arsă — Nu, zise ea încet Nu vreau să fie concediat A greşit, dar nu s-a purtat agresiv şi nici nu m-a forţat Pur şi simplu a făcut o prostie Cord o privea cu atenţie — Chiar şi aşa, tot nu e în regulă, spuse el în cele din urmă — Bineînţeles că nu este Rylin se chinuia să găsească o modalitate de a-i explica faptul că nu o supăra sărutul în sine, ci mai degrabă că suferea din cauza implicaţiilor incidentului Îşi dorea să fie din nou vedeta de la ora de holografie, eleva-minune al cărei profesor laureat cu Oscar o invitase să-l ajute, pentru că era foarte talentată Nu voia să fie ce era în clipa aceea: asistenta de producţie al cărei profesor îi făcuse avansuri Chiar şi ea ştia că era un clişeu hollywoodian — Credeam că mă vrea acolo pentru talentul meu Dar se pare că ai avut dreptate, spuse ea Cord se crispă amintindu-şi propriile vorbe de dinaintea plecării fetei — Îmi pare rău că am avut dreptate — Nu contează Voi renunţa la curs — Nu se poate! exclamă Cord Dacă o faci, Xiayne câştigă — Dar cum să dau ochii cu el, după ce s-a întâmplat? Cord oftă ca şi când ar fi vrut să se simtă frustrat din cauza ei, dar nu putea — Mai există un curs de holografie Unul pentru începători, predat de o profesoară care lucrează aici de foarte mult timp Majoritatea elevilor de la ora ei sunt boboci şi probabil că va fi cam plictisitor pentru tine, dar e mai bine decât să renunţi Dacă e nevoie să o faci, măcar schimbă-l cu ăsta Rylin îi mulţumi şoptit şi apucă un fir de iarbă, frecându-l gânditoare între degetul mare şi cel arătător — Uneori, mă întreb dacă nu cumva faptul că învăţ la Berkeley e o mare greşeală În caz că n-ai observat, nu îmi prea găsesc locul aici Rylin râse, iar hohotul ei era tot atât de veşted precum frunzele care foşneau deasupra lor — Nu e o greşeală Eşti talentată Să nu permiţi nimănui, niciodată, să te convingă de contrariul, declară Cord cu o convingere care o surprinse — De ce-ţi pasă? se auzi Rylin întrebând După tot ce ţi-am făcut, completă ea ideea în gând, dar nu era nevoie să adauge nimic Cord cugetă o clipă la răspunsul său — Mereu mi-a păsat de ce ţi se întâmplă, Rylin, în ciuda tuturor celor petrecute între noi Mereu mi-a păsat de ce ţi se întâmplă Asta însemna că îi păsa şi în acea clipă, nu? Dar în calitate de prieten sau de altceva? Cord îşi scutură pantalonii de uniformă şi se ridică, iar Rylin ştiu că momentul acela special se sfârşise — Ar trebui să ne întoarcem Nu-mi permit să-mi pierd postul de asistent E singura mea activitate extracurriculară notată în cererile de înscriere la facultate, spuse el, uşor amuzat Îi întinse o mână ca s-o ajute să se ridice Din locul în care se atinseră, Rylin simţi ridicându-se vârtejuri de tensiune care îi străbătură nervii, până în vârfurile degetelor de la picioare — Ce, cursele de maşini vechi, în Hamptons, nu se pun la socoteală? îl tachină Rylin şi fu răsplătită cu un zâmbet Pe drumul de întoarcere, un nou sentiment o zgândărea vag, dar insistent, plin de bucurie şi înspăimântător, iar ea nu îndrăznea să-l analizeze, ca nu cumva să descopere că se înşela În vreme ce ghidul turuia în continuare, fata se tot uita pe furiş la profilul lui Cord, întrebându-se ce se întâmplase, de fapt, în acel parc AVERY Luni după-amiază, Avery coborî în New Jersey din trenul cu monoşină şi îşi strânse în jurul trupului paltonul bleumarin Se îndrepta spre cimitirul Cifleur, ignorând aerocabina care îi detectase mişcările şi începuse să plutească pe lângă ea O lumină verde pâlpâia, indicându-i că era disponibilă Avery simţea nevoia să meargă pe jos În dimineaţa aceea se trezise apatică şi pustie, cu perna udă de lacrimi Oricât de mult se străduia în timpul zilei, în fiecare noapte uita că relaţia cu Atlas se terminase şi apoi, la trezire, era nevoită să-şi aducă aminte, încă o dată, de adevărul aspru şi rece Se simţea singură şi izolată, iar cel mai rău era că nici măcar nu putea să discute cu nimeni despre subiectul ăsta Ar fi vrut să-i spună Ledei, dar, cu toate că se împăcaseră, povestea cu Atlas încă era prea dureroasă ca să o pomenească Îi era dor de Eris şi de aceea ajunsese acolo, la cimitir, purtând cel mai greoi palton şi cizmele de cowboy – cele maro, cu detalii albe, pe care Eris o implora mereu să i le împrumute I se păruse potrivit să se îmbrace aşa Trecu de intrarea principală, schiţă un gest din cap către camera de supraveghere instalată acolo şi coti la stânga, spre locul unde era înmormântată prietena ei, în centrul parcelei familiei Radson În ciuda necazurilor provocate de paternitatea sa în timpul vieţii lui Eris, până la urmă Everett Radson o acceptase în sânul familiei sale, după moarte Avery nu se mai întorsese acolo de la înmormântarea lui Eris, după slujba religioasă şi după acel priveghi extraordinar de lung pe care îl organizaseră într-un spaţiu pentru evenimente neutru, de vreme ce mama lui Eris încă locuia în partea inferioară a Turnului, iar tatăl lui Eris – la Nuage Spre sfârşitul ceremoniei, singurii rămaşi fuseseră părinţii lui Eris, bunica ei, soţii Fuller şi Leda Avery îşi amintea că stătuse în picioare, în vântul muşcător, privind cum preotul cobora în pământ mica urnă care adăpostea cenuşa lui Eris, şi se gândise că era imposibil ca acea urnă să fie tot ce rămăsese din prietena ei, altă dată veselă şi plină de viaţă Păşi pe aleea cu pietriş până când găsi piatra funerară a lui Eris Era netedă şi doar numele moartei fusese inscripţionat; dar, dacă îi atingeai uşor partea de sus, în faţa ta se materializa o hologramă cu Eris zâmbind şi făcând cu mâna Lui Avery i se părea puţin absurd, dar, pe de altă parte, Caroline Dodd-Radson insista mereu să aibă cele mai noi şi mai la modă lucruri – chiar şi atunci când era vorba despre accesorii funerare Lacrimile îi înţepau ochii Îşi dorea nespus de mult să fi putut vorbi cu prietena ei Păi, vorbeşte, îşi spuse ea Nu era nimeni prin preajmă şi, chiar dacă ar fi fost, ce importanţă avea? Îşi scoase eşarfa, o întinse pe iarbă, se aşeză şi îşi drese vocea Se simţea ridicol — Eris, sunt eu, Avery Şi-o imagina pe prietena ei stând acolo cu ochi mari, amuzaţi, de culoarea chihlimbarului — Ţi-am adus câte ceva, continuă cu stângăcie, scoţând pe rând obiectele din poşetă O paietă aurie, de la rochia pe care mi-ai împrumutat-o, într-un an, pentru petrecerea de sărbători Avery o aşeză cu grijă lângă piatra funerară, aşa încât să reflecte lumina soarelui într-un fel care i-ar fi plăcut lui Eris — Parfumul tău preferat, continuă Avery şi pulveriză parfumul cu iasomie pe care Eris îl purta mereu Bomboanele tale preferate, cu zmeură, de la Seraphina’s, adăugă ea, desfăcând una dintre bomboanele fine, de ciocolată neagră, şi apoi ţinând-o între degete, întrebându-se de ce o adusese Şovăi puţin, apoi o mâncă Eris ar fi vrut ca prietena ei să o savureze acolo, cu ea Începu să se lase pe spate, dar simţi că în poşetă mai rămăsese ceva — A, şi lumânarea! Avery căută prin poşetă o baghetă de înfrumuseţare, reglă temperatura şi o ţinu deasupra restului din IntoxiLumânarea luată de la Cord După o vreme, o flacără izbucni în vârful fitilului scurt şi auriu, dansând sălbatic în vânt Avery se sprijini în coate şi privi cu ochii pe jumătate închişi lumânarea, aducându-şi aminte ce spusese Cord: Eris cumpărase lumânarea Nu era de mirare Fata avusese o obsesie vecină cu nebunia pentru toate obiectele care luminează sau strălucesc, nemaivorbind de lucrurile interzise Iar pericolul de incendiu pe care îl prezenta lumânarea îmbina perfect cele două aspecte Chiar şi în acea clipă mişcarea flăcării era iute şi capricioasă, asemenea lui Eris Stropi mici de serotonină pluteau în sus pe măsură ce lumânarea se topea Avery simţea că îşi pierde încet cunoştinţa Deodată, o văzu pe Eris aşezată pe propria piatră funerară Purta o rochie voluminoasă, roz – ca o fetiţă care se joacă de-a moda –, iar chipul ei tânăr şi strălucitor era nemachiat — Avery? întrebă ea, legănându-şi picioarele goale Unghiile degetelor de la picioare erau lăcuite cu ojă argintie Avery voia să-şi îmbrăţişeze prietena, dar ştia că nu îi era permis să o atingă — Eris! Mi-e foarte dor de tine, spuse ea aprins Totul se duce de râpă în lipsa ta — Da, ştiu, sunt cea mai tare Spune-mi ceva nou, zise vesel Eris şi afişă un zâmbet care părea să-i danseze pe chip Când zări flacăra, îşi încruntă sprâncenele perfect arcuite — Ai adus IntoxiLumânarea? O ador! Avery i-o întinse în tăcere şi Eris dădu să o apuce Mâinile lor aproape că se atinseră Fata inspiră profund şi închise ochii, extaziată — Cord ţi-a dat-o, nu? — A spus că am mai multă nevoie de lumânare decât el Avery îşi plecă privirea, copleşită de vină la gândul acelei nopţi Fusese o greşeală să se ducă acasă la Cord Poate dacă nu ar fi flirtat cu el, Atlas nu ar fi plecat niciodată acasă însoţit de Calliope, nu ar fi pus la îndoială relaţia lor şi Avery nu s-ar fi pricopsit cu haosul ăsta — Atunci, ce se întâmplă? Ai probleme cu Leda? — De fapt, lucrurile s-au mai îmbunătăţit între mine şi Leda, spuse Avery şovăitor Chiar dacă ea Adică — Nu-i nimic Amândouă ştim că nu a vrut să mă împingă, zise Eris cu blândeţe Părul îi cădea pe umeri, roşcat-auriu, ca un foc lichid în soarele după-amiezii — Nu a vrut, repetă Avery Şi se simte groaznic pentru ce s-a întâmplat, adăugă ea, deşi ştia că vorbele ei erau inutile, nici pe departe îndeajuns Eris se crispă şi arboră o expresie îndurerată — Ar fi trebuit să procedez altfel în noaptea aceea Nu e vina Ledei Dar hai să nu mai vorbim despre asta, zise ferm Eris Ce te supără, Avery? — Atlas, mărturisi Avery Tonul îi era plin de înţelesuri, iar prietena ei moartă părea să înţeleagă — Stai aşa! Tu şi Atlas, împreună? Serios? Avery dădu aprobator din cap şi Eris fluieră încet — Şi eu, care credeam că viaţa mea e dată peste cap! spuse fata în cele din urmă, cu un amestec de înţelegere şi respect Dar se pare că a ta e şi mai şi — Nu prea mă ajuţi, zise Avery, cu un zâmbet Prietena ei era la fel ca întotdeauna — Bun, deci situaţia e puţin complicată — Puţin mai mult, o corectă Avery şi cuvintele ei o făcură pe Eris să zâmbească — Cui îi pasă? Viaţa e mereu complicată Nu-i lăsa pe ceilalţi să intervină între tine şi Atlas, dacă îţi doreşti cu adevărat să aveţi o relaţie Eu am învăţat lecţia asta pe pielea mea, adăugă încet Eris — Ah, Eris! Îmi pare atât de rău Avery simţea un milion de emoţii în acelaşi timp: vină, pierdere, regret pentru ceea ce ar fi putut să fie — Vreau să zic că nu sunteţi cu adevărat rude, continuă Eris cu aceeaşi încăpăţânare care, în trecut, îi făcuse multe probleme Dă-i naibii pe toţi invidioşii! Fii cu Atlas şi cu asta, basta — Doar că Atlas şi cu mine ne-am despărţit Era cea mai bună soluţie, spuse neconvingător Avery — Serios? Mie-mi pari foarte nefericită Poftim! Eris îi întinse lumânarea — Cord avea dreptate Ai mai multă nevoie de ea decât mine Avery îşi dădu seama că plângea Lacrimi mari i se rostogoleau pe obraji şi îi udau puloverul, ca stropii de ploaie — Îmi pare atât de rău pentru tot, şopti ea Îmi pare rău că nu te-am susţinut când aveai probleme în familie Îmi pare rău şi pentru noaptea aceea — Repet: nu e vina nimănui, Avery, insistă Eris — A fost vina mea! Eu am deschis trapa, eu i-am lăsat pe toţi să iasă pe acoperiş! Dacă n-aş fi fost eu, nimic din toate astea nu s-ar fi întâmplat! — Sau poate nu s-ar fi întâmplat dacă nu m-aş fi dus să vorbesc cu Rylin, dacă nu m-aş fi certat cu iubita mea, dacă nu aş fi încercat să-i explic Ledei, dacă nu aş fi flirtat cu Cord sau dacă nu aş fi încălţat pantofii cu cele mai înalte tocuri Nu vom şti niciodată — Îmi doresc doar Ca lucrurile să fi decurs altfel în noaptea aceea, să-şi fi dat seama ce se petrecea cu Leda, să nu fi organizat de la bun început petrecerea aia — Vrei să faci ceva pentru mine? întrebă Eris brusc, cu faţa ei minunată întoarsă spre soare Eris închise ochii Genele dese îi mângâiau obrajii — Trăieşte, Avery! Cu sau fără Atlas, aici, în New York, sau pe Lună Trăieşte şi fii fericită, pentru că eu nu pot să fac lucrurile astea Promite-mi! — Bineînţeles că o voi face Te iubesc, Eris, declară Avery, mai mult şoptit — Şi eu te iubesc • Fata se trezi când cineva o scutură de umăr — Avery, eşti bine? — Cord? Se ridică în şezut şi se frecă la ochi Lumânarea se stinsese, iar pe iarba dimprejur erau împrăştiate bomboane în ambalaje roz Tremură şi se strânse singură în braţe Frigul muşca acolo, afară, unde niciun sistem mecanic nu regla temperatura — Ce faci aici? Şi tu ai venit să o vizitezi pe Eris? îl întrebă ea — Pe părinţii mei, o corectă Cord Normal, gândi ea stânjenită — Nu cumva trăgeai un pui de somn aici, în cimitir? — N-am vrut! Vorbeam cu Eris, spuse Avery şi, dintr-odată, se simţi jenată Vorbele îi scăpaseră pe negândite Discuţia aceea imaginară fusese un lucru foarte intim Spre uşurarea ei, Cord dădu aprobator din cap, ca şi când înţelegea foarte bine — Cred că am aţipit, adăugă ea, ridicându-se în picioare şi începând să-şi adune lucrurile Avery se gândea că ar fi fost cazul să o deranjeze faptul că băiatul ăsta părea să o surprindă în cele mai proaste momente ale ei: când fusese aproape în lacrimi, la balul organizat pentru protejarea râului Hudson, făcându-se de râs cu Zay, şi acum, dormind pe mormântul celei mai bune prietene ale sale Poate pentru că îl cunoştea de atâta vreme, poate pentru că ştia că nici el nu era perfect, Avery nu se simţea deranjată Îşi aminti cum reacţionase Eris aflând vestea despre ea şi Atlas: ca şi când nu era atât de rău Fusese doar un vis, şi totuşi Pentru prima dată, Avery se întreba cum ar fi să-şi dezvăluie secretul cuiva Ce ar fi crezut Cord, dacă ar fi aflat? Ar fi fost dezgustat sau ar fi înţeles? Pe aleea din spatele lor răsunau paşi Amândoi se întoarseră, uimiţi, şi văzură o fată brunetă, cu breton, cam de vârsta lor Purta o geacă roz, umflată şi greoaie şi ţinea în mână un trandafir alb Avery îşi dădu seama cu întârziere că fata nu avea de gând să treacă mai departe Se oprise la intrare, parcă vrând să intre pe parcela familiei Radson, dar faptul că îi văzuse pe Avery şi pe Cord o împiedicase Înainte ca Avery să spună vreun cuvânt, fata se răsuci şi se îndepărtă în fugă, făcându-se nevăzută Avery se străduia să creadă că fusese doar o coincidenţă, dar, pe drumul de întoarcere spre staţia de monoşină, nu reuşea să scape de senzaţia neplăcută că era privită WATT În aceeaşi seară, Watt punea capăt primei întâlniri a clubului de matematică La sugestia Nadiei, încercase să se înscrie în câteva cluburi, ca să-şi îmbunătăţească CV-ul Dar clubul de matematică fusese singurul dispus să-l accepte atât de târziu, şi asta doar pentru că Cynthia era copreşedintă Îşi dorea să fi făcut mai multe asemenea lucruri mai devreme, în timpul liceului, în loc să-şi pună toate eforturile în slujba proiectelor de hacking Dar, spre deosebire de cluburile extracurriculare, proiectele acelea erau plătite, iar în familia lui Watt banii nu se refuzau — Mulţumesc încă o dată că m-ai lăsat să mă înscriu, îi spuse el Cynthiei când ieşiră pe porţile şcolii — Ar fi trebuit să te înscrii mult mai devreme Ştiam că te pricepi la ecuaţii diferenţiale, dar nu mi-am dat seama cât de bun eşti, răspunse Cynthia, părând impresionată Cu plăcere, zise Nadia în mintea lui, cu şiretenie Ea calculase ecuaţiile acelea într-un timp record, deşi Watt nu ar fi trebuit să apeleze la ea De fapt, amândoi rămăseseră un pic surprinşi când băiatul fusese nevoit să-i ceară ajutorul Îmi pare rău, aveam nevoie să mă salvezi, îi spuse Watt Te gândeai la Leda, nu-i aşa? Făceam planuri, răspunse Watt vag, deşi niciodată nu reuşea să ascundă ceva de Nadia mult timp Computerul avea dreptate Chiar şi în timpul orei de matematică, o parte din mintea lui se gândise la Leda, alternând între fantezii despre darea ei în vileag şi unele de o cu totul altă natură Nu înţelegea de ce fata asta îl obseda Cum de nu o suporta şi voia ca ea să plătească pentru faptele ei, dar în acelaşi timp o dorea atât de mult? Ar fi vrut să semene mai mult cu Nadia: mai raţional, mai puţin nesăbuit Că tot vorbeam de lup, comentă Nadia Watt îşi ridică privirea şi rămase fără cuvinte când o văzu pe Leda sprijinindu-se nonşalant de un zid de cărămidă, la marginea reţelei tehnologice a şcolii, cu şapte sute de etaje mai jos decât nivelul la care locuia ea Purta o pereche de pantaloni de gimnastică negri, puţin cam prea mulaţi, şi faţa îi strălucea din cauza efortului Părul îi era prins într-un coc lejer — Watt, aici erai, îl salută ea cu o nuanţă de posesivitate care îl încânta şi-l deranja în acelaşi timp Voia să o sărute apăsat, chiar acolo, dar nu o făcu — Leda, zise el încet ca să-şi mascheze amestecul ciudat de sentimente Cărui fapt îi datorez plăcerea prezenţei tale? Lângă el, o simţi pe Cynthia încordându-se la auzul acelui nume Se uita când la unul, când la celălalt Ştia ce gândea prietena lui: deci aceasta era faimoasa Leda, fata care ştia mult prea multe din secretele lui Watt — Trebuie să vorbim între patru ochi Ochii Ledei săgetară către Cynthia — Nu cred că ne-am cunoscut Eu sunt Leda Cole Cynthia, nu? întrebă ea şi întinse o mână, dar cealaltă fată nu i-o strânse De unde ştia Leda cine este Cynthia? Probabil că îi spusese el, bănui Watt, sau poate că Leda verificase pe ascuns pagina lui de notificări Ideea i se părea ciudat de plăcută — Bună, salută Cynthia, fără să înainteze După tonul ei, era clar ce părere avea despre cealaltă fată După un moment, Leda îşi coborî mâna şi se întoarse spre Watt — Să mergem! porunci ea şi se îndepărtă Evident, nu se îndoia că băiatul avea să o urmeze Watt se uită la Cynthia — Scuze, trebuie să — Du-te Scorpia-şefă te cheamă, spuse Cynthia ţâfnoasă, dar încet, ca Leda să nu audă Du-te Watt nu ezită Cynthia l-ar fi iertat mai târziu, dar Leda – niciodată Se grăbi să o prindă din urmă — Nu era nevoie să faci o scenă, îi reproşă el Cu toate astea, schimbul de replici al fetelor i se părea distractiv Poate că se obişnuise cam mult să-şi petreacă timpul cu Leda Cole — Îmi pare rău dacă ţi-am făcut probleme cu iubita, zise Leda tăios — Ţi-am mai spus, nu este iubita mea — Iar eu ţi-am mai spus că nu-mi pasă Nici măcar nu se uită la el când coti pe strada lui Watt era surprins că în seara aceea îşi dorea să vină la el acasă şi îl intriga faptul că Leda ştia cum să se orienteze pe acolo — Dacă voiai să vin la tine, puteai să-mi trimiţi pur şi simplu un mesaj, spuse el, gândindu-se la ce ar fi zis părinţii lui când cei doi ar fi intrat împreună Dar, dacă se gândea mai bine, ai lui o cunoscuseră pe Leda Credeau că era o colegă de clasă, la urma urmei Leda râse — N-am venit pentru chestia aia, zise ea – lui Watt îi plăcu felul în care pronunţase „aia”, ca şi când ar fi vrut să pară neinteresată, dar fără să reuşească Vreau să verifici pe cineva, continuă Leda Am vrut să te rog mai demult, dar, ştii Cuprinsă de stânjeneală, tăcu — Dar te distrag Disconfortul ei îl făcu să rânjească — Nu ţi-o lua în cap Ajunseseră la intrare Watt ezită şi o privi pe Leda — Ai putea să le spui părinţilor mei că ai venit să facem un proiect pentru şcoală şi — Relaxează-te, Watt! Sunt vulpe bătrână — Nici măcar nu ştiu ce înseamnă asta, răspunse el în timp ce deschidea uşa Ce naiba e o vulpe? Leda ridică din umeri — E o zicală veche, spuse ea cu nepăsare şi intră în hol Expresia ei trecu de la sarcasm exasperat la zâmbet radios — Doamnă Bakradi! exclamă ea, îmbrăţişând-o pe mama lui Watt Ce mai faceţi? Am vrut mai demult să aduc ăsta pentru Zahra L-am găsit când făceam curăţenie printre lucrurile mele vechi Spre uimirea lui Watt, Leda scoase din poşetă o figurină în formă de cal Apăsă un buton şi calul începu să alerge pe podea La naiba, fata asta se pricepe! gândi el cu un respect plin de ciudă În cele din urmă, când ajunseră în dormitorul lui Watt şi închiseră uşa, Watt se uită atent la fată Deja se aşezase pe patul lui, încrucişându-şi picioarele sub ea, cu degajarea unui proprietar — De unde ştii că lui Zahra îi plac caii? întrebă el bănuitor — Mama ta mi-a spus data trecută când am fost aici Leda îşi dădu ochii peste cap — Pe bune, Watt, te-ai cam lenevit din cauza computerului tău cuantic Măcar îi asculţi vreodată pe ceilalţi? — Te ascult pe tine, răspunse el, surprins de cât de multe intuise ea — Nu prea cred, spuse Leda Nadia e în funcţiune? Pentru un moment, lui Watt i se păru că visa Tot era fantastic să audă pe altcineva vorbind despre Nadia — Sunt mereu în funcţiune, răspunse Nadia, proiectându-şi vocea în difuzoare Părea uşor jignită Leda dădu din cap, ca şi când nu ar fi fost surprinsă — Nadia, spuse ea pe un ton respectuos, pe care nu-l folosea niciodată cu Watt, vrei să cauţi informaţii despre cineva pentru mine? O cheamă Calliope Brown E cam de vârsta noastră — Acum caut, răspunse Nadia Watt era din ce în ce mai nervos Îi uşurezi prea mult situaţia, îi reproşă el Spre deosebire de tine, m-a rugat frumos — Ce căutăm, mai exact? Watt se trânti pe scaunul lui de birou şi întinse braţele deasupra capului, încercând să nu se gândească la cât de aproape era Leda, la faptul că fata stătea atât de nonşalant pe aşternuturile lui — Nu prea ştiu, recunoscu Leda Dar sigur ceva e în neregulă cu fata asta — Aşadar, ne bazăm pe o bănuială de-a ta? — N-ai decât să râzi, dar bănuielile mele sunt corecte La urma urmei, am bănuit că e ceva în neregulă cu tine şi am avut dreptate, nu? Watt nu avea ce să-i răspundă Leda se aplecă în faţă când rezultatele căutării Nadiei apărură pe monitor Exista o Calliope Brown înregistrată în Turn, la etajul 473 Era o femeie mai în vârstă, cu un zâmbet crispat — Nu, nu este ea, spuse Leda, dezamăgită Watt se încruntă — Nadia, poţi să extinzi căutarea la tot teritoriul Statelor Unite? Cercetară zecile de chipuri, apoi extinseră căutarea la nivel internaţional, dar Leda pur şi simplu clătina din cap, nerăbdătoare, la fiecare nouă imagine — E cazată la Nuage! Putem s-o găsim aşa? Leda îşi desfăcu părul strâns în coadă, iar apoi îl strânse din nou — Îţi voi arăta rapid ce au înregistrat camerele, extrăgând imaginea feţelor Să-mi spui care dintre ele este, îi spuse Nadia, folosind instantaneele din filmări pentru a crea o bază de date cu toţi oaspeţii din hotel Watt simţea că Nadiei începea să-i placă această căutare Nimic nu îi era pe plac mai mult decât o enigmă provocatoare După câteva minute de derulare, Leda sări de pe pat şi îi arătă o figură din colţul de sus, din dreapta, al monitorului — Acolo! Ea e! — Nadia, poţi să faci rost de înregistrarea retinelor fetei? întrebă Watt După câteva momente, Nadia aflase informaţiile Retinele erau înregistrate pe numele Haroi Haniko, o femeie din Kyoto care murise cu şapte luni în urmă — Bun, deci modelul retinal este furat, spuse Leda, vizibil uimită Înseamnă că e o infractoare, nu? Până şi Watt devenise curios — Nadia, foloseşte recunoaşterea facială extinsă la nivel internaţional Fata aia putea să-şi schimbe ochii – îşi spuse el, folosindu-se de logică –, dar era mult mai greu să-şi schimbe drastic faţa Pe ecran nu apăru nimic — Nicio potrivire — Încearcă din nou, o rugă Leda, dar Watt scutură din cap — Leda, căutarea a luat în calcul toate formele administrative – ţări, state, provincii, municipii – din întreaga lume Dacă fata asta ar fi existat, am fi găsit-o — Vrei să zici că am inventat-o? Uite-o chiar acolo, pe cameră, poţi s-o vezi şi tu! izbucni Leda, exasperată — Este foarte ciudat Dacă ar fi locuit undeva, s-ar fi înregistrat cereri pentru un inel de identificare, pentru un card sau pentru orice altceva — Ei bine, poftim răspunsul! izbucni Leda Nu a locuit nicăieri, niciodată A fost doar în vizită Nu a primit niciodată un inel de identificare pentru adulţi Watt nu s-ar fi gândit la asta, dar părea logic — De ce ar trăi cineva aşa? — Pentru că pune ceva la cale, evident, rosti Leda cu emfază, de parcă ar fi fost o actriţă jucând într-o tragedie antică Fata se încruntă — Dar de ce nu şi-a dat nimeni seama că retinele nu îi aparţin? — Nimeni nu verifică scanerele de retină în locurile publice, doar le confruntă cu lista infractorilor Ai văzut-o pe fata asta în casa cuiva? se interesă el — Doar la Avery, dar eram la o petrecere, spuse Leda şi Watt dădu aprobator din cap — Orice ar pune la cale – Watt pronunţă cuvintele întocmai ca Leda, ceea ce o făcu să zâmbească –, e foarte clar că este expertă Ideea asta îi reduse pe amândoi la tăcere Apoi Ledei îi veni o alta şi ridică privirea — Dar şcolile? Ai putea să iniţiezi recunoaşterea facială în reţelele şcolare, nu în cele guvernamentale? Sau sunt greu de accesat ilegal? Era o idee bună Watt îşi dorea să se fi gândit primul la asta — Nimic nu e prea greu pentru Nadia, se lăudă el – un lucru nu tocmai adevărat, dar care suna grozav Nadia? o îndemnă Watt, dar computerul găsise deja o potrivire — Clare Dawson, înscrisă pentru un an la şcoala cu internat Sf Maria, din Anglia — Da! Ea este! strigă Leda încântată Apăru o altă potrivire Cicely Stone, de la o şcoală americană din Hong Kong Aliénor LeFavre, în Provence, în Franţa Sophia Gonzalez, la o şcoală din Brazilia Şi aşa mai departe, până când monitorul Nadiei se umplu cu cel puţin patruzeci de pseudonime – toate legate de fotografiile aşa-zisei Calliope — Uau! exclamă Watt, în cele din urmă Situaţia era mult mai serioasă decât cele cu care avea de-a face de obicei la H@cker House, dintre care majoritatea implicau ştergerea notelor unor elevi, soţi infideli şi, din când în când, căutarea unei identităţi — Asta-i dovada E o infractoare, spuse Leda, triumfătoare Un fior dansa în ochii ei întunecaţi — Poate e sociopată, poate-i agent secret sau poate că familia ei e dusă cu pluta Nu putem trage concluzii pripite Leda se apropie mai mult de ecran şi se aplecă Watt se simţea distras de prezenţa ei — Nadia, adăugă el, dregându-şi vocea, poţi găsi înregistrări pentru incidente petrecute în aceste şcoli? Exmatriculări, infracţiuni, ceva neobişnuit în dosarele ei — Şi verifică-i pe toţi colegii ei de clasă, ca să vedem care îi erau prieteni Poate reuşim să aflăm ceva cu ajutorul lor, adăugă Leda Din senin, se aşeză în poala lui Watt, îşi împleti degetele în părul lui şi-i trase capul în jos, spre ea Buzele-i erau calde Watt se retrase primul — Parcă spuneai că nu pentru asta ai venit, o tachină el, deşi situaţia îi convenea — Nu doar pentru asta, completă Leda — Nu vrei să — Taci! porunci Leda, nerăbdătoare, şi îl sărută din nou Se ridică şi o purtă cu uşurinţă în braţe, spre pat – era atât de slabă! –, o întinse cu blândeţe pe aşternuturi, fără să întrerupă sărutul Apoi mâinile băiatului coborâră pe spatele ei, pe rotunjimea şoldurilor Pielea fetei era atât de catifelată! Watt nu mai ştia dacă o plăcea sau o detesta Poate că ambele variante erau posibile, în acelaşi timp Aşa s-ar fi explicat de ce terminaţiile sale nervoase o luau razna, ca şi când trupul lui era gata-gata să explodeze în orice moment Voia să o roage pe Nadia să stingă luminile, dar camera era deja întunecată şi un zăvor alunecă în încuietoare LEDA Leda deschise ochii în întuneric Se încolăcise în jurul lui Watt, care dormea, iar cei doi stăteau ca într-un cocon în căldura de sub pătura lui, atât de aproape unul de celălalt, că până şi respiraţia li se sincronizase inconştient: inspirau şi expirau împreună, de parcă ar fi fost desprinşi din vechiul poem despre îndrăgostiţii loviţi de soartă — Afişează ora, şopti Leda, cât de încet putu Cifrele care clipeau în colţul din stânga sus al câmpului său vizual anunţau că era 1:11 dimineaţa La naiba! Nu intenţionase să rămână la Watt atât de mult Venise doar dintr-un impuls, când ea şi Risha o văzuseră pe Calliope la ora de yoga antigravitaţională şi Leda îşi amintise discuţia purtată cu Avery Sperase din tot sufletul să găsească informaţii despre Calliope, ca şi când i le-ar fi putut oferi lui Avery drept gest de împăcare, îndreptând astfel tot răul pe care i-l făcuse prietenei sale În plus – recunoscu ea –, îşi dorise un pretext pentru a-l vedea pe Watt Fata se răsuci în patul îngust, fără să se mire că adormise acolo Se simţea în largul ei cu Watt şi, în sfârşit, nu mai suferea de coşmarurile care o hăituiau şi voiau s-o înşface cu degete fantomatice Slavă Cerului că măcar avusese inspiraţia să le spună alor ei că învăţa până târziu, cu prietenele! Spera că nu avea să fie observată urcând scările în vârful picioarelor, la ora aceea atât de târzie Pe de altă parte, în restul săptămânii ai ei nu o observaseră strecurându-l pe Watt în camera ei Leda se sprijini într-un cot şi privi silueta lui Watt: măslinie, zveltă şi primejdioasă Băiatul o atrăgea asemenea unei flăcări, iar ea nu se putea împiedica să se apropie, chiar dacă ştia că era posibil să se ardă Privirea ei îi dezmierda trăsăturile, aşa cum nu şi-ar fi permis niciodată să facă atunci când era treaz Îi studia nasul acvilin, buzele pline şi senzuale, pleoapele care adăposteau acei ochi căprui, strălucitori Globii îi zvâcneau uşor sub pleoape, ca şi când ar fi visat Ce visa mintea lui? Pe ea, poate Îi atinse părul brunet şi des, jucându-se cu buclele lui, simţindu-i netezimea scalpului Câtă inteligenţă se ascunde în creierul ăsta genial! se gândi ea Atât de multe lucruri pe care nu le înţelegea Watt o fascina şi o şi înfricoşa un pic, deoarece era foarte diferit de oamenii pe care îi cunoştea Leda Simţi conturul unei umflături sub urechea lui dreaptă şi rămase fără suflare Pielea i se înălţa într-un cerc perfect, mult prea precis ca să fie natural Era dur la atingere, ca şi când ceva ar fi fost implantat acolo chirurgical Încercă să-i ridice părul ca să se uite, dar nu văzu nici măcar o cicatrice Un fior rece şi rău-prevestitor îi cuprinse şira spinării, iar Leda îşi retrase mâna rapid Nu se poate, gândi ea, în chip de replică la gândul bizar care răsărise de undeva, din adâncul ei Cu siguranţă, computerul lui Watt nu-i era încorporat în creier Părea imposibil Totuşi teoria asta explica foarte multe lucruri: faptul că Watt se descurca mai uşor decât alţi oameni, fără să mormăie nimic propriilor lentile de contact De multe ori, părea să comunice cu Nadia în tăcere; Leda nu reuşise să o găsească pe Nadia, oricât de atent căutase prin camera lui Părea imposibil şi, cu toate astea, în cei şaptesprezece ani de viaţă, Leda învăţase că deseori imposibilul e adevărat Watt se mişcă şi deschise ochii — Cât e ceasul? — Şşş! E târziu Culcă-te la loc Mintea ei se agita nebuneşte, încercând să-şi dea seama de semnificaţia celor aflate — Mai stai, spuse Watt somnoros, întinzându-se ca să-i mângâie braţul gol Atingerea lui îi provocă mici explozii pe piele Mai mult decât orice, Leda îşi dorea să se întindă, să se lipească de el şi să uite adevărul pe care-l descoperise fără să vrea Voia să-l întrebe pe Watt despre umflătura aia ciudată Cum făcuse rost de Nadia, în primul rând şi dacă îl duruse Regreta că el însuşi era, parţial, computer? Watt dădu să se ridice Leda se uită agitată prin cameră, ca să nu fie surprinsă holbându-se, şi zări ceva ce nu observase înainte: o cască pentru realitate virtuală, pusă pe noptieră Părea a fi un prototip terminat doar pe jumătate; până şi Leda îşi dădea seama că lipseau bucăţi mari din cască Numai jucătorii de jocuri virtuale înrăiţi mai purtau astfel de dispozitive, de vreme ce acestea redau imaginile mai bine decât cele mai puternice lentile — Tu ai construit-o? întrebă Leda ridicând-o şi sperând să-l distragă de la tulburarea pe care o simţea ea Watt dădu din umeri — E doar un proiect secundar Vreau să văd dacă pot îmbunătăţi caracteristicile de urmărire a mişcării folosind abilităţile de calcul ale Nadiei Leda îşi potrivi casca pe cap, dar nu se întâmplă nimic — Încă nu funcţionează, o atenţionă Watt, părând amuzat de eforturile ei Leda rămase un moment aşa Îi plăcea că lentila aceea o despărţea de lume Voia să-şi ascundă chipul de privirea pătrunzătoare a lui Watt Se întrebă ce gândea Nadia în clipa aceea, ascunsă în creierul lui Watt, urmărind-o Doamne! Oare Nadia îi urmărise tot timpul prin ochii lui Watt? Gândul ăsta o îngrozea de parcă ar fi împărţit patul cu o fantomă Îşi scoase casca şi se ridică din pat, cu gândul de a-şi căuta hainele împrăştiate în întunericul catifelat — Ar trebui să plec — Bine, spuse Watt Părea dezamăgit, dar poate că doar i se păruse Leda se opri în prag şi îi aruncă o privire Băiatul împinsese cearşafurile cu picioarele şi stătea întins, ca o umbră schiţată Lumina blândă care se strecura din hol îi scotea în evidenţă părul ciufulit şi zâmbetul dezarmant Brusc, părea foarte tânăr, copilăros şi deloc înspăimântător Pulsul Ledei încetini puţin Fata îşi aminti că urma să plece în Dubai în acel weekend De la călătoria în Nevada, pentru controlul de la centrul de reabilitare, avea să fie prima ei noapte fără Watt — Hei, şopti ea Watt o privea, aşteptând — Vrei să vii cu mine în Dubai, la petrecere? Băiatul zâmbi — Da Mi-ar face plăcere • Mai târziu, în drum spre locuinţa ei, după ce liftul o lăsase acolo, Leda se uita uimită împrejur, la străzile familiare şi, într-un fel, necunoscute Strada ei părea mai simplă, mai curată Stâlpii de iluminat creau pete frumoase în întuneric Era acelaşi loc şi, în acelaşi timp, unul complet diferit, iar Leda îşi dădu seama că poate ea se schimbase Era o mare diferenţă între Leda din trecut şi cea din prezent Ştia că Watt avea un computer înăuntrul lui Şi ce dacă? Nu era cel mai ciudat lucru care se întâmplase în ultima vreme Era tot Watt, gândi ea, şi tot avea să o însoţească în Dubai Venea de bunăvoie, nu forţat sau şantajat, ci pentru că el chiar îşi dorea să fie partenerul ei Pentru prima dată în viaţă, Leda Cole ştia ceva cu adevărat compromiţător despre cineva, dar nu avea intenţia de a profita de acea informaţie RYLIN — Vă rog, doamnă Lane, chiar trebuie să mă transfer la cursul introductiv de holografie, se rugă Rylin, stând din nou lângă biroul secretarei Era vineri dimineaţă Îi adresase aceeaşi rugăminte tot restul săptămânii – fără succes –, implorând-o pe secretară să o mute de la cursul de holografie ţinut de Xiayne la cursul de Introducere în Holografie, despre care îi spusese Cord Materia era predată de către o femeie pe nume Elaine Blyson Avea păr alb, purta ruj de un roşu intens şi părea o alegere cât se poate de sigură pentru o profesoară Până atunci, doamna Lane nu-i fusese deloc de ajutor, dar Rylin refuza să renunţe Nu suporta gândul de a intra în clasă în acea după-amiază şi de a da ochii cu Xiayne Voia să lase în urmă toată harababura aceea şi să-şi vadă de viaţă — Fac orice, spuse ea disperată, sprijinindu-şi antebraţele de biroul femeii O să mă înscriu la două cursuri de artă anul viitor O să fac încă un stagiu Pur şi simplu nu pot să rămân în clasa aia — Domnişoară Myers, aşa cum v-am repetat toată săptămâna, perioada în care elevii îşi pot alege cursurile opţionale s-a încheiat de mult Acum e prea târziu să renunţaţi De altfel, era prea târziu şi când aţi fost înscrisă, dar aţi fost acceptată doar pentru că aţi venit la şcoala noastră la mijlocul semestrului Doamna Lane pufni şi îşi îndreptă din nou atenţia către tableta ei — Chiar nu vă înţeleg dorinţa de a renunţa Ştiţi că este cel mai popular curs opţional Iar după fabulosul studiu independent la care tocmai aţi participat Sunt un pic şocată — E vreo problemă? se interesă o voce Rylin o văzu cu uimire pe Leda Cole în uşa biroului doamnei Lane — Scuzaţi-mă că vă întrerup, continuă Leda, zâmbind fermecător Tocmai vin de la o întâlnire a consiliului elevilor şi am o întrebare pentru doamna Lane Uimită, Rylin încercă să îi surprindă privirea, dar Leda o fixa hotărâtă pe femeie — Domnişoară Cole! Poate reuşiţi să-i băgaţi minţile-n cap domnişoarei Myers, exclamă doamna Lane Încearcă să se transfere la cursul introductiv de holografie, iar eu i-am spus toată săptămâna că este pur şi simplu imposibil — Cursul introductiv? Pe bune? Leda se uită întrebător la Rylin, care tăcea Nu voia să o enerveze pe Leda, care păru să citească ceva în comportamentul lui Rylin şi se întoarse cu faţa la secretară — Doamnă Lane, doar ştiţi că pe lista de aşteptare a cursului nostru sunt înscrişi incredibil de mulţi elevi Poate nu ar fi tocmai rău dacă Rylin renunţă la el — Am uitat că participaţi la acelaşi curs de holografie! exclamă doamna Lane Deci înţelegeţi cât de important e să menţinem unui număr echilibrat de elevi într-o clasă Leda o întrerupse — Doamnă Lane, Rylin este o elevă incredibil de talentată, dar s-ar putea să-i prindă bine cursul introductiv Ar trebui să vedeţi hologramele pe care le-a făcut joia trecută, la Hotelul Burroughs! Materialul este minunat, dar luminile sunt prea intense În cadre se văd toate detaliile murdare Fata rosti ceva mai pronunţat ultimele propoziţii Doamna Lane se înroşi, dar nu spuse nimic — Bineînţeles, sunt conştientă de politica şcolii, continuă Leda, ridicând sugestiv dintr-o sprânceană Dar nu sunt sigură că Rylin o cunoaşte încă Poate i-ar fi de ajutor dacă i-ar explica directorul Moreland, ca să înţeleagă implicaţiile Ştiu că dumnealui are o abordare potrivită când vine vorba de situaţii delicate, ca aceasta Doamna Lane rămăsese cu gura căscată Uluită, Rylin se uita când la secretară, când la Leda Nu ştia dacă era cazul să spună ceva — Doamnă Lane , începu ea, în cele din urmă, dar femeia o întrerupse — Da, da, domnişoară Cole, înţeleg ce vreţi să spuneţi, zise ea, dând viguros din cap Chipul femeii era ciudat de palid — Domnişoară Myers, vă transfer la cursul de holografie pentru începători Se ţine marţea şi joia, în pavilionul dedicat artelor vizuale — Mm mulţumesc, se bâlbâi Rylin Leda o trăgea deja după ea, pe hol, cu un zâmbet mulţumit — Cu plăcere, spuse Leda şi îi întoarse spatele — Stai puţin! Ce naiba tocmai s-a întâmplat? Cum ai reuşit? Şi de ce? Leda ridică din umeri — Doamna Lane are o aventură cu directorul Moreland, care, după cum ştii, este însurat Se întâlnesc la Hotelul Burroughs, în fiecare joi Rylin nu auzise nimic despre vreo aventură — Toată lumea ştie? întrebă ea, surprinsă — Nu Doar eu, răspunse Leda enigmatic — Aha Rylin rămase locului, copleşită de un ciudat sentiment de uşurare amestecat cu indignare, pentru că acum îi era datoare Ledei Cole — Păi, mulţumesc — Nicio problemă Îmi rămâi datoare — Leda! strigă ea, iar cealaltă fată se întoarse, răbdătoare Rylin înghiţi în sec — De ce m-ai ajutat? Credeam că mă urăşti Ceva trecu iute pe chipul Ledei – vină, nehotărâre sau părere de rău — Poate că m-am săturat ca toată lumea să mă creadă o scorpie fără inimă, explică ea Rylin nu ştia ce să răspundă — Totuşi, pot să te întreb – continuă Leda – de ce ai vrut să renunţi la curs? Pentru o clipă, Rylin se gândi să mintă, dar, după ce se întâmplase cu câteva clipe în urmă, simţea că era datoare să-i spună Ledei adevărul — Săptămâna trecută, în timpul stagiului meu, Xiayne m-a sărutat Nu vreau să-l mai văd, din motive evidente — Xiayne s-a dat la tine? repetă Leda Rylin încuviinţă şi Leda îşi dădu ochii peste cap — Doamne, ce dobitoc! Îmi pare rău Şi eu, care credeam că e unul dintre tipii cumsecade — Există aşa ceva? spuse Rylin sec, iar Leda râse — Ai dreptate Hei, zise Leda, ca şi când i-ar fi venit o idee, vii la petrecerea de lansare din Dubai, weekendul ăsta? Rylin îi auzise pe ceilalţi puşti vorbind despre asta toată săptămâna Îşi făceau rezervări pentru ambarcaţiunile cu hidrojet şi discutau despre hainele pe care şi le comandaseră, dat fiind că tema petrecerii era „alb şi negru” Rylin îşi spusese că era ridicol Petrecerile din New York nu mai erau de ajuns pentru copiii ăştia de bani gata Acum simţeau nevoia să traverseze în zbor jumătate de glob, ca să se îmbete cu aceiaşi oameni dintotdeauna Cu toate acestea, îşi dorea să meargă la petrecere, fie şi doar ca să asiste la toate astea — Nu plănuiam să merg, îi spuse Ledei — Ar trebui să vii, o îndemnă cealaltă O să te ajute să-ţi iei gândul de la anumite lucruri, cum ar fi profesorii de holografie îngâmfaţi — Nu am fost invitată, protestă Rylin Leda flutură din mână, ca să-i alunge grijile — E petrecerea dată de tatăl lui Avery Bineînţeles că poţi să vii Asta nu-i o problemă Rylin clipi, uimită Să fi fost o capcană? În plus, de când erau iar Avery şi Leda cele mai bune prietene? Rylin nu prea era la curent cu scandalurile dintre elevii de la Berkeley, dar până şi ea ştia că fetele nu-şi mai vorbiseră din noaptea aceea fatală — Mulţumesc O să mă mai gândesc, zise Rylin, precaută Era bănuitoare în privinţa motivelor Ledei — Păi, trebuie să plec Una din noi e pe punctul de a întârzia la cursul nostru de arte preferat, spuse Leda cu un zâmbet, ca şi când acum împărtăşeau o glumă intimă, doar a lor Leda tăcu un moment, părând să se gândească la un ultim lucru, apoi continuă: — Apropo, familia Anderton e un investitor important al firmei Fuller Enterprises, ceea ce înseamnă că, probabil, o să vină şi Cord la petrecere Poate asta te ajută să te răzgândeşti — De unde ştii că Oare cum reuşea Leda să ştie totul despre toată lumea? Clopoţelul sună Rylin rămase acolo, singură şi uluită, plină de întrebări • În acea după-amiază, după terminarea orelor, Rylin se îndreptă direct spre marginea reţelei tehnologice a şcolii şi o sună pe Lux Nu primi niciun răspuns Ei bine, hotărî Rylin, avea să se ducă să o vadă şi să stea puţin cu prietena ei Când bătu la uşa familiei Briar, prietena ei deschise uşa Purta o bluză de trening veche şi o pereche de pantaloni scurţi, găuriţi În acea zi, părul îi era negru ca tăciunele, iar bretonul – tuns îngrozitor de asimetric — Uau! făcu Lux, privind când la uniforma lui Rylin, când la balerinii ei, când la sacoşa de cumpărături, în dungi roz şi albe, pe care Rylin o ţinea în mână — Arăţi ca o imbecilă — Şi tu arăţi ca vai de capul tău, i-o întoarse Rylin Când Lux nu spuse nimic şi nu deschise uşa mai larg, Rylin şovăi — Putem vorbi? E un moment nepotrivit? — Nu ştiu, Rylin Am încercat să-ţi vorbesc toată săptămâna, dar parcă ai dispărut de pe faţa pământului Te-am sunat de câteva ori, dar tu nu m-ai sunat înapoi nici măcar o dată Supărarea şi durerea scăpărau în ochii lui Lux Rylin se simţea copleşită de ruşine Îşi aminti că primise apelul luni, când fusese în compania lui Cord, şi alte câteva apeluri marţi, dar uitase să-şi sune prietena înapoi — Îmi pare foarte rău Ce s-a întâmplat? — Păi, pentru început, Reed m-a părăsit — Vai, Lux! Rylin făcu un pas înainte, vrând să-şi îmbrăţişeze prietena Cealaltă fată se încordă pentru o clipă, dar apoi se lăsă îmbrăţişată — Ştii, e pierderea lui, murmură Rylin — Mulţumesc, dar nu de asta te-am sunat — Atunci, de ce? Lux făcu un pas înapoi, iar expresia ei era acuzatoare — Procesul lui Hiral a avut loc ieri Te-am sunat ca să văd dacă ai de gând să vii Lux ridică din umeri, dar Rylin ştia că era necăjită, atât pentru Hiral, cât şi pentru sine — Până la urmă, m-am dus cu Indigo şi cu Amir Rylin uitase că procesul lui Hiral fusese programat să aibă loc în săptămâna aceea Nu era ca şi cum aşteptase evenimentul cu nerăbdare, dar tot se simţea vinovată pentru că nici măcar nu se gândise la el — Ce s-a întâmplat? — Nu ştii? Aţi fost împreună trei ani, şi nici nu te-ai deranjat să verifici dacă a fost condamnat la închisoare? — Eram în Los Angeles , începu Rylin, dar Lux vorbi peste ea — Nu că ţi-ar păsa, dar să ştii că a scăpat Rylin se simţea uşurată Deşi încă era supărată pe Hiral din cauza lucrurilor la care o supusese fostul ei iubit, fata nu îşi dorise niciodată ca viaţa lui să se sfârşească la vârsta de optsprezece ani Brusc, îşi dădu seama cum o percepuse Lux în ultima vreme: absentă, nepăsătoare, prea absorbită de noua ei şcoală de fiţe ca să le mai acorde atenţie vechilor ei prieteni Nu era o imagine prea măgulitoare Însă Lux nu ştia toată povestea, iar vina era a ei, pentru că nu i-o spusese Rylin răsuflă încet — Te rog, putem vorbi? Lux deschise gura şi Rylin îşi dădu seama imediat că voia să o refuze Într-un fel, prietena ei era rece şi distantă, ca şi când de fapt n-ar fi fost acolo, asemenea unui personaj dintr-o hologramă Se întinse să o ia pe Lux de mână Înţelegerea licări în privirea lui Lux şi ea dădu aprobator din cap — Bine Rylin strângea mâna prietenei sale, aşa cum făcea în copilărie Lux o conduse pe stradă şi apoi după colţ, spre o Cutie-cu-Privelişte înghesuită între două apartamente Cutiile-cu-Privelişte erau ca nişte parcuri miniaturale, pe jumătate uitate: mici fâşii de teren dotate cu bănci metalice şi cu ecrane care imitau ferestrele Spaţiile acestea minuscule existau doar în locurile în care arhitecţii Turnului nu ştiuseră cum să le folosească Ecranul acelei Cutii era programat să înfăţişeze un răsărit spectaculos pe cerul newyorkez, deşi, bineînţeles, se aflau aproape de centrul Turnului Ferestrele adevărate, cu privelişti reale, erau departe Teoretic, Cutiile-cu-Privelişte erau spaţii publice, deşi prea mici pentru a fi de vreun real folos De cele mai multe ori, erau doar ascunzători în care adolescenţii se duceau să fumeze sau să se pipăie Rylin şi Lux se aşezară pe banca liberă, cu ochii la răsăritul ciudat şi fals, în culori ţipătoare — Aproape că uitasem de ea, zise Rylin şi-i întinse sacoşa de cumpărături Lux zâmbi reticent la vederea conţinutului — Ai luat câte una din fiecare aromă? În sacoşă se afla o gamă impresionantă de Popper Chips: cu multă brânză Cheddar, caramel sărat, lămâie verde şi coriandru, chiar şi cu banane picante În trecut, ea şi Lux treceau mereu pe lângă magazinul cu delicatese şi se întrebau ce gust aveau, dar niciodată nu-şi permiseseră să cumpere nici măcar o pungă — Din toate douăsprezece O masă echilibrată, nu? spuse Rylin şi oftă Îmi cer scuze că am fost o prietenă îngrozitoare în ultima vreme — Mi-a fost dor de tine, zise Lux, mai puţin supărată, şi desfăcu punga de chipsuri cu caramel sărat Simt că te-am pierdut încă de când ai început să lucrezi pentru tipul ăla bogat Iar asta se întâmplase pentru că Rylin se cuplase cu el şi nu spusese nimănui, gândi ea plină de vinovăţie — Ţi-am ascuns ceva despre Cord, recunoscu Rylin, iar inima îi bătea cu putere N-am vrut să mă judeci Nu-i tocmai ceva de care mă mândresc Lux îi întinse în tăcere punga enormă şi Rylin luă o mână de chipsuri cu multă brânză Cheddar Chipsurile i se sfărâmau delicios pe limbă Brusc, se simţea foarte departe de hologramele schimbătoare, de MarsAqua şi de fructele exotice vândute în cantina de la etajul superior Ce se întâmpla acolo, în acel moment, era mult mai real Rylin îi povesti totul de la început, spunându-i cum se îndrăgostise de Cord când lucra pentru el; cum încercase să se despartă de Hiral, dar acesta fusese arestat şi apoi o obligase să-i vândă drogurile, ca să poată ieşi din închisoare pe cauţiune; cum avusese o relaţie cu Cord în timp ce Hiral încă era iubitul ei – deşi ea îşi dorea să nu fi fost –, iar fratele mai mare al lui Cord aflase de relaţia lor şi o forţase să se despartă de Cord, să-i spună că-l folosise pentru bani Înainte ca Rylin să termine de povestit, mâncaseră aproape toate chipsurile — Îmi pare rău N-am vrut să te reţin atât de mult, spuse Rylin — N-am ştiut nimic din toate astea, Ry Lux se aplecă înainte şi bretonul tuns asimetric îi acoperi fruntea Lumina ecranului îi strălucea în ochi, făcându-i pupilele să pară foarte întunecate — Mă refer mai ales la Hiral şi la V Au mai multe probleme decât am crezut Iar felul în care s-au purtat cu tine nu e OK Scutură furioasă din cap şi-şi şterse mâinile pe pantaloni, pătându-i cu pudră roz-portocalie-albastră — Arată-mi o fotografie cu puştiul Anderton, ceru ea, schimbând subiectul Rylin accesă linkul spre profilul lui Cord şi-i dădu tableta lui Lux, care trase adânc aer în piept, surprinsă — La naiba, Ry! Tipul e sexy! Nu cumva angajează altă menajeră? Poate-i trimit CV-ul meu, spuse ea, şi o împinse uşor pe Rylin, în joacă Lux chicoti şi tensiunea dintre ele se risipise Rylin se simţea mult mai uşoară, ca şi când ar fi fost unul dintre baloanele alea de ploaie pe care le ţineau legate de pământ şi apoi le lăsau să zboare — Ia zi, ce mai e nou? Acum, că faci parte din înalta societate, nu şi-a dat seama că te vrea înapoi? — Nu fac parte din înalta societate, protestă Rylin şi Lux râse — Ai dreptate Un bogătaş care se respectă nu s-ar lăsa nici în ruptul capului văzut într-o Cutie-cu-Privelişte murdară, unde se giugiuleşte lumea, şi mâncând Popper Chips cât pentru o săptămână Încă nu terminase cu întrebările despre Cord — Totuşi, Ry, nu vei afla niciodată adevărul, dacă nu întrebi De ce nu ai făcut-o? Lux avea dreptate Trebuia să înceteze să-şi dea cu presupusul despre sentimentele lui Cord faţă de ea şi să acţioneze Se gândi la ce îi spusese Leda în după-amiaza aceea, despre petrecere, şi zâmbi — Ai dreptate, recunoscu ea şi-şi scoase tableta, pronunţând o propoziţie pe care nu crezuse că avea să o rostească vreodată „Apel către Leda Cole” WATT — Să iei notiţe Şi să fii atent Suntem foarte mândri de tine, spuse tatăl lui Watt, Rashid, dându-i fiului său o palmă zdravănă pe spate — Să ne suni dacă ai nevoie de ceva Mama lui Watt, Shirin, îi strânse la gât fularul pe care insistase să îl poarte Era un gest inutil, de vreme ce temperatura din Turn era controlată, dar Watt ştia că femeia pur şi simplu încerca să nu plângă Apoi îl cuprinse pe Watt într-o îmbrăţişare, iar vocea i se frânse — Te iubim foarte mult Watt încerca să ignore sentimentul de vinovăţie care fierbea în el din cauza acelui rămas-bun Părinţii lui credeau că pleca la Universitatea Albany, pentru un weekend Se gândise să le spună că avea să meargă acasă la Derrick Apelase la această minciună când o însoţise pe Leda la centrul de reabilitare, dar scăpase ca prin urechile acului şi nu voia să mai rişte Soţii Bakradi se bucuraseră nespus de mult de „vestea” pe care le-o dăduse fiul lor Erau atât de îngrijoraţi în privinţa obsesiei lui pentru MIT – se temeau că era posibil să nu fie acceptat acolo, că respingerea l-ar fi devastat şi, mai rău, că nu ar fi avut alte opţiuni, de rezervă Pe deasupra, de vreme ce Albany era o universitate de stat, ar fi avut de plătit o taxă de şcolarizare acceptabilă Erau prea bucuroşi ca să-i pună vestea la îndoială sau să-i ceară vreo dovadă Watt se simţea îngrozitor, dar nu avea de ales Cu siguranţă nu i-ar fi încântat ideea plecării lui în Dubai, împreună cu o fată de la etajele superioare Le spusese deja că Leda era o colegă de clasă de-a lui şi ar fi trebuit să le explice de ce le turnase minciuna asta Dacă nu ar fi avut-o pe Nadia, Watt nu ştia cum ar fi putut ţine socoteala tuturor secretelor, jumătăţilor de adevăr şi minciunilor Zahra şi Amir dădură buzna în hol, ţipând şi râzând zgomotos Părul şi hainele în dezordine fluturau în urma lor Watt se aplecă să-i îmbrăţişeze pe amândoi Apoi, cu un ultim rămas-bun murmurat, ieşi pe uşă trăgând după el valiza simplă a lui Rashid – aceeaşi pe care o împrumutase pentru weekendul petrecut la centrul de reabilitare Coti pe bulevardul principal şi aproape că se ciocni de Cynthia, care se îndrepta spre strada lui Watt, purtând pe umăr sacoşa ei enormă pentru şcoală Deodată, cu o senzaţie ciudată în stomac, Watt îşi aminti că el, Cynthia şi Derrick stabiliseră să studieze împreună în acea zi — Cyn, am uitat complet Nadia, de ce nu mi-ai adus aminte? Principalul scop de a avea un computer cuantic în creierul tău este să fii cu un pas înaintea altora, nu în urma lor Scuze, spuse Nadia, dar nu părea să regrete Watt se întrebă dacă nu cumva computerul intervenea intenţionat Excursia în Dubai nu o entuziasmase, deşi Watt nu ştia de ce Îi zâmbi Cynthiei cât de fermecător putu, afişând surâsul care îl scăpase de pedepse la şcoală, de temele pentru acasă şi de furia mamei sale Dar cu Cynthia nu prea funcţiona — De fapt, plec din oraş, adăugă Watt Îmi pare foarte rău că am uitat să-ţi spun — Pleci din oraş? repetă fata, accentuând sarcastic cuvintele, iar Watt se crispă la auzul lor El şi Cynthia nu erau genul de oameni care „pleacă din oraş” aşa, întâmplător, şi amândoi o ştiau — Unde te duci? întrebă ea Watt nu îndrăznea să o mintă, aşa cum făcea cu propriii părinţi — În Dubai, recunoscu el — Cu Leda Nu era o întrebare El dădu aprobator din cap Pe lângă ei trecură câţiva puşti zgomotoşi şi zurbagii Prietena lui îl apucă de umeri şi îl trase deoparte, spre un local pe jumătate farmacie, pe jumătate McBurger King Watt auzea robotul care se ocupa de preluarea comenzilor pentru acasă; întreba un client dacă dorea şi cartofi prăjiţi — Ce naiba, Watt! se răsti ea Furia ei scăpăra, destrămând calmul obişnuit al fetei Ochii îi erau mari, iar obrajii – roşii Cu surprindere, pentru prima dată în viaţa lui, Watt realiză că Cynthia era chiar drăguţă De ce nu observase mai devreme? — E o poveste lungă, începu el, dar Cynthia îi tăie vorba — De câteva săptămâni te porţi ciudat, ieri Leda te-a luat de la şcoală, iar acum mergeţi împreună în Dubai? Ce se întâmplă între voi doi? — Ţi-am mai spus că mă are la mână, zise Watt nerăbdător Însă ştia că era mai mult decât atât Se gândea cum în acea dimineaţă Leda stătuse în patul lui, sprijinită într-un cot, privindu-l de sus, cu părul lung şi despletit curgându-i pe umeri Orice s-ar întâmpla între noi, e doar atracţie fizică, îşi spuse el ferm Dorinţa lui era aceeaşi: să o convingă să aibă încredere în el îndeajuns încât să-i mărturisească adevărul despre cele întâmplate pe acoperiş, ca să poată scăpa definitiv de ea Şi chiar făcea progrese în direcţia asta Destul de curând, totul urma să se termine, iar el nu ar mai fi fost nevoit să-şi petreacă timpul cu Leda Dacă voia, putea să o trimită la închisoare Din senin, îşi aminti cum vorbise fata în dimineaţa aceea, speranţa din glasul ei când îl invitase în Dubai Alungă amintirea nepoftită — Cu ce te are la mână? ceru Cynthia să afle Nu poate fi chiar atât de grav — E complicat — Orice-ar fi, o să te ajut Doar suntem doi dintre cei mai inteligenţi oameni pe care îi cunosc! Nu crezi că, împreună, putem s-o învingem pe Leda Cole? — Cynthia, nu-i vorba de asta, doar că Nu vreau să te implic Cynthia oftă Mici reclame holografice pentru Happy Meal tot apăreau în spatele ei, iar lui Watt îi venea să râdă — Nu pricepi că sunt deja implicată, fie că-ţi place, fie că nu? Watt, nu pot să te ajut dacă nu mă laşi! exclamă ea Şi m-am săturat Nu mai apuc să te văd Eşti tot timpul cu Leda — Ţi-am spus, e complicat, repetă Watt, ca un disc stricat Cynthia făcu un pas înainte şi, deodată, Watt ştiu că prietenia lor ajunsese la o răscruce — O placi, nu-i aşa? întrebă ea — Nu, zise el repede — Dacă nu o placi, atunci nu pleca în Dubai Tot trupul fetei era încordat — Stai departe de ea Rămâi cu mine Ultima propoziţie fusese rostită aproape în şoaptă, însă înţelesul îi era clar lui Watt Într-un fel, se aştepta de ceva vreme să se întâmple aşa ceva, însă nu se gândise ce să spună în situaţia asta Rămase pe loc, uitându-se la prietena lui: o fată genială, fascinantă şi remarcabilă, care trăia în aceeaşi lume ca a lui şi îl cunoştea bine Părinţilor să-i le-ar fi plăcut să fie iubita lui Şi totuşi nu ştia ce să zică — Cynthia , începu încurcat Poate din cauză că se săturase să aştepte sau poate pentru că nu voia să audă ce avea el de spus, fata se ridică pe vârfuri şi îl sărută Watt se trezi că o sărută şi el Era surprins de această nouă Cynthia, care îl îmbrăţişa atât de strâns şi-l săruta pasional — Deci? întrebă ea după ce se retrase Părea vulnerabilă, speriată, familiară şi totodată străină Watt scutură din cap Ar fi vrut să-i spună un milion de lucruri, dar nu ştia care era cel corect Simţea că nu mai ştia nimic — Îmi pare rău Trebuie să plec — Nu trebuie să faci nimic, îi zise Cynthia Dacă pleci acum, o alegi pe ea — Nu-i corect Nu am de ales, se răsti el şi se îndepărtă ca un laş, ca să nu vadă durerea din privirea Cynthiei Şi totuşi se întreba dacă nu cumva fata avea dreptate CALLIOPE Calliope se sprijini de măsuţa de toaletă plină de baghete de înfrumuseţare din argint strălucitor, pudre-spray şi o nouă mănuşă pentru manichiură – toate aranjate cu atenţie, în faţa ei, asemenea unor arme lustruite şi pregătite pentru bătălie Propriile instrumente mortale, care o făceau să fie periculos de frumoasă — Eşti gata? strigă mama ei din cealaltă cameră a apartamentului Pe Calliope nu o luase prin surprindere faptul că, până la urmă, mama sa hotărâse să vină la petrecerea de inaugurare a Oglinzilor Ca şi fiica ei, avea o slăbiciune incurabilă pentru tot ce e strălucitor, scânteietor şi extravagant Iar seara promitea să fie exact aşa Elise şi Calliope se purtaseră vesel şi normal toată săptămâna, dar Calliope simţea că rămăsese ceva nerezolvat De când se certaseră, relaţia dintre ele era ciudată Totuşi iată-le acolo, într-un apartament pe care Nadav îl închiriase pentru ele în Fanaa, superbul hotel de lux aflat în jumătatea întunecată a Oglinzilor Camerele familiei Fuller erau în celălalt turn, dar Calliope insistase să stea acolo; să spună că locuia în partea întunecată avea ceva seducător, aproape interzis Fata aruncă o privire pereţilor acoperiţi în întregime de ecrane-oglindă Bineînţeles, Calliope ar fi putut să le facă opace, dar le lăsase să lumineze, bucurându-se să-şi vadă reflexiile mişcându-se graţios prin cameră — Sunt gata Atlas ar trebui să ajungă din clipă în clipă, răspunse Calliope Ca gazdă a petrecerii, băiatul trebuia să coboare mai devreme Întreaga zi fusese un lung omagiu adus exceselor şi plăcerii Calliope călătorise cu avionul privat al soţilor Fuller, care nu era tocmai privat, având în vedere că zeci de persoane fuseseră invitate la bord Toate se plimbaseră prin avion, stând de vorbă şi ciocnind pahare cu şampanie, ca şi când zborul în sine ar fi fost o mare petrecere, un preludiu firesc pentru noaptea ce urma Poate că aceasta fusese intenţia încă de la bun început Elise se sprijini de tocul uşii, etalându-şi rochia albă, delicată, care o făcea să semene – în mod intenţionat – cu o mireasă — Ce părere ai? — E uimitoare Şi mie cum îmi stă? Calliope se răsuci în loc, ca un fotomodel Părul îi era prins într-un coc care îi scotea în evidenţă gâtul fermecător de lung Rochia neagră şi sclipitoare i se mula pe trup Îi plăcea senzaţia pe care i-o dădea mătasea pe pielea goală: ca o şoaptă seducătoare, asigurând-o că e tânără, frumoasă şi extraordinară Elise se apropie şi-i cuprinse mâinile într-ale ei — Doar ştii că arăţi uluitor Să ai o seară incredibilă, dragă! Meriţi Vocea îi era plină de un sentimentalism nefiresc pentru ea şi îi zâmbea ciudat Calliopei, ca şi când încerca să ia o anumită hotărâre — Îl placi pe băiat, aşa-i? Nu te prefaci, ca să-l păcăleşti, ci e adevărat Calliope fu luată prin surprindere — Îmi place de el, răspunse ea, luptându-se cu vinovăţia pe care o simţea la gândul de a fura de la Atlas în acea seară Era un om bun, deşi, indiscutabil, cam chinuit şi derutat — Nu-ţi face griji, n-am de gând să fug cu el, adăugă fata, în glumă Elise nu râse — Şi îţi place la New York? Calliope se răsuci către oglindă, prefăcându-se că se mai dă odată cu ruj, evitând să privească direct în ochii mamei sale E mai uşor să-i minţi pe ceilalţi dacă nu te uiţi în ochii lor — A fost distractiv la New York, dar e vremea să plecăm Mă bucur că o să avem o ieşire spectaculoasă, spuse ferm Calliope, încercând să ignore faptul că inima i se strângea la gândul plecării Mama îi întâlni ochii în oglindă, iar Calliope zâmbi reflexiei În uşă se auzi o bătaie — Probabil că e Atlas, spuse Calliope — Distracţie plăcută! Să nu faci nimic din ce nu aş face eu! — Cu alte cuvinte, să-mi fac de cap? strigă Calliope şi deschise uşa Atlas purta un smoching negru, simplu, arătând mai elegant şi mai matur decât îl văzuse Calliope vreodată Se tunsese, dar îşi lăsase o umbră de barbă — Arăţi uimitor, o lăudă băiatul Atlas îi întinse un braţ, ca să o conducă pe hol — Şi tu arăţi bine, îl complimentă ea El zâmbi, dezvăluindu-şi gropiţa dintr-un colţ al gurii — Mulţumesc că mă însoţeşti în seara asta, Callie Păşeau pe un hol la capătul căruia era o fereastră cu vedere directă spre turnul luminat Departe, sub ei, apele canalului se zbuciumau — Te superi dacă trecem mai întâi pe la ai mei? întrebă el Vor să ne întâlnim în apartamentul lor şi să plecăm împreună la petrecere — Bine Părinţii lui Atlas nu fuseseră în avion, în timpul zborului spre Dubai Veniseră cu câteva zile înainte, ca să pună totul la punct Calliope era curioasă să-i întâlnească, în sfârşit, pe celebrii soţi Fuller Se aştepta ca Atlas să se îndrepte spre un lift; în schimb, băiatul înaintă spre fereastră şi schiţă un cerc pe suprafaţa ei Sticla flexibilă se mişcă imediat, proiectând un tunel pe cerul liber cu tot atâta uşurinţă de parcă ar fi aruncat un fascicul de lumină Calliope amuţi de uimire Se întreba dacă tunelul era o hologramă, un fel de joc de realitate virtuală, dar chipul plin de mândrie al lui Atlas îi confirmă că tunelul era real — Eterium, îi explică el Calliope auzise despre materialul acela programabil, care folosea inducţia liniară şi plasa de carbon pentru a construi şi deconstrui rapid structuri pentru armată – de obicei, poduri la cerere, necesare doar pentru câteva minute odată — Am înţeles, răspunse ea aproape nepăsător, ca şi când ar fi văzut de zeci de ori poduri construite instantaneu şi nu se mai lăsa impresionată — Noi am primit prima licenţă pentru civili Crede-mă, nu a fost uşor s-o obţinem Atlas părea mândru Calliope îşi dădu seama că, de fapt, el trăsese toate sforile şi pusese lucrurile în mişcare — Chiar mă întrebam ce faci toată ziua la birou, îl tachină fata, cu toate că şi ea se simţea neobişnuit de mândră de el Păşi îndrăzneţ înainte Tocurile ei ascuţite atinseră ferm podeaua şi îşi impuse să nu se uite în jos, la stratul subţire de material care îi separa încălţămintea de firmă de hăul de dedesubt Poate că, dacă privea prea mult în jos, avea să fie cuprinsă de vertigo — Nu ţi-e teamă, remarcă Atlas aprobator Calliope se întoarse şi-i aruncă o privire peste umăr Expresia îi era aproape o provocare — Nu mă tem de nimic Când ajunseră în partea cealaltă şi tunelul dispăru, Calliope simţi un mic fior de adrenalină Traversarea cerului printr-un tunel temporar părea a fi de bun augur, ca şi când în seara aceea totul avea să se întâmple aşa cum îşi dorea ea Ajunseră în faţa apartamentului de lux al familiei Fuller şi uşa se deschise Tatăl lui Atlas aştepta de partea cealaltă — Tu eşti Calliope, nu? Mă cheamă Pierson Fuller, zise el cu un zâmbet fermecător şi îi strânse mâna — Îmi pare bine să vă cunosc Calliope se întreba ce le spusese Atlas despre ea Dacă făcea cunoştinţă cu părinţii lui, însemna că ei doi ieşiseră la o întâlnire romantică? Probabil că asta depindea de locul în care avea să rămână peste noapte Fata îl urmă pe domnul Fuller în camera de zi Ecranele tactile şi strălucitoare fuseseră mascate cu grijă în spatele mobilierului sculptat şi al pernelor de pluş Candelabrul de cristal le scălda într-o lumină dulce Totul era decorat în nuanţe de alb şi crem Pe fundalul acesta, petele negre – smochingul lui Atlas, cel al tatălui său şi, bineînţeles, rochia Calliopei, de un negru profund – ieşeau în evidenţă ca nişte semne de exclamare O femeie, probabil mama lui Atlas, ieşi din dormitor, strălucind într-o rochie din tul de culoarea alabastrului, acoperită de cristale Swarovski — Ce pereche de cercei să aleg? Adresase întrebarea tuturor, întinzând mâinile în care ţinea două cutii îmbrăcate în catifea neagră Într-una se afla o pereche de cercei cu diamante incolore, în formă de pară, iar în cealaltă, o pereche cu diamante roz Pietrele preţioase păreau să ardă pe catifeaua neagră Un foc mocnea în interiorul lor, răspândind în jur mii de scântei minuscule Calliope rămase fără suflare şi încercă să facă poze pe ascuns Ce n-ar fi dat mama ei să vadă cerceii aceştia! Calliope nu se afla pentru prima dată în prezenţa bogăţiei excesive şi, cu toate acestea, tot ce văzuse în ultimii ani părea deodată de prost gust Oamenii ăştia respirau bani, în loc de aer Fiecare gest pe care îl schiţau le confirma bogăţia Se întrebă ce ar fi făcut ei dacă ar fi aflat vreodată adevăratul motiv pentru care ea şi mama ei se aflau acolo Strânse poşeta atât de puternic, încât încheieturile degetelor îi trosniră Ştia răspunsul: ar fi distrus-o cu aceeaşi eleganţă nemiloasă care le caracteriza viaţa Doamna Fuller aruncă o privire prin cameră, apoi lăsă cutiile deoparte când observă prezenţa Calliopei — Calliope, draga mea! Sunt Elizabeth Fuller Ce încântare să te cunosc! — Vă mulţumesc foarte mult pentru invitaţie, spuse Calliope Doamna Fuller zâmbi şi dădu aprobator din cap — Unde-i Avery? îşi întrebă ea soţul şi fiul Domnul Fuller se mută pe canapea şi se lăsă pe spate, picior peste picior — Cine ştie? rosti el gânditor, fără să pară îngrijorat Atlas era ciudat de tăcut — Tu pe care crezi că ar trebui să-i port? continuă doamna Fuller, întorcându-se la masa de un alb scânteietor pe care aşezase cele două cutii cu cerceii nepreţuiţi După un moment, Calliope îşi dădu seama că întrebarea îi fusese adresată ei Brusc, îşi simţi gura uscată Se tot uita la pietrele incredibile, al căror loc era, probabil, într-un muzeu, nu la urechile unei bogătaşe din înalta societate — Pe cei incolori, decise ea în cele din urmă Cei roz sunt puţin cam exageraţi pentru rochia dumneavoastră Doamna Fuller îşi întoarse chipul machiat simplu, dar cu deosebită pricepere, studiindu-şi reflexia într-o oglindă care apăruse de nicăieri — Ai dreptate, încuviinţă ea Dar cineva ar trebui să-i poarte pe cei roz Altfel, ar fi păcat Nici în cele mai fanteziste visuri Calliope nu ar fi putut anticipa ceea ce urmă Spre şocul ei total, doamna Fuller îi întinse ei cerceii — Vrei să-i probezi, Calliope? Fata deschise gura, dar nu scoase niciun sunet — Ah, nu ştiu, se bâlbâi ea în cele din urmă Aproape că auzea vocea mamei sale în urechi, poruncindu-i să nu mai tragă de timp şi să ia blestemaţii de cercei Fusese prea surprinsă ca să reacţioneze potrivit Doamna Fuller zâmbi — Ar arăta uimitor cu părul tău Ştii, noi, brunetele, ar trebui să purtăm pietre de culoarea asta Îi făcu semn cu ochiul, complice, de parcă ea şi Calliope ar fi fost aliate împotriva unei armate de blonde care furau diamante, pe urmă lăsă cerceii să cadă în palma fetei ca şi când ar fi fost două bomboane de ciocolată Nu putea fi adevărat Oamenii nu se poartă aşa de bunăvoie, pe neaşteptate Calliope se gândi la toate împrejurările în care primise în dar obiecte scumpe, întotdeauna de la băieţi care încercau să se culce cu ea şi abia după multă muncă de convingere şi manipulare, după aluzii şi prefăcătorie înfiorător de abilă Iar acum mama lui Atlas îi oferea cele mai scumpe şi rafinate obiecte pe care Calliope le văzuse vreodată, fără să fie împinsă de la spate Calliope nu înţelegea O cunoscuse pe Elizabeth Fuller cu doar cinci minute în urmă Poate că modul în care o percepea Atlas era suficient pentru a câştiga încrederea doamnei Fuller, se gândi ea neliniştită Sau poate că soţii Fuller chiar erau oameni de treabă Mintea îi zbură la chelneriţa de la Nuage, la bătrânul din India, la bietul Tomisen – prietenul lui Brice –, care o adora, de la care luase un „împrumut” şi plecase fără să se uite în urmă Toţi avuseseră încredere în ea, iar Calliope îi trădase Poate că şi ei fuseseră, într-adevăr, oameni de treabă Calliope nu avea de unde să ştie, pentru că niciodată nu rămânea prin preajmă destul de mult ca să afle Simţea ruşinea urcându-i în gât asemenea unui obstacol oribil şi sufocant, ca atunci când încercase să înghită unul dintre inelele doamnei Houghton şi aproape că se înecase Ce naiba ai făcut? ţipase mama ei, zgâlţâind copila de şase ani Când o parte importantă a viziunii sale despre lume începu să se prăbuşească, fata se întrebă ce naiba făcuse ea în toţi aceşti ani Parcă s-ar fi privit din exterior, prin lentilele de contact ale unei alte persoane O ameţea Cu mişcări mecanice, îşi scoase cerceii mici şi-şi puse spectaculoşii cercei cu diamante roz — Sunt frumoşi Mulţumesc, şopti ea aplecându-se spre oglindă Pietrele radiau pe rotunjimea fină a obrazului fetei Şi-i dorea şi se ura pentru că îi primise şi pentru că nu putea să-şi ia ochii de la ei Cineva sună la uşă, iar pentru moment toţi uitară de Calliope Brusc, o mare de oameni intră în cameră Zumzetul vocilor crescu Toţi râdeau, făcându-şi complimente şi salutându-se — „Mesaj către mama”, şopti Calliope, dându-se la o parte, şi închise ochii ca să nu o cuprindă ameţeala când compuse mesajul „Mamă, n-o să ghiceşti niciodată ce port” Să-l lase baltă pe Nadav! Trebuiau să plece în toiul petrecerii, să ia un avion spre America de Sud Cerceii aceştia aveau să le asigure traiul pentru cel puţin câţiva ani Nu reuşi să termine fraza Calliope ştia că aceasta era şansa ei, o ocazie care se iveşte o singură dată în viaţă Şi totuşi se blocase, ca o începătoare — Callie, zise Atlas făcându-şi loc spre ea, iar Calliope suspină uşurată Avea să trimită mesajul mai târziu — Câţiva dintre prietenii mei sunt aici Mi-ar plăcea să-i cunoşti Băiatul dădu din cap spre holul de la intrare, care se aglomera din ce în ce mai mult, plin de adolescenţi şi de adulţi în smochinguri perfect călcate şi în rochii elegante, albe sau negre Calliopei îi plăcuseră dintotdeauna astfel de momente strălucitoare, pline de farmec, când banii îndulceau toate asperităţile Dar în clipa aceea, uitându-se la toţi oamenii adunaţi în apartamentul soţilor Fuller, se simţea ciudat de nefericită Aceştia nu erau prietenii ei Era străină de bârfele şi râsetele lor În plus, cu siguranţă băiatul de lângă ea nu era iubitul ei Pur şi simplu împrumuta toată scena aceea, tot aşa cum împrumutase cerceii cu diamante roz De data aceasta, înţelese că momentul răfuielii avea să fie dureros — Bineînţeles, îi spuse ea lui Atlas, cu un zâmbet forţat Condu-mă într-acolo! Îşi dădu uşor capul pe spate, simţind povara grea a cerceilor pe care nu mai dorea să-i fure Voia să-şi îngăduie această fantezie încă puţin: să pretindă că era o fată obişnuită, la o petrecere, alături de un băiat drăguţ, în smoching WATT Cu uimire nedisimulată, Watt se uita cu atenţie la petrecăreţii care se învârteau şi roiau sălbatic în jurul lui Parchetul în pătrate albe şi negre al ringului de dans se întindea de ambele părţi ale canalului, amintindu-i lui Watt de o tablă de şah strălucitoare În urechi îi răsunau supărător o sută de limbi Vorbeau prea mulţi oameni, în acelaşi timp, ca Nadia să poată traduce totul Deasupra lui se înălţau cele două turnuri imense ale Oglinzilor, ridicându-se în întuneric spre noi înălţimi ameţitoare Pentru prima dată, Watt simţea că înţelege, în sfârşit, numele clădirilor: era ca un oraş de vis, plin de oglinzi şi de reflexii Cele mai mici detalii ale unui turn – toate boltele, toate pătratele de sticlă strălucitoare, curbele balustradelor balcoanelor – fuseseră dublate cu iscusinţă pe partea cealaltă, în carbonit de alabastru sau în niozoton negru şi neted Până şi mişcările chelnerilor păreau coregrafiate aşa încât să se oglindească dincolo de canal Oriunde se uita Watt, vedea femei în rochii albe sau negre şi bărbaţi în smochinguri de lux Nu exista nicio pată de culoare, nici măcar roşul aprins al unei cireşe, la bar Efectul era izbitor, ca al unei opere de artă Ca şi cum Watt ar fi pătruns într-una dintre acele holograme bidimensionale unde totul era redat în nuanţe de gri Nadia, ce crezi că a vrut să spună Cynthia, mai devreme? Nu se putea împiedica să îşi aducă aminte cum îl rugase să nu plece şi cum îl sărutase Ce avea să facă el când o revedea? O nelinişte febrilă îl cuprinse la gândul acesta Sentimentul de vină şi nedumerirea îl tulburau — Ştii ce a vrut să spună, răspunse Nadia, şoptindu-i în urechi Brusc, Watt deveni atent Tonul Nadiei părea acuzator Am greşit cu ceva? — Nu ştiu decât că situaţia s-a schimbat şi că îmi este din ce în ce mai greu să anticipez ce va urma Fetele sunt mereu complicate, gândi el, uşor nemulţumit — Oamenii nu sunt roboţi, Watt Nu sunt previzibili şi greşesc mult mai uşor Cu siguranţă Cynthia îi spusese că faptele sunt mai importante decât cuvintele, dar ce însemna asta, când acţiunile lui Watt erau reactive, nu proactive? De foarte multă vreme nu mai simţise că deţine controlul şi, brusc, se întrebă dacă era din vina lui Mai devreme, se întâlnise cu Leda în aeroport, pregătit să o vadă furioasă şi uneltind Zburau cu avionul familiei lui Avery şi Watt presupunea că din cauza asta Leda avea să se simtă încordată Însă fata fusese atât de relaxată, încât nici măcar nu îi reproşase întârzierea Pur şi simplu se întorsese spre Watt şi îi spusese că zborul durează cinci ore, întrebându-l ce film voia să vadă Când îşi tot atinsese mâna de a lui, pe cotieră, Watt nu spusese nimic, dar nici nu-şi îndepărtase mâna Pe toată durata zborului, nu prea o văzuseră pe Avery – pe nimeni altcineva, de fapt –, dar asta nu îl deranja pe Watt Nadia, crezi că Leda are încredere în mine? — Spre deosebire de stările tale emoţionale, mi-e greu să le estimez pe ale ei, îi răspunse Nadia Orice aş spune despre sentimentele Ledei ar fi pure speculaţii Mi-e mai uşor să urmăresc starea ta de spirit pentru că în cazul tău am date de ani de zile De exemplu, aşa am aflat că îţi place de Leda Era ultimul lucru pe care se aştepta să-l audă de la ea Ba nu! Leda îl drogase, îl manipulase, îl şantajase şi, doar pentru că-l făcuse să râdă de câteva ori – doar pentru că era distractiv să o sărute –, nu însemna că Watt o plăcea — Dovezile arată contrariul Când eşti cu ea, manifeşti toate semnele fizice caracteristice atracţiei: puls accelerat, voce mai gravă şi, apoi, bineînţeles, mai e şi Asta nu contează, gândi el furios, întrerupând-o Vârtejuri de scântei zburară în noapte, dintr-o imensă sculptură de foc După cum ai zis şi tu, sunt doar date În plus, atracţia fizică nu are nimic de-a face cu afecţiunea — Îi oglindeşti mişcările şi gesturile Sângele năvăleşte la suprafaţa corpului tău când eşti în apropierea ei – un fapt pe care mai mult de jumătate din studii l-au pus în legătură cu formarea legăturilor emoţionale, continuă Nadia, fără milă În plus, mă tot întrebi despre ea, lucru care Nu înţelegi! se răsti el Cum poţi să înţelegi ceva ce nici măcar nu simţi? Nadia amuţi — Watt! Leda apăru lângă el, arătând uimitor într-o rochie albă, în stil grecesc antic — Te-am căutat Calliope e aici Watt se uită în direcţia indicată de Leda Atlas era acolo, împreună cu fata pe care o văzuse în fotografii Părea zveltă, bronzată şi fără scrupule Părul brunet i se revărsa pe umerii aurii, rochia neagră îi strălucea pe trup Revelaţia era neîndurătoare — O spionezi pe Calliope pentru că e cu Atlas? întrebă Watt încet Iar Atlas şi Avery? Oare el, Watt, era doar de umplutură, unul cu care să-şi omoare Leda timpul, o distracţie neînsemnată, când de fapt ea încercase, de la bun început, să pună mâna pe tipul pe care îl dorea cu adevărat? — Da, normal, răspunse ea nerăbdătoare Pe Watt îl uimi propria furie Ei bine, atunci nici Leda nu însemnase nimic pentru el — Avery suferă din cauza asta, continuă Leda pe un ton bizar – vocea ei sugera dorinţa îndârjită de a-şi proteja prietena, grija faţă de Avery –, amuţind vacarmul insuportabil din mintea lui — Stai aşa, spuse el încet Lasă-mă să mă lămuresc O spionezi pe Calliope pentru că e cu Atlas, pentru că vrei ca el să fie împreună cu Avery? Leda se strâmbă — Ştiu că totul ţi se pare ciudat, dar nu suport s-o văd pe Avery suferind În plus, dacă fata asta, Calliope, ascunde ceva important, atunci Atlas are dreptul să afle adevărul Watt tot nu înţelegea — Credeam că tu şi Avery nu vorbiţi Să se bage în certurile dintre fete îl făcea să se simtă prost, dar avea nevoie să ştie ce se întâmpla Nervoasă, Leda îi făcu semn s-o lase baltă — Asta a fost demult Acum, totul e bine între noi Leda rânji — Înseamnă că Nadia nu e în cea mai bună formă, dacă nu ştiai deja chestia asta — Dar astăzi, în avion, noi am evitat-o pe Avery Credeam că Leda râse, făcându-l să se simtă şi mai prost — Avery te evita pe tine, Watt, pentru că are impresia că eşti supărat pe ea În plus, m-am gândit că ar fi mai distractiv să stăm doar noi doi, adăugă Leda — Aha, izbuti el să îngaime Încă încerca să înţeleagă această lume nouă, în care Calliope rivaliza cu Avery pentru Atlas, iar Leda nu avea nimic împotriva relaţiei dintre Avery şi Atlas şi o interesau sentimentele lui Watt Se întreba cum schimbau aceste informaţii relaţia lui cu Leda Fata îl strânse mai puternic de braţ — Cine e cu ea? Watt ridică din nou privirea spre Calliope, care plecase de lângă Atlas, aproape pe furiş, şi se îndreptase spre locul în care o altă femeie stătea la marginea terasei Leda le şopti lentilelor să mărească imaginea Watt nu trebuia să spună nimic, deoarece Nadia i-o adusese deja pe femeie în prim-plan Semăna cu o versiune ceva mai în vârstă a Calliopei Nu cu mult mai în vârstă, poate doar trecută de treizeci şi cinci de ani Trăsăturile celor două erau asemănătoare, dar în cazul femeii, mult mai pronunţate din cauza timpului şi a cinismului — Avery mi-a zis că fata asta, Calliope, locuieşte împreună cu mama ei, îi explică Leda Ea trebuie să fie, nu? Se uitară unul la celălalt, gândindu-se la acelaşi lucru simultan — Watt Poate Nadia să iniţieze o recunoaştere facială a mamei? întrebă Leda Deja am iniţiat-o, răspunse Nadia, încă iritată Trecuse de la voce la text, afişând cuvintele pentru Watt ca şi când ar fi fost un mesaj recepţionat Îmi pare foarte rău E în regulă După cum ai subliniat, cu atâta eleganţă, eu nu am sentimente pe care să le poţi răni Watt ştia că Nadia spunea adevărul, şi totuşi se simţea inexplicabil de trist O urmări pe Calliope stând de vorbă cu mama ei La început, expresiile lor fuseseră tensionate; gesturile – rigide şi puţine, pline de înţeles Apoi mama Calliopei spuse ceva, iar fata zâmbi nesigură Nadia, auzi ce vorbesc? Nadia îi trimise transcrierea conversaţiei, fără niciun comentariu din partea ei Când o citi, Watt ridică surprins din sprâncene — Leda, o atenţionă el Dar fata, nerăbdătoare, îi zise să tacă — Ascult! Citit-pe-buze, adăugă ea, drept răspuns la privirea lui întrebătoare Citit-pe-buze era o opţiune destinată persoanelor cu deficienţe de auz Watt se întrebă de ce nu-i trecuse niciodată prin gând să o folosească pentru a „trage cu urechea” Nu ştia dacă era cazul să fie impresionat sau îngrozit de inteligenţa Ledei Se aplecă din nou în faţă, ca să le urmărească mai atent, şi Nadia îi trimise rezultatele recunoaşterii faciale a mamei — Leda, spuse el răguşit, apucând-o de cot şi trăgând-o la o parte, în ciuda protestelor ei Sigur vrei să vezi asta AVERY Avery stătea în centrul unui grup de oameni, râzând zgomotos la toate glumele Arăta spectaculos în rochia ei de mireasă ostentativă – şi exorbitantă –, pe care şi-o cumpărase dintr-un capriciu şi o scurtase până la genunchi Chiar şi roboţii care ajustau hainele refuzaseră să facă o modificare atât de drastică, aşa că Avery alesese opţiunea „foarfece” din meniul baghetei sale de înfrumuseţare şi tăiase chiar ea rochia, privind cu detaşare stranie cum straturile de tul înfoiate, acoperite cu perle mărunte şi cristale minuscule, cusute manual, căzuseră la podea Materialul era atât de gros, încât avusese nevoie de câteva minute de concentrare maximă ca să-l taie pe tot Simţise că se privea de la distanţă Avery cea obişnuită ar fi deplâns sacrilegiul ciopârţirii unei rochii de lux Dar apoi Avery cea obişnuită se retrăsese într-un colţişor şi rămăsese doar această Avery, nestatornică şi extrem de imprevizibilă Se tot uita spre Atlas şi Calliope, care stăteau cu capetele apropiate, relaxaţi şi zâmbitori Să-i vadă împreună o durea mai mult decât crezuse că e posibil Surprinsă, Risha o apucă de braţ Fata exclamă, iar privirea ei o urmări pe a lui Avery — Dumnezeule! Ăia sunt cerceii roz ai mamei tale? Avery simţi uluirea săgetând-o când văzu cerceii emblematici ai mamei sale în urechile Calliopei — Aşa se pare, zise ea, prefăcându-se plictisită, ca Risha să schimbe subiectul În partea opusă a încăperii, Calliope se apleca în faţă, şoptindu-i ceva lui Atlas Rochia ei era atât de subţire, încât părea aproape inexistentă Avery simţea un întuneric născându-se în ea, o întunecime vastă şi pustie, ca un lac fără fund Se întinse ca să-şi pipăie tivul neuniform al rochiei Imperfecţiunea aceea zdrenţuită o liniştea — Dacă mama ta i-a împrumutat cerceii, înseamnă că relaţia cu Atlas devine serioasă, sublinie Risha — Nu ştiu şi nu-mi pasă Avery realiză că scrâşnea din dinţi – ceea ce-i provoca o durere surdă în maxilar – şi se forţă să zâmbească — Mă duc să-mi iau ceva de băut, anunţă ea Se răsuci brusc, fără să o invite pe Risha să i se alăture, şi încercă să-şi croiască drum spre bar Dar sigur că Avery Fuller nu avea nevoie să dea din coate prin mulţime, ca o oarecare Toţi se dădeau la o parte instinctiv, ca şi când ar fi fost urmărită permanent de lumina unui reflector Totul era la fel Aceleaşi femei ale căror tocuri ţăcăneau familiar se plimbau pe terase, aceiaşi bărbaţi discutau cu glas scăzut despre aceleaşi lucruri ca întotdeauna, iar sprâncenele lor ridicate schiţau aceeaşi expresie de îngrijorare Lui Avery totul i se părea lipsit de scop şi de importanţă După ce călătoriseră jumătate de glob, toţi erau blocaţi în aceleaşi purtări, implicaţi în flirturi vechi şi plictisite, condamnaţi la aceleaşi dezamăgiri — Avery! Te-am căutat peste tot! Leda se grăbea să ajungă la ea, îmbujorată O hotărâre feroce îi strălucea în privire — Iată-mă, spuse Avery Se strădui să afişeze cel mai frumos zâmbet al său, dar nu reuşi Leda observă şi miji ochii la Avery; era o privire cu înţeles, care-i spunea: „Nu mă păcăleşti tu pe mine” — Trebuie să vorbim între patru ochi, insistă Leda O conduse pe Avery înapoi printre invitaţi, pe sub arcada enormă şi aurită care se deschidea într-un complex luxos de locuinţe din turnul întunecat Acolo, câţiva petrecăreţi se învârteau în spaţiul gol Totul era prea curat şi perfect, având acea strălucire a clădirilor nelocuite Avery fusese în multe dintre turnurile tatălui său, cât erau încă neocupate, şi de fiecare dată i se păruse puţin înfricoşător Ferestrele goale se căscau în holurile de la intrare ale apartamentelor, ca nişte ochi neînsufleţiţi — Ce se întâmplă? întrebă ea când Leda se opri, în cele din urmă Fiindcă se apropiaseră prea mult de unul dintre apartamentele de vânzare, mici anunţuri publicitare apărură pe lentilele lor Fetele se mutară rapid în mijlocul străzii — Am veşti despre Calliope Leda inspiră adânc şi continuă: — E o escroacă — Poftim? Leda zâmbea periculos şi necruţător în timp ce îi explica Ceea ce îi povestea prietenei sale părea mai mult ficţiune decât realitate Era povestea a două femei care lucrau împreună, mamă şi fiică, ducând o viaţă furată, plină de înşelăciuni Îi spuse lui Avery cum apelau la trucuri ca să se cazeze la hoteluri scumpe, să mănânce şi să-şi cumpere haine şi cum reuşeau mereu să dispară înainte să plătească Îi povesti cum mama Calliopei fusese căsătorită de peste zece ori, golise contul bancar comun după fiecare nuntă şi apoi dispăruse; cum ea şi fiica ei se mutau constant dintr-un loc în altul, schimbându-şi mereu numele, amprentele şi retinele, găsind întotdeauna alţi oameni de care să profite — Doar nu vorbeşti serios, protestă Avery gâtuit, după ce Leda termină Leda îşi scoase tableta şi îi arătă lui Avery fotografiile, dovezile Calliope, în zeci de fotografii, la diverse şcoli, sub diverse pseudonime Mama ei, arestată pentru fraudă în Marrakech, apoi scăpând din închisoare în circumstanţe neobişnuite Registrul căsătoriilor mamei Calliopei, cu certificate de căsătorie semnate, toate sub nume false — Ţi-am spus că e ceva în neregulă cu fata asta! exclamă Leda, foarte mândră de sine pentru că descurcase toate iţele Nu înţelegi? Atlas e următoarea ei ţintă! Avery făcu un pas în spate, clătinându-se pe tocurile roşii, iar anunţurile imobiliare stupide îi invadară iar câmpul vizual Scutură nervoasă din cap, pentru a le face să dispară — Cum de-ai aflat toate astea, dacă îşi înlocuiesc mereu retinele? Tot nu îi venea să creadă Părea straniu, imposibil — Prin recunoaştere facială Nu contează Leda flutură uşor din mână, ca să alunge întrebarea lui Avery, şi adăugă: — Ce se întâmplă nu e din vina lui Atlas O escroacă profesionistă îl joacă pe degete O mică parte din Avery se minuna de faptul că tocmai Leda o încuraja să-l ierte pe Atlas — Nu înţelegi Am pus definitiv capăt relaţiei — De ce? întrebă Leda Avery îşi frecă pantoful de strada nouă de carbonit strălucitor, din noua comunitate perfectă construită de tatăl ei — Fiindcă n-am vrut să fug în lume cu el Ne-am întors acasă separat, fiecare cu altcineva, de la petrecerea subacvatică Părea pur şi simplu imposibil Nu ştiu Nu prea cred că mai avem vreo şansă — Păi, nu vei şti niciodată dacă nu încerci, sublinie Leda, cu pragmatism nemilos, şi îi aruncă lui Avery o privire curioasă În plus, chiar dacă nu va mai fi nimic între tine şi Atlas, ai de gând s-o laşi pe fata asta să-l seducă şi să ţi-l fure? Trebuie să scăpăm de ea! Avery îşi muşcă buza de jos O învălmăşeală de emoţii o tulburau — Pur şi simplu e incredibil — Ştiu De afară se auzea o vioară singuratică — Ce-ai de gând să faci? întrebă Leda după un moment — O să-i smulg din urechi cerceii mamei, spuse Avery, iar Leda răspunse cu un hohot ciudat, gâtuit După aceea, nu ştiu — Orice ai pune la cale, să-mi spui dacă pot să te ajut Leda îi zâmbi şi, deodată, se treziră înapoi în timp: doar ele două, în clasa a şaptea, promiţându-şi că se vor sprijini întotdeauna, plănuind să cucerească lumea Avery o cuprinse pe Leda într-o îmbrăţişare — Mulţumesc Nu ştiu cum ai reuşit, dar îţi mulţumesc, şopti ea — Orice pentru tine, Avery Întotdeauna Simţind că prietena ei avea nevoie să petreacă un timp singură, Leda se retrase Avery se plimbă o vreme prin oraşul-fantomă luxos, cu finisaje costisitoare, cu tavanuri înalte şi porţi private la fiecare casă Voia să-şi pună în ordine gândurile din mintea ei rănită şi dezorientată Calliope era o impostoare Îl luase în vizor pe Atlas încă de la început, probabil din Africa Avery se gândi la discuţia ei cu Atlas de după petrecerea subacvatică, la momentul în care, în lumina rece a zilei, hotărâseră că era prea greu, că ar trebui să se îndepărteze unul de celălalt Încercă să-şi aducă aminte care dintre ei o spusese primul O senzaţie neplăcută în stomac îi dădea de înţeles că ea pronunţase acele cuvinte Şi oare nu ea pusese în pericol relaţia lor, spunându-i lui Atlas că nu puteau să fugă împreună, dar refuzând să-i explice de ce? Gândindu-se la trecut, Avery simţea că se sprijinise prea mult pe Atlas după moartea lui Eris, că tot profitase de fratele ei adoptiv, fără să-l întrebe cum se simţea el Acest lucru şi faptul că se ascundeau mereu – că erau permanent pe muchie de cuţit, trăind cu teama de a fi surprinşi de propriii părinţi – le subminaseră relaţia Apoi Calliope – sau care naiba o fi fost adevăratul ei nume – îşi făcuse apariţia, cu zâmbetul ei fals şi cu vorbe găunoase, şi pusese ochii pe Atlas Chiar credea că putea să intre, pur şi simplu, în viaţa lor, să ia ce dorea şi apoi să dispară din oraş? Ticăloasa aia merita să fie pedepsită Avery îi ducea lipsa lui Atlas atât de aprig, încât intensitatea trăirii îi strângea pieptul ca-ntr-o gheară Ridică o mână ca să-şi şteargă lacrimile Nici măcar nu îşi dăduse seama că plângea Ziua în care Atlas îi spusese că o iubeşte fusese cea mai fericită zi din viaţa lui Avery, prima în care simţise că trăia cu adevărat Ca şi când până atunci lumea ar fi avut doar nuanţe de alb şi negru, la fel ca petrecerea ridicolă de acum, şi apoi explodase într-o mie de culori Îl iubea pe Atlas şi avea să-l iubească mereu Nu avea de ales Părea că se născuse iubindu-l În sinea ei, Avery ştia că era singura iubire pe care inima sa avea să o simtă pentru tot restul vieţii Hotărâtă, se întoarse la petrecere Nu avea timp de pierdut CALLIOPE Ascultătoare, Calliope îşi urmă mama pe terasă, spre o zonă liberă, în care doar câteva scaune zăceau împrăştiate şi o siluetă singuratică aştepta lângă balustradă — Ce s-a întâmplat? întrebă ea, încercând să-şi ascundă cerceii sub câteva şuviţe rebele Mama ei nu părea să fi observat cerceii doamnei Fuller, lucru care în mod sigur nu-i stătea în fire Elise avea o memorie obsesivă, aproape fotografică, a tuturor lucrurilor pe care le deţineau ea şi Calliope Faptul că Elise nu observase cerceii cu diamante roz imense era, mai mult decât orice, un semn că se întâmpla ceva important Calliope îşi salutase deja mama, cu mai puţin de o oră în urmă Se întâlniseră, din întâmplare, pe una dintre terasele inferioare şi discutaseră rapid despre ce reuşiseră să obţină în acea seară Calliope nu se aştepta să o revadă atât de curând Apoi cele două ajunseră la masă şi se dovedi că silueta care stătea acolo era a lui Nadav Mizrahi — Bună ziua, domnule Mizrahi Calliope îi aruncă mamei sale o privire curioasă, încercând să-i facă jocul, dar Elise pur şi simplu zâmbea, cu ochii strălucind de lacrimi Calliope nu se pricepuse niciodată la fel de bine ca Elise să plângă la comandă — Nu ai reuşit s-o găseşti pe Livya? întrebă Elise, iar inima Calliopei se strânse, pentru că înţelegea ce se întâmplă Calliope fusese martoră la destule cereri în căsătorie ale mamei, aşa că le anticipa cu uşurinţă Nadav scutură din cap — Voiam să fie şi ea prezentă, dar nu-i nimic Nu mai pot să aştept Nadav se lăsă într-un genunchi Căută ceva în sacou pentru câteva clipe – de-a dreptul emoţionant; era limpede că neghiobul o iubea pe mama Calliopei – şi scoase o cutiuţă îmbrăcată în catifea Fruntea îi era acoperită de un strat străveziu de transpiraţie — Elise, începu el cu pasiune în glas, te cunosc de numai câteva săptămâni, dar mi se pare că te ştiu dintotdeauna Îmi doresc să ne petrecem restul vieţii împreună Vrei să te căsătoreşti cu mine? — Da, răspunse Elise cu răsuflarea tăiată, ca o şcolăriţă, întinzând mâna aşa încât Nadav să-i strecoare inelul pe deget Era o cerere în căsătorie destul de reuşită, se gândi Calliope fără nicio emoţie, chiar dacă e o idee destul de neinspirată să faci un asemenea gest la petrecerea organizată de altcineva Dar măcar Nadav nu bătuse prea mult câmpii şi nu zisese nimic siropos Fata bătu din palme, zâmbindu-i noului logodnic al mamei sale – al paisprezecelea, dacă îşi aducea bine aminte — Felicitări! Mă bucur foarte mult pentru amândoi, zise ea, cu o nuanţă acceptabilă de surprindere şi entuziasm Iată sfârşitul şederii lor în New York, îşi zise ea cu tristeţe Şi apoi aveau s-o ia din nou de la capăt Se aplecă în faţă, să cerceteze inelul, şi rămase fără suflare De obicei, inelele de logodnă ale Elisei erau de prost gust şi îngrozitoare, pentru că tipii suficient de proşti încât să cadă în plasa ei aveau, în general, gusturi îndoielnice Însă, în mod surprinzător, acesta era minunat: un singur diamant simplu înconjurat de o frumoasă bandă alcătuită din alte diamante, mai mărunte Calliope simţi o urmă de regret că trebuiau să le desfacă şi să le vândă pe bucăţi — Calliope, Livya şi cu mine abia aşteptăm să te cunoaştem mai bine Sunt încântat să ne unim familiile Nadav începu să-i prezinte planurile sale, care, de fapt, erau sortite eşecului Credea că el şi Elise urmau să se căsătorească la Muzeul de Istorie Naturală, pentru că – susţinea el – locul acela le plăcea mult amândurora Calliope râse în sinea ei la gândul că Elise şi-ar fi dorit să se mărite înconjurată de animale împăiate, vechi şi prăfuite Nadav le întrebă dacă voiau să viziteze oraşul Tel Aviv în luna care urma, aşa încât Calliope şi Elise să-i întâlnească şi pe ceilalţi membri ai familiei Mizrahi — Ar trebui să vă mutaţi amândouă la mine, imediat Nu mai e nevoie să locuiţi la Nuage, adăugă el Bineînţeles, va trebui să căutăm un apartament nou, suficient de mare pentru noi toţi Pentru o clipă, Calliope îşi imagină cum ar fi să ducă o viaţă normală, stabilă Cum ar fi să locuiască într-un cămin, într-un spaţiu cu adevărat al ei, unic şi personalizat, nu într-un hotel luxos şi anonim, şi să o aibă pe Livya drept soră vitregă? Cum ar fi să nu mai escrocheze oameni nevinovaţi, pentru ca mai apoi să-i părăsească, într-un vârtej permanent de extravaganţă nesăbuită? Ar fi fost ciudat să facă, într-adevăr, ce propunea Nadav: să locuiască împreună cu doi străini Totuşi ideea nu îi displăcea întru totul — A venit Livya, murmură Nadav, înclinându-şi capul ca să primească mesajul Mă duc s-o caut şi s-o aduc aici, ca să-i spunem vestea cea bună Înainte de a se îndrepta spre mulţime, o sărută pe Elise — Deci ce părere ai? întrebă Elise încet, îndată ce bărbatul se îndepărtă suficient încât să nu le poată auzi — Inelul e grozav, mamă Sunt sigură că vei obţine cel puţin jumătate de milion pentru el Bine lucrat! — Nu la asta mă refeream Ce părere ai despre planul ăsta, despre tot ce a spus Nadav? Inima Calliopei îi săltă în piept — Ce vrei să spui? — Cum ţi se pare ideea de a rămâne la New York? Elise zâmbi şi cuprinse mâinile Calliopei într-ale sale Fata nu putea să-i răspundă Brusc, se simţea irascibilă, neliniştită şi incapabilă să gândească limpede — Pentru cât timp? — Rămânem aici, scumpo, repetă Elise Dacă asta doreşti Calliope se trânti în tăcere pe unul dintre fotoliile Lucite şi privi în noapte Era beznă Torţele pâlpâiau în vântul care se înteţea Aşa îşi dădu seama Calliope că erau adevărate, nu doar holograme Îşi dorea să atingă flăcările, ca să se asigure — M-am gândit la ce ai spus săptămâna trecută, că vrei să ne stabilim undeva definitiv În tonul Elisei se simţea o emoţie ciudată Situaţia era inedită pentru amândouă Calliope stătea nemişcată — Îmi fac griji că nu am fost un părinte bun Nu am fost un model pozitiv pentru tine Elise îşi privea mâinile împreunate, jucându-se cu noul inel de logodnă — În ultima vreme, m-am gândit mult la ziua în care am plecat din Londra Şi eu, gândi Calliope, dar nu prea ştia cum să o spună cu voce tare — Atunci mi s-a părut că e bine ce fac, zise Elise, poticnindu-se Dumnezeule, ce aş fi vrut să fac în momentul în care femeia aia te-a lovit! Şi după toţi anii în care s-a purtat urât cu mine! Pur şi simplu mi s-a părut corect să furăm de la ea şi să fugim — E-n regulă, mamă Calliope auzea canalul aflat departe, dedesubt Mugetul lui furios îi oglindea gândurile care i se roteau în cap, confuze Nu ştiuse că mama ei avea sentimente atât de contradictorii, că şi ea îşi pusese viaţa sub semnul întrebării, deşi păruse fericită şi lipsită de griji Elise oftă — Nu, nu e în regulă Te-am condus pe calea asta fără să am un plan prestabilit Eu am avut parte de o adolescenţă normală, am mers la şcoală, am avut prieteni şi relaţii, dar tu — Am avut şi eu parte de ele, spuse Calliope, dar Elise îi ignoră cuvintele — Nu ştiu când s-a scurs timpul Mi se pare că mai ieri fugeam din casa familiei Houghton, nu în urmă cu şapte ani Nu ar fi trebuit să permit ca situaţia să se lungească atât Elise ridică privirea, iar Calliope văzu că ochii îi străluceau de lacrimi — Te-am privat de şansa de a-ţi trăi viaţa, o viaţă adevărată, şi nu a fost corect faţă de tine Oare unde vei ajunge când se vor termina toate acestea? În depărtare răsună un cor de exclamaţii când un tort imens veni plutind dinspre bucătării, pe un platou negru, strălucitor Glazura de frişca şi unt era înţesată de LED-uri comestibile, aşa că tortul părea să lumineze ca o torţă Calliope nu îi răspunse Nu se gândise niciodată atât de departe, probabil din cauză că îi era frică — Mă gândeam, continuă Elise, mai stăpână pe sine, să prelungim escrocheria Va fi cea mai lungă de până acum Te-am înscrie la şcoală, ca să-ţi petreci ultimul an de liceu în New York Bineînţeles, dacă nu-ţi place, putem să renunţăm oricând şi să plecăm cu primul tren Dar mai întâi hai să vedem cât de bine ne merge aici Zâmbi şi adăugă: — Ar putea fi distractiv — Ai face asta? Calliope îşi dorea foarte mult ce-i oferea mama ei, dar, pe de altă parte, ştia ce presupune această alegere: Elise ar fi fost nevoită să renunţe la independenţa ei şi să locuiască împreună cu un bărbat pe care, indiferent cât de bun era, nu-l iubea — Aş face orice pentru tine, spuse Elise simplu Sper că ştii asta — Ia uite pe cine am găsit! Nadav apăru din nou pe terasă, urmat de Livya Calliope înaintă şi, pe negândite, o îmbrăţişă pe cealaltă fată — Eşti frumoasă în seara asta! izbucni ea, afectuos Era adevărat; machiajul transforma chiar şi trăsăturile palide şi insipide ale Livyei, făcându-le să pară interesante, iar rochia în nuanţa fildeşului, în formă de clopot, cu poate largi, conferea siluetei sale uscăţive o feminitate mai pronunţată — Mulţumesc, zise Livya înţepat şi se retrase rapid din braţele Calliopei, fără să o complimenteze — Pentru noua noastră familie! toastă Nadav, mânuind sticla de şampanie rece ca pe o armă şi scoţându-i dopul Zgomotul răsună în zumzetul petrecerii, atrăgând câteva priviri în direcţia lor, dar Calliopei nu îi păsa Observă că Livya abia sorbi din şampanie înainte să lase paharul jos, cu buzele strânse Evident, nu era la fel de mulţumită precum Calliope de turnura pe care o luaseră evenimentele Ei, asta e Nu poţi să-i faci pe toţi să te placă, gândi Calliope cu tristeţe Se terminase cu escrocheriile Gata cu înşelatul, cu minciunile şi cu trădarea încrederii Gata cu numele false, cu rochiile de lux şi cu cercurile vicioase Întreaga lume părea mai luminoasă, mai uşoară şi plină de nenumărate posibilităţi Urma să locuiască în New York, să fie ea însăşi, nu un personaj inventat de mama ei, menit să o sprijine în cea mai recentă escrocherie Avea să se ducă la şcoală, să-şi facă prieteni şi chiar să devină cineva Abia aştepta să afle cum era newyorkeza Calliope Brown — Scumpo, şopti Elise, aruncându-i o privire piezişă când Nadav le întinse câte un pahar cu şampanie Cerceii sunt noi? Pietrele alea par autentice Calliope încercă din răsputeri să nu râdă, dar, involuntar, colţurile gurii i se ridicară într-un zâmbet — Bineînţeles că nu Dar sunt superbi, aşa-i? Diamantul nou al Elisei străluci în lumina lunii când femeia ridică paharul spre al Calliopei, într-un toast — Pentru clipa de acum — Pentru clipa de acum, repetă Calliope, şi doar mama ei putu auzi nerăbdarea şi speranţa din acele cuvinte pe care le rostise de atâtea ori RYLIN Din locul unde stătea, la marginea ringului de dans, Rylin putea observa Oglinzile în toată splendoarea lor Trei poduri de piatră, decorate cu felinare, se arcuiau peste canal, toate atât de aglomerate, încât erau aproape imposibil de traversat Deasupra, podurile de eterium se materializau în mici explozii luminoase şi dispăreau după câteva secunde, amintindu-i lui Rylin de avioanele pe care le privise altă dată împreună cu sora ei, Chrissa, de pe platforma monoşinei Văzute de jos, avioanele semănau cu fulgerele, dispărând de pe cer aproape instantaneu Ce zi surprinzătoare fusese! În seara de dinainte, Rylin o sunase pe Leda din Cutia-cu-Privelişte Se aşteptase ca Leda s-o ignore, dar fata răspunsese imediat — Care-i treaba? întrebase ea voios, ca şi când nu ar fi fost deloc ciudat că Rylin Myers o suna într-o seară de vineri — Vreau să merg în Dubai, o anunţase Rylin Din momentul acela, totul fusese o agitaţie continuă Rylin îşi cumpărase o rochie nouă, zburase peste ocean cu avionul familiei lui Avery şi acum, iat-o acolo Nu îl văzuse pe Cord în seara aceea, dar încă era devreme Emoţia stârnită de cuvintele lui din săptămâna anterioară – când îi mărturisise că mereu îi păsase de ea – îi încălzea plăcut pieptul Era hotărâtă să-l găsească şi să afle ce însemna acea replică Tableta ei vibră când primi un mesaj Curioasă, Rylin îl deschise şi citi textul, şocată De la: Xiayne Radimajdi Fără subiect Rylin, mi-ai lipsit ieri, la curs Şi tocmai am fost informat de către secretariat că te-ai transferat la ora de holografie pentru începători Sper că nu este adevărat, dar, dacă aşa e, înţeleg Permite-mi să-mi cer scuze pentru purtarea mea din noaptea petrecerii E vina mea că s-au încălcat nişte limite De asemenea, vreau să ştii cât de recunoscător îţi sunt pentru ajutorul tău la filmarea Salve Regina Eşti incredibil de talentată, Rylin Felul în care vezi lumea e un dar Îmi pare foarte rău că nu-mi vei mai fi elevă Dacă te răzgândeşti, aş fi onorat să te primesc oricând înapoi Aştept cu nerăbdare să-ţi urmăresc cariera în holografie Xiayne Rylin parcă rămăsese fără suflare Avea nevoie de puţin timp să digere mesajul, să-şi desluşească emoţiile şi să ajungă la o concluzie Simpla citire a e-mailului o făcuse să se simtă mai bine Se sprijini de o masă din fier forjat, colorată ca o tablă de şah Poate că, în cele din urmă, avea să reia cursul Poate — Aici erai! Leda se îndrepta spre ea, ţinându-şi poalele rochiei albe şi lungi cu ambele mâini, ca să păşească mai uşor Zâmbetul îi transforma chipul: îi îndulcea trăsăturile ascuţite şi-i scotea în evidenţă vioiciunea din privire Nu semăna câtuşi de puţin cu fata drogată şi furioasă care o ameninţase pe Rylin, pe acoperiş În clipa aceea părea chiar fericită — Bună, Leda, o salută Rylin Leda veni să-i stea alături, lângă balustradă, urmărind privirea lui Rylin peste mulţimea strălucitoare, luminată de scânteile fântânilor de foc Pe una dintre celelalte terase, un cor cânta în direct Vocile se distingeau ca nişte panglici desfăcute în noapte — Aşadar, cum te simţi la prima ta petrecere? întrebă Leda — Nu e prima mea petrecere Amuzată, Rylin îşi dădu ochii peste cap — N-aş fi zis, răspunse Leda, pe un ton egal Ai venit tocmai până în Dubai şi acum stai singură, fără să vorbeşti cu nimeni? Haide, Rylin, te duci la şcoală cu o mulţime dintre cei de aici Ai putea măcar să-i saluţi pe câţiva Rylin roşi Leda avea dreptate — Doar pentru că suntem colegi la şcoală nu înseamnă că îi plac, spuse ea defensiv — Nu văd care e problema E posibil să dispreţuieşti pe cineva, şi totuşi să porţi o conversaţie cu persoana respectivă De exemplu, tu mă urăşti, dar tot vorbeşti cu mine Dar, spre propria surprindere, Rylin îşi dădu seama că nu o mai ura — Nu te înţeleg, zise Rylin încet În urmă cu doar câteva luni, mă ameninţai că mă distrugi Acum mă aduci la petreceri şi mă ajuţi să scap de ore Ce s-a schimbat? — Eu m-am schimbat Leda răsuflă adânc, dar nu-şi luă privirea de la Rylin — Şi să ştii că şi tu te-ai schimbat Nu mai eşti fata pe care am hărţuit-o în sala de mese, în prima ei zi la Berkeley Deşi un alt cântec răsuna din difuzoare, Rylin auzise fiecare cuvânt al Ledei — Ai dreptate, spuse Rylin, cu un zâmbet Acum sunt prea dură ca să-mi mai dai ordine — Mereu ai fost dură, îi răspunse Leda, cu o privire amuzată Dar acum, pe deasupra, eşti mai deşteaptă, mai atentă şi nu chiar atât de înţepată În plus, adăugă ea zâmbind, nu mai e nevoie să te hărţuiesc În ultima vreme, mi-am găsit alte victime Rylin nu îşi dădea seama dacă fata vorbea serios sau glumea Poate câte puţin din ambele Pe neaşteptate, printre gândurile ei îşi făcu loc o amintire dintr-o zi petrecută în laboratorul de editare, când Xiayne îi spusese că holografia depinde doar de perspective, că oamenii văd lumea în moduri diferite Rylin ştia că nu fusese corectă faţă de mulţi şi că, de asemenea, mulţi o nedreptăţiseră: Hiral, Leda, Xiayne şi, mai presus de toţi, Cord Dar poate că trebuia să privească situaţia dintr-un alt unghi — Dumnezeule, Rylin! Asta e o petrecere, iar tu parcă încerci să dezlegi tainele universului Leda se întinse după o băutură şi i-o oferi, apoi — Relaxează-te şi încearcă să zâmbeşti, bine? Rylin sorbi din paharul mat Băutura era amară şi mult prea tare — Nu pot să beau aşa ceva pe stomacul gol, protestă ea — Ştiu, şi eu sunt lihnită Ai văzut chifteluţele cu orez? Arată incredibil Fără niciun alt cuvânt, Leda o luă de braţ pe Rylin şi o trase către o masă Pentru o clipă, Rylin ezită, pentru că tot îşi dorea să-l găsească pe Cord, dar apoi îşi aduse aminte că petrecerea avea să mai dureze câteva ore, că îi era foame şi că era destul de plăcut să nu o mai urască pe Leda Uneori, lucrurile se rezolvă de la sine, într-un mod misterios: în clipa aceea Rylin Myers şi Leda Cole se duceau să mănânce împreună chifteluţe cu orez, încheind un armistiţiu sub cerul catifelat şi scânteietor CALLIOPE Calliope stătea singură, lângă un aranjament floral care-şi schimba culoarea în funcţie de starea persoanei din apropiere În acel moment, strălucea cu un galben dulce, oglindindu-i fericirea Sistemul de detectare a emoţiilor era destul de imprecis – florile oglindeau emoţiile interpretând ritmul cardiac, temperatura corporală şi, chipurile, feromonii –, dar, pentru prima dată, i se părea că interpretarea lor era exactă Se retrăsese pe acea terasă laterală ca să-şi tragă sufletul şi să aştepte ca Atlas să o găsească Peste puţin timp, auzi paşi în spatele ei Se întoarse, un surâs luminându-i trăsăturile, dar văzu că nu era Atlas, ci sora lui Avery părea o creatură sălbatică Purta o rochie de un alb strălucitor, cu decolteul acoperit de voal subţire, împodobit cu dantele şi perle delicate Materialul se termina brusc, deasupra genunchilor, constată Calliope; tivul nu era drept, ci zdrenţuit, ca şi când ar fi fost tăiat cu o lamă Părul lui Avery se desprinsese din agrafe şi îi încadra faţa într-un nor de bucle blonde — Te căutam, spuse ea pe un ton care nu prevestea nimic bun — Bună, Avery Curioasă, Calliope ridică o sprânceană şi întrebă: — E o rochie de mireasă? — A fost, până am ciopârţit-o şi am transformat-o într-o rochie de petrecere Ei bine, în mod sigur rochia aia îţi lua ochii — Cu ce te pot ajuta? — E simplu Vreau să pleci naibii din New York Avery făcea pauze pronunţate între cuvinte, ca şi cum ar fi dorit ca fata, Calliope, să înţeleagă pe deplin importanţa fiecărei silabe în parte — Poftim? zise Calliope Brusc, avea senzaţia dezgustătoare că Avery ştia Fata făcu un pas spre ea, ameninţător — Ştiu adevărul despre tine şi mama ta Prin urmare, amândouă veţi pleca din New York, iar tu nu vei mai vorbi niciodată cu Atlas, fiindcă de la bun început l-ai jucat pe degete pentru banii lui Pentru tine, nu a fost decât o ţintă Teama se învolbura în inima Calliopei — Nu-i adevărat — Ce plan aveai în seara asta? Să fugi cu cerceii mamei mele? Calliope simţi împunsătura vinovăţiei la auzul acelei acuzaţii Doar ideea asta îi trecuse prin cap, nu? Nu cu mult timp în urmă, i-ar fi furat; totuşi, în acea seară, ceva o reţinuse Nu voia să se poarte aşa cu familia Fuller Nu voia să se mai poarte aşa cu nimeni Poate că începea să aibă ceea ce oamenii numesc conştiinţă Dădu să vorbească, dar Avery scutură din cap, iar trăsăturile ei perfecte erau schimonosite de dezgust Încet, cu toată demnitatea de care era în stare, Calliope ridică mâinile, îşi scoase cerceii cu magnificele diamante roz şi i-i dădu lui Avery, care îi înşfacă — Habar n-ai despre ce vorbeşti, zise ea, în timp ce Avery îşi punea cerceii cu diamante roz Nici măcar nu mă cunoşti Avery ridică privirea, iar în ochii ei albaştri se citea doar cruzimea — Ştiu mai multe despre tine decât aş fi vrut — Cum ai aflat? Ţi-a spus Brice? Pe Calliope o întrista faptul că ea şi mama sa trebuiau să plece din nou După toate eforturile Elisei, după acceptarea cererii în căsătorie, după decizia de a rămâne la New York, acum erau nevoite să renunţe şi să fugă iar Să facă rost de retine şi de identităţi noi şi să înşele iar nişte bieţi oameni În mod sigur, Calliope Brown nu avea să mai existe Gândul ăsta o pustia Uimită, Avery ceru să ştie: — Ce legătură are Brice? E şi el implicat? — Nu contează — Zece, nouă, opt Mulţimea izbucni într-o numărătoare inversă, care avea să se încheie la miezul nopţii Prima rundă de artificii era pe cale să înceapă şi spectacolul avea să continue toată noaptea, la începutul fiecărei ore, până dimineaţă Pe Calliope o năucea faptul că încă era atât de devreme, deşi în cursul unei singure seri lumea ei fusese distrusă De două ori O urmărea pe Avery, în încercarea de a interpreta emoţiile care i se perindau pe chip Până atunci anticipase de nenumărate ori acţiunile a nenumăraţi oameni din viaţa ei şi totuşi, pentru prima dată, intuiţia părea că dăduse greş Apoi Calliope îşi aminti ce îi spusese mama ei, mai demult: dacă se găsea vreodată într-o situaţie dificilă, dacă minciunile nu funcţionau, dacă nimic altceva nu o ajuta, atunci uneori cea mai bună soluţie era să spună adevărul Niciodată nu îşi rostise numele adevărat cu voce tare Să nu-l spui nimănui, îi repetase Elise încă de când plecaseră din Londra Este prea periculos Le dă celorlalţi putere asupra ta Spune-le alt nume, unul amuzant, oricare îţi place Fusese un joc pe care îl jucase, cu destulă pricepere, ani de zile Avusese atât de multe nume şi făcuse atât de multe escrocherii! Cu fiecare minciună, renunţase la propria persoană, pe bucăţele, iar acum nu ştia ce îi mai rămăsese — Calliope nu este numele meu adevărat, spuse ea atât de încet, încât, din cauza zumzetului petrecerii, Avery trebui să se aplece în faţă ca să audă Mă cheamă Beth Furia lui Avery păru să se împuţineze, ca şi când acel sâmbure de adevăr ar fi potolit-o pentru o clipă — Nu te-aş fi luat drept o Beth, zise ea Apoi artificiile explodară în aer, destrămând momentul — Nu-mi pasă cine eşti Să dispari înainte să ne întoarcem în New York! Dacă te mai văd prin Turn, o să regreţi amarnic Înţelegi? Calliope îşi încleştă maxilarul şi se holbă la Avery, fără să clipească O pâlpâire de sfidare o ardea pe dinăuntru — Ai vorbit destul de clar, se răsti ea Avery plecă Şi astfel totul se încheia, încă o dată Calliope îşi îngădui câteva minute de melancolie: privea apa, dorindu-şi ca lucrurile să fi stat altfel, să-şi fi jucat cărţile cu mai multă pricepere Apoi, oftând ca un om învins, se întoarse la petrecere Intenţiona să se bucure de restul serii Nu alături de Atlas, de vreme ce Avery cu siguranţă avea să-l supravegheze, ci cu oricine altcineva sau chiar singură Nu avea importanţă Nimic nu mai avea importanţă A doua zi dimineaţă urma să-i spună adevărul mamei sale şi să plece din oraş cât mai repede şi mai discret posibil Calliope nu-şi făcea griji în privinţa detaliilor Cele două plecaseră pe furiş din multe locuri şi în împrejurări mult mai grave decât aceasta Ştia că aveau să fie bine Dar, după anunţul Elisei, îşi permisese să spere că de această dată lucrurile chiar aveau să fie diferite Acum se simţea ciudat de confuză, ca şi când i s-ar fi oferit ceva minunat şi strălucitor, doar ca apoi să-i fie furat La gândul de pleca în alt oraş, de a face muncă de cercetare şi de a începe o altă escrocherie, furând de la o altă persoană binevoitoare şi nefericită, tot trupul o durea Se simţea obosită, întristată şi singură Pentru o clipă, i se păru că aude un sunet de departe, ca şi când cineva ar fi strigat, oglindind tânguirea jalnică din inima ei Dar când ascultă din nou, nu mai auzi nimic Se întoarse încet, iar trena elegantă a rochiei foşnea în urma ei Avea să fie Calliope Brown pentru o ultimă seară Dă-le naibii de consecinţe! WATT Watt o îmbrăţişă pe Leda de la spate — Unde ai dispărut? murmură în părul fetei, care mirosea a trandafiri prăfuiţi, o mireasmă cu care se obişnuise în ultimele săptămâni — M-am dus să-mi bag nasul în treburile altora, spuse Leda poznaş — Serios? Watt îi dădu drumul şi o învârti în loc Era radioasă O lumină lăuntrică îi strălucea pe chip, iar fata aproape că plutea — Încerc să-i împac pe Rylin şi Cord Dar s-ar putea să dureze Amândoi sunt cam încăpăţânaţi — Cu câteva luni în urmă o ameninţai pe Rylin, iar acum o faci pe Emma Woodhouse cu ea? Watt era amuzat Leda îşi înclină capul spre el — Am auzit bine? Tocmai ai făcut aluzie la un personaj de-al lui Jane Austen? Mă uimeşti — Hei, ştiu să citesc! protestă Watt, deşi de fapt Nadia îi sugerase replica Băiatul hotărî să schimbe subiectul — Şi de ce crezi că tu ar trebui să decizi dacă Rylin şi Cord sunt împreună? — Pentru că eu ştiu cel mai bine, spuse Leda — Pentru că îţi place să te joci de-a păpuşarul cu vieţile altora — Ce să-ţi povestesc! De parcă ţie nu-ţi place — Faptul că aş putea să-mi petrec tot timpul spionându-i pe alţii nu înseamnă că o şi fac De obicei, îi pasez Nadiei sarcina asta Ai fi uimită să afli cât de plictisitor poate fi să supraveghezi — Mai puţin când mă spionezi pe mine, desigur, glumi Leda — Bineînţeles Watt îşi înăbuşi un rânjet Nadia îi atrase atenţia către o grădină aflată în capătul îndepărtat al terasei Era frumoasă, aşa că Watt o luă pe Leda de mână şi o conduse într-acolo, pe o cărare străjuită de copaci şi de flori imense Adu vorba despre Eris, îl îndemnă Nadia Acum e momentul potrivit Nu acum, Nadia Asta e şansa ta, insistă Nadia Nu vrei să scapi de Leda? Ţinându-l de mână, Leda îi strânse palma uşor, iar Watt nu mai era sigur de nimic Îi aruncă Ledei o privire, admirând profilul ei elegant, siguranţa cu care se mişca în rochia albă, totul – ochii ei, mâinile, gura – estompat în lumina scăzută Se gândi la toate laturile fetei pe care ajunsese să le cunoască: hotărârea ei feroce şi fără scrupule, vulnerabilităţile dureroase, coşmarurile ei, inteligenţa incredibilă Nesiguranţa era singura trăsătură care nu o caracteriza pe Leda Cole, îşi spuse el — Chiar crezi că ştii mereu cum e mai bine, nu? cugetă el — Bineînţeles, veni replica ei — Dacă tu ştii cum e cel mai bine, zi-mi ce ar trebui să fac diferit Adresase întrebarea în glumă, dar, brusc, dorea să afle răspunsul — De unde să încep? În primul rând, să renunţi la tricoul ăla oribil cu Nerd Nation, pe care îl porţi mereu — L-am câştigat la un concurs de ştiinţe , începu Watt, dar Leda vorbi peste el, ignorându-i protestele — Ai putea să acorzi mai multă atenţie familiei tale Seriozitatea i se întipări pe chipul mic şi însufleţit — Chiar le pasă de tine, Watt Spre deosebire de familia mea, ei nu te-ar minţi niciodată Acest comentariu îl întristă, în mod inexplicabil, şi Leda trecu imediat mai departe Watt hotărî s-o lase baltă — Cât despre momentul de faţă, ai putea începe prin a mă săruta, încheie ea Imposibil să nu se supună unui ordin direct În cele din urmă, se desprinseră unul de celălalt şi pătrunseră mai adânc în grădină Era linişte Watt avea senzaţia că erau singurii oameni de pe pământ Leda părea mulţumită să tacă, să-şi ridice chipul spre cer şi să respire lent — Am minţit, zise ea dintr-odată, foarte încet Watt o privi nedumerit — Nu ştiu întotdeauna ce e mai bine, şi cu atât mai puţin în ceea ce mă priveşte Ar fi trebuit să acţionez diferit de foarte multe ori — Leda, toţi am făcut greşeli, începu Watt Ea se retrase un pas, scuturând din cap Watt îşi dădu seama că, fără mâna fetei, a lui era rece Văzu şocat lacrimile mărunte adunându-se la colţurile ochilor fetei şi alunecându-i pe obraz — Ai văzut ce am făcut, Watt Ştii că greşelile mele sunt cele mai grave dintre toate Îmi doresc doar A venit momentul, zise Nadia cu nerăbdare când Watt o trase pe Leda mai aproape şi o luă în braţe Se simţea ciudat de agitat şi, în acelaşi timp, uşurat că Leda vorbea în sfârşit despre acea noapte — Ssst, e în regulă, murmură el, mângâind-o uşor pe spate Va fi bine, nu-ţi face griji — Nu am vrut să se întâmple aşa Doar ştii, spuse Leda atât de încet, încât Watt nu era sigur de ceea ce auzise şi inima îi stătu în loc o secundă Fă-o să vorbească mai clar, insistă Nadia Ce a spus nu e suficient pentru a constitui o dovadă Fă-o să spună toată fraza — Ce nu ai vrut să se întâmple? întrebă Watt Se ura fiindcă rostea întrebarea asta, şi totuşi o adresă, deoarece cuvintele îi erau scrise chiar acolo, în minte, de către Nadia, iar el era prea zguduit ca să folosească propriile vorbe Leda se uita la el, iar ochii ei mari şi plini de încredere erau înlăcrimaţi — Mă refer la Eris, zise ea simplu Ştii că nu am vrut să o împing Voiam doar să se îndepărteze de mine Tot încerca să mă îmbrăţişeze, iar după tot ce mi-a făcut, voiam pur şi simplu să mă lase în pace Ea îi strângea mâna atât de tare, încât Watt simţea că sângele nu îi mai circula prin degete — A fost un accident Nu am vrut să cadă Niciodată nu mi-am dorit să cadă Am reuşit, declară Nadia cu satisfacţie Însă mintea omenească a lui Watt se agăţa de cuvintele Ledei — Cum adică, după tot ce ţi-a făcut? — Nu ştii? întrebă Leda Watt clătină din cap — Credeam că ştii totul De această dată, nu era deloc sarcastică — Niciodată nu i-am acordat multă atenţie lui Eris, spuse el adevărul Avery fusese dintotdeauna obiectul atenţiei sale Leda dădu aprobator din cap, ca şi când înţelegea — Eris a avut o aventură cu tatăl meu, înainte să moară — Poftim? Nadia, cum de ne-a scăpat asta? Watt avea senzaţia dezgustătoare că era prins în ceva mult mai amplu Căzuse de undeva, de foarte sus, şi acum zăcea într-un hău întunecat, incapabil să se ridice la suprafaţă ca să ia o gură de aer Mai presus de toate, era copleşit de dispreţul faţă de sine O păcălise pe Leda, convingând-o să-i vorbească despre cea mai intimă şi mai vulnerabilă parte a ei, ca s-o poată distruge Leda îi căută mâna, răsuflând înfiorată — Nu ştiu de ce am deschis subiectul Hai să ne întoarcem la petrecere — Îmi pare rău, eu Watt îşi smuci mâna, ignorând privirea uluită a Ledei Nadia, să nu trimiţi înregistrarea nicăieri Să nu faci nimic în privinţa Ledei fără aprobarea mea, bine? — Watt? Ce s-a întâmplat? Leda se încruntă Părea uimită, chiar îngrijorată Îl chinuia faptul că fata se gândea la el, având în vedere ceea ce el tocmai îi făcuse Făcu un pas înapoi, trecându-şi o mână prin păr Nu putea gândi când Leda era atât de aproape şi îl privea cu ochi mari, rănită Se simţea buimac şi nesigur Ce se întâmplase cu el? Când devenise genul de persoană care păcăleşte oamenii, convingându-i să-şi dezvăluie cele mai întunecate secrete? — Nu pot chiar acum Trebuie să Îmi pare rău, mormăi el şi fugi, împietrindu-şi inima în faţa durerii care licărea pe chipul Ledei LEDA Leda rămase încremenită, şocată, în timp ce silueta lui Watt se îndepărta în noapte Ce naiba se întâmplase? Îi dezvăluise cele mai profunde şi mai periculoase adevăruri ale ei, îi povestise despre urâţenia din familia ei, din ea însăşi, iar el îi întorsese spatele şi plecase Se aşeză pe o bancă suspendată, împingându-se în călcâie pentru a se legăna înainte şi înapoi Era departe de petrecere, într-un fel de grădină botanică amenajată pe mai multe niveluri De după colţ, se auzeau vocile scăzute ale cuplurilor care se plimbau pe aleile întunecate, furându-şi sărutări În urma lor pluteau felinare colorate Se simţea foarte departe de ele Oare Watt plecase din cauza a ceea ce îi făcuse ea lui Eris? Dar băiatul ştia asta deja De aceea îi plăcea să fie cu Watt, îşi zise Leda: se acceptau reciproc aşa cum erau, cu secrete cu tot Poate că până atunci Watt nu înţelesese situaţia pe deplin Poate că atunci când Leda îşi dezgolise sufletul, iar el îşi dăduse seama de întunericul care sălăşluia acolo, realizase că nu-şi dorea câtuşi de puţin aşa ceva Leda îşi muşcă buza de jos, derulând iar şi iar discuţia în minte, în încercarea de a pricepe unde greşise Se simţea ciudat de agitată Ceva în legătură cu Watt nu-i dădea pace Nu fusese ceva straniu în expresia şi în privirea lui? Băiatul nu clipise Leda puse imediat totul cap la cap O urmărise tot timpul fără să clipească, asemenea unei pisici care aşteaptă răbdătoare un şoarece Oare Watt le filmase conversaţia? se întrebă ea, înnebunită Partea raţională din mintea ei îi răspunse că nu: doar ar fi observat, l-ar fi auzit pe Watt spunând „filmează” Aşa funcţionau lentilele de contact, la urma urmei Un pic uşurată, închise ochii Dar Nadia era în creierul lui Ledei îi fusese foarte uşor să uite de prezenţa Nadiei, să se lase învăluită de entuziasmul gândului că era la petrecere împreună cu Watt Dar, bineînţeles, Nadia fusese prezentă tot timpul, ascultând, înregistrând, transmiţând şi făcând cine ştie ce altceva Leda nu ştia de ce era capabil Watt, cu Nadia în mintea lui Îşi strânse pumnii atât de tare, încât unghiile i se înfipseră dureros în palme Însă durerea era bună: o ajuta să se concentreze Se gândi la toate ocaziile în care Watt păruse că o urmăreşte puţin cam prea atent, ori de câte ori cineva pomenea de Eris Şi se învoise atât de repede să o însoţească la petrecerea subacvatică şi la centrul de reabilitare! Atunci nu îi trecuse prin cap bizareria faptului că băiatul nu se împotrivise deloc S-o fi jucat pe degete în tot acel timp, apropiindu-se de ea cu speranţa că avea să se întâmple aşa ceva – că, în cele din urmă, Leda urma să se îmbete, să devină încrezătoare şi să recunoască adevărul? Leda îşi şterse o lacrimă Nu ar fi trebuit să se mire deloc Dar să-şi dea seama că tot timpul petrecut împreună fusese o minciună o durea mai mult decât ar fi crezut Ce prostie să creadă că lui Watt chiar îi păsa de ea! Nici măcar nu-l învinuia pe băiat pentru că îşi dorea să se răzbune Şi ea ar fi făcut acelaşi lucru, dacă ar fi fost în locul lui Nu spusese de multe ori că ea şi Watt erau făcuţi din acelaşi aluat? Un vechi şi cunoscut instinct de autoconservare se trezi la viaţă, îndemnând-o să-i răspundă cu aceeaşi monedă, să folosească toate armele din arsenalul ei pentru a-l distruge înainte să o distrugă el pe ea Dar Leda constată că nu avea curaj În plus, cuantul din creierul lui probabil trimisese deja poliţiei înregistrarea confesiunii ei Poate că poliţia era în drum spre ea chiar în acea clipă Leda se simţi copleşită de o tristeţe apăsătoare, care-i transforma trupul în plumb Poate că era resemnare sau disperare Leda Cole nu se resemnase niciodată, dar, pe de altă parte, înainte de Watt nici nu mai întâlnise pe cineva capabil să o înfrângă Crezuse că găsise singurul băiat din lume care îi era egal şi se îndrăgostise Totuşi, aşa cum i se întâmpla de obicei, reuşise să-l transforme în cel mai de temut duşman al ei Se ridică şi se îndreptă cu paşi greoi spre cel mai apropiat bar – o masă singuratică, aşezată printre lămâii care străjuiau aleea din grădină Era atât de departe de petrecere, încât părea că cineva – poate Providenţa – o îndrumase acolo, în acele clipe de cumpănă La urma urmei, era posibil ca a doua zi să ajungă la închisoare Mai bine să se bucure de ultimele ei ore de libertate — Un whisky cu apă minerală, comandă ea mecanic Şi după aia, încă unul Barmaniţa ridică privirea şi Ledei i se păru că o recunoaşte — Ne cunoaştem? întrebă ea Fata ridică din umeri — Lucrez la clubul Altitude Numele meu e Mariel, spuse şi începu să amestece cocktailul cu mişcări rapide, exersate — Şi acum lucrezi aici? Leda tot era nedumerită — Soţii Fuller au adus aici o parte din personalul de la Altitude, pentru petrecerea asta Supertare, nu? — Aha Informaţia asta nu ajunsese la urechile Ledei, dar părea o mişcare în stilul familiei Fuller — Ai venit singură la petrecere? Cealaltă fată îi împinse paharul de-a lungul barului — Momentan, da Leda se încruntă la vederea paharului de un negru opac — E morbid rău, comentă ea Parcă era un pahar din care beau sufletele pierdute, în iad Negru ca secretele ei, gândi Leda şi luă o înghiţitură Băutura avea o aromă înţepătoare, pe care nu o recunoştea — Îmi pare rău, spuse Mariel Nu mi-au dat decât pahare albe şi negre Mariel scoase un pahar alb, dar Leda scutură din cap; nu merita efortul — Ei bine, Leda, nimeni nu ar trebui să bea singur la o astfel de petrecere, comentă Mariel şi îşi pregăti o băutură Îi spusese oare numele ei? Leda tresări, un pic surprinsă Whiskyul i se urca la cap mai repede decât se aştepta I se părea că avea să i se facă rău, dar nu îşi dădea seama dacă era din cauza băuturii sau a gândului că înregistrarea propriei mărturisiri apărea în clipa aceea în toate notificările din lume Pentru o clipă, Leda avu impresia că zăreşte o urmă de nerăbdare şi hotărâre în privirea lui Mariel Lăsă pe bar paharul golit pe jumătate şi se uită la cerul care strălucea de stele împrăştiate ca nişte stropi înflăcăraţi şi sclipitori Poate că erau stropi de speranţă Însă Leda ştia că pentru ea nu mai exista aşa ceva Luă paharul negru şi mai sorbi o dată din whisky, sperând că astfel avea să şteargă durerea provocată de Watt AVERY Avery se grăbea, cu răsuflarea tăiată, urmând steaua care pulsa în câmpul ei vizual, conducând-o către Atlas Slavă Cerului că el nu dezactivase opţiunea de afişare a locaţiei, nici măcar după tot ce îşi spuseseră! Fata îşi croia drum prin mulţimea îmbrăcată în alb şi negru Singurele insule de culoare erau chipurile fardate, ca nişte pete înceţoşate pe fundalul întunecos Avery trecu pe lângă toţi, ţinându-se de lumina pulsatilă ca de propria ei Stea Polară, care o călăuzea către casă Coti şi văzu uşurată că Atlas era chiar acolo, sub steaua de un galben strălucitor afişată pe lentilele ei Tânărul se încrunta uşor, adâncit într-o conversaţie cu tatăl lor şi cu un grup de investitori Avery îşi netezi părul şi îşi aranjă dantela fină de la baza gâtului înainte să se apropie — Atlas, trebuie să-ţi vorbesc Văzu că tatăl ei tresări uşor la auzul cererii, dar nu avea importanţă Nimic nu avea importanţă câtă vreme ea şi Atlas se aveau unul pe celălalt El îi aruncă o privire fugară, apoi se uită în altă parte — Suntem cam ocupaţi acum Respingerea o durea, dar o ignoră — Te rog Atlas ezită o clipă, apoi se scuză faţă de ceilalţi şi o urmă — Ce se întâmplă? întrebă el printre dinţi Dar ea nu-i răspunse, doar îl conduse mai jos, spre terasele inferioare, până când ajunseră în dreptul unei porţi pe care scria ACCESUL INTERZIS Avery o deschise şi-l trase după ea pe Atlas, în balconaşul sinistru şi prăfuit, aglomerat cu dispozitive şi care dădea direct spre canal Vâltoarea apei îi răsuna zgomotos în urechi — Crezi că ne-am îndepărtat destul? întrebă Atlas sarcastic Avery ura ostilitatea din tonul lui Parcă nu era Atlas, ci un străin care sălăşluia în trupul lui Ignorând întrebarea, îl apucă de gulerul cămăşii şi îl trase în jos, ca să-l sărute Era tot Atlas al ei, îşi dădu seama, cu uşurare: aceeaşi gură, aceleaşi mâini, aceiaşi umeri dintotdeauna Îşi împleti mâinile în părul băiatului, la ceafă, acolo unde se ondula uşor Te iubesc atât de mult şi îmi pare rău! Atlas se trase înapoi, scuturând din cap — Nu-i corect, protestă el, iar vocea îi tremură un pic Nu poţi să fii furioasă pe mine săptămâni în şir şi apoi să mă săruţi aici, la cea mai aglomerată petrecere din viaţa noastră — Îmi pare rău, şopti ea — Ce-i cu tine, Avery? Ce s-a întâmplat de-ai făcut asta? Atlas schiţă un gest de nerăbdare către rochia ei ciopârţită, către părul încâlcit al fetei Se referea şi la sărut Deşi băiatul îi zisese Avery, şi nu Aves, fata îşi impuse să nu intre în panică — Trebuie să ştii ceva despre Calliope Nu e ceea ce pare Replicile păreau cam teatrale, aşa că mai încercă o dată: — E o impostoare, Atlas Te-a minţit şi te-a manipulat de la început Nici măcar nu te place — Ce vrei să spui? — Ea şi mama ei sunt Căută cuvântul potrivit Escroace părea desprins dintr-o hologramă proastă — Manipulatoare Se folosesc de oameni pentru banii lor şi apoi se mută într-un alt oraş, cu identităţi noi Prudent, cu pauze, Avery îi explică totul Îi povesti lui Atlas despre diferitele nume ale Calliopei, despre dosarul arestărilor mamei sale Îi trimise fotografiile tuturor identităţilor asumate, găsite de Leda În tot acest timp, el se mulţumea să dea tăcut din cap, aproape fără să clipească — La naiba, mormăi Atlas, când ea tăcu în cele din urmă, şi scutură neîncrezător din cap Ochii săi căprui erau înceţoşaţi — Ştiu Îmi pare foarte rău Însă nu era chiar aşa Îşi dorea ca fata aia, Calliope, să dispară şi-l voia pe Atlas înapoi, pentru ca lumea să revină la normal — Cum ai aflat toate astea? Avery îl luă de mână — Pur şi simplu Nu pot să-ţi explic, dar te asigur că totul este adevărat Când începu o nouă rundă de artificii, deasupra lor răsunară strigăte Avery nu-şi lua privirea de la chipul lui Atlas, care era foarte calm şi gânditor Părea pierdut în lumea lui — Nu-ţi face griji, zise ea încet, un pic îngrijorată din cauza tăcerii I-am spus deja să plece Şi, dacă nu pleacă, o vom obliga Împreună, putem face orice Atlas îşi smuci brusc mâna dintr-a ei — Noi nu vom face nimic Mă ocup singur de asta — Atlas — Te rog, încetează Situaţia e şi aşa destul de complicată El se încăpăţâna să privească apa, fapt care o descuraja, deoarece asta îi dădea de înţeles că băiatul nici măcar nu suporta să se uite în ochii ei În aer, artificiile explodau în rafale alb-negru enorme, iar umbrele nefireşti dansau pe chipul lui Atlas — Sunt un pic şocat, sincer vorbind Şi nervos Nu că s-ar fi întâmplat ceva între mine şi Calliope, adăugă Atlas, iar inima lui Avery tresări de bucurie Dar tot sunt epuizat, continuă el, vorbind apăsat Trebuie să plec de aici, departe de toate astea — Exact Putem să plecăm împreună, aşa cum am plănuit! exclamă Avery Acum, când Leda era din nou de partea ei şi voia s-o ajute, nimic nu îi mai despărţea Însă Atlas clătină din cap — Am procedat corect când am pus capăt relaţiei Am încercat, dar, oricât de mult ne-am străduit, nu a funcţionat, spuse el, şi îi aruncă lui Avery o privire care o îngrozi Ştii cum a botezat tata hotelul din Turnul întunecat? Fanaa O panică subită o cuprinse Fratele ei continuă: — Înseamnă să te distrugi pentru persoana iubită Atlas vorbea serios — Aşa suntem noi, Avery Nu îţi dai seama? Ne distrugem reciproc, la propriu E prea complicat şi la mijloc sunt prea mulţi oameni care pot fi răniţi Mai ales noi doi — Deci nu mă mai iubeşti Aceasta era singura explicaţie care avea sens Cum ar fi putut să o iubească şi totodată să nu vrea să fie împreună? — Bineînţeles că te iubesc, veni replica lui Atlas Te voi iubi mereu, dar iubirea nu e neapărat suficientă Nu poţi clădi o viaţă bazată doar pe iubire — Ba da, poţi! strigă Avery, iar vocea ei răsuna sălbatic — Încerc doar să fiu realist, spuse Atlas, şi cuvintele lui înţelepte îi provocau dorinţa de a-l scutura şi a ţipa Ce crezi că vom face? O să plecăm pe o insulă îndepărtată, doar noi doi? — Da, exact! — Şi ce se va întâmpla când te vei sătura, când plimbările pe insulă, cititul cărţilor şi mâncatul peştelui nu îţi vor mai fi de ajuns? întrebă el încet — Te voi avea pe tine Iar asta îmi va fi de ajuns — Nu ştiu dacă va fi Vocea lui Atlas se frânse — Sincer, mi-e teamă Mă tem să te pierd, dar şi mai mult mă sperie gândul de a te forţa să apuci pe o cale pe care nu ţi-o doreşti — Nu mă forţezi să fac nimic! protestă Avery, dar era ca şi când el nu o auzea — Eşti incredibilă, Aves, spuse Atlas cu blândeţe Eşti mult prea inteligentă şi talentată, prea deosebită ca să-ţi petreci viaţa departe de lume Locul tău este în lume, unde trebuie să râzi, să călătoreşti şi să ai prieteni Meriţi să vezi tot ce are lumea să-ţi ofere, iar eu nu îţi pot da nimic din toate astea — Noi doi putem avea toate acele lucruri Ne vom face prieteni şi vom călători, începu Avery, dar el clătină din cap — Şi să trăim tot timpul cu spaima că ne va recunoaşte cineva, mereu cu teama de a fi prinşi? Nu Ce s-a întâmplat în Vermont mi-a demonstrat că aşa ceva e imposibil Vocea lui Avery era aproape o şoaptă: — Nu-mi pasă de nimic Aş renunţa la tot ca să fim împreună Atlas o surprinse luând-o de mâini şi cuprinzându-i-le în ale lui — Ştiu că acum vorbeşti serios, dar mă îngrozeşte ideea că peste cinci ani îţi vei regreta alegerea Şi atunci s-ar putea să fie prea târziu să revii la viaţa ta de dinainte Atlas respira sacadat şi aproape că plângea Avery ştia că, pentru binele lui, nu putea să-l lase să plângă în faţa ei Se retrase un pas, cu o privire îndurerată, şi aşteptă — Nu pricepi? Relaţia noastră nu va funcţiona niciodată Nu fac altceva decât să ne scutesc de o durere viitoare, zise Atlas în cele din urmă S-a terminat, gândi Avery cu o certitudine îngrozitoare Acesta era într-adevăr sfârşitul Nu mai putea îndura: se aruncă în braţele lui Atlas şi îl sărută de nenumărate ori, iar el o sărută la rândul lui, sălbatic şi pasional Inima lui Avery se frângea deoarece, în sinea ei, ştia că o săruta de rămas-bun Se agăţă şi mai puternic de el, lipindu-se de corpul lui şi încercând să-l ţină atât de aproape de ea, încât să nu plece niciodată, ca şi când ar fi putut să-l reţină acolo doar prin puterea voinţei Îşi dorea să prindă toate sărutările şi să le ascundă undeva, în siguranţă, deoarece fiecare sărut îi aducea mai aproape de despărţire Când se desprinseră, în cele din urmă, niciunul dintre ei nu vorbi Râul curgea năvalnic sub ei Sunetele petrecerii se auzeau ca dintr-o altă lume — Bine, zise ea într-un sfârşit, cu un fir de voce, deoarece i se părea că cineva trebuia să spună ceva — Bine, repetă Atlas Avery îşi reţinu lacrimile Trebuia să fie puternică, de dragul lui Atlas, aşa că nu plânse Dădu din cap tremurând, chiar dacă o costa atât de mult, chiar dacă i se părea că o lamă îi cresta pielea în milioane de locuri Atlas începu să se îndepărteze, dar se opri, ca şi când s-ar fi răzgândit, şi se întinse să o atingă pe Avery pentru ultima dată Îi petrecu o şuviţă de păr după ureche, îi urmări cu degetele conturul maxilarului şi îşi trecu uşor un deget peste buzele ei Avery închise ochii Se concentra să-şi întipărească în memorie atingerea lui, dorindu-şi să oprească timpul şi lumea în loc, să păstreze momentul acela pentru totdeauna Atât timp cât ţinea ochii închişi, putea să creadă că Atlas nu plecase, că încă era al ei — Îmi pare rău, Aves, dar te asigur că aşa e mai bine, spuse el, şi apoi se îndepărtă Avery rămase nemişcată o vreme, cu ochii închişi, singură cu secretele şi cu inima ei frântă, în întuneric CALLIOPE Calliope dansa şi râdea de ore bune, cu o frenezie aproape nebună Era cu ochii după fraţii Fuller în timp ce îşi croia drum printre petrecăreţi Nu îi văzuse de ceva vreme Din când în când, sorbea din şampanie Avea gust amar Mult prea curând, seara avea să se termine, iar Calliope urma să-i mărturisească mamei sale adevărul: stricase totul şi erau nevoite să plece pentru că Avery Fuller ştia adevărul despre ele Cu toate acestea, se strecura prin mulţime, iar buzele ei roşii schiţau un zâmbet încremenit Ştia că trăgea de timp, dar voia să amâne cât mai mult posibil conversaţia cu mama ei Odată ce ar fi spus-o, odată ce ar fi dat glas cuvintelor, Calliope Brown ar fi murit Aici zace Calliope Brown, tot atât de frumoasă pe cât era de rea A murit fără ca nimeni să o cunoască, gândi ea cu amărăciune Pentru prima dată, inventarea unui epitaf pentru identitatea sa pierdută nu era deosebit de amuzantă Dădu ocol ringului de dans, întrebându-se dacă nu cumva Elise dormea deja, când văzu un cuplu pe o terasă, departe, dedesubt Cei doi îi păreau cunoscuţi, deşi erau prea departe ca să le desluşească identitatea Stăteau în spatele unui semn pe care scria ACCESUL INTERZIS; probabil se gândiseră că acolo aveau intimitate deplină şi ar fi avut dreptate, dacă nu ar fi fost ea Nimeni altcineva nu se uita într-acolo Neavând altceva mai bun de făcut, Calliope îşi întinse gâtul şi apropie imaginea, cu ajutorul lentilelor Îşi dădu seama, cu uimire, că erau Avery şi Atlas Fuller Avery îşi dăduse capul pe spate şi-i vorbea vehement lui Atlas Probabil îi spunea adevărul despre Calliope şi Elise Cuprinsă de un soi de curiozitate morbidă, mări imaginea şi mai mult şi îşi dădu seama că între cei doi fraţi se petrecea ceva deosebit de ciudat Expresiile amândurora şi felul posesiv în care Avery se apropie de el, ca şi când băiatul i-ar fi aparţinut, o făceau pe Calliope să se înfioare Şi apoi, spre uluirea Calliopei, se sărutară La început, crezu că se înşală Dar, cu cât mărea imaginea, cu atât mai sigură era de faptul că cei doi erau Avery şi Atlas Cu o groază plină de fascinaţie, urmărea sărutul acela nesfârşit Avery se ridicase pe vârfuri, cu mâinile în părul lui Atlas Calliope clipi aşa încât lentilele să revină la vederea obişnuită şi se uită în altă parte Inspiră profund de câteva ori Un ţipăt surd răsuna în creierul ei pârjolit Totul căpăta noimă, într-un mod ciudat şi îngrozitor Îşi aminti că Atlas îi spusese că plecase în Africa deoarece intrase într-o „încurcătură” Îşi aduse aminte de resentimentul îndârjit pe care Avery îl manifestase faţă de ea în dimineaţa de după petrecerea subacvatică, atunci când îşi dăduse seama că ea, Calliope, rămăsese peste noapte acasă la familia Fuller Modul în care îşi vorbeau Avery şi Atlas, faptul că păreau să ştie mereu ce face celălalt i se păruse că reflectă doar o dragoste frăţească exagerată, dar, evident, era mult mai mult decât atât Toate se îmbinau, alcătuind adevărul asemenea bucăţilor unei oglinzi deformate şi sparte, despre care nu ai fi crezut că înfăţişează realitatea Cu toate acestea, aşa era Rămase pe loc o vreme, ascultând vântul şuierând pe la colţurile acelui turn extravagant Sunetul abia se auzea dincolo de muzică, bârfe şi râsete, dar era prezent Calliope îşi imagina că vântul era furios fiindcă lumea nu îl lua în seamă Înţelegea sentimentul Se aplecă în faţă, cu braţele sprijinite de balustradă, gândindu-se la Avery şi la ameninţările ei de mai devreme, şi zâmbi Expresia ei era complet lipsită de blândeţe Avea un zâmbet rece şi calculat, un zâmbet victorios, deoarece se săturase să mai primească ordine din partea vreunui Fuller Dacă Avery Fuller voia să se joace, şi Calliope putea să intre în joc Jucase cu cei mai buni dintre cei mai buni, peste tot în lume, şi nu intenţiona să piardă, mai ales că o avea cu ceva la mână pe Avery O informaţie la fel de periculoasă precum cele pe care Avery le aflase despre ea Ştia ce văzuse acolo, pe terasă, şi cum ar fi putut să se folosească de cele văzute în avantajul ei Avery putea să se opună oricât, dar Calliope nu avea de gând să plece nicăieri Rămânea în New York LEDA Ce mama naibii?! gândi Leda uluită Ce se întâmpla? Se plimba cu barmaniţa de la clubul Altitude Miriam Mariana Nu, Mariel, îşi aminti Leda Aşa o chema Fata îi cuprinsese talia cu un braţ, iar cu celălalt îi strângea antebraţul ca într-o menghină Cumva, ajunseseră pe un drum secundar, mult în amonte faţă de Oglinzi, şi se trezise lângă ocean Apele întunecate ale Golfului Persic erau în dreapta ei, părând reci şi implacabile Leda se uită în toate direcţiile, dar nu văzu pe nimeni — Vreau să mă întorc la petrecere Încercă să o tragă pe Mariel de braţ, dar fata o târa cu încăpăţânare după ea Leda îşi privi picioarele şi îşi dădu seama că era desculţă — Ce s-a întâmplat cu pantofii mei? — Te-am descălţat pentru că nu puteai să mergi cu ei pe nisip, spuse Mariel — Dar nu vreau să merg pe nisip Vreau înapoi, la petrecere — Hai să ne aşezăm un minut, sugeră Mariel, vorbind încet şi liniştitor Eşti prea beată ca să te întorci la petrecere Era adevărat Se simţea somnoroasă şi dezorientată Mergea împleticit pe plajă, către apă Vântul şuiera pe lângă ele, desfăcând buclele Ledei cu degete invizibile, dar ea abia îl simţea Cum de se îmbătase în halul ăsta? Ultimul lucru de care îşi aducea aminte era că bea ceva împreună cu Mariel Cu siguranţă băuse mai mult de un pahar Altfel, nu s-ar fi simţit aşa — Pe aici Mariel încercă să o îndrume pe o pantă abruptă, spre mal Leda scutură din cap, într-un protest mut Nu voia să se apropie atât de mult de apă Suprafaţa neagră a oceanului capta lumina lunii şi o reflecta spre ea, strălucitoare şi opacă, aşa că era imposibil să-şi dea seama de adâncime — Haide, Leda, insistă Mariel Din tonul ei se înţelegea că fata nu accepta nicio împotrivire O pişcă pe Leda prin rochia subţire — Hei! strigă indignată Leda Pe jumătate alunecă, pe jumătate căzu pe duna de nisip, aterizând pe o parte Încercă să se ridice, dar nu avea putere Strânse din dinţi şi abia dacă reuşi să se ridice în şezut Câteva clădiri se înălţau din întuneric asemenea unor monştri primordiali, pline de dispozitive care păreau ameninţătoare şi de ambarcaţiuni cu hidrojet Brusc, Leda tânjea după ritmul şi râsetele petrecerii Nu îi plăcea ce se întâmpla Pe unde umbla Watt? Ştia unde era ea? — Am ajuns, spuse Mariel, încercând să o împingă mai aproape de apă Leda se retrase, tulburată, dar cealaltă fată era mai puternică Din întâmplare, un deget de la picior atinse un val şi fata strigă Era rece ca gheaţa — Trebuie să stăm de vorbă despre Eris Privirea lui Mariel o sfredelea Ceva nu era în regulă Instinctul îi striga Ledei să fugă, să scape de acolo Dar nu putea să se mişte, era prinsă în locul acela ciudat, cu Mariel ghemuită lângă ea — De unde o cunoşti pe Eris? întrebă ea şi ceva ameninţător străluci în ochii lui Mariel — Era prietena mea, spuse încet cealaltă fată — Şi a mea, zise Leda împleticit Îi era greu să pronunţe cuvintele — Dar ce s-a întâmplat în seara în care a murit? insistă Mariel Ştiu că nu a căzut de pe acoperiş Nici măcar nu era beată Ce s-a întâmplat şi nu îmi spui? Brusc, Leda izbucni în lacrimi Hohote pline de furie, hidoase îi zguduiau trupul Se minună de cât de limpede îşi simţea emoţia Ce i se întâmpla? Era mai mult decât beată Poate că era drogată, dar nu se compara cu starea indusă de niciun alt drog pe care-l luase înainte; se simţea ca şi când s-ar fi detaşat de propriul trup şi ar fi plutit mult deasupra lui Brusc, îi era foarte teamă În minte îi tot răsăreau faţa lui Watt şi felul ciudat în care-i ascultase mărturisirea, fără să clipească O rănise fără să stea pe gânduri Nu îi păsa de ea Nimănui nu îi păsa de ea Nu merita ca oamenii să se intereseze de persoana ei — E în regulă, Leda Sunt aici, cu tine, spunea Mariel încontinuu, cuvintele repetate fiind vag liniştitoare Te ascult E în regulă — Vreau la mama, se auzi Leda spunând Voia să fugă în braţele Ilarei, aşa cum făcea când era copil, şi să-şi recunoască fapta Scumpa mea Leda, îi spunea mereu mama ei, dându-i părul după urechi, eşti prea încăpăţânată pentru binele tău Nu înţelegi că lucrurile nu vor merge întotdeauna cum vrei tu? Şi apoi Ilara o pedepsea, dar ea se supunea mereu, deoarece ştia că pedeapsa era dublată de iubire — N-a fost vina mea, şopti ea, ca şi când mama ei ar fi fost de faţă, ascultând-o Ţinea ochii închişi — Ce vrei să spui? ceru amănunte Mariel — Toţi erau acolo: Watt, Avery şi Rylin Ştiau că e periculos Ar fi trebuit să mă îndepărteze de margine şi să n-o lase pe Eris să se apropie atât de mult N-am vrut s-o împing! — Ai împins-o pe Eris de pe acoperiş? — Ţi-am spus că a fost un accident! strigă Leda răguşit În cap i se părea că ardea un foc Flăcările îi lingeau creierul pe dinăuntru Îşi imagină vâltoarea mistuind totul, lăsând în urmă doar cenuşă — Dacă ceilalţi au fost acolo, sus, cum i-ai împiedicat să informeze poliţia? Mariel tremura de scârbă — Ştiam anumite lucruri despre ei Le-am zis să-mi păstreze secretul, altfel eu nu le voi mai păstra pe ale lor Complet îngrozită, Leda se auzea povestindu-i lui Mariel totul: despre Avery şi Atlas, despre faptul că Rylin furase de la Cord şi, cel mai grav dintre toate, despre secretul lui Watt, care avea un computer cuantic, ilegal, în creier Ştia că nu ar fi trebuit să vorbească, dar nu se putea abţine Era ca şi când altcineva ar fi vorbit sau ca şi cum informaţiile i-ar fi fost smulse împotriva voinţei sale — Sunteţi mai răi decât credeam, zise Mariel în cele din urmă, după ce Leda termină — Da Leda gemu, ştiind că merita cuvintele acestea, întâmpinându-le cu bucurie — Nu ar fi trebuit s-o implici pe Eris Nu a fost corect, şuieră Mariel, iar Leda auzi ura nedisimulată din vocea ei Mariel o dispreţuia — Da, cum să nu! Şi Eris a fost implicată, protestă Leda La urma urmei, se culcase cu tatăl meu Mariel amuţi Leda încercă să se ridice în picioare, dar trupul nu îi funcţiona, aşa că se prăbuşi la pământ Dedesubtul ei, picioarele îi erau îndoite într-un unghi ciudat Pe obraz simţea nisipul aspru şi granulat Închise ochii şi se crispă de durere — Te rog, ajută-mă să mă ridic, spuse ea dogit Tot nu înţelegea cum de se îmbătase atât de tare — Câte pahare am băut? Mariel se aplecă deasupra ei Chipul îi era sever şi neîndurător, ca sculptat în piatră — Numai unul, dar te-am drogat Ce? De ce? voia Leda să ştie, dar lăsă aceste întrebări deoparte, în favoarea unei chestiuni mai urgente — Te rog, ajută-mă să mă ridic Apa era foarte aproape, iar mareea creştea, furişându-se către ea cu degete reci ca gheaţa O vedea: o oglindă neagră şi periculoasă, la fel de plină de secrete ca inima ei întunecată Nu, îşi zise ea De fapt, nu mai avea secrete Le destăinuise pe toate Chiar şi pe cele pe care nu trebuia să le dezvăluie Râsul ascuţit al lui Mariel nu avea niciun strop de veselie Sunetul era ca un milion de palme mici plesnind-o peste faţă — Leda Cole, chiar crezi că te voi ajuta să te întorci la petrecere, ca să-ţi baţi joci de vieţile altora? Ai omorât-o pe fata pe care o iubeam — N-am vrut , încercă Leda să spună, dar nu era sigură dacă rostise cuvintele sau doar le gândise Pleoapele îi erau foarte grele Nu îşi putea ţine ochii deschişi O mână îi atingea apa Simţi panică, imaginându-şi valurile acoperindu-i uşor trupul, întunericul agăţându-se de propriul ei întuneric lăuntric — Înainte să plec, ar trebui să afli un lucru Eris nu avea o aventură cu tatăl tău Mariel vorbea încet, rostind fiecare cuvânt cu o claritate îngheţată — Da, îşi petrecea timpul cu el, dar nu din motivul la care te gândeşti Faptul că presupui ce e mai urât despre oameni demonstrează cât de rea eşti Cuvintele păreau să vină de departe, iar Leda se prăbuşea, dar asculta cu fiecare strop de putere, străduindu-se să audă ce spunea Mariel, pentru că o înspăimânta şi pentru că adevărul din spatele urii lui Mariel răsuna ca un gong — Tatăl tău era şi tatăl lui Eris Ţi-ai ucis sora, se răsti Mariel Pe urmă Leda căzu cu adevărat în beznă WATT Watt o căuta pe Leda de o oră Dăduse ocol petrecerii de cel puţin trei ori, înghesuindu-se neîndemânatic prin mulţimea de pe ringul de dans şi strecurându-se prin grădinile Turnului, ca să verifice dacă ea era acolo Se dusese la etaj, să verifice camera de hotei, dar era goală Disperat, îi trimisese un mesaj lui Avery, întrebând-o dacă o văzuse pe Leda, dar aceasta nu îi răspunsese Bineînţeles, îi ceruse Nadiei să acceseze ilegal lentilele Ledei şi, astfel, să-i determine locaţia Însă notificările lentilelor ei nu conţineau nicio informaţie, ceea ce însemna că, indiferent unde se afla, ori dormea, ori era leşinată Sau moartă, îi şopti o voce oribilă, dar el o ignoră Ai ceva noutăţi, Nadia? Computerul căuta cu îndârjire prin notificările lentilelor tuturor musafirilor de la petrecere, atentă la orice indiciu despre dispariţia Ledei Totul era din vina lui Dacă nu ar fi fugit când ea i se destăinuise, nimic din toate acestea nu s-ar fi întâmplat Nici nu putea să-şi închipuie cât de respinsă trebuie să se fi simţit fata; avusese încredere în Watt, iar el îi întorsese spatele şi dispăruse — S-ar putea să am, răspunse Nadia şi Watt intră în alertă Nu sunt sigură că e Leda – se grăbi ea să-l prevină –, dar, la câţiva kilometri distanţă de petrecere, spre nord, o fată zace leşinată pe plajă Un anonim tocmai a trimis o sesizare echipei de securitate, spunând că persoana respectivă este o ameninţare O ameninţare? Cine să declare aşa ceva despre Leda? Watt deja alerga spre ieşirea de nord Când vor ajunge acolo cei de la securitate? — Încă nu s-au mobilizat Am interceptat raportul înainte să-l vadă pe ecrane Vrei să-l şterg? Watt închise ochii din cauza vântului care îi bătea în faţă, simţind o sudoare rece la rădăcina părului Avea sentimentul oribil că se întâmplase ceva atât de grav, încât Leda nu şi-ar fi dorit ca personalul de securitate s-o vadă Îşi aminti de vizita lor la centrul de reabilitare, de cât de bine decurgea recuperarea ei Dacă se drogase la petrecere, iar roboţii de securitate ai familiei Fuller ar fi adus-o înapoi la petrecere, cu siguranţă părinţii ei ar fi trimis-o înapoi la centrul de reabilitare şi, probabil, de data aceasta într-un loc mai strict Undeva unde Watt nu ar fi putut să o vadă Iar dacă într-adevăr făcuse ceva grav, fata avea nevoie de ajutorul lui Brusc, se simţi egoist Dacă Leda chiar avea probleme, iar el îi punea viaţa în pericol împiedicând intervenţia roboţilor de securitate? — Ce fac? întrebă Nadia Deocamdată, ascunde-o, îi ceru el, sperând că nu avea să regrete Care e cea mai rapidă cale spre locaţia ei? Nadia îl călăuzi către o aeroplacă rătăcită, sprijinită undeva, la marginea petrecerii Watt nu folosise niciodată dispozitivul ăsta, fiindcă era o jucărie scumpă, de-a puştilor bogaţi Dar cât de greu putea fi? Apucă aeroplaca Aceasta ţiui momentan, în semn de protest, de vreme ce fusese înregistrată cu o altă amprentă digitală şi cu o voce diferită, dar Nadia rezolvă repede şi, cu un vâjâit, micromotoarele porniră Săgeţi fantomatice apărură în câmpul vizual al lui Watt, ca într-o misiune dintr-un joc de realitate virtuală Watt îşi sprijini greutatea pe vârfurile degetelor de la picioare şi placa ţâşni înainte, răspunzând comenzii Încercă să o facă să accelereze, dar aceasta se înălţă brusc Înjură în gând Nadia, poţi să conduci? Ascultătoare, Nadia preluă comanda sistemului de direcţionare, ducând placa la viteză maximă Gonea la doar câţiva centimetri de suprafaţa neregulată a solului Vântul îi zburlea părul şi-i flutura smochingul, înţepându-i ochii atât de tare, încât fu nevoit să-i închidă şi să lase totul pe seama Nadiei Nu era pentru prima dată Îşi ţinu respiraţia şi se aplecă şi mai mult pe placă, plimbându-şi degetele orbeşte de-a lungul suprafeţei aerodinamice În cele din urmă, aeroplaca se opri şi Watt aproape că se rostogoli de pe ea În faţa lui zăcea Leda, prăbuşită pe nisip, într-o poziţie nefirească Rochia albă se întindea în jurul ei ca aripile unui înger, contrastând intens cu pielea ei catifelată şi închisă la culoare Picioarele îi erau parţial acoperite de mareea crescândă a oceanului O, Doamne, o, Doamne! gândi el şi se aplecă să o ia în braţe Apoi inima îi tresări de bucurie, pentru că ea tremura şi asta însemna că era în viaţă — De ce e aşa de rece? rosti el cu voce tare Watt frecţiona braţele goale ale Ledei Capul fetei căzu pe spate, forţându-l să i-l cuprindă cu o mână — Din cauza oceanului? continuă băiatul Băgă o mână în apă Era plăcută şi călduţă, aşa cum se aşteptase — Cred că a luat droguri, spuse Nadia Aş avea nevoie de un robot medical pentru o examinare completă, dar, indiferent ce a consumat, substanţa a provocat constricţia severă a arterelor Membrele ei nu primesc niciun strop de sânge Watt îşi scoase sacoul şi o înfăşură pe Leda în el ca într-un cocon O luă în braţe şi o transportă spre aeroplacă, încă susţinându-i atent ceafa cu o mână Pe cealaltă o potrivi sub genunchii ei Reuşi să o aşeze pe placă, ghemuind-o şi apoi legând-o cu cordonul de siguranţă — Nadia, întrebă el răguşit, cum o ducem înapoi? — O vom duce la hotel pe furiş, pe aeroplacă Lasă partea asta în seama mea Brusc, Watt îşi dădu seama că el şi Nadia înţeleseseră totul greşit La început, dorise să schimbe părerea Ledei despre el, dar, până la urmă, se schimbase părerea lui despre ea Ce spusese ea, în urmă cu multe săptămâni? „Watt, tu şi cu mine suntem făcuţi din acelaşi aluat” Avea dreptate O cunoştea pe Leda nu doar trupeşte, ci şi mintal, emoţional De fapt, poate că o cunoştea mai bine decât pe oricine altcineva din viaţa lui Era exasperantă, încăpăţânată, tulburată şi cu foarte multe defecte, dar la fel era şi el şi poate că lucrul cel mai important nu este să găseşti pe cineva fără defecte, ci un om ale cărui defecte le completează pe ale tale Aeroplaca se îndreptă spre hotel deplasându-se mai încet, pentru ca Leda să nu cadă, iar Watt alerga în urma ei — Ţii la ea, aşa-i? îl întrebă Nadia, ciudat de blând Da Lui Watt nu îi venea să creadă că abia într-o situaţie de viaţă şi de moarte îşi dăduse seama: chiar ţinea la ea AVERY Avery plecase de la petrecere Se întorsese la hotel, dar, odată intrată pe uşa enormă, cu linii curbe, din piatră cioplită şi gresie strălucitoare, îşi dăduse seama că nu era pregătită să urce Nu voia să dea ochii cu patul rece şi însingurat, în care nu avea să-l mai găsească pe Atlas niciodată Perspectiva unei vieţi petrecute fără el se întindea dinaintea ei, goală, sumbră, imposibil şi chinuitor de lungă Se îndreptă spre ferestrele spectaculoase ale holului de la intrarea în hotel şi rămase acolo o vreme, pur şi simplu uitându-se la bezna nesfârşită a cerului Stelele erau foarte strălucitoare Se întrebă când urma să înceapă următoarea rundă de artificii Lângă ea, pe o masă, un aranjament alcătuit din flori care identificau starea de spirit începu să strălucească Fiinţele astea idioate nu erau bune de nimic, îşi zise Avery, deoarece în clipa aceea etalau un roşu intens, când, de fapt, ea se simţea pur şi simplu pustiită Tot sorbea din băutură, fără să îşi dea seama ce anume bea În spatele ei auzea din când în când voci şi ţăcănitul tocurilor pe pardoseala lustruită atunci când oamenii traversau holul, în drum spre camerele lor Evenimentele din seara aceea – faptul că aflase adevărul despre Calliope şi o înfruntase direct şi, cel mai sfâşietor, modul în care Atlas îşi luase rămas-bun, cu acea finalitate dureroasă în voce – lăsaseră un gol ciudat în Avery Mintea i se transformase într-un vârtej infinit Mai sorbi o dată din băutură, în speranţa că avea să umple golul ce ameninţa să o despice în două — Avery? — Bună, spuse ea la auzul vocii lui Cord, fără să se întoarcă şi privind în continuare apa întunecată de dedesubt, podurile punctate de lumini Petrecăreţii se mişcau încoace şi încolo, într-un dans de umbre împrăştiate Se întreba câţi dintre ei erau cu persoana iubită şi câţi erau singuri, ca ea — Ce faci aici? întrebă el Ştia ce însemna întrebarea lui: ce căuta ea acolo de una singură, în lumina slabă strecurată pe fereastră? — Unde ai fost toată noaptea? se interesă ea, de vreme ce nu îl văzuse pe acolo Cord ridică din umeri — Abia am ajuns aici Am cam întârziat E o poveste lungă, adăugă el, ca răspuns la privirea ei întrebătoare Am fost cu Brice Avery dădu aprobator din cap Pentru o vreme, tăcură amândoi, singurele sunete fiind murmurul ocazional al oaspeţilor din hotel şi ritmurile îndepărtate ale muzicii Nu se putea abţine să se gândească la Atlas, la expresia lui când îi spusese că între ei nu mai era nimic Îşi dorea să înece amintirea aceea, să o uite de tot Se gândise că alcoolul avea să o ajute, dar nu reuşise decât să-i adâncească melancolia Se întreba dacă va fi vreodată în stare să uite — Avery, te simţi bine? întrebă Cord Uimită, se răsuci ca să se uite la Cord Să se uite bine la el Animată de un impuls necunoscut, fata se ridică pe vârfuri, să îl sărute Pentru o clipă, Cord se încordă, uimit, fără să-i răspundă la sărut Apoi, cu o mână îi cuprinse capul, iar cu cealaltă mijlocul Atingerea lor îi trimitea o fierbinţeală plăcută în pielea ei rece şi amorţită Sărutul era dur şi apăsat — Avery, ce-a fost asta? întrebă Cord în cele din urmă, făcând un pas înapoi — Îmi pare rău Avery încercă să nu se lase cuprinsă de panică, dar, în momentul în care buzele lui Cord se desprinseră de ale ei, întunericul se întoarse, mai intens decât înainte, agitându-i neîncetat gândurile şi târând-o în adâncimile sale teribile şi nesfârşite Nu ştia sigur de ce îl sărutase pe Cord Ar fi trebuit să păstreze distanţa dintr-o mulţime de motive Era amicul ei, iar gestul ăsta le-ar fi stricat prietenia Desigur, cel mai important motiv dintre toate: îl iubea pe Atlas Însă Atlas nu o mai voia şi doar de aceea stătea acolo alături de Cord, şi nu în braţele fratelui său adoptiv Orice ar fi făcut Avery, Atlas tot nu s-ar fi întors Ea se întinse din nou, pentru un alt sărut, ştiind că era posibil să regrete, că se juca cu focul Tocmai atunci un mesaj din partea Ledei dansă în spatele pleoapelor sale închise Unde eşti? Avery ezita Nu ştia de ce îi scrisese Leda, însă mesajul o făcu să se retragă – ca o lovitură cosmică a destinului, împiedicând-o să facă ceva iremediabil, alături de Cord Acesta părea uimit O cunoştea foarte bine Avery se întrebă dacă putea să citească în sufletul ei, să vadă cât de rănită era, cât de aproape fusese de o nouă sărutare — Îmi pare rău, trebuie să plec, şopti ea şi fugi spre lifturi, fără să se uite înapoi RYLIN Când intră pe uşa enormă, în holul hotelului, Rylin îşi spuse că fusese o noapte fantastică Nu se putea hotărî ce anume îi plăcuse mai mult Pentru o vreme, ascultase muzica şi apoi se plimbase pe podurile superbe Ea şi Leda se aşezaseră la o masă şi mâncaseră orez cu şuncă Ba chiar dansase cu câteva dintre colegele ei de clasă – fetele de la ora de engleză, alături de care uneori lua prânzul Noaptea fusese perfectă, cu excepţia faptului că nu îl găsise pe Cord Se întreba dacă nu cumva băiatul nu venise la petrecere Totuşi Rylin nu era dezamăgită Urmau să se revadă destul de curând, odată ce se întorcea acasă, în Turn Tocmai se îndrepta către grupul de lifturi private ale hotelului, când mişcarea unei umbre zărite în colţul ochiului o pironi în loc Era Cord, lângă ferestre, împreună cu Avery Fuller Cei doi stăteau singuri în holul pustiu şi slab luminat Bineînţeles, îl vedea pe Cord exact când se aştepta mai puţin Rylin ezita, întrebându-se dacă să se apropie şi să-i salute Apoi trupul îi îngheţă când Avery se ridică pe vârfuri şi îl sărută Cei doi rămaseră locului, cu feţele apropiate, îmbrăţişaţi Rylin îşi dorea cu disperare să se uite în altă parte, dar nu putea O pornire crudă şi masochistă o forţa să-i urmărească Îşi simţea sângele aproape de piele, ca un foc lichid Sau, poate, ca o durere lichidă Pe urmă Rylin îşi dădu seama cum arăta scena aceea: ea stând acolo şi urmărindu-i pe Cord şi pe Avery, ca o proastă Dacă băiatul ridica ochii şi o vedea? Avu inspiraţia de a se grăbi spre lifturi şi începu să apese furioasă butonul, clipind ca să-şi reţină lacrimile Cât de ciudate sunt inimile! se gândi Rylin Nu avea o relaţie cu Cord – nu putea să aibă nicio pretenţie de la el – şi, cu toate acestea, o durea Ba chiar suferea mai mult acum, când ştia cine fusese aleasă în locul ei Fusese o prostie să creadă că ea, Rylin, putea să-şi găsească un loc în această lume Sigur, îi permiteau să meargă la şcoala lor, să vină la petrecerile lor, dar nu era una dintre ei Într-o revelaţie surprinzătoare, Rylin înţelese că nu avea să fie de-a lor niciodată, oricât de mult s-ar fi străduit De ce ar fi ales un băiat precum Cord o fată ca Rylin, când putea să o aibă pe Avery Fuller? LEDA Leda ţipa şi alerga pe coridorul care se prelungea la infinit, fără să vadă vreo uşă sau să întrezărească vreun capăt, ci doar podeaua nedesluşită şi umbrele care o urmăreau, fluturându-şi aripile prăfuite deasupra feţei sale Semănau cu nişte harpii O zgâriau cu ghearele şi chicoteau răutăcios Leda ştia că o urmăreau toate secretele ei Cruzimea faţă de Avery, mânia în privinţa tatălui ei, tot ce-i făcuse lui Watt Toate ticăloşiile, anii în care se amestecase în treburile altora, spionând şi uneltind, absolut totul se întorsese împotriva ei Şi cel mai important dintre toate era ce îi făcuse lui Eris Harpiile se apropiară, zgâriindu-i faţa O podidi sângele Leda căzu în genunchi, plânse şi ridică braţele, deznădăjduită Îşi simţea faţa udă, iar asta o trezi Se frecă la ochi O înţepau un pic Pipăi suprafaţa de sub trupul ei, necunoscută şi cu denivelări Era pe o canapea — Leda! Te-ai trezit! Faţa lui Watt îi apăru dinainte Pe maxilarul ferm îi mijise barba — Ai fost inconştientă ore în şir Ce s-a întâmplat? Nadia a făcut rost ilegal de un robot medical şi l-a programat să ne aducă adrenalină, pe care ţi-am administrat-o în doze mici Era de părere că s-ar putea să te trezeşti De asta te-am stropit cu apă Sărmanul Watt! gândi Leda, moleşită Mereu bătea câmpii când era neliniştit Absolut adorabil Apoi, când îşi aduse aminte totul, mintea îi intră brusc în alertă Nu se putea încrede în Watt El era duşmanul — Dă-mi drumul! strigă ea, cu glas răguşit şi spart Încercă să se ridice, dar apoi se prăbuşi la podea Watt se aplecă rapid şi o prinse — Ssst! Leda, e în ordine, şopti el, aşezând-o din nou pe perne Leda reuşi să vadă un crâmpei din ceea ce o înconjura Erau în camera lor de hotel, în Turnul Lunii Regretă că nu rezervase pentru Watt o cameră doar a lui, ca atunci când o însoţise la centrul de reabilitare Unde putea să fugă acum? — Ce s-a întâmplat? întrebă el din nou Leda se concentră, adunându-şi fiecare strop de putere Nu era multă, deoarece se simţea de parcă ar fi fost strivită sub însăşi greutatea Turnului, însă reuşi să se aplece pe spate, cu ochii pe jumătate închişi, şi apoi, cu o mişcare scurtă şi rapidă, pumnul ei ţâşni spre capul lui Watt, lovindu-i craniul cu un trosnet răsunător, chiar în locul spre care ţintise: acolo unde fusese implantată Nadia Watt strigă, orbit de durere pentru o clipă Leda profită de buimăceala lui, ridicându-se şi încercând să fugă Se împletici câţiva paşi, dar pe urmă lumea se învârti, pământul se apropie vertiginos de ea, iar fata căzu greoi pe covor — Ce naiba, Leda! Data viitoare poate c-o să te loveşti la cap De această dată Watt păstră distanţa, lăsându-se pe vine la câţiva metri de locul în care ea stătea într-o rână Părea mai prudent Leda se ridică încet, nesigură Capul îi zvâcnea de durere, iar gura îi era uscată Lumina o deranja şi ridică o mână ca să-şi ferească ochii, dar camera se întuneca deja Îi aruncă lui Watt o privire tăioasă – nu îl văzuse făcând nicio mişcare spre computerul din cameră –, apoi îşi dădu seama că, bineînţeles, blestematul de supercomputer dăduse comanda — Te urăsc, reuşi ea să bâiguie, în ciuda durerii şi mâhnirii sfâşietoare Du-te naibii, Watt! — Orice ţi s-a întâmplat, nu eu sunt vinovatul Ce îţi aminteşti? întrebă el cu seriozitate Leda îşi trase genunchii la piept Nu îi păsa că splendida ei rochie albă era distrusă, că tivul era zdrenţuit, pătat de murdărie şi de sânge Nu avea importanţă Nu conta decât că era acolo, în viaţă Ticăloasa aia o lăsase să moară – îşi dorise ca Leda să alunece în ocean şi să se înece –, dar supravieţuise — M-ai trimis deja la închisoare sau aşteptai să mă trezesc? izbucni ea Nu mă mai minţi, Watt! Ştiu că ai computerul în creier Mai devreme, când ţi-am povestit despre Eris, mă înregistrai, nu-i aşa? Watt se holbă la ea şocat, albindu-se la faţă Fără să-şi dea seama, atinse locul în care fusese lovit, parcă verificând dacă Nadia mai era acolo — De unde ştii? — Deci nu negi? — Nu Adică, da, te înregistram, se bâlbâi el, dar nu te trimit la închisoare, Leda Nu ţi-aş face aşa ceva — De ce naiba te-aş crede, când de la bun început te-ai prefăcut că ţii la mine? — Pentru că ţin cu adevărat la tine, spuse el încet Ea miji ochii, neîncrezătoare — Leda, astea sunt ale tale? continuă el, apucând ceva de pe masa din spatele şi arătându-i câteva sticluţe cu droguri ieftine, din acelea pe care oamenii şi le injectau direct în vene Leda clătină din cap — Nu am luat niciodată aşa ceva — Erau în buzunarul tău când te-am găsit noi, spuse Watt încet Fata observă cuvântul noi, apoi îşi dădu seama că se referea la el şi la Nadia, iar mânia i se aprinse din nou — Dacă nu le-ai luat pe astea, ce ai consumat seara trecută? — Nu am vrut să iau nimic, protestă Leda M-a drogat o fată, Mariel Îşi aminti cum Mariel se lăudase că îi strecurase ceva în băutură Sigur fusese serul adevărului, drogul care reduce inhibiţiile, stimulând cheful de vorbă, şi pe care Leda îl folosise pentru ca Watt să-i povestească despre Atlas şi Avery Momentul acela i se părea extrem de îndepărtat Ăsta da, exemplu de dreptate karmică! Leda îi dăduse pe tavă lui Mariel toate secretele pe care le protejase atât de grijuliu, atât de mult timp, la fel de nonşalant ca şi când ar fi discutat despre vreme Tremură când îşi aminti privirea lui Mariel în clipa în care plecase şi o lăsase să moară Şi oare era adevărat acel lucru groaznic pe care Mariel îl spusese despre Eris, cum că ea şi Leda erau surori vitrege? Leda îşi dorise să-i explice, dar începuse să plângă Se cuprinse în braţe şi încercă să se facă mică, să ţină în frâu mâhnirea oribilă şi asurzitoare Îşi jelea toate faptele, tot ce pierduse O jelea pe fata care fusese cu mult timp în urmă, înainte de a consuma droguri, înainte de Atlas şi de moartea lui Eris Voia să se întoarcă în timp, să-i bage minţile în cap acelei Leda, să o avertizeze, dar acea fată dispăruse de mult Watt o luă în braţe şi o trase mai aproape, plecându-şi capul pe umărul ei — O să fie bine Ne vom descurca, o asigură el Leda închise ochii, bucurându-se de sentimentul de siguranţă, deşi ştia că era temporar — Nu mă trimiţi la închisoare? întrebă ea, cu voce gâtuită — Leda, am vorbit serios Nu aş face asta Mă Watt înghiţi în sec — Mă îndrăgostesc de tine — Şi eu mă îndrăgostesc de tine, zise Leda încet Watt se aplecă prudent, parcă nesigur dacă avea să fie lovit din nou, şi o sărută — Avem nevoie de Rylin şi de Avery, spuse ea — Deja am rugat-o pe Nadia să-i trimită lui Avery un mesaj din partea ta, când eram foarte îngrijorat, zise Watt, puţin ruşinat din cauza faptului că iar îi accesase ilegal lentilele de contact Nu a venit — Atunci, se vede treaba că mesajul nu a părut suficient de urgent Leda dădu din cap şi vorbi tare, trimiţând un mesaj: — „Către Avery şi Rylin AJUTOR! Camera 175” Se uită din nou la Watt — Trebuie să le spunem ce s-a întâmplat Mariel ştie — Ce anume ştie? întrebă Watt calm, iar Leda detesta ceea ce urma să-i spună — Totul WATT Watt aruncă o privire prin sufrageria apartamentului lor de hotel Era plină de piese de mobilier de un alb imaculat, covoare albe şi pufoase, măsuţe de un alb delicat şi canapele albe strălucitoare, pe care lui Watt aproape că nu-i venea să se aşeze În acea clipă, Leda stătea ghemuită pe un colţ de canapea, îmbrăcată cu un pulover imens şi cu picioarele goale sprijinite pe pernuţele de lângă ea Nadia îi tot verifica semnele vitale, urmărindu-i pulsul, temperatura care radia din silueta ei micuţă Văzuse când Leda le trimisese lui Avery şi lui Rylin un mesaj în care le cerea ajutorul — Ce se petrece? întrebase el, însă fata doar clătinase din cap şi insistase să le aştepte pe celelalte două — Trebuie să audă şi ele Sunt implicate, indiferent dacă le place sau nu Nadia îi trimise un mesaj vizual, iar Watt se uită la Leda — Nadia spune că poţi lua un somnifer mai târziu, dacă vrei Pulsul ţi s-a stabilizat suficient, aşa că n-ar trebui să fie nicio problemă — Nu mai iau pastile Din noaptea aia încoace, n-am mai luat nici măcar una, răspunse Leda, strângând la piept o pernă albă şi aruncând o privire către locul de lângă urechea lui Watt, unde fusese implantată Nadia Nadia, să ştii că poţi să-mi vorbeşti direct Nu-i nevoie să apelezi la Watt — Bine, spuse computerul, folosind sistemul de difuzoare din cameră, iar Watt tresări uşor Leda îi observă mişcarea şi ridică din umeri, a regret — Scuze, dar, dacă nu te deranjează, prefer ca Nadia să vorbească tare când sunt aici Mi-am dat seama că, dacă am o relaţie cu tine, am una şi cu Nadia Relaţie, gândi Watt, repetând cuvântul în minte, ca să-i testeze sonoritatea Nu mai avusese niciodată o relaţie Nici măcar nu ştia de unde să înceapă Spera ca Leda să aibă tot atât de multă nevoie să înveţe pe cât avea şi el Se auzi soneria Leda aprobă din cap, iar computerul din cameră permise uşii să se deschidă spre interior — Ce s-a întâmplat, Leda? întrebă Rylin, fără ocoliş Purta o rochie neagră, simplă Era foarte trasă la faţă şi palidă — E o poveste lungă Îţi zic când ajunge şi Avery, îi promise Leda, îndreptându-şi puţin spatele — S-ar putea să mai dureze Rylin se aşeză pe un fotoliu din colţ Stătea pe marginea acestuia, ca şi când ar fi fost gata să se răzgândească şi să fugă Era atât de târziu, încât aproape că se făcuse dimineaţă Văzut prin sticla flexibilă şi arcuită a ferestrei, cerul era încă întunecat, deşi, la mare depărtare, Watt zărea primele nuanţe timide ale zorilor: roz-cuarţ şi auriu palid Cineva sună la uşă Watt se ridică, vrând să deschidă, dar Leda mai dădu o dată din cap, iar Avery intră grăbită în cameră Părul i se revărsa despletit pe umeri, iar ea mergea desculţă pe covorul alb şi pufos, ţinând într-o mână pantofii ei delicaţi, cu paiete Părea dezorientată Watt observă privirea plină de venin pe care Rylin i-o aruncă nou-venitei, dar Avery nu băgă de seamă, ci alergă direct la Leda şi o îmbrăţişă — O, Doamne! Ce s-a întâmplat? Te simţi bine? — Sunt bine, Avery, o asigură Leda, desprinzându-se cu blândeţe din îmbrăţişarea ei Mulţumită lui Watt M-a salvat Surprinsă, Avery îşi întoarse privirea de un albastru limpede spre Watt şi zâmbi timid Nu am salvat-o de dragul tău, îşi zise Watt Dar nu mai era supărat pe Avery, aşa că dădu tăcut din cap, în semn de înţelegere La urma urmei, amândoi ţineau la Leda Rylin încă se holba la Avery Chipul ei era o mască de durere şi mândrie rănită Watt se întrebă ce se întâmplase între ele — Îmi pare rău că v-am chemat aici atât de târziu, dar trebuie să ştiţi ce s-a întâmplat Nu suferă amânare, începu Leda, care îşi tot făcea de lucru cu franjurile pernei din poală, trăgând de ei până când începură să se destrame În seara asta m-a înfruntat o fată, Mariel Vrea să ne pedepsească Pe toţi — Cine-i tipa? Trăsăturile perfecte ale lui Avery erau umbrite de o încruntare Leda se cutremură — Cred că a fost iubita lui Eris Lucrează ca barmaniţă la clubul Altitude şi în seara asta a venit aici cu echipa de catering A făcut cercetări pe cont propriu, ca să afle ce s-a întâmplat în noaptea în care a murit Eris, iar eu i-am oferit exact ce îi trebuia Nadia lucra deja la viteză maximă, încercând să îmbine toate piesele jocului de puzzle într-un dosar complet, pentru Watt Fă-o să spună tot Cu detalii, ceru Nadia, vorbind direct în mintea lui Watt, dat fiind că prietenele fetei erau prezente Watt dădu aprobator din cap — Povesteşte-ne de la început, o rugă el pe Leda Tot ce îţi aminteşti Încet, Leda le povesti cum Mariel fusese acolo în seara aceea, în spatele barului, tocmai când Leda era supărată şi singură Watt ştia de ce – pentru că el o abandonase – şi se simţi şi mai nefericit Le povesti că băuse numai un pahar, dar după aceea se trezise pe plajă, iar Mariel o bombardase cu întrebări despre Eris Am găsit-o, anunţă Nadia şi o fotografie de-a lui Mariel – cea oficială, obţinută din inelul ei de identificare – apăru pe retinele lui Watt Chipul îi părea cunoscut, deşi Watt nu prea ştia de ce Nadia, am mai văzut-o până acum? Te-a servit cu o băutură la balul subacvatic, îi reaminti Nadia Ce bine că Nadia avea memorie fotografică! Poate că şi acolo ne spiona — Ea este? întrebă Watt cu voce tare, pretinzând că-şi folosea lentilele pentru a-i trimite Ledei fotografia Leda strânse din dinţi când o recunoscu — Da, confirmă fata şi, cu o mişcare scurtă a încheieturii, proiectă imaginea pe unul dintre pereţii apartamentului, alcătuit din ecrane imense Avery scoase un mic sunet de uimire şi vorbi: — Am întâlnit-o la mormântul lui Eris! Se holba la mine de parcă mă ura Leda coborî privirea — După ce Mariel m-a drogat şi m-a răpit, m-a întrebat cum de v-am împiedicat pe toţi să spuneţi adevărul I-am dezvăluit toate secretele voastre Vocea îi tremura, dar vorbi mai departe, curajoasă — Rylin, i-am spus ce i-ai făcut lui Cord Avery, îmi pare foarte rău, i-am zis şi secretul tău Watt îi aruncă o privire lui Avery Se aştepta ca faţa ei să capete o expresie de suferinţă, însă ea se mulţumi să strângă din buze şi să tacă În cele din urmă, Leda se întoarse către Watt — Watt, i-am spus despre Nadia Nu-i nimic, se grăbi el să o liniştească pe Nadia, o să ne descurcăm — I-am dezvăluit până şi unde e ascunsă, încheie Leda Watt înghiţi în sec, făcându-şi curaj, în ciuda groazei care ameninţa să-l cuprindă Dacă Mariel spunea cuiva că Nadia era în creierul lui, ar fi fost sfârşitul şi pentru el, şi pentru computer — Nu a fost vina ta, Leda, o asigură el Ea aruncă o privire prin cameră, aşteptându-se ca fetele să se repeadă la ea, să o învinovăţească Dar Avery şi Rylin tăceau Watt se simţea surprins şi bucuros Poate că nu era singurul care se împăcase recent cu Leda Leda continuă: — Acum, Mariel crede că toţi meritaţi să plătiţi pentru moartea lui Eris, fiindcă m-aţi ajutat să-mi ascund fapta Am vrut să vă avertizez, pentru că vrea să se răzbune şi e dispusă să facă orice M-a lăsat să mor — Stai puţin, să mă lămuresc, interveni Rylin Fata asta, Mariel, crede că toţi suntem implicaţi în moartea fostei sale iubite, ne ştie toate secretele şi vrea să ne facă să plătim? Auzind situaţia descrisă astfel, un val groaznic de disperare îl copleşi pe Watt În unele privinţe, i se părea că trăia din nou acea noapte oribilă de pe acoperiş, că nimic nu se schimbase în ultimele câteva luni Dar bineînţeles că nu era adevărat Totul se schimbase De data asta colaborau, în loc să se atace unii pe alţii Toţi se uitau prin cameră cu ochi goi şi îngroziţi Watt tot spera ca Nadia să intervină cu o sugestie, dar ea fusese înspăimântător de tăcută Nu era un semn bun — Trebuie să facem ceva, vorbi Leda în cele din urmă, rupând tăcerea Trebuie să scăpăm de ea cumva — Să scăpăm de ea? Doar nu vrei să spui să o omorâm? exclamă Rylin — Bineînţeles că nu la asta se referă Leda, o întrerupse Avery şi apoi se uită şovăitor la Leda Am dreptate? Watt interveni: — Am văzut ce i-a făcut Mariel Ledei Ştiu de ce este în stare Trebuie să acţionăm înainte să ne facă ea ceva Trebuie să o împiedicăm să ne distrugă vieţile Priviră unii la alţii, pe măsură ce minţile lor percepeau adevărata semnificaţie a spuselor băiatului Pe fereastră, Watt văzu artificiile explodând în noapte – ultimul spectacol de artificii înainte de venirea zorilor, pătând cerul negru cu roşu-aprins Nadia? întrebă Watt, dar ea nu răspunse Cu o strângere de inimă, băiatul îşi dădu seama ce însemna acea tăcere Pentru prima dată în viaţa lui, Watt îi pusese dinainte o problemă pe care computerul nu o putea rezolva MARIEL Mariel se strânse mai mult în braţe şi-şi plecă creştetul, înfruntând vântul tăios Se întorcea acasă de la o altă petrecere de-a vărului ei, José Nu ar fi trebuit să iasă în seara aceea Ar fi trebuit să ştie că asta nu făcea decât să-i trezească amintiri despre Eris Amintiri duioase, care dureau ca o rană Una pe care o tot apăsa, pentru că era mai bine să simtă durere decât să nu simtă nimic Ar fi putut să ia trenul cu monoşină, dar îi plăcea acea porţiune din East River, mai ales când era ascunsă în umbrele negre ca cerneala şi fluide ale amurgului Era plăcut să aibă o clipă doar pentru sine, să stea numai cu gândurile ei, în bezna profundă Tot nu înţelegea ce mersese prost în Dubai Aflând că Leda o omorâse pe Eris, Mariel nu-şi dorise nimic mai mult decât să distrugă viaţa Ledei Moartea ar fi fost prea blândă pentru ea Fata aia trebuia să vadă cum i se destramă întreaga existenţă, să-i piardă pe cei dragi şi să stea închisă în spatele gratiilor, într-un loc întunecat, pustiu şi infernal Mariel lăsase droguri asupra Ledei şi o abandonase pe plajă, într-un loc cunoscut numai de lucrătorii de la mentenanţă şi de bandele care transportau droguri cu feribotul Apoi făcuse o sesizare anonimă despre ea Se aştepta ca Leda să fie trimisă la închisoare pentru posesie de droguri, sau măcar într-un centru oribil de dezintoxicare Fusese absolut uluită când Leda se întorsese în New York, în siguranţă, şi îşi continuase vechea viaţă ca şi când nu s-ar fi întâmplat nimic Din nou, lumea de la etajele superioare ridicase un zid invizibil şi impenetrabil, pentru a-i ţine la distanţă pe oamenii ca Mariel şi pentru a-i proteja pe ai săi Numai că lumea bogătaşilor nu reuşise să o protejeze pe Eris, se gândi Mariel cu amărăciune Îi muşamalizaseră moartea, la fel şi faptul că Leda fusese găsită drogată şi leşinată pe o plajă din Dubai Vântul se înteţi, răsunând îndurerat când traversa apa, izbindu-se de Turn Începea să plouă Mariel nu ştia că se anunţase o zi ploioasă Verifica notificările rareori, cu excepţia ocaziilor în care îi spiona pe ceilalţi şi pe Leda Îşi trase fermoarul hainei până la gât şi-şi ţinu capul plecat, dar deja se udase până la piele Mergând pe stradă, mintea îi fremăta, rememorând cea mai recentă conversaţie cu Leda Mariel îşi dorea să o fi înregistrat, dar oricum era imposibil să o uite vreodată Îi rămăsese întipărită în minte pentru totdeauna Leda credea că Eris avusese o aventură cu tatăl ei? Cum de alesese să ignore adevărul, cu bună ştiinţă? Nu-i venea să creadă ce îşi făceau unul altuia puştii de la etajele superioare Lumea lor era un vârtej intens şi orbitor, dar, dincolo de sclipirile care-ţi luau ochii şi de faţadă, era crudă şi neiertătoare: o lume a ipocriziei, a insensibilităţii şi a lăcomiei Leda îşi închipuise cel mai grav lucru despre Eris, fără să pună nicio întrebare Apoi – chiar dacă fusese un accident – o împinsese, iar ceilalţi stătuseră cu mâinile în sân şi îngăduiseră să se întâmple aşa ceva Ştiind în sfârşit adevărul despre acea noapte, Mariel se simţea răzbunată Trăise multă vreme înnebunită de durere, trecând de la o teorie a conspiraţiei la alta, încercând să îmbine cu forţa piesele de puzzle într-o variantă care să aibă noimă Când îi văzuse pe Leda şi pe Watt împreună, la petrecerea subacvatică, după ce îl auzise pe Watt vorbind despre acoperiş şi despre „noaptea aia”, îşi dăduse seama că ascundeau ceva Acceptase slujba din cadrul echipei de catering pentru petrecerea din Dubai – aducând pe ascuns droguri şi serul adevărului, care avea un preţ exorbitant – doar ca să-şi demonstreze ei înseşi că avea dreptate Nu se răzbunase, dar măcar aflase adevărul Acum ştia exact pe cine să dea vina Nu te voi dezamăgi din nou, Eris Şi ce dacă dăduse greş în Dubai? Nu avea importanţă Mariel era extrem de hotărâtă Bineînţeles, acum trebuia să fie mai atentă, de vreme ce Leda putea să o recunoască Renunţase deja la slujba ei de la clubul Altitude şi începuse să pună la cale un alt plan Aveau să plătească toţi patru, rând pe rând, oricât de mult ar fi durat O izbucnire de lumină pe cer o surprinse atât de mult pe Mariel, încât încremeni Fulgera? Nu era o simplă zi ploioasă, ci o furtună Ploaia se înteţi, ca şi când fiecare strop ar fi fost aruncat direct spre Mariel, cu răutate Stropii loveau asfaltul, în explozii minuscule, iar când îi atingeau trupul, o înţepau prin haina subţire, ca nişte pietre cu muchii ascuţite În apropiere de râu, văzu un şopron O lumină slabă strălucea cu încăpăţânare printr-o ferestruică Lui Mariel i se păru că aude o voce înăuntru Oricine ar fi fost, cu siguranţă nu ar fi avut nimic împotrivă ca ea să se adăpostească acolo până când se domolea furtuna Mariel înaintă şi îşi şterse ochii tocmai când un tunet grozav răsună deasupra „E cineva acolo?” voi să strige, dar bubuitura era asurzitoare şi îi strecură în trup o teroare profundă, primordială Aproape că ajunsese la magazie Ceva o lovi puternic, din spate Clătinându-se, Mariel căzu în genunchi şi se împletici pe asfaltul din apropierea apei Vedea stele verzi şi scoase un ţipăt, dar cine – sau ce – se afla acolo o lovea din nou, fără încetare Dădu să se apuce de ceva, dar nu găsi nimic Se rostogoli în apa amarnic de rece Mariel nu ştia să înoate Încercă să se ridice în picioare, dar râul era prea adânc Ploaia cădea în continuare, spumegând furioasă pe suprafaţa tulbure a apei, iar fata se scufundă Cer şi râu erau deopotrivă o apă neagră şi tumultuoasă şi nu se mai putea orienta Mariel încercă încă o dată să strige, dar sunetul se pierdu Apa îi trăgea membrele în adâncuri, cu degete reci şi moarte, care nu aveau să-i dea drumul niciodată Şi apoi, neantul virtual-project eu VP - 4